Articol I. Arsenie Boca 

Articol II. Despre rugăciune 

A ne ruga înseamnă a ne înălța spiritul şi inima către Dumnezeu 
pentru a-L aduce laudele noastre, a-l expune grijile noastre și a-L 
implora ajutorul. 

A ne înălța spiritul către Dumnezeu înseamnă a ne smulge din 
vârtejul treburilor omenești a tuturor atracţiilor pământului, fie pur 
materiale, fie intelectuale, după gradul de cultură al fiecăruia. Ori ce 
bucurie a trupului și a spiritului trebuie înlăturată pentru a putea 
convorbi cu Dumnezeu și a ne dărui Lui în întregime. 

A aduce lauda lui Dumnezeu înseamnă a recunoaște că toată 
fiinţa noastră este creată și-L aparţine Lui. Deci ascultarea noastră o 
datorăm numai Lui, căci suntem opera Lui şi trebuie să ne îndeplinim 
misiunea pe care ne-a încredințat-o El. Orice alt scop am vrea să 
atingem în viață, în afara voinţei lui Dumnezeu nu ne va aduce decât 
dezastru trupesc și spiritual. Noi suntem creați cu un scop bine 
determinat de Creatorul nostru și El ne-a pus la dispoziție toate 
mijloacele ca să-l atingem. Pentru mântuirea noastră El ne-a dăruit 
totul, chiar pe unicul său Fiu, pe lisus Hristos, ca model de viaţă și 
descoperitor al voinţei Sale. A fugi și a ne eschiva de la cunoașterea 
voinței lui Dumnezeu, în ceea ce priveşte sensul și scopul nostru în 
viaţa şi a ne făuri unul personal după aprecierea noastră, înseamnă a 
ne condamna singuri la moarte veşnică. Astfel deci, pe bună dreptate, 
suntem datori să aducem cu laudele și mulțumirile noastre Celui ce 
ne-a creat şi nu ne-a lăsat pradă propriilor fantezii, conducându-ne în 
mod greșit, ci din contră ne-a arătat clar şi precis calea de urmat prin 
legile Sale. Mai mult ne-a trimis și modelul unic, minunat, născut ca și 
noi din carne şi sânge şi având aceleași cerinţe ca ale noastre pe care 
le-a demonstrat în mod palpabil cum trebuie să le rezolvăm. 

Cine îl are pe lisus de model în toate acţiunile vieţii lui, acela şi-a 
găsit sensul vieţii şi pacea sufletului lui. 

Recunoștinţa noastră față de Creator trebuie să fie nesfârșită. 
Toate popoarele lumii, chiar și cele barbare, simt necesitatea 
rugăciunii de adorare, care este de fapt fondul oricărui cult religios. 

A cere lui Dumnezeu cele ce sunt necesare corpului nostru este 
alt obiectiv al rugăciunilor noastre. 

Acest corp care deşi este o capodoperă a Maestrului Creator, 
totuși în urma neascultării față de voința Stăpânului şi-a pierdut starea 


de fericire veşnică în care a fost orânduit la început și pe care altfel ar 
fi putut să şi-o păstreze. Uneltirile diavoului însă l-au determinat să-și 
satisfacă dorinţele şi poftele personale călcând voința și porunca 
Creatorului, aşa cum de altfel face acum întreaga omenire, ca o 
moștenitoare credincioasă a primului şi  neascultătorului ei 
reprezentant. Astfel, de la primul act de neascultare al omului a intrat 
în lume moartea și suferință. Corpul nostru se zbuciumă în zadar, căci 
destinul lui este implacabil, dreptatea Creatorului trebuie să aibă loc. 

Ferice de cei ce-și descoperă sufletul şi spiritul, de cei ce au 
ajuns la concluzia evidentă că în afară de corpul lor pieritor, ei posedă 
această comoară ce nu va pieri odată cu trupul lor, ci din contra, 
întocmai ca un prizonier captat în lanţuri, e dornic de adevăr şi de 
lumină, suspină după revenirea lui la prima stare de fericire și simte că 
aceasta se va întâmpla numai cu ajutorul mijloacelor pe care însuși 
Creatorul i le-a pus la dispoziție. Rugăciunea neîncetata către Cel care 
ne-a făcut invocarea ajutorului Sau în lupta cu materia corupta din noi, 
este singura noastră cale sigura de urmat şi singura consolare. 

Rugăciunea devine familiara şi ușor de făcut atunci când este 
zilnica, puterea obişnuinţei îi da ușurința. 

Trebuie să-L consideram pe Dumnezeu prezent lângă noi, să 
vorbim cu El în mod sincer, fără falsitate și să ascultăm în tăcere ceea 
ce El ne răspunde întotdeauna în conștiința noastră. El ne asculta 
întotdeauna cu răbdare și ia aminte în cererile noastre atunci când 
venim la El sinceri și cu inima deschisă, așa cum o dorește El. 

Ce ne cere Dumnezeu atunci când ne rugam? 

O atenţie interioara, ceea ce de fapt nu înseamnă un efort eroic. 
Dumnezeu știe slăbiciunile şi neputinţele noastre și nu ne cere 
imposibilul. El doreşte numai ca atunci când buzele noastre pronunța 
cuvinte de ruga, spiritul nostru să se gândească la El, ca vocea noastră 
să fie ecoul inimii noastre. Aceasta este o atenţie pur spirituala atunci 
când mintea, indiferent de cuvintele pronunțate, meditează asupra 
perfecțiunii lui Dumnezeu. 

O atenţie literala este aceea când luam seama numai la cuvintele 
pronunțate și la înțelesul lor strict. 

O atenție materiala este aceea când punem preţ pe felul 
pronunțării cât mai corecte şi care ne îndepărtează spiritul de 
Dumnezeu, legându-l de impresiile materiale. 

Totuşi, după sfaturile multor sfinți de seama, și aceasta 


rugăciune este plăcuta lui Dumnezeu, dacă are la baza ei venerația şi 
intenţia de lauda adusa Lui. 

De multe ori, atunci când nu mai siântăm o plăcere în rugăciune, 
când mintea noastră nu se poate concentra suficient, când atenţia ne 
lipseşte, când ne întristam, când ne deprimam și întrerupem 
rugăciunea sub motivul că nu suntem destul de apți pentru ea, 
amânand-o pentru altă dată și așteptând să ne vina dorința de 
rugăciune, săvârşim o mare greșeala. 

Rugăciunea nu trebuie considerata ca o senzație plăcuta și 
liniştitoare, ca pe un farmec al imaginației înflăcărate, nici ca pe lumina 
spiritului care ne descoperă cu ușurința adevărul, nici ca 2 

Pe o consolare a suferințelor noastre. Toate acestea sunt daruri 
exterioare pe care Dumnezeu le acorda din când în când aleşilor Lui. 
Totuși, adevărata dragoste pentru Dumnezeu nu cauta aceste daruri, 
nu aşteaptă ca să le aibă şi apoi să-L iubească pe Dumnezeu. Aceasta 
dragoste este adevărata renunțare de sine, ce se agaţa cu disperare și 
încredere oarba de Dumnezeu, chiar în ariditatea inimii, în neputința 
concentrării atenţiei, în renunțarea la orice suport moral, la orice 
bucurie și consolare personală. Adevărata dragoste nu așteaptă clipe 
de extaz pentru a vorbi cu Dumnezeu. 

Astfel chiar dacă în timpul rugăciunii, distracțiile involuntare 
tulbura mintea/inima noastră, intenţia de a-L adora și a-L iubi pe 
Dumnezeu, aceea contează. 

Voința nu are însă niciodată distracţii când nu vrea să le aibe, ea 
cum le observa poate să le şi alunge, să-și întoarcă gândurile şi inima 
către Dumnezeu. Dacă totuși prezenta Lui fuge de noi, aceasta 
înseamnă ca El însuși o doreşte tocmai pentru a ne lega şi mai strâns 
de El, pentru a ne demonstra ca fără El şi lipsiți de El devenim 
incapabili, neputincioşi. Carapacea corpului nostru constituie o 
permanenta piedica în a trăi mereu cu Dumnezeu, o renunțare la 
sublima fericire pe care o vom avea numai după distrugerea acestei 
carapace. Atunci abia spiritul nostru va fi de-a pururi liber să plutesca 
alături de Creatorul său. Să-l contemplam fata către fata, „Ceea ce 
ochiul n-a văzut și urechea n-a auzit”. 

De aceea rugăciunea copiilor, simpla, lipsită de îngrijorare și 
neîncredere este cea mai curată rugăciune. 

Un suflet care se roagă este un suflet care suferă, căci 
rugăciunea prin ea însăși este o mortificare, o suferință corporală. 


Exista o pocăința mai meritorie și mai de valoare decât practica 
neîncetata a rugăciunii? Și fără a simți o sensibila consolare? Ce 
lepădare de sine formidabila este aceea de a se ruga fără cel mai mic 
gust pentru aceasta, fără a simţi vreo atracţie, ba dimpotrivă, chiar o 
repulsie pentru rugăciune! 

Sublimul exemplu și ultimul efort al omului durerii a fost 
abandonarea totala şi renunţarea la orice consolare în ultima clipă a 
vieţii sale materiale. Agonia corpului omenesc și clipa deprinderii lui 
definitive de spirit este această senzație de abandonare totală. 

„Părinte, de ce m-ai părăsit?” 

Cine va putea îndura pana la sfârșit această senzație de 
abandonare totala, aceasta lipsa de orice consolare sensibila și 
trupească, acela îşi va mântui sufletul. Acest lucru este formidabil cu 
neputința de îndurat și totuși, învierea lui lisus ne da curajul, 
încrederea și bucuria ca cel ce renunța la el totuși totalmente, acela ce 
nu-și mai cauta nicio consolare sensibila în minte, nici chiar în 
rugăciune, acela ce-și pune ultima nădejde în Dumnezeu, chiar când 
pare părăsit acela a învins moartea, acela voiește ce voiește Dumnezeu. 

Niciodată nu ne vom lecui de disperarea spiritului din timpul 
rugăciunii, prin îngrijorări şi reveniri forțate. Dacă însă nu dorim 
aceste distracţii și disperări, nu le vom avea. De teama lor ne pierdem 
şi mai mult puterea spirituală. 

Când după o rugăciune făcuta cu efort şi oboseala, constatam ca 
mintea noastră a alunecat permanent spre alte lucruri, este durerea ca 
ignoram puterea sacrificiului şi că am fi dorit în mod egoist să siântăm 
o plăcere şi o alinare în fundul inimii. Dar atunci când nu renunțam la 
aceasta dorința, când corpul nostru obosit nu permite sufletului să se 
înalțe, când inima rămâne uscată, iar 3 

Buzele abia au puterea sa pronunţe cuvintele care de multe ori 
nu mai au sens pentru noi, ah! ce stare disperată. Dar ce sacrificiu şi 
mortificare totală. 

Să ne rugăm deci, să înlăturăm piedicile care constituie de fapt 
meritul rugăciunii. 

Necesitatea rugăciunii. 

A întreba dacă rugăciunea este necesara înseamnă a întreba 
dacă ne putem dispensa de Dumnezeu. 

Ce este omul prin el însuși? Un neant, un întuneric plin de 
mizerie, supus degradarii. Prin el însuși este incapabil să gândească și 


cum să gândească şi ce anume să-și dorească spre binele lui adevărat. 

Avem deci o mare nevoie de harul lui Dumnezeu pentru a 
cunoaşte binele a nu-l confunda cu răul și a folosi mijloacele cele mai 
bune pentru a înlătura acest rău. Acesta nu se obține decât prin 
rugăciune. „Fără Mine nimic nu puteţi face”. 

Cine se dispensează de rugăciune pierde ajutorul lui Dumnezeu 
şi mintea lui rămâne întunecata, iar viața lui este o permanenta 
rătăcire. 

Dumnezeu acorda totuși harul Său, fără să fi cerut, celor ce au 
vocaţia credinţei înnăscuta în ei. Dar aceştia, dacă vom cerceta bine au 
avut în familia și neamul lor o rudă credincioasa care s-a rugat 
neîncetat cu inima curată la Dumnezeu. aşa binecuvântează Dumnezeu 
pana la al șaptelea neam pe cei ce-l iubesc. 

lisus ne îndeamnă: „Cereţi și vi se va da, bateţi și vi se va 
deschide” iată calea de a-și însuși harul și mila lui Dumnezeu, calea de 
a capătă lumina cea adevărata, cunoştinţa cea sigura şi nefalsificată. 

lar lisus adauga: „Rugaţi-vă neîncetat”, iar Sfântul Pavel 
recomanda pocăiţilor săi să se roage fără întrerupere”. Rugăciunea 
este asemănătoare respitatiei creștinului, care prin ruga sa elimina 
aerul corupt al secolului pentru a aspira în schimb spiritul datator de 
viața al harului lui Dumnezeu”, spune Sfântul loan Crisostom, iar a 
înceta sa ne rugam este ca şi cum am scoate un peşte din apă. 

Rugăciunea este viața creștinului. Pentru a ne salva trebuie mai 
întâi să ne cunoaștem pe noi înşine, să ne îndepărtam de frivolitățile şi 
deşertăciunile lumii, să căpătam o cunoștința luminata asupra 
adevăratelor noastre îndatoriri. Ori acestea Dumnezeu ni le descoperă 
în timpul rugăciunii. 

Cât de lipsiți de lumina sunt cei ce nu se roagă. Ei se conduc 
numai după pasiunile lor. Nu-și purifica niciodată sufletul, nu-și pun 
problema sensului existentei lor, trăiesc ca animalele şi se apropie în 
mod inevitabil de pieirea definitiva. 

Numai rugăciunea i-ar putea salva şi degeaba se revolta 
împotriva lui Dumnezeu ca lor nu le-a dăruit credinţa. Ei înșiși nu au 
dorit-o, căci dacă ar fi dorit-o ar fi cerut-o, iar Dumnezeu o dăruiește 
celui ce o cere cu sinceritate. Acești oameni au preferat comoditatea 
vieţii şi lenea în locul luminii și al adevărului. Ei vor avea parte deci de 
ceea ce au ales și pe bună dreptate. 

„Acela ce știe să se roage, acela știe să trăiască bine”, spune 


Sfântul Augustin, iar Sfântul Efrem spune: „Rugăciunea este paznicul 
modestiei, fraul furiei, leacul împotriva urii, reprimarea orgoliului, 
consolarea suferințelor, încrederea în rezolvarea tuturor greutăților. 

„Cel ce va rabda pana la sfârşit, acela se va mântui”, ne învață 
Domnul nostru, iar a rabda ce înseamnă decât a ne ruga mereu? 

În ziua în care nu ne rugam ne dăruim satanei, cu mâinile și 
picioarele legate”. Privegheați şi vă rugaţi pentru a nu cădea în ispita”. 
O clipă de neatențţie, de indolenta, de lene în privința rugăciunii și 
diavolul pune stăpânire pe noi. Numai printr-o permanenta rugăciune 
îl putem deci tine la distanţă. 

Rugăciunea este cheia raiului, ea deschide porţile harului divin. 
Rugăciunea este un gaj, o garanţie a imortalităţii, căci cel ce vorbește 
cu Dumnezeu cu toată sinceritatea, devine mai tare ca moartea, 
sufletul lui devine nemuritor, iar corpul lui va reînvia în mod glorios. 

Prin rugăciune îl iubim pe Dumnezeu, Îl adoram, speram la 
darurile Lui, inima noastră creste în prezenta Lui, ne dam seama de 
nimicnicia noastră, ne cuprinde o sfânta teama și respect îmbinate cu 
nădejde şi cu bucurie nesfarsita. Încrederea în Tatăl nostru trebuie să 
fie nemărginita. El ne-a creat pentru a ne face fericiţi, iar nu pentru a 
ne osândi. Cine îl iubeşte, Îl recunoaşte de Tata și ajunge cu siguranţa 
la fericirea suprema. Este deci ultranecesara rugăciunea. Ea ne aduce 
fericirea, ea ne arata calea de urmat spre perfecțiune, spre Dumnezeu. 
Îndepărtarea de Dumnezeu aduce moartea sufletului. Suntem deci 
obligaţi să ne rugăm, nu numai prin legea divina, dar chiar prin legea 
naturii. 

Rugăciunea ne este necesară pentru a ne întări în suferințe și 
slăbiciuni, ea este poruncita de Dumnezeu pentru a scăpa de ghearele 
satanei, să ne mântuie de păcatul strămoșesc, ne purifica din nou, ne 
reda nevinovăția. Ea este ca o armura ce protejează pe creştinul ce 
lupta pentru perfecțiune, ea este făclia care împrăștie întunericul din 
calea vieții omului, ea este porumbelul păcii între om și Dumnezeu, ea 
este tămâia plăcuta lui Dumnezeu. 

Despre eficacitatea rugăciunii. 

Necesitatea rugăciunii se datorește tocmai eficacitaţii ei, altfel 
ea n-ar mai fi necesara. 

Rugăciunea este împăcarea omului cu Dumnezeu, ea implora 
mila și sprijinul Lui. Dumnezeu se milostiveşte în fața unei stăruitoare 
rugăciuni. Sfinţii care se roagă pentru întreaga omenire păcătoasa, 


liniştesc furia și revolta Cerului. Niciodată nu este invocat în desert 
numele și ajutorul lui Dumnezeu. El asculta ruga celui umil și nu va 
disprețui cererea sa. El nu rămâne surd la rugăciunile celui ce crede în 
El şi îl iubește. „Cereţi, bateţi, cautați” cu curaj şi energie, cu încredere, 
cu perseverenta, cu îndârjire, mereu. „Cine este acela care va da fiului 
sau un şarpe în loc de pâine la cererea acestuia?” Chiar un om rău, 
supus păcatului, nu va face aceasta. Dar Dumnezeu Tatăl, cum nu ne va 
da oare ceea ce-L cerem cu credinţa şi cu perseverenta? Nimic nu vom 
pierde, dimpotrivă, dacă ne vom adresa Lui cerându-L ajutorul. Dacă El 
nu ne acorda ceea ce dorim noi, înseamnă că nu l-am cerut ceva bun, 
ceva care să contribuie la sfinţirea și mântuirea noastră. „Nu știți ce 
cereți”. Cât de păcătos ar fi omul, dacă revine la Dumnezeu și își 
recunoaște greșelile, totul i se iartă. lisus ne-o spune prin parabola 
fiului risipitor. Tot El ne învaţă să cerem lui Dumnezeu orice, dar în 
numele Lui: „Tot ce veţi cere în numele Meu, vă va fi dat vouă”. 

Dar ce înseamnă aceasta? Înseamnă a fi demni de un astfel de 
interpret, de reprezentant, de intermediar ca lisus. Căci cum vom avea 
curajul să cerem în numele Lui când noi nici nu-L Cunoaștem, nici nu 
ascultam de sfaturile Lui şi nu-L iubim deloc? În aceasta sta 
eficacitatea rugăciunii noastre. Pentru ca lisus să ne reprezinte în fața 
Tatălui şi să primească de la El ceea ce noi dorim, trebuie ca noi să-L 
semănam, să fim frați cu El, cu Cel ce-şi pune obrazul pentru noi. 

Toţi cei ce seamănă cu sublimul model al omului perfect, toți 
aceştia nu se roagă în zadar. lisus ne 5 

Asigura că vom primi tot ce vom cere în numele Lui, adică trecut 
prin prisma dorințelor Lui. Nu vom primi încă ceea ce vom cere prin 
propria noastră dorinţa, îndemnați de egoismul nostru. 

Întotdeauna înainte de a ne ruga, să ne întrebăm ce-ar face lisus 
în locul nostru: ar cere ceea ce noi dorim atât? Numai astfel vom ști 
ceea ce trebuie să cerem. Vor cădea atâtea și atâtea dorinţe deșarte de 
la sine. Căci lisus ne lamurste că nu trebuie să punem preț pe trupul 
nostru şi pe trebuinţele lui, ci numai pe suflet. Deci tot ceea ce vom 
cere lui Dumnezeu în legătura numai și numai cu buna stare materiala, 
nu va fi luat în seama decât numai dacă aceasta ne va ajuta la 
propăşirea spirituală. 

De aceea multe rugăciuni par a nu fi ascultate şi noi de multe ori 
suntem dezamăgiți și aceasta pentru ca nu știm ce cerem. Dumnezeu 
are planurile Lui ascunse cu fiecare din noi și ceea ce ni se pare bun și 


fericit la alţii, pentru noi nu ar fi fost bun şi nu ne-ar fi ajutat la 
mântuire. lisus ne făgăduieşte prin jurământ că vom primi tot ceea ce 
cerem în numele Lui. El nu ne înşală, dar să devenim demni de El. 

Rugăciunea este un leac care vindeca orice fel de rana, opreşte 
orice lacrima, linişteste orice durere, ea subjuga orice pasiune. Prin 
rugăciune nemulțumirile şi resentimentele noastre se potolesc, 
îngrijorările dispar, neliniștea şi nerăbdarea încetează, iar evlavia şi 
credinţa se mărește. 

lisus ne învaţă să ne rugăm unii pentru alţii, iar acolo unde sunt 
adunați mai mulți şi se roagă în numele Lui, Dumnezeu coboară în 
mijlocul lor. Ceea ce unuia îi lipseşte, împlineşte și completează 
celălalt, ca niște membri înfrățiți ai aceleiaşi unități. așa ne dorește 
Dumnezeu: Pace şi armonie între oameni. Rugăciunea celui drept este 
ascultată de Dumnezeu, chiar dacă ea este făcută pentru un păcătos. Să 
priveghem și să ne rugăm căci nu ştim ceasul când vom fi despărțiți de 
acest trup muritor. Oricând acest lucruri este posibil, să fim deci gata 
oricând. 

Să nu ne temem de moarte, căci rugăciunea continua este arma 
sigura împotriva ei. Făgăduiala lui Dumnezeu este sincera, adevărata, 
este însuși testamentul lui lisus în clipa morții pe cruce în fața 
ucenicilor Lui. lisus a rămas același, constant în toate timpurile: „Cerul 
şi pământul vor pieri, dar cuvintele Mele nu vor pieri”. Deci sunt 
promisiunile Lui făcute tuturor oamenilor: orice om are dreptul să 
ceară şi să fie ascultat, și orice va cere, dacă va fi spre mântuirea lui, i 
se va da lui. 

Rugăciunea este un arc cu care ţintim inima lui Dumnezeu, 
spune Sfântul Efrem. Și adauga el, ca tot prin rugăciune străpungem pe 
duşmanii noștri pe care îi dezarmam astfel. 

În Vechiul Testament sunt foarte multe exemple despre 
eficacitatea rugăciunii: Elizeu, care a orbit o armată întreaga numai 
prin puterea rugăciunii; lona, care striga pe Dumnezeu din pântecele 
balenei; leremia în închisoare; Daniel în mijlocul leilor; lov, care 
mulțumește lui Dumnezeu pentru toate, etc. etc. 

Rugăciunea este un sacrificiu, o mortificare plăcuta lui 
Dumnezeu. Ea purifica inima și o face capabila sa primească harul lui 
Dumnezeu şi lumina spirituală. Ea este o convorbire sfânta, o dulce 
unire între om şi Dumnezeu, o reîmpacare între Creator şi opera Lui. 
Ea vindeca în special bolile spirituale. Ea alunga pe demoni ca şi un 


bici. Ea dezvăluie omului tainele lui Dumnezeu mai mult decât toată 
ştiinţa şi cultura. Ea aduce pace inimii. Cel ce încetează sa se roage se 
pierde pe el. 

Viața este o permanenta lupta și pentru a învinge trebuie să 
luptăm cu arme eficace. Împotriva puterilor infernului numai 
rugăciunea este eficace. Trebuie să strigam neîncetat spre Dumnezeu, 
chiar dacă ni se pare ca El nu ne asculta rugăciunea noastră în niciun 
caz nu este zadarnica și vine ceasul când ea va da roade. Cu ochii 
trupului nu putem vedea efectele rugăciunii decât în ceasuri urgente și 
speciale. lisus proclama pedeapa infernului împotriva celor ce nu au 
mila fata de cei ce implora și nici el nu va avea milă de noi atunci când 
i-o vom implora. 

La ce pericol veşnic se expun cei ce nu se roagă. Viaţa lor este un 
infern insuportabil, o veşnica nemulțumire, o permanenta grija, o 
revolta continua împotriva fatalității. 

Ce trebuie să cerem prin rugăciune? 

Când lisus spune: „Tot ce veţi cere în numele Meu, Tatălui, veți 
primi”. El se referă în primul rând la lucrurile spirituale, la viața 
sufletului pentru care de fapt a venit în mijlocul oamenilor. Și tot El 
spune cu alt prilej: „Cautaţi Împărăţia lui Dumnezeu”. Deci aceasta 
trebuie să cerem în rugăciunea noastră. 

Cât priveşte lucrurile și bunurile materiale, le putem cere atât 
timp cât ele nu ne împiedica la cucerirea Împărăției. Dar oamenii încep 
întotdeauna prin a cere lui Dumnezeu fel de fel de binefaceri 
pământești și se mira apoi ca nu li se împlinesc rugăciunile în care-și 
exprima dorințele lor. Dar ei nu se gândesc niciodată a cere lui 
Dumnezeu mântuirea sufletului lor și să accepte deci orice suferinţa, 
dacă aceasta contribuie la mântuirea lor, la readucerea lor pe drumul 
cel drept. Ei ar trebui să mulțumeasca lui Dumnezeu pentru orice și 
pentru toate, fie durere și boala, fie binefacere și prosperitate și tot 
ceea ce primesc să pună în slujba Domnului, să spună ca lov: „Domnul 
a dat, Domnul a luat, fie Numele Lui binecuvântat!” „Și toate celelalte se 
vor adauga vouă. celor ce cautați mai întâi Împărăţia lui Dumnezeu”, 
ne încredinţează lisus. 

De ce deci să ne mai îngrijoram de micul nostru destin, să-L 
căutam pe Dumnezeu, să-L iubim cu ardoare și să-L facem iubit altora, 
iată datoria noastră. Accesoriile vieții acesteia - ca: sănătatea, averea, 
ştiinţa, talentele - nu pot fi decât mijloace pentru a câștiga lumina 


spirituala şi fericirea veșnica, iar nu scopuri în sine. Să cerem deci 
bunurile spirituale, înțelepciunea, ca Solomon, harul sfinților care 
păstrează inocenta, inspirația divina în orice acțiune a noastră în 
timpul milei, căci fără Dumnezeu nimic nu se face. Să cerem curajul și 
tăria de a pune capăt oricărui obicei prost și vicios. Să cerem 
remuşcarea şi lacrmile pocăinţei, părerea de rău a tot ce am făcut 
contra voinţei lui Dumnezeu. Să cerem ca Dumnezeu să înmoaie 
inimile împietrite şi să ne inspire mijloace ingenioase de a îmblânzi pe 
cei vicioşi și corupți. Să cerem ca inima noastră să fie mereu flamanda 
şi însetata de lisus, de pâinea cea divina și dătătoare de viața şi de 
sângele cel sfințitor. 

„Eu sunt pâinea vieţii, cine va mânca din pâinea aceasta în veci 
nu va flamanzi”. 

Pentru ce deci să ne mai îngrijoram atât de pâinea cea materială 
care satura doar trupul, iar sufletul îl lasa flamand? Căci omul nu 
trăieşte numai cu pâine, ci cu orice cuvânt ieșit din gura lui Dumnezeu. 

Să cerem ca prima noastră grija să fie de a obține aceasta „pâine 
divina”, iar martirajul nostru zilnic să fie o pregătire pentru acest 
ospăț. Desigur să nu ispitim pe Dumnezeu și să nu ne mai interesam de 
treburile pământeşti, bizuindu-ne pe promisiunea lui Dumnezeu, ca 
toate ni se vor da. În primul rând să căutam dreptatea lui Dumnezeu, 
Împărăţia Cerurilor şi apoi interesele pământești. Să nu dam prioritate 
celor de pe urma, dar nici să le neglijam complet, adică sa nu devenim 
de fapt niște interesaţi în fond, să-L iubim și să-L slujim pe Dumnezeu 
în scopul de a ne da și a ne asigura ceea ce este necesar trupului 
nostru. Dacă toate celelalte ne sunt date, să mulțumim cu recunoştinţa 
lui Dumnezeu, să nu punem preţ pe ele, să nu ne deprimam și să nu ne 
departam de Dumnezeu. Ce rușinoasa şi meschina ar fi dragostea 
noastră atunci. Să răbdam ca lov, să ne resemnam ca el — Aceasta este 
mântuirea noastră. Să cerem deci darul de a ne lepăda de noi înşine, de 
amorul propriu de orgoliul care este cauza tuturor suferințelor omului. 

Să cerem curăţenia, nevinovăția, mila de orice cuvânt spurcat. 
Să cerem răbdarea și pacea împotriva contrarietaţilor. Să cerem 
bunătatea și blândeţea, amabilitatea și îngăduinţa fata de cei ce ne 
provoacă. 

După ce vom cere toate aceste bunuri spirituale putem cere în 
rugăciunile noastre și ceea ce este necesar trupului nostru, care de fapt 
este Templul Duhului Sfant. Deci vom cere sănătate acestui templu 


pentru ca Dumnezeu să locuiască în pace în el. 

Să cerem o viață lunga, nu pentru a ne înmulți greșelile, ci 
pentru a lucra și a adăuga înzecit talantii încredințati de Dumnezeu 
fiecărui om la crearea lui. Să cerem bogăţia, nu pentru a ne satisface 
pasiunile şi dorinţele noastre egoiste, ci pentru a ajuta pe cei suferinzi, 
a fi pentru ei o bimefacere trimisa de Dumnezeu la cererile lor. 

Să cerem ştiinţa, nu pentru a ne îngâmfa cu ea și a ne socoti 
superiori altora, ci pentru a descoperi adevărata lumina și pentru a o 
împărtăşi şi altora, pentru binele tuturor. 

Să cerem prieteni adevăraţi, care constituie cea de a doua 
jumătate a noastră. Ei ne completează atunci când sunt sinceri, 
credincioşi iar nu lingușitori, exploatatori ai pasiunilor noastre. 

Să cerem copii. Ei sunt binecuvântarea familiilor şi comoara 
părinţilor, dar ei trebuie să fie mai mult copii lui Dumnezeu decât ai 
părinţilor. Dacă aceşti copii trădează pe Dumnezeu din dragoste 
pentru părinţi, mai bine nu s-ar fi născut. 

Să ne rugăm pentru alții. Este o datorie impusa din mila 
creștina. Aceasta rugăciune este cea mai plăcuta lui Dumnezeu, ea este 
lipsită de interes propriu, constituie deci o lepădare de sine o 
mortificare. Aceasta rugăciune constituie unirea între suflete, pacea și 
armonia pe pământ. 

Condiţiile în care trebuie să ne rugăm. 

Nu ştim să ne rugăm, nu ştim ce cerem. Pentru ca rugăciunile 
noastre să devină eficace, ea trebuie să îndeplinească două feluri de 
condiţii: 

1. Condiţii îndepărtate sau negative (ceea ce înseamnă absenta 
obstacolelor care s-ar opune eficacitaţii rugăciunii noastre) 

Or, exista două mari obstacole: păcatul și împrăștierea 
spiritului. 

Este necesar deci ca să ne rugăm numai în stare de har și de 
reculegere: a) În stare de har înseamnă a fi cu inima curată, senina, 
plină de sinceritate. O rugăciune nu se face de o limbă otrăvita, plină de 
nemulțumire și de invidie. Schimbul sincer, nefalsificat între om și 
Dumnezeu se face numai când omul își dăruiește inima lui Dumnezeu 
în schimbul cererilor sale. 

Păcătosului, celui ce și-a dăruit inima pasiunilor, vieţii 
materiale, Dumnezeu nu-l datorează nimic, acesta degeaba se roagă. 
Numai în schimbul inimii omului, Dumnezeu se milostivește de 


cererea celui nevinovat. lisus ne precizează ca pana ce nu vom deveni 
curați cu inima ca nişte copii, nu vom avea parte de Dumnezeu. 

Rugăciunea copiilor este ascultata, ei sunt plini de candoare, de 
nevinovăție, căci pentru unii ca aceştia este dăruita Împărăţia lui 
Dumnezeu Cerul este acestora destinat. Să devenim deci copii cu inima 
şi rugăciunea noastră va fi ascultata. 

b) Reculegerea trebuie să fie alta calitate a rugăciunii noastre. 
Cu inima curată, fără gânduri ascunse, neinteresate, să ne concentram 
în rugăciune ca pentru un lucru foarte important. Să alungam orice 
gând străin, orice preocupare să ne impunem spiritului nostru, 
memoriei, imaginaţiei, vederii şi auzului. Să oferim totul lui Dumnezeu. 
Nimic din fiinţa noastră să nu fie în afară de Dumnezeu. Trebuie să fim 
stăpâni pe noi înşine, să renunțam la tot ceea ce ne atrage, să facem un 
act de abnegațţie totala, să nu fim ca poporul evreu, despre care lisus 
spunea adesea: 

„Acest popor mă cinsteşte cu buzele, iar inima lui este departe 
de Mine”. De ce nu ne pregătim pentru rugăciune aşa cum ne pregătim 
pentru o audienţă la un mare personaj? 

Pentru că suntem inconștienți de ceea ce facem și cui ne 
adresam. Interesele noastre pământeşti sunt mai importante pentru 
noi decât cele spirituale. Un suflet care se reculege înainte de a se ruga, 
este un suflet care-şi impune un sacrificiu, îşi impune o vigilenta 
încordata în a se supraveghea necontenit și aceasta mortificare este 
plăcuta lui Dumnezeu. Acest suflet care-și astupa urechile pentru a nu 
mai asculta vocea sângelui şi a carnii și care-și închide ochii pentru a 
nu mai vedea răul de pe pământ acesta ajunge la Dumnezeu, să se 
ridice până la El. El contempla în adevărata lumina a gloriei Sale. Îl 
priveşte cu ochii spiritului și niciodată pentru el nu va mai avea vreo 
importanta desartăciunile și intrigile oamenilor. 

Cum se va putea ruga un suflet împrăștiat, care dorește să vadă 
şi să audă tot ce se întâmpla în jurul său, care își oferă inima la orice 
impresie ce i se prezintă din afară, incapabil să-și impuie o ordine 
interioară. Numai cei ce-și pot porunci o retragere interioara, o viață 
interiorizata, o singurătate cu ei înșiși şi o companie numai cu 
Dumnezeu pentru a-L admira și invoca în voie, numai aceştia ştiu să se 
roage cu adevărat. 

2. Condiţiunile apropiate pe care trebuie să le îndeplinească 
rugăciunea pentru a fi eficace Aceste condiţii sunt: 


a) Umilinţa atunci când, asemeni fiului risipitor, suntem 
conștienți de nimicnicia noastră şi de faptul ca nu meritam decât 
disprețul lui Dumnezeu și al oamenilor, ne rugam ca niște cerșetori 
umili, doar cu speranţa ca poate Dumnezeu se va milostivi de noi, căci 
suntem incapabili de orice, fără mila lui Dumnezeu. 

În parabola vameșşului şi a fariseului, lisus ne arata cum să ne 
rugăm, Sfântul Augustin spune: 

„Suntem cu toţii niște cerşetori fata de Tatăl ceresc. Am fost 
goniți din Paradis şi despuiaţi de haina nevinovăţiei, am fost 
expropriati de diavol şi de păcat. Trebuie să cerem deci cu o mare și 
profunda umilința”. 

b) Râvna şi dorinţa intensa cu care ne rugam lui Dumnezeu 
pentru a-L place. Cu alte cuvinte să ne rugăm cu dragoste, să nu dorim 
decât ceea ce dorește EI, să ne uitam pe noi înșine totalmente. Pe cei 
caldicei Dumnezeu nu-l iubeşte, căci neglijenta, indiferenta și 
tembelismul supara pe Dumnezeu, acestea toate dovedind ca inima 
noastră nu-L aparține. 

Rugăciunea este mai mult un strigat al inimii decât un sunet al 
limbii. Sfântul Augustin spune, „Focul dragostei este strigătul inimii. 
Pentru ca însuși Dumnezeu este un foc mistuitor trebuie să-L iubim 
într-un limbaj de foc pentru ca El să ne asculte”. 

Rugăciunea nu este numai un murmur al buzelor, ci este 
afecțiunea inimii, care nu se aude, dar care urca direct spre Dumnezeu. 
Fervoarea nu este deci o devoțiune sensibila și vizibila, care de multe 
ori este efectul temperamentului. Adevărata rugăciune, chiar dacă este 
monotona și lipsită de exclamaţii puternice, este dragostea inimii 
pentru Dumnezeu. 

„Cine iubeşte puţin, se roagă puţin; cine iubeşte mult, se roagă 
mult”. Deci adevărata cerere este aceea a inimii și inima nu cere decât 
ceea ce iubeşte, iar cine iubește pe Dumnezeu, cere ceea ce doreşte El. 
A ne ruga deci nu înseamnă a fi copleșiți de consolări interioare şi a 
căuta aceasta, cu alte cuvinte o satisfacere a sensibilităţii noastre, a 
simțurilor corpului nostru. 

Adevărata rugăciune este a dori ceea ce Dumnezeu doreşte şi a 
împlini voinţa Lui în toate acțiunile noastre. Bucuria sensibila care se 
naște uneori din aceatsa generozitate a voinţei noastre, este ceva 
secundar dăruit de Dumnezeu celor drepţi lisus chiar, în rugăciunea 
teribila din grădina Ghetsimani, avea inima întristata, plină de dezgust 


şi dornica de a îndepărta paharul suferințelor ce-L era destinat. Toate 
instinctele Lui umane respingeau acest calvar, totuşi s-a supus şi a 
dorit ceea ce Tatăl a dorit „Fie precum voieşti Tu”. 

Aşadar, sufletul ce se simte uscat de elan, trebuie tocmai atunci 
să îndeplinească voinţa lui Dumnezeu, rugăciunea pe care obișnuia s-o 
facă, chiar dacă nu mai simte consolările sensibile și plăcute de altă 
dată. Într-o astfel de rugăciune meritul creste mult, căci sufletul se 
fortează, corpul se mortifica, iar spiritul se fortifica şi capătă o nouă 
vigoare. 

c) Credinţa şi încrederea fac de asemenea ca rugăciunea să fie 
eficace. Sufletul trebuie să fie bine convins ca Dumnezeu poate și vrea 
să asculte cererea noastră. Dumnezeu nu ne poate înşela şi încrederea 
în El trebuie să fie totală. lisus mereu și mereu repeta ca de vom avea 
credința, vom obţine tot ceea ce dorim, căci totul este cu putinţa celui 
ce crede. Toate miracolele făcute de lisus s-au bazat pe credinţa celor 
ce-L cereau mila: „Crezi că pot face aceasta?” sau „Fie ţie după credința 
ta”. Sau când apostolii îl întrebau de ce ei nu puteau face anumite 
lucruri, El le răspundea: „Din cauza necredinței voastre”. Şi numai un 
grăunte de credinţa să fi avut şi munții din loc s-ar fi putut muta. Nimic 
n-ar fi fost cu neputința pentru cei ce cred. 

Încrederea în lisus care a rămas acelaşi ca şi în primul secol al 
creștinismului, aceasta ne aduce realizarea rugăciunii noastre. 

Dar noi cei de astăzi nu mai avem încredere, prin faptul că nu 
mai vedem miracole petrecându-se la tot pasul. Ele nu mai sunt 
necesare în prezent, pentru ca religia creştina s-a consolidat definitiv 
şi cine trăiește şi iubeşte pe lisus cu adevărat, acela vede zilnic minuni 
în tot ce se întâmpla cu el însuși. lisus de altfel încă de pe atunci 
spunea: „Fericiţi cei ce nu văd şi cred”, iar ucenicilor le spunea: „Vor fi 
mulți care vor dori să vadă ceea ce vedeţi voi şi nu vor putea”. 

În toate vieţile sfinților s-au petrecut minuni cu ei înşiși. 
Insuccesul rugăciunii noastre se datorește necredinţei, îndoielii. „Dacă 
veți putea crede” răspunde lisus celui ce-L întreabă de poate face o 
minune cu fiul său. 

Puterea lui Dumnezeu este egală cu credința omului. Dacă totul 
este posibil celui ce crede, depinde numai de el. Cine dorește mult, să 
creadă mult. Cel ce ezita şi se îndoiește este ca valul marii ridicat şi dus 
de vânt. 

d) Perseverenta rugăciunii, hotărârea de a continua în cererea 


noastră cu toate obstacolele ce se ivesc, cu tot termenul îndelungat în 
aşteptarea împlinirii cererii noastre, iată o calitate absolut necesară 
pentru eficacitatea rugăciunii. Perseverenta presupune continuitatea 
intenţiei, voinței noastre care urmăreşte cu îndârjire mereu acelaşi 
lucru. Aceasta face din viața noastră o continua rugăciune, fapt pentru 
care ne amâna Dumnezeu în rezolvarea dorinței noastre, tocmai 
pentru a ne face să ne rugăm mereu. „Trebuie mereu să vă rugați, fără 
a slăbi niciodată”. 

Dumnezeu are tot dreptul ca să ceară sa ne rugam neîncetat 
pentru gloria Lui, pentru binele şi interesul nostru, pentru însuși 
demnitatea noastră, pentru binefacerile Sale. 

Rugăciunea noastră este imperfecta, nedemna de gloria lui 
Dumnezeu. De aceea pana ce nu împlineşte toate condiţiile 
perfecțiunii, Dumnezeu o lasa să se repete mereu, căci prin exerciții ea 
se desăvârşeste. 

Rugăciunea noastră să fie ca a unei ființe ce urmăreşte ceva 
nobil și măreț, iar nu ceva de moment, trecător fără valoare spirituala 
şi este de demnitatea noastră să perseveram în ea. 

Dacă cererile noastre ar fi imediat împlinite, noi am fi expuşi la 
îngâmfare la încredere în meritele noastre personale la drepturi ce nu 
le avem. Interesul nostru spiritual este deci ca Dumnezeu să ne facă să 
siântăm tocmai prin acele întârzieri înțelepte, prețul harurilor Sale și 
astfel să avem inima pregătită pentru recunoştinţa umila. 
Singuraperseverenta poate să obţină aceasta. lar dacă uneori 
Dumnezeu îi asculta imediat, iar pe alții nu, aceasta este taina și planul 
Sau ascuns, pe care nu ne este dat noua a-l cunoaște. Totul este însă 
opera gloriei Lui și spre perfecțiunea noastră. 

Cine vrea să-și atingă scopul şi să persevereze mereu şi cel puțin 
pentru încăpățânarea lui, Dumnezeu îl va asculta, aşa cum ne 
făgăduiește lisus în parabola cu cel ce a venit noaptea sa ceara pâine 
prietenului sau care dormea și pregeta sa se scoale, dar care până la 
urmă, sacait peste măsura de cel ce bătea la ușă, s-a sculat și i-a dat. 

„Împărăţia lui Dumnezeu se ia prin violenta” şi dacă cel pe care 
îl rugam pare că nu ne aude, trebuie să-l forțam. O dulce violenta care 
nu-l supara pe Dumnezeu ci din contra îl împaca, care nu raneste pe 
aproape, ci îl ajuta, îi micşorează şi îi face să-l dispara păcatul. 

Paraliticul din Evanghelie a aşteptat 38 de ani şi n-a disperat, iar 
noi după zece zile de rugăciuni neîmplinite, disperam, pierdem 


încrederea şi devenim caldicei în credinţa. 

Perseverenta deci presupune o încredere neclintita și fără 
margini în bunătatea lui Dumnezeu și pe care nicio întârziere n-o 
supara şi n-o dezamăgeşte. 

Dumnezeu operează în secret rezolvarea dorințelor noastre 
spre binele nostru. Cel ce se roagă neîncetat pentru un anumit scop, 
totuşi se transforma fără să-şi dea seama. El se sfințește încetul cu 
încetul și comportarea lui devine un exemplu pentru cei din jur. lată 
un prim efect al perseverentei. 

Cel ce iubește pe Dumnezeu ştie ca mai târziu sau mai devreme 
Dumnezeu îl va asculta. „Cereţi şi vi se va da”, mereu fără încetare, fără 
nerăbdare. 

e) Rugăciunea noastră să fie făcuta în numele lui lisus Hristos. El 
este singurul mediator să liniştească revolta Tatălui, să sfințească pe 
om, să-l scape de păcat, cauza conflictului dintre Creator și opera Sa. 

Neascultarea este poarta prin care a intrat păcatul în lume și 
odată cu el moartea. 

lisus este modelul ascultării, al supunerii în fața voinţei lui 
Dumnezeu. El a venit pentru a da ascultare Tatălui, pentru a se oferi ca 
jertfa nevinovata în numele omenirii. 

În numele Lui, a Lui lisus, cerul se înclina, infernul tremura, iar 
pământul îl preamareste pentru imensa Lui binefacere adusa. 

Tot ce vom cere Tatălui în numele Lui, vom obţine, aceasta ne-o 
asigura chiar El. Rugăciunea noastră n-are nicio valoare dacă nu este 
făcuta în numele meritelor Lui. El ne-a împrumutat noua meritele Lui 
pentru a ne face demni de a cere ceva lui Dumnezeu. El a construit 
puntea de legătura ce fusese rupta, odată cu neascultarea primului om. 
Biserica logodnica lui lisus întotdeauna se roagă în numele Lui. 

f) Rugăciunea făcuta prin intermediului Maicii Domnului are de 
asemenea darul de a fi împlinita. 

După lisus, ea este imaginea cea mai perfecta a lui Dumnezeu. 
Ca mama a lui lisus, Ea are tot dreptul să ceară anumite favoruri Fiului 
Ei. lar legea data de Dumnezeu lui Moise vorbește despre blestemul ce 
cade asupra fiilor ce nu-și respecta părinţii. Ori Domnul nu se poate 
contrazice pe Sine şi Mama Lui intervenind pentru noi, are dreptul de a 
fi ascultata. Duhul Sfânt care a pregătit în Ea sanctuarul viu în care 
trebuia să vină Mântuitorul lumii şi care de fapt este logodnicul Ei, cum 
oare nu o va asculta în rugăciunile Ei? Maria este sora noastră, prin 


faptul că Ea s-a născut din același sânge al lui Adam, ca și noi, deci ea 
are o mila şi o dragoste frățească fata de noi. În al doilea rând, Ea este 
Mama noastră, prin Testamentul lăsat de lisus însuși înaintea morții 
Sale. El a recomandat atunci lui loan ca Mama Lui pe viitor, deci Mama 
tuturor oamenilor. 

lată cel mai prețios dar lăsat de lisus omenirii. Avem ca Mama 
spirituala pe însuși Mama Lui, Fiica Tatălui și Sotia Duhului Sfant. Ce 
comoara de nepreţuit de care însă mulți se dispensează s-o recunoască 
şi s-o slujească. Cei ce nu-și pun nadejdea în Maica Domnului, Regina 
îngerilor, a patriarhilor, a apostolilor, a martirilor, a fecioarelor, a 
tuturor sfinților, exemplul tuturor celor aleşi, concepută în planul de 
creație a lui Dumnezeu. Cea care a sfărâmat capul șarpelui infernal, cea 
care are puterea sa obțină pentru noi îndepărtarea ispitelor diavolului 
şi iertarea păcatelor noastre, aceia care deci o ignora, sunt de plâns. Ei 
sunt sufletele pierdute care scapa acest unic prilej de mântuire: 
ajutorul Maicii Preacurate. 

După cum lisus este apărătorul nostru fata de Dumnezeu, tot 
aşa este Maria fata de lisus pentru noi. 

Cel ce a călcat legea lui Dumnezeu să se arunce în brațele Mariei, 
Maica Milelor, unica speranța a păcătoşilor. Ea este autoarea vieții, 
Maica Mântuirii. Dacă n-ar fi fost Ea, lisus n-ar fi avut cum să vină pe 
lume. 

Rugându-ne Ei, nu ne rătăcim niciodată, nu disperam niciodată. 
Ea este pentru toţi darnica, prin Ea cel mort renaşte la viaţă, căci Ea nu 
disprețuiește pe nimeni. Alergaţi deci la Maria, Maica Domnului și 
Mama noastră cu toată încrederea. 

g) Rugăciunea trebuie să fie însoţita de sacrificii și mortificări. 

Toată viața Domnului lisus n-a fost decât un șir întreg de 
sacrificii şi suferinţe. Profeţii L-au prezis ca pe o victimă inocenta, 
ranita și distrusă de răutatea omenirii: „Ca o oaie spre junghiere și ca 
un miel fără de glas”, aşa a fost lisus. 

Ascultător până la moarte, așa a distrus păcatul. Trebuie deci 
să-L urmam după exemplul vieții Sale muritoare, să lepădam tot ce ne 
aparține, să distrugem în noi instinctul conservării materiei și al 
egoismului. Omul durerilor ne-a demonstrat de ce egoism este capabil 
orice om, dacă vrea. Ori, pentru a fi agreabili şi ascultați de Dumnezeu 
Tatăl, trebuie să fim niște copii credincioși ai aceștiu divin exemplu 
original. Acest „Fiu al Omului” este adevărata noastră menire; aceasta 


perfecțiune a fost scopul vieţii şi creaţiei noastre. Noi însă am deviat, 
am greșit calea, ne-am înfundat în noroaie și în santuri și am căzut în 
prăpastie. Putem însă reveni, putem să ne întoarcem pe calea cea bună, 
cea sigura, singura şi adevărata cale care duce la nemurire și fericire. 
Aceasta este lisus. „Căci Eu sunt calea, adevărul și viața”. „Cel ce nu 
intra prin Mine, căci Eu sunt poarta, este un hoț”. 

Trebuie să suferim ca El, insulte şi nedreptăţi, ocările şi răutatea 
oamenilor conduse de satan, să nu ne speriem de suferința fizică, căci 
„cel ce-şi pazeste viața o va pierde” ci să fim gata pentru lisus să ne 
sacrificam aceasta viața a materiei pentru a câştiga pe cea a spiritului, 
după cum ne asigura EI: „Cel ce-şi va pierde viața pentru Mine, acela o 
va câştiga”. 

Cum dorim noi să ne rugăm lui Dumnezeu în numele lui lisus cel 
martirizat, noi care ne supunem tuturor pasiunilor corpului nostru? 
Mortificarea ucide păcatul și duce deci cu ușurința rugăciunea noastră 
la Tatăl. 

Toţi sfinţii au fost oameni ai sacrificiului. Suferința apropie pe 
om de Dumnezeu. „Cei ce aparțin lui lisus și-au crucificat carnea lor cu 
poftele şi viciile ei”, spune Sfântul Pavel. Acești eroi ai credinţei 
suspendau legile naturii, mutau munții din loc și înviau morții. Ei au 
ajuns la perfecțiunea lui lisus prin post și rugăciune. Urându-se pe ei 
înșiși şi corpul lor, acești eroi ce au ucis păcatul din ei prin mortificări 
şi impuneri forțate şi au atins prin rugăciunile lor inima lui Dumnezeu. 

Noi cei de astăzi să ne mortificam acceptând cu mărinimie 
încercările zilnice, să reprimam caracterul nostru impulsiv, să 
înfrânam pasiunile şi poftele trupului nostru și ambițiile spiritului 
nostru. Să veghem asupra fiecărui simt în parte. Să făgăduim lui 
Dumnezeu că ne vom abţine de la o satisfacţie la care ținem foarte 
mult, pentru ca rugăciunea noastră să fie primită. Omul care se 
mortifica își purifica sufletul, își supune corpul spiritului său, „îşi 
umileste inima, revine la castitate și nevinovăție, cu alte cuvinte 
îndepărtează obstacolele ce se opun eficacitații rugăciunii sale. 

Numai astfel umiliţi în fața lui Dumnezeu, însufleţiţi de o 
credinţă şi de o încredere fără margini, să oferim sacrificiile noastre în 
numele lui lisus și al Mariei. Numai astfel rugăciunea noastră va fi 
roditoare. 

Dacă s-ar putea organiza și la noi în azilurile de copii orfani acea 
rugăciune colectiva a micilor nevinovați, a îngerilor pământești, a celor 


ce cu siguranța îmblânzesc inima lui Dumnezeu. Cate minuni nu s-ar 
obține astfel. așa cum s-a petrecut în Franţa, unde oamenii plini de 
credinţa și de mila pentru semenii lor, au organizat astfel de cercuri. 

Rugăciunea făcuta în comun este mult mai eficace și 
îndeplineşte toate condiţiunile pentru aceasta. 

lisus însuși ne spune: „acolo unde sunt reuniți doi sau trei 
oameni în numele Meu, acolo sunt și Eu în mijlocul lor”. Unul 
corectează lipsurile celuilalt. Și unde poate să fie mai multă curăţenie 
şi inocenta decât într-un grup de copii crescuți sub îndemnul unui 
misionar devotat pentru slava şi dragostea lui Dumnezeu? Ei nu 
formează cu toţii decât un suflet şi o inimă, care striga către cer. 

Aceste implorari ale unor suflete nevinovate se ridica spre 
Dumnezeu ca fumul de tămâie și obţin gratia și mila Lui pentru cei ce-o 
cer prin acest fel de intermediari. 

Rugăciunea micilor orfani a făcut minuni în țările unde s-a putut 
organiza acest lucru. Și simultan cu rugăciunile micilor îngerași, cei în 
suferința au fost îndemnați ca la rândul lor să facă rugăciuni 
ecepţionale, ca de exemplu: zilnic să recite un „Tatăl nostru” și de zece 
ori „Bucură-te Marie”, timp de o lună. Aceasta după cum era cazul. 
Efectele erau miraculoase. Dumnezeu acționa prin fenomene uluitoare 
şi impenetrabile. 

Unii au fost sfătuiți să dea liturghii timp de zece sau mai multe 
zile, în timp ce micuţii azilului sau fecioarele sărace și umile se 
prosternau în numele lor în fața Maicii Domnului și blândului ei Fiu. 

Lui Dumnezeu Îi plac rugăciunile micilor inocenti, dar El vrea să 
vadă răbdarea şi credința noastră, El ne lasa mulți ani în așteptare și 
deodată, când nici nu ne aşteptam, minunea se produce. 

Pentru cei ce-și folosesc averile și bunurile lor în opera de 
binefacere și niciodată n-au lăsat să plece de la ușa lor un sărac 
nemiluit, pentru aceştia, în clipele lor de restriște și suferințe, 
Dumnezeu nu rămâne surd la cererile lor. Pentru cei ce au credinţa, 
Dumnezeu pătrunde în viața lor, împlinindu-le rugăciunile. 

Rugăciunile pentru cei morți au de asemenea o mare valoare. 
După spusele Sfântului Pavel 

„Sufletul care trăiește prin credinţa și care vede în cele mai mici 
întâmplări acțiunea lui Dumnezeu asupra sa, acela ne se mai mira când 
survin cele mai grele încercări pentru mântuirea lui şi a semenilor lui. 
Ce consolare minunata simte acesta în fundul sufletului sau rănit de 


suferința, gândindu-se ca cerul nu l-a lovit decât spre a-l purifica şi mai 
mult și a-l face instrumentul milei divine”. 

Tainele lui Dumnezeu sunt ascunse. Multe necazuri se întâmpla 
spre binele nostru, iar noi nu ne dăm seama. „Tot răul spre bine”. Cei 
ce duc o viață retrasa, departe de lume, de agitațiile și ambițiile ei, 
numai aceştia înțeleg rostul şi mersul evenimentelor. 

Oamenii în general în necazurile lor și în suferinţe încep întâi 
spre a încerca fel de fel de metode de rezolvare, pur omenești și numai 
după ce au dat gres în orice, abia atunci încearcă și rugăciunea către 
Dumnezeu. Ce mare greşeala. Prin rugăciune su numai prin rugăciune 
trebuie să începem, ca Dumnezeu este Cel ce da curs evenimentelor și 
„niciun fir de păr din capul nostru nu se mișca fără știrea Lui”. 

Numai prin rugăciune vom fi inspirați ce anume mijloace 
omeneşti să folosim pentru rezolvarea cererii noastre și care de fapt 
nu sunt decât accesorii și mijloace secundare. 

Mila lui Dumnezeu este totul. Cine se roagă Lui cu încredere și 
din primul moment obține totul. 

Important este ca ceea ce cerem să nu devină o piedica în calea 
sfințeniei și perfecționării noastre și de aceea, de multe ori Dumnezeu 
nu ne acorda ceea ce cerem, fără ca noi să înțelegem aceasta. 

Exista ceva la mijloc, o ambiţie, o mândrie, o dorință de a trăi în 
pace şi liniște, ceea ce nu-l este dat unui creştin adevărat care trebuie 
să lupte necontenit cu el însuși și cu alții. Cate și cate taine ascunse 
stau la baza neîndeplinirii cererilor noastre făcute lui Dumnezeu. Dacă 
le-am cauta cu inima sincera și lepădati de noi înşine, le-am găsi cu 
siguranţa. 

Rugăciunile făcute pentru pocăinţa celor răi sunt covârșitor de 
greu de îndeplinit. Un suflet dușmănos fata de Dumnezeu are 
prejudecăți de neînvins împotriva tainelor şi mizerelor credinţei 
creștine şi el se cramponează cu furie de ideile și pasiunile sale. Omul 
credincios este incapabil să răstoarne astfel de bariere din inima în 
care domneste diavolul şi încă de zeci de ani. Niciodată prin mijloace 
omeneşti nu se va putea înăbusi pasiunile unei inimi corupte ce nu 
cauta decât satisfacerea poftelor sale. Numai Domnul singur poate face 
o minune cu el și aceasta numai în urma rugăciunii perseverente, 
umila şi plină de încredere. Şi în urma sacrificiilor făcute în special 
pentru mântuirea sufletului celui păcătos. Jertfa este necesara, numai 
ea alunga revolta și dreapta furie a lui Dumnezeu fata de cel împietrit 


şi prigonitor. 

În rezumat tot omul, fie bogat sau sărac, prost sau deştept, cult 
sau nu, tânăr sau bătrân, bolnav sau sănătos, dacă îl iubeşte și cauta pe 
Dumnezeu prin rugăciune cu toată inima, dornic în mod sincer de a 
afla adevărul cu credinţa, cu umilința, cu încredere și mai ales cu 
perseverenta, va vedea miracole în viaţa lui și ochii i se vor deschide 
pentru a vedea şi a înțelege sensul şi rostul creației Lui și a întregii 
omeniri. 

Ultimul cuvânt în lumea aceasta va rămâne celor ce se roagă și 
porțile infernului nu-l vor birui. 

Prin rugăciune dezarmam iadul, dar să ne rugăm cum trebuie, 
să ne păstram inocenta, să fugim de divertismentele lumii şi de tot 
ceea ce ne îndepărtează de Dumnezeu. Să-L vorbim Lui cu simplicitate, 
ca un copil către Tatăl Sau, încredințându-L temerile și amărăciunile 
vieţii noastre. 

Chiar când parem părăsiţi de EI, să ne încredem totuși împotriva 
oricărei aparente, în grija ce ne-o poarta. 

Prin intermediul Mariei și a Domnului lisus, vom dezarma pe 
Dreptul Judecător. 

MEDITAȚII 

18 fragmente 

1. Copii ajung în braţele lui Dumnezeu, fiindcă ei sunt cel mai 
aproape de El. Modul lor de a fi, e cel mai iubit de Dumnezeu. Înţelepții 
îl înțeleg pe Dumnezeu, ca pe o necesitate în explicarea lumii. 

Copii îl au, ca pe un tată de pe celălalt tărâm. lată de ce copii 
sunt în Adevăr, pe când înțelepţii pe dinafara lui. [Arsenie Boca, 
Meditaţii, manuscris dactilografiat, pag. 26] 

2. Căsătoria are multe motive să fie taină. Când familia nu va mai 
fi întemeiată pe taină, oamenii vor fi o turmă de fiare destrăbălate. 
lpag. 33] 

3. Deosebirea, marea deosebire între noi și lisus, e că lisus 
n-avea vină, pe când noi toţi avem vină. 

Și iarăsi, cea mai mare deosebire: Cel nevinovat, lisus a primit 
crucea, n-a ocolit-o, nu s-a apărat de ea, n-a stricat nevinovăția Sa, n-a 
amenințat stăpânirea omenească ce-L răstignea, ci s-a purtat blând, ca 
Mielul lui Dumnezeu cu cei ce-L răstigneau, și-L huleau după ce L-au 
răstignit. 

Noi, dimpotrivă, căutăm pe toate cărările, cum să scăpăm de 


cruce, cum să ne strigăm nevinovăția, cum să ne ascundem păcatele și 
să strigăm în gura mare, cruce grea avem de dus. 

Ne numim creștini, dar ducem crucea târâs şi am fi buni 
bucuroşi să scăpăm de ea. Noi facem de rușine Crucea lui Hristos, dar 
şi Crucea lui Hristos ne face pe noi de rușine. Căci să fim drepți: nouă 
încă nu ne-a îndesat nimeni cununa de spini pe cap, încă nu ne-a bătut 
nimeni piroane în mâini și în picioare, şi încă nu și-a bătut nimeni joc 
de noi, cum și-a bătut de lisus. Dar, chiar acestea toate de le-am pătimi, 
trebuie să răbdăm pentru mântuirea noastră, aşa cum le-a răbdat 
Hristos, tot pentru a noastră mântuire. Nu este o altă cale de mântuire, 
de ispășire a păcatelor, decât calea Crucii. Dacă ar fi fost alta, 
Dumnezeu ne-ar fi arătat-o pe aceea. |pag. 45] 

4. În creştinism omul e ridicat până la cinstea de colaborator al 
lui Dumnezeu, iar această colaborare e destinul. Talantii - talentele, 
sunt înzestrările acestei colaborări ale lui Dumnezeu cu omul. 

Lucrând în sensul înzestrărilor, lucrezi în sensul destinului. 
Omul e neliniștit, câtă vreme nu știe ce vrea Dumnezeu cu el, ce vrea 
Dumnezeu de la el. 

Viaţa nu e un scop în sine; numai un mijloc; e numai cadrul unui 
destin sau e în cadrul unui destin. 

Mulţi se tem de cuvântul destin, ca nu cumva să însemneze 
predestin, prin urmare să se trezească într-o doctrină fără libertatea 
voinței, deci fără conceptul specific al responsabilităţii ultime. 

Cum să nu răspunzi de ce şi-a dat Dumnezeu? Și cum să nu 
răspunzi, dacă n-ai făcut ce ți s-a dat să faci? |pag. 85] 

5. Blândeţea şi smerenia inimii, pe care ni le îmbie lisus odihnă, 
nu le avem odihnă decât prin lisus. 

Cu alte cuvinte, persoana lui lisus își răsfrânge blândeţea și 
smerenia Sa prin noi şi aşa se face liniște, altfel nu se face. Dar ce să 
înţelegem că toată odihna lui lisus, care n-avea loc unde să-și plece 
capul, şi pe care nu l-a văzut nimeni râzând, dar plângând adesea, cum 
glăsuieşte tradiţia, toată odihna lui lisus nu-l decât o cruce a iubirii şi 
sfâșiere de milă, o zguduire a sufletului de mila surorilor lui Lazăr, o 
sudoare de sânge ce picură ca apa și încă o zguduire în suflet, când 
avea luda să-L vândă. 

Și totuşi lisus avea o „odihnă”, odihna misiunii Sale în lume, care 
se împlinise și se va împlini deplin, oricât vor scrâșni împotrivă porțile 
iadului. Dar să luăm model un om dintre noi, Sfântul loan Gură de Aur, 


care mărturiseşte că: „mai multe sunt furturile care zbuciumă sufletul 
preotului, decât talazurile care bântuie marea”. 

Liniştea, odihna, nu ţi-o dă decât dorul de a îmbrăţișa destinul 
Său, e una cu noi; iar noi nu suntem singuri. Deci nu poţi fi blând și 
smerit cu inima, până nu ieşi din tine şi te muţi în lisus. În tine ești 
trufas şi tulburat, în lisus ești blând și smerit şi odihnit cu sufletul. Deci 
lisus e odihna noastră, de 16 

Aceea El se îmbie mereu tuturor necăjiților și vameşilor lumii, 
să le fie dulamă, să le fie inimă, să le fie ideal în viaţă. |pag. 93, 94] 

6. Un locuit de Dumnezeu e strămutat în alte evidente ale 
existentei. Prezenta lui provoacă lumea și-o antrenează într-un conflict 
de limită. Lumea nu mai are ce-l face, decât să omoare mărturisitorii, 
amăgindu-se, că prin aceasta a scăpat de realitatea ce-l contrazicea și-l 
mustra liniștea. |pag. 97] 

7. În toată lumea nu găseşti un lucru mai ușor de făcut decât 
păcatele şi iarăsi nimic nu pricepe omul mai greu ca: „Ce-l acela 
păcatul? când petrece în el. De aceea păcătuim cu uşurintă, dar ne 
pocăim anevoie! Altă privință care te împiedică de la spovedit e că 
judecă preoții, eşti nemulțumit de preot, iar de care ai fi mulțumit, ţi-e 
frică. La unul nu te lasă păcatele lui, la altul nu te lasă să mergi păcatele 
tale”. |pag. 108] 

8. Sunteţi nemulțumiți de preoţi, dar care ce ați făcut pentru 
preoţi, ca să fiți mai mulțumiți? Cerut-aţi de la Dumnezeu un copil 
măcar pe care să-l închinațţi slujirii lui Dumnezeu? Credeţi că vina o 
poartă numai ei, preoții? Şi sunt fii voştri. Cum i-aţi născut, așa-l aveți. 
Ce le băgaţi de vină? Tot poporul e răspunzător că nu are slujitori mai 
străvezii spre Dumnezeu. Poporul își are în toate privințele 
povăţuitorii pe care îi merită! Nu mai staţi cu gânduri ucigașe 
împotriva copiilor, că nu ştiţi în calea cărui dar de la Dumnezeu te-ai 
găsit împotrivă, şi ai să dai seamă, ci naşteți copii cu gândul să fie 
slujitorii lui Dumnezeu între oameni. |pag. 109] 

9. Nu ştiu pe lume o biruintă mai mare, ca aceea de a te lepăda 
de tine și a ajunge liber: „e trăirea libertăţii spiritului”. Adevărul vă 
face liberi. Deci, înțelegem că fără această vamă a făpturii noastre 
vechi, stăteam în minciună, încolţiti de iluzii şi striviţi sub rotile 
necesității fără ieşire. De aici ne scoate lisus. Când se întâmplă aceasta? 
Când îl cunoaștem pe lisus ca inimă a inimii noastre, ca suflet al 
sufletului nostru. Îl putem cunoaște numai în iubirea şi bucuria pe care 


o siântăm când renunțăm la eul nostru și ne aflăm fată către fată cu 
Dânsul. 

Noi nu făgăduim să-L urmăm pe lisus în marea călătorie 
interioară a întoarcerii la Tatăl, și prin simpla noastră hotărâre 
Providenta divină realizează treptat această dorinţă a noastră. aşa dăm 
de primul examen de admitere, examenul crucii. Până aici noi eram o 
sumă de dorinţe și aranjamente pământești, care întunecau chipul lui 
Dumnezeu din viața noastră. Deci Crucea e la acest loc al hotărârii, 
linia înaintea dorințelor noastre omenești, peste care coboară 
Dumnezeu o dungă de-a curmezișul. Providenta, urmărind interesul 
nostru veşnic, trimite peste socotelile noastre corecturi divine. Toată 
această corectură o siântăm ca o experienţă de cruce, trebuie să treacă 
puţină vreme de reculegere ca să pricepem „că aşa cum s-a întâmplat” 
a fost cel mai bine, iar nu cum am fi vrut noi în îngustimea noastră. 
Suferința aceasta care ne simplifică treptat viața, care pune condiţia 
crucii în față, e simbolul nesfârșitei posibilități de desăvârşire. |pag. 
121, 122] 

10. Invidiosul nu primeşte doctor pentru boala lui şi nu poate 
găsi leac tămăduitor al suferinţei, deși Sfânta Scriptură e plină de ele. 
El aşteaptă uşurarea bolii numai într-un singur fel: să vadă prăbușit pe 
unul din cei invidiați. Capătul urii lui e să vadă pe cel invidiat, din 
fericit, nefericit, din norocos, nenorocit. Pe unii oameni cu totul 
potrivnici, binefacerile îi îmblânzesc. Pe invidios însă, binefacerile mai 
mult îl înrăiesc, cu cât invidiosul are parte de mai mari faceri de bine, 
cu atât mai tare fierbe de ciudă, mai mult se supără şi se mânie. 
Mulțumind pentru darurile primite şi mai mult se cătrănește de 
purtarea binefăcătorului. Ce fiară nu întrece invidiosul prin răutatea 
năravului lui? 

Ce sălbăticie nu depăşeşte el prin cruzimea lui? Câinii, cărora li 
se aruncă o coajă se domesticesc. 

Leii cărora li se poartă de grijă, se îmblânzesc. Invidioșii însă, 
mai mult se irită când li se arată îngrijire şi atenţie. 

Rănile invidiei sunt adânci și ascunse și ele nu suferă vindecare, 
ca unele ce s-au închis în durerea lor oarbă, în ascunzișurile propriei 
sale suferințe. Cel invidiat poate să scape şi să ocolească pe invidios, 
dar invidiosul nu poate scăpa de sine însuși. Tu, invidiosule, dușmanul 
tău e cu tine, vrăjmasul ţi-e continuu în inimă, primejdia e închisă în 
adâncul tău: eşti legat cu un lanţ neîndurat, ești prizonierul invidiei şi 


nicio mângâiere nu-ţi vine în ajutor. A prigoni pe un binecuvântat de 
Dumnezeu și a ură pe cel fericit, iată o nenorocire fără leac. |pag. 129, 
130] 

11. Durerea nu e obiect sănătos de meditaţie. De durere trebuie 
să scapi, să o depășeșşti, să fi deasupra ei. Dar trebuie să vină cineva să 
te scoată din cercul tău chinuitor de îngust. Căci durerea ta te ia în 
vârtejul ei și te închide dinspre toată lumea și dinspre orice lume. E 
parcă o prelungire a iadului după tine. Cu cât orizontul tău e mai îngust 
şi mai îngust de durerea ta, cu atât neliniștea e mai mare - şi poate să 
fie mai mare ca la toată lumea. |pag. 159] 

12. A făcut lisus minuni şi oamenii cred că, cele mai mari sunt 
cele care privesc sănătatea trupului. 

Dar marea minune a învierii din morţi, e ceea ce mărturisim 
când zicem: „Aştept învierea morţilor și viaţa veacului ce va să vie”. 
Abia atunci va scăpa firea omului de slăbănogie. Până atunci are 
putinţa de a scăpa de păcate. Şi aceasta e mai mare minune decât a 
tămădui un stomac, o mână uscată, sau repararea unui ochi. Sunt 
lucruri grele şi acestea, dar n-au nimic religios în ele, le fac și medicii. 

Omul cere lui Dumnezeu, cere minuni. În definitiv, ce cere omul? 
Cere sfințenia pe care a pierdut-o. Acesta-l singurul lucru pe care-l cere 
şi Dumnezeu din partea omului. lar sfințenia vieţii o pot avea și 
oamenii cu trup neputincios. De aceea, nouă, preoților ne-a dat lisus 
numai jumătate din darul Său, rămânând ca cealaltă jumătate, însuși să 
o îndeplinească, când va înceta desăvârșit slăbănogia omului „la 
înviere”. Dar a doua nu se dobândește fără prima. |pag. 214, 215] 

13. Sufletul ce cugetă la mărturisire, ca de o frână se împiedică 
de la păcate. lar cine n-ar frâna, le va face fără grijă, fiind în întuneric. 
Când lipsește mai marele nostru, să avem măcar chipul lui în minte și 
despre tot ce am ști că s-ar scârbi, de ar fi de fată, să nu facem, fie 
cuget, fie vorbă, fie lucru, fie hrană, fie somn și orice alta de la acestea 
să ne întoarcem. Atunci cunoaștem cu adevărat, cum e ascultarea 
noastră. Numai copii fără minte se bucură de lipsa dascălului lor. 
Ceilalți însă, o socot o pagubă. 

Cel ce-și vădeşte Păstorului său serpii ispitelor, credința 
adevărată dovedeşte; iar cine-l ascunde, pe drumul pierzării se află. 

Cine va ajunge la cuget curat, ascultă desăvârșit pe Părintele 
său, acela nu se va teme de moarte, ci ca pe un somn spre o altă viață îi 
va fi. 


Cel ce uneori ascultă pe părintele său, şi alteori nu, se aseamănă 
unui bolnav de ochi, ce pune pe ei odată ierburi tămăduitoare, altă 
dată var nestins. Căci zice: „unul zidim și altul stricând, ce au folosit? 
Fără numai osteneală în zadar!” 

Să nu ne speriem văzând că şi după mărturisire nu se dă război, 
că mai bine este a ne lupta cu întinăciunea, decât cu trufia. |pag. 215, 
216] 

14. Omul se roagă de Dumnezeu să-l scape de necazuri, iar 
Dumnezeu se roagă de om să-și schimbe purtările. Socotiti şi voi, care 
de cine să asculte întâi? 

Să nu daţi vina pe Dumnezeu, că El ne uscă pământul de sub 
picioare şi vlaga din oase. Să nu-l faceţi nedreptatea aceasta! 

Toate necazurile, noi ni le-am pricinuit, cu păcatele noastre și 
ele sunt urmări și plata îndesată pentru păcate, până vom înţelege la 
îmblăteală, ne iau de nas, ca să ne săturăm odată de ele. |pag. 

15. Dacă veţi avea și răbdare în necazuri, să știți că veţi avea şi 
Duhul Sfânt. Dar dacă veţi avea și puterea de a mulțumi în necazuri, 
atunci străluceşte Duhul Sfânt în voi. |pag. 236] 

16. Eu nu vă dau canoane ca ceilalți preoți, mătănii, rugăciuni, 
post, ci îndemn să vă schimbaţi purtările şi să-l mulțumiți lui 
Dumnezeu de crucea pe care v-a dat-o, căci Sfânta Biserică şi Sfânta 
Împărtăşanie le ştiţi, dar faptul acesta l-am găsit de cuviință să vi-l 
spun mai mult. 

Vreau să vă schimb lacrimile voastre în bucurie, mulțumind lui 
Dumnezeu de toate durerile şi schimbându-vă purtările, vă veți 
bucura. O veți face? |pag. 242] 

17. Mulţi ați mărturisit păcatele voastre şi totuși cugetul vă mai 
mustră. Oare de ce? De aceea, ori că n-aţi primit leacul după mărimea 
rănii, ori că l-aţi primit, dar nu l-aţi făcut. Și vă mai mustră cugetul 
chiar şi după ce ați împlinit toată „pocania” și după ce veți fi ispășit 
păcatele acelea, pentru că mai sunt păcate nemărturisite și până ce nu 
le vei mărturisi toate și nu vei ispăși de bunăvoie toate, nu vei avea 
pace cu pârâsul tău. Căci cugetul nostru, când ne mustră, să știți că e 
glasul lui Dumnezeu în noi. Dacă noi am fi cum trebuie, glasul acesta al 
lui Dumnezeu ne-ar învăţa tainele lui Dumnezeu și ne-ar răpi în rai 
încă de pe pământ, dar nu poate de mulțimea și greutatea păcatelor 
noastre. De aceea ea ne tot mustră, că doară, doară ne va apuca lucrul 
ispășirii, lucrul curățţirii. |pag. 


18. Cu păcatele nemărturisite are Dumnezeu altă socoteală; tot 
socoteală milostivă, însă pe noi ne ustură. Știind Dumnezeu nătângia 
noastră nu ne va lăsa părăsiţi în întunericul necunoştinţei, ci ne trimite 
necazuri sau pocanie fără voie: dureri, pagube, vrajbe, tulburări, copii 
slabi şi orice altă suferinţă. 

Ispășirea de nevoi e de obicei mai aspră ca ispășirea de 
bunăvoie, pentru că şi păcatele nemărturisite sunt mai grele decât cele 
mărturisite. Cu toate acestea, tu în neștiință, te porți împotriva 
rânduielii lui Dumnezeu în ceea ce îți trimite Dumnezeu spre ispășire, 
să strici şi să întorci spre mai mare osândă, căci toate le poate 
Dumnezeu fără tine, dar să te mântuiască din lumea aceasta nu poate 
fără tine. Nici tu nu te mântuieșşti fără mâna lui Dumnezeu și nici 
Dumnezeu nu te ridică, dacă tu nu-l întinzi mâna. Destul îţi este, că te 
cercetează mereu și atât de mult te roagă! |pag. 283, 284] 

Selecţie de Pr. loan Velcherean. 

DIN ZICERILE PĂRINTELUI ARSENIE BOCA. 

Explicate de Părintele Teofil Părăian 

„Mă, nu toţi din lume se prăpădesc, nici toți din mănăstire se 
mântuiesc”. 

Avea o putere de sinteză deosebită, o putere de intuiție și o 
putere de a cunoaşte totdeauna esențţialul într-o chestiune. Când îi 
puneai o problemă, el imediat avea răspunsul. Și de la el au rămas şi 
cuvinte scrise, în manuscrisele lui. De pildă, când l-am întâlnit eu 
pentru prima dată, mi-a și spus un cuvânt, o formulă. Zice: „Mă, nu toţi 
din lume se prăpădesc, nici toți din mănăstire se mântuiesc”. Deci avea 
o posibilitate de a formula ceva. 

„Nici abuzul, nici refuzul”. 

În legătură cu sexualitatea în familie, Părintele Arsenie zicea: 
„Nici abuzul, nici refuzul”. 

„Cu mine de două ori trebuie să se întâlnească omul”. 

Părintele zicea că de două ori trebuia să se întâlnească omul cu 
el: o dată când îi spune şi a doua oară la moarte, să-i spună dacă a făcut 
ce i-a spus. Foarte corect! Ce rost are să meargă cum merg unii că să-i 
spună unul, că să-i spună altul, că un cuvânt de folos, că nu ştiu ce. 
şi-apoi adună la cuvinte de folos şi nu împlinește nimic! 

„Cine face curte nu face carte”. 

Părintele Arsenie zicea: „Cine face curte nu face carte”. 

„Naşteti-vă sfinţi!” 


Părintele Arsenie îi îndemna pe oameni să nască sfinți. 
Bineînţeles că pentru a naște sfinți trebuie să fi sfânt sau trebuie să 
tragi de tine spre idealul sfințeniei. Şi când începem să ne ocupăm de 
noi înşine, putem să ne cunoaștem, să aflăm negativele noastre, să 
cunoaştem încărcătura dată de alţii şi pusă în noi, s-o rezolvăm, dar 
aceasta cere timp şi osteneală. 

„Să-ţi fereşti capul de frig şi de prostie!” 

E un cuvânt care merită să fie ştiut şi urmat, el putând fi de folos 
tuturor celor ce nu iau aminte la ei înșiși, tuturor celor care vreau să 
braveze şi nu se gândesc la urmările pe care le pot avea, spre răul lor, 
nişte atitudini care nu sunt destul de bine gândite și controlate. Să 
luăm deci aminte la cuvântul de mai sus şi să-l împlinim în cele două 
laturi ale lui. 

„Concepţia de viață creştină”. 

Câtă o avem, nestatornicește în gândul şi dorința de a ne ridica 
mai presus de fire, de a îndumnezeii firea, prin harul și îndurările şi 
iubirea de oameni a lui Dumnezeu. Tocmai de aceea folosim și 
resursele fireşti câte le avem la îndemână, aerul, aerul bun, hrana 
rațională, somnul şi energia vitală, pe care nu vrem să o risipim pe 
plăceri, ci vrem s-o canalizăm spre binele nostru material şi spiritual. 
aşa dorea părintele Arsenie, care a formulat îndreptarul de viaţă, pe 
care l-a predat tinerilor şi oricui care vrea să ia aminte la el. 

„În mintea strâmbă şi lucrul drept se strâmbă”. 

Aşa obișnuia să spună părintele Arsenie, care urmărea pentru 
oameni o minte dreaptă şi lucruri drepte şi îndreptate de mintea cea 
bună. Valoarea acestui cuvânt o intuiesc toţi cei ce îl aud, și asta se 
întâmplă des, căci noi îl aducem înaintea vizitatorilor și închinătorilor 
noştri, mai ales atunci când au prilejul să vadă o pictură a părintelui 
Arsenie reprezentând Adormirea Maicii Domnului, pictură în fața 
căreia se opresc cu admirație mulți dintre cei ce vizitează Mănăstirea 
Brâncoveanu de la Sâmbăta. Mintea se strâmbă în urma patimilor și se 
îndreaptă pe măsura curăţirii de patimi. Când mintea se îndreaptă, 
vede lucrurile drept, deci aşa cum sunt ele. „În mintea strâmbă şi lucrul 
drept se strâmbă”. Asta le place la mulți, am băgat de seamă că le place. 
Când le spun că Părintele a zis că 

„În mintea strâmbă şi lucrul drept se strâmbă”, oamenii râd în 
general. De ce râd? Pentru că își dau seama că aşa e. Numai că e greu să 
ştii când ţi-e mintea strâmbă. 


„Cea mai lungă cale este calea care duce de la urechi la inimă”. 

Cea mai lungă cale este calea care duce de la urechi la inimă, 
adică de la informaţie la convingere. 

Oameni de informație religioasă sunt mai mulți decât cei ce au 
convingeri religioase. E necesară şi informaţia, care adeseori se face 
prin auzire. Dar a rămâne la informaţie înseamnă doar a fi la începutul 
drumului „la urechi”. Până la inimă mai e o cale lungă, „cea mai lungă 
cale”. 

„Un suflet trist este un suflet cu luminile stinse”. 

Cuvântul acesta ne aduce aminte de un cuvânt asemănător, cu 
circulație mai ales în lumea din Apus: 

„Un sfânt trist este un trist sfânt”. Părintele a fost întotdeauna 
pentru optimism, pentru bucurie, credința noastră fiind „izvor de 
bucurie”, creştinismul fiind „religia bucuriei”. Domnul Hristos le-a spus 
ucenicilor Săi: „Acestea vi le spun ca bucuria Mea să fie întru voi și ca 
bucuria voastră să fie deplină” (loan 15, 11). 

„Bobul lui se preschimbă în tăciune, iar el se crede grâu 
nedreptăţit”. 

Aşa caracteriza părintele Arsenie pe omul care se abate de la 
cele bune şi care nu caută şi nu primeşte îndreptarea, ci îşi explică el 
mai bine cele pentru sine condamnând pe cei ce vreau să-l 21 

Îndrepte.) începutul oricărei îndreptări este să-ți recunoşti 
greșeala. „Când greşeala s-a făcut în tine așezare şi adevăr” - când o ai 
ca deprindere şi o mai și justifici - atunci „nu mai e greșeală ci e păcat 
de moarte”.) într-o astfel de situaţie, cel ce se crede a fi drept, fără să și 
fie de fapt, nu mai e bob de grâu, ci doar tăciune. 

„Mustrarea învinge, dar nu convinge”. 

Este și aceasta o cugetare la care e bine să luăm aminte. Are și 
mustrarea rostul şi puterea ei, dar ea, ca constrângere, doar învinge, 
însă de convins nu convinge. De la învingere până la convingere e o 
cale lungă; poate tot atât de lungă cât cea de la informaţie la 
convingere, cât cea de la urechi la inimă. 

„lubirea lui Dumnezeu pentru cel mai mare păcătos este mai 
mare decât iubirea celui mai mare sfânt fată Dumnezeu”. 

Părintele Arsenie a zis o vorbă cât lumea asta de mare - ba mai 
mare decât lumea asta! 

— Şi anume o zis așa: „lubirea lui Dumnezeu față de cel mai 
mare păcătos îi mai mare decât iubirea celui mai mare sfânt față de 


Dumnezeu”. Nu poate iubi un sfânt pe Dumnezeu, cât ar fi sfântul de 
mare, cât iubește Dumnezeu pe cel mai mare păcătos; și-l aşteaptă; şi 
vrea să-l primească; și aleargă înaintea lui, după cum citim în pilda cu 
fiul risipitor, unde se spune că tatăl nu l-a așteptat pe fiul care se 
întorcea; l-a aşteptat într-un fel, dar când l-a văzut că vine nu l-a mai 
ținut locul: a alergat înaintea lui, ca să-l primească, să-l îmbrățişeze, 
să-l sărute, să-l ajute, să-l așeze iarăsi în starea din care a plecat. 
Pentru că din inima lui fiul n-a plecat niciodată! El a rămas în inima 
tatălui aşa cum rămânem noi în inima lui Dumnezeu, în inima 
Mântuitorului nostru lisus Hristos, în inima Maicii Domnului, oricât de 
depărtaţi am fi, oricâte rele am face. Până trăim în această viață 
Dumnezeu nu ne părăseste. Noi putem să părăsim pe Dumnezeu, dar 
Dumnezeu nu poate să ne părăsească pe noi. 

Cu o astfel de afirmaţie, părintele ne dă încredere în bunătatea 
lui Dumnezeu, în iubirea lui Dumnezeu fată de noi, păcătoşii, căci se 
afirmă și în rugăciunile de dezlegare ale sfintei noastre Biserici, că mila 
lui Dumnezeu este tot atât de mare, tot atât de infinită, cum este de 
infinită şi mărirea Lui, de vreme ce se spune: „Că precum este mărirea 
Ta, aşa este și mila Ta”. Cuvântul spus de părintele Arsenie, în 
formularea de mai sus, ne aduce aminte și de ceea ce spune Psalmistul, 
prin cuvintele acestea: „Cât e de sus cerul deasupra pământului atât de 
mare e bunătatea Lui (a lui Dumnezeu) spre cei ce se tem de Dânsul. 
Cât de departe e Răsăritul de Apus, atâta a depărtat El de noi 
fărădelegile noastre. Cum miluiește un tată pe copiii săi, aşa miluieşte 
Domnul pe cei ce se tem de Dânsul” (Ps. 102, 10-13). 

„Ajutati-mă să vă pot ajuta”. 

Asta înseamnă că nu cel care vrea să te ajute te ajută cel mai 
mult, ci tu eşti cel care poţi să fi ajutat. 

Dacă eşti deschis spre ajutor te poate ajuta omul de lângă tine și 
omul superior ţie; dar dacă nu-l recunoști superior, ba, dimpotrivă, îl 
judeci şi-l calci în picioare, atunci nu te poate ajuta, pentru că omul 
este ființa care poate zice nu, şi zice nu! 

„Fiecare dintre noi ducem un necredincios în spate”. 

Zice părintele Arsenie Boca referindu-se la trup, „fiecare dintre 
noi ducem un necredincios în spate”. 

„Domnul Hristos a fost răstignit cu spatele pe crucea materială 
şi cu fata pe crucea spirituală”. 

Zicea Părintele Arsenie: „Domnul Hristos a fost răstignit cu 


spatele pe crucea materială şi cu fata pe crucea spirituală”. 

„Să ai înţelegere față de neputința omeneasca”. 

Am fost odată la Părintele Arsenie Boca - Dumnezeu să-l 
odihnească! 

— La Bucureşti, cu un student la teologie de atunci, care 
acuma-l preot - au trecut anii peste toți de-atunci. a fost asta în 1965 - 
şi Părintele vorbind cu el, desigur să aud eu, i-a spus un cuvânt care 
mi-a rămas mie pentru cealaltă vreme a vieţii mele și cred că şi pentru 
veșnicie. N-am să-l uit niciodată! zice: „Uite, măi frate. O să fii preot. Să 
fii înţelegător fată de neputința omenească!” Nici nu vă puteţi închipui 
cât m-am gândit eu la cuvintele acestea, de atunci încoace; cât le-am 
urmărit în viața mea și în viața oamenilor. Şi mi-am dat seama că 
neputința omenească e o realitate. Sunt atâția oameni răi în lumea 
asta, şi nici ei nu vor să fie răi. Şi-s răi, şi noi trebuie să înțelegem 
răutatea lor de pe poziția noastră, din situaţia noastră. Să înțelegem că 
ei nu pot mai mult, că ei ei înșiși sunt nemulțumiți de răutatea lor - „Pe 
cel rău răutatea îl ucide”, îi scris în Psalmi: „pe cel rău răutatea îl 
ucide”, îl nimiceste, răutatea îl nemulțumește. Pomenirea de rău spun 
părinţii cei duhovniceşti că e o răutate fără margini, e o răutate ca o 
rugină care mănâncă fierul, aşa mănâncă sufletul; răutatea-l cui înfipt 
în suflet. Pomenirea de rău, nemulțumirea, neiertarea este viermele 
minții. Un părinte spune că 

„Răul să-l scrii pe apă”. 

Texte culese şi prezentate aici de loan Gânscă și lulian Nistea. 

Trepte spre viețuirea în monahism. 

leromonah Arsenie Boca. 

Cine vrea să vină după Mine, să se lepede de sine, să-și ia crucea 
în fiecare zi şi să-mi urmeze Mie. 

(Luca 9, 23) 

Lepădarea de lume are două trepte. Întâi ne lepădăm de lumea 
din afară şi de tot ce ne-ar putea ţine legaţi de ea. În al doilea rând ne 
lepădăm şi de toate asemănările noastre lăuntrice cu lumea. 

Acestea sunt patimile, năravurile şi toate slăbiciunile noastre 
personale. 

Dacă am rămâne în lume ne-am face una cu lumea. Dacă însă 
vrem să urmăm lui lisus, atunci trebuie să desăvârșim lepădarea de 
lume cu lepădarea de sine. Lumea aceasta este eul, egoismul, este 
iubirea şi încântarea de sine, e suportul plăcerii şi al complacerii în 


lumea aceasta. Egoismul este rădăcina tuturor patimilor. lar lepădarea 
de sine este uscarea acestei rădăcini și prima condiţie a urmării lui 
Hristos. 

Dacă ieşim din lume scăpăm de vedere şi auzire. Cu aceasta mai 
slăbesc puţin și patimile noastre. 

Dar ca să ne desprindem deplin din puterea lor trebuie să tăiem 
odraslele şi rădăcina prin nevoinţa de fiecare zi a lepădării de sine. 
Aceasta e simțită de firea noastră cea pieritoare ca o cruce pe care de 
fapt moare omul nostru cel vechi. Nu putem urma lui lisus decât 
omorând în tot ceasul patimile noastre. 

Pentru început urmarea lui lisus chiar rostul acesta îl are: de a 
ne desprinde firea de patimi iar în locul lor a deprinde virtuțile. 

Lepădarea de sine nu este cu neputinţă sau înfrângere. 
Dimpotrivă, e descătusarea unei foarte mari puteri sufletești. Mărturie 
la îndemână ne stau însăși prilejurile. Dacă le câștigăm, adică ne 
comportăm prin ele după Duhul lui Dumnezeu, siântăm în suflet o pace 
şi o creştere sufletească. Pe când dacă le pierdem, adică ne comportăm 
după om sau după patimi, siântăm o tulburare, o mustrare de 
conștiință și o împuținare sufletească. Lepădarea de sine dovedește 
credința și dragostea pe care o avem către lisus. Din aceasta izvorăste 
o mare trăire sufletească. Lepădarea de sine trebuie să ne-o facema 
doua natură, ca să ne însoţească toată calea călugăriei şi să 
caracterizeze călugăria. 

În felul acesta seacă izvorul şi rădăcina patimilor. 

Despre sfaturile Evangheliei și voturile monahale. 

lisus a dat porunci și sfaturi şi pildă cu viaţa Sa. În aceasta a 
descoperit toată voia lui Dumnezeu către oameni, ca să se mântuiască. 
Poruncile asigură mântuirea pentru toată lumea, iar sfaturile 
evanghelice sunt acestea: sărăcia de bunăvoie, viața fără prihană și 
ascultarea necondiționată. 

Pe sfaturile evanghelice se întemeiază călugăria. Cinul monahal 
urmăreşte deci trăiea creștinismului până la măsurile desăvârşirii. Dar 
ca să facă firea omenească o cale atât de lungă trebuie înţelese bine 
mijloacele și foarte bine cunoscută calea. Mai întâi fiți de-a dreptul 
ucenicii lui lisus, cum au fost apostolii, dar putem fi niște ucenici mai 
smeriti al unui slujitor al lui lisus, cum este duhovnicul. Călugăria nu se 
învaţă atât din cărți cât din această ucenicie. 

Voturile sau făgăduințele monahale au rostul de a desprinde 


rând pe rând patimile care strică firea noastră și primejduiesc 
mântuirea. Primejdia cea mai mare a patimilor de căpetenie este 
aceasta, că duc sufletul la necredința în Dumnezeu prin faptul că prind 
sufletul şi trupul numai de viața aceasta desartă. 

Ştiind lisus că patimile opresc sufletul de la calea Sa, întrucât îl 
lipesc de viața aceasta, ne-a cerut să ne lepădăm de tot ce avem, să 
urâm familia, ba să urâm și propria noastră viață în condiţiile lumii 
acesteia (Luca 14, 26). Călugăria stabileşte o altă înrudire între 
oameni: rudenia cea după Duh. 

Căsătoria și copiii îi părăsesti înainte de a-l avea și n-o iei pe 
calea aceasta. Aceasta este voia sfântă pe propria ta viață văzută după 
chipul veacului acestuia. Aici își dovedesc sfaturile evanghelice 
temeiul. Astfel, sărăcia de bunăvoie ne izbăvește de lăcomie, de iubirea 
de argint şi de lene. 

Fecioria biruie desfrânarea. lar ascultarea necondiționată 
omoară mândria, invidia, mânia, slava desartă și întristarea. 

Dintre cele trei făgăduințe cea mai grea e ascultarea, pentru că 
are de biruit mai mult patimile minţii care discută cu Dumnezeu în loc 
să asculte fără discuţie. 

Nicio patimă nu vrea să părăsească firea fără nevoințe, adică 
silinte ale conștiinței întărite de voinţă. Din pricina acestei lupte între 
convingeri și patimi călugăria e dătătoare de har şi e numărată la Taina 
Pocăintei. 

Ascultarea este pretutindeni o temelie a rânduielii în societatea 
omenească, dar în călugărie ascultarea mai are ceva fundamental 
deosebit: ca ascultare din convingerea că prin conștiința staretului sau 
a duhovnicului îți grăiește însuşi Hristos. Orice abatere de la acest greu 
de ascultare atrage o întărire a patimilor și o slăbire a sufletului. 

lată înţelesul călugăriei. 

Despre post şi rugăciune. 

Postul e vechi și începe odată cu omul. E prima poruncă de 
stăpânire de sine. Postul și rugăciunea sunt două mijloace prin care 
curățim firea de patimi. Toţi oamenii care s-au apropiat de Dumnezeu 
şi-au smerit sufletul cu rugăciune şi post. Şi lisus a postit 40 de zile 
punând postul începătură a vestirii Împărăției lui Dumnezeu, deși Lui 
nu-L trebuia, fiind nepătimaș. 

Temeiurile mai adânci ale postului și rugăciunii le găsim tot la 
Botez. Adâncul fiinţei noastre se îmbracă în Hristos. În acest adânc al 


minţii, sau în altarul inimii după expresia părinţilor, se sălășluiește 
Hristos, izgonind afară pe satana, care se retrage în siântări. De aici 
puterile potrivnicului, patimile, se silesc să învăluie și să prindă voinţa 
din nou în mrejele sale. 

Cu trupul însă nu putem trata decât prin post. El nu știe și nu 
recunoaște convingeri. De aceea el trebuie uscat, încet și cu socoteală, 
fiindcă în mocirla uscată porcii patimilor nu mai vin să se scalde. 

Ca să zădărnicim puterea potrivnică care lucrează prin simţuri 
patimile plăcerii, slăbim prin post aceste simţuri şi închinarea lor către 
plăcere. Un organism topit cu postul nu mai are putere să schimbe 
convingerile conştiinţei. 

Dar mai bine de jumătate din numărul patimilor sunt ale minții. 
Postul lucrează şi asupra acestora. 

E lucru de mirare, zice loan Scărarul, că mintea fiind 
netrupească de la trup se spurcă şi se întunecă și că, dimpotrivă, cea 
nematerialnică de la țărână se subțiază şi se curăţă. Ochii văd lucrurile, 
mintea vede gândurile. 

Postul curățeşte ochiul, rugăciunea curățește mintea. Aici nu 
vorbim de rugăciuni care cer lucruri materiale, nici de rugăciunea care 
dă drumul închipuirii, după cum nu vorbim nici de rugăciunea 
liturgică, ci numai de rugăciunea minții. La intrarea în călugărie 
rugăciunea vameșului, completată poate chiar de lisus, e numită 
deodată cu metaniile „Sabia Duhului Sfânt”. Rugăciunea minţii este 

„Doamne, lisuse Hristoase Fiul lui Dumnezeu, miluiește-mă pe 
mine păcătosul cu numele lui lisus spus întâi cu gura apoi cu mintea, 
pătrundem din afară spre înăuntrul nostru către lisus, Care la 
rugăciunea noastră bate război cu potrivnicul din gânduri și ne 
izbăveşte de asupririle patimilor. Rugăciunea minţii sau rugăciunea 
inimii are temeiul acesta, descoperit de însuși lisus, că fără Mine nu 
puteţi face nimic în privința izbăvirii de patimi, deci în privința 
mântuirii. 

Rugăciunea minţii are şi stări superioare, când izbăvindu-se 
patimile, se deapănă de la sine fără cuvinte, într-o nesfârşită dragoste 
de Dumnezeu, de oameni şi de toată făptura. 

Războiul nevăzut sau despre ispite. 

Sufletul este mai de preț decât toată materia lumii pentru că în 
el e sădită de la obârşie posibilitatea desăvârșirii. Pe de altă parte și 
firea întreagă suspină după arătarea fiilor lui Dumnezeu (Romani 8, 


19), adică după îndumnezeirea omului. În cale stă infirmitatea firii și o 
putere potrivnică nevăzută care caută să înfrâneze sufletul de la un 
zbor mai înalt decât viața veacului acestuia. Și fiindcă puterile nu erau 
egale, Dumnezeu S-a făcut om şi ca om a biruit pe ispititorul, 
învățându-ne și pe noi lupta. A întărit firea noastră și sălășluindu-Se 
întru noi prin botez ne-a făcut făptură nouă ascultătoare de Dumnezeu. 
Dar de la noi atât se cere: să punem în lucrare aceste ajutoare. 

Tot războiul nevăzut al potrivnicului urmărește abaterea 
sufletului din ascultarea de Dumnezeu şi toată nevoinţa călugărului e 
să sporească această ascultare. Potrivnicul are două feluri de ispite: 
prin plăcere şi prin durere. Cu primele umblă să ne amăgească. Dar cu 
celelalte umblă să ne constrângă să socotim plăcerea ca bine și durerea 
ca rău. Cu această meșteșugire ar restrânge năzuintele sufletului 
numai la o viață comodă în veacul acesta. 

lar călugărul are către primele: nevoinţele înfrânării pentru 
dragostea de Dumnezeu, iar către celelalte: lepădarea de sine pentru 
dragostea de oameni. 

Dacă vede vicleanul că nu isprăvește surparea cu ispitele atunci 
aruncă în minte hule împotriva lui Dumnezeu. Covârșirile acestui 
mândru să nu sperie pe nimeni căci nu spurcă pe om, nici să nu le 
băgăm în seamă. 

Dar nicio viață sporită nu e cruțată de bântuieli: fie cu vederi 
amăgitoare și trăgând către slava desartă, fie cu înfricoşări grozave 
ducând către ieșirea din minţi. În calea celor dintâi avem lepădarea de 
vederi, căci mai de folos este a ne vedea păcatele decât a vedea îngerii, 
iar în calea celorlalte avem lepădarea de sine în grija lui Dumnezeu. Pe 
puţini credincioșii și molatecii vicleanul îi scoate din luptă cu evidenta 
neputinței cu care îi aruncă în deznădejde, iar către smerenie le 
închide calea prezentându-le-o ca umilire. Pe calea aceasta le macină 
sufletul între deznădejde şi nemulțumire, de unde ajung la mânia 
persecuției. Adună la conflict, se închid sufletește în prejudecăti și aşa 
alunecă din calea sfântă în calea profană sau chiar chimică. La aceştia 
lepădara de sine a fost mereu un lucru de silă sau fără convingere. 

În urmă ispitele aleg trebnici de netrebnici. Într-unii ispitele 
desăvârşesc în suflet ascultarea și dragostea de Dumnezeu. lar în 
ceilalți le șterg pe acestea și pun în loc ascultarea și dragostea de sine. 
Ispitele descoperă ceea ce este în inima omului. Drepte sunt căile 
Domnului și cei drepți merg pe ele dar îndărătnicii pe aceleași căi se 


poticnesc și cad. Pentru calea călugăriei trebuie prin urmare sănătate 
deplină și majoritate de minte. Viața duhovnicească nu se deschide 
decât în sufletul care are curajul umilinței. Înjosirea în faţa lui 
Dumnezeu, disprețul de sine şi lepădarea voinței proprii, iată calea 
celor trei arme ale sufletului (Avva Pimen). 

De aceea în calea lui Dumnezeu să fii neclintit, neabătut nici de 
plăcere nici de durere. Dar să ştii că a rămâne în picioare nu e treaba 
ta, nici a virtuții tale, ci a harului Aceluia care te ține în braţele Sale ca 
să nu cazi în întristare. Deplin izbăvit de lupte nu este om pământean, 
nici nu trebuie să fie. 

Altfel nu ar mai fi luptă, nici ucenicie, nici sporire, nu ar mai 
trebui nici Harul neîncetat de la Dumnezeu. Omul nu şi-ar mai 
cunoaște slăbiciunea și nici de smerenie nu ar mai avea trebuinţă. E 
mai de preţ lupta, că vezi ajutorul lui Dumnezeu şi te smeresti și te 
umpli de dragoste, căci biruinta pe mulți i-a păgubit. 

Pe această cale nu poți călători fără primejdie decât condus de 
mâna nevăzută a lui Dumnezeu prin conștiința unei călăuze. 

Despre lepădarea de lume. 

Lumea este lucrarea lui Dumnezeu. Dar stricăciunea din lume 
este lucrarea păcatului. Călugării fug de stricăciunea din lume pentru 
că aceasta desface pe oameni de Dumnezeu. Dar pentru că stricăciunea 
este așa de tare țesută cu lumea, călugării se leapădă de lume. Aceasta 
pe scurt. 

Mai pe larg, fuga de lume se petrece așa: la vârsta minţii se 
trezeşte în noi şi conștiința de creştini. 

Conștiinţa aceasta e un însăși dar al botezului. De acum doi inşi 
ne cheamă: Dumnezeu şi lumea, fiecare în partea sa. Dumnezeu ne 
cheamă prin conştiinţă, iar lumea prin trup. Aflându-ne în această 
cumpănă sufletească avem prin urmare libertatea de a alege modul 
nostru viitor de viaţă. 

Dacă am avea să trăim o viaţă creştină în lume, vedem împrejur 
sau chiar în casa noastră, că obiceiurile și îndeletnicirile din lume ne-ar 
birui şi am sfârşi prin a trăi şi noi ca toată lumea. Dacă însă chemarea 
conștiinței către Dumnezeu e mai tare decât chemarea trupului către 
lume, atunci ne lepădăm de lume, vindem tot ce avem și venim într-o 
mănăstire să urmăm lui Hristos. 

Lepădarea de lume este prin urmare un act de libertate a 
conștiinței, o convingere. Niciun alt motiv nu e mai temeinic decât 


acesta. lată primul pas către împărăţia lui Dumnezeu. 

Treptele viețuirii duhovnicești. 

Este o singură viață duhovnicească pentru că este un singur 
Duh. Deprinderea şi trăirea ei însă este treptată, pe măsură ce ne 
curățim de patimi, iar aceasta este numai începutul. Perioada de timp 
caracterizată prin lupta cu patimile se numește asceză, luptătorul ascet 
iar totalitatea învățămintelor se numeşte ascetică. Cuvântul asceză e 
grecesc şi însemna la început exercițiu fizic. Apoi a căpătat 27 

Înţelesul de exercițiu moral pe care l-au luat mănăstirile 
desăvârșşindu-l înțelesul, de totalitatea nevoinţelor prin care se 
izbăvește firea de patimi. 

Aceasta prin urmare este perioada de urcuş în care preocuparea 
de căpetenie a monahului este curățirea de patimi. Chiar termenul de 
curățire are și el două vârste și s-a încetățenit sub numele de 
purificare. Perioada ascetică cuprinde purificarea activă în care intră 
toate nevoinţele din partea omului și purificarea pasivă, adică de 
curățire a firii de patimi dincolo de puterile omului, pe care o face 
Dumnezeu însuşi. EI Îşi face loc curat în cei ce-L caută cu dragoste, dar 
puterile lor nu le mai ajung pentru aceasta și atunci ei trebuie să sufere 
curățiri mai presus de fire ca să poată locui în ei cu slavă Cel mai 
presus de fire. 

Faza de culminaţie a ascezei și de adâncire a trăirii duhovnicești 
se numeşte iluminare. În faza aceasta Darurile Duhului Sfânt primite la 
Botez se dezvoltă în toată deplinătatea lor şi întăresc sufletul pentru și 
mai grele încercări. În faza aceasta pot apare amăgiri și daruri 
extraordinare și cine le are e sfătuit să nu-și lipească inima de ele, 
pentru că nu numai că nu înaintează, dar poate pierde şi tot ce a 
agonisit. lar calea e din ce în ce mai subțire și tot mai mult trebuie să te 
lepezi de toate. 

Asceza are şi un caracter hristologic. În nevoinţe nu e numai 
omul, e şi Hristos prezent. În sforțările noastre e prezentă forța din 
firea omenească a lui Hristos. 

Trupul şi Sângele Lui din Sf. Împărtăşanie se luptă cu trupul şi 
sângele nostru împotriva patimilor, sfințind trupul și arzând patimile. 
În perioada ascetică murim lumii şi nouă înșine împreună cu Hristos, 
în viața mistică. Să nu uităm însă că înainte de înviere a fost săptămâna 
patimilor, răstignirea, părăsirea, umilirea, moartea, îngroparea şi 
pogorârea la iad, dragostea ucenicului trecută prin cele mai grele 


cumpene sufletești, uscăciunile, părăsirile, întunericul umilirii de 
moarte. 

Acestea constituie purificarea pasivă și curăţesc şi ultimele 
rădăcini ale patimilor, realizând nepătimirea. 

Ca dovadă, din cel mai adânc mormânt și părăsire suntem răpiți 
afară fără veste de sfântă lumina dumnezeiască. Din cea mai adâncă 
beznă fulgeră lumina contemplaţiei divine plină de Har şi adevăr. De la 
acest moment al luminii divine începe viața mistică, adică unirea 
făpturii cu Dumnezeu. Aceasta este asemănarea nu prin fire ci prin har. 

Spovedania şi despre cercetarea conștiinței. Citirea 
Dumnezeieştilor Scripturi. Lecturi spirituale. 

Odată intrați în calea împlinirii sfaturilor Evanghelice care 
restrâng mult firea omenească, se înțelege că până să deprindem 
vieţuirea după sfaturi greşim adeseori. Din pricina aceasta trebuie să 
înmulțim și mijloacele de a ne menține în această vieţuire. Unul din 
aceste ajutoare de preţ este spovedania deasă. Spovedania fiind Taina 
Pocăintei, este dătătoare de Har care întăreşte puterile noastre slabe 
către împlinirea făgăduinţelor ce le-am făcut sau ne pregătim să le 
facem. Spovedania deasă trebuie ținută însă la preţul ei. Ținta 
sufletească a monahului fată de taină trebuie îndreptată atunci când se 
dovedește ușurătate la mijloc. De aceea o prea deasă spovedanie, în 
sufletele neadâncite, se banalizează. De aceea ne ajutăm de cercetarea 
conștiinței sau de spunerea gândurilor, care poate fi oricât de deasă. 

Sunt mănăstiri în așa fel organizate încât nimeni nu se culcă 
până nu și-a spus gândurile rele, până nu s-a împăcat din inimă cu 
fratele său cu care s-ar fi învrăjbit peste zi şi până nu ia iertare de la 28 

Toţi. Spovedania deasă și cercetarea conștiinței au rostul de a 
slăbi din fire deprinderile patimilor și a pune în loc deprinderile bune 
sau virtuțile contrare patimilor. 

Practica aceasta are însă temeiul pe cunoașterea însușirilor 
gândurilor. Gândurile pătimaşe nemărturisite sau simplu spuse au 
însușirea că se întăresc și se fac funii, cum zic părinţii, și trag mintea la 
învoire şi la faptă, care este păcat. Păcatul acesta este: înfrângerea 
morală a sufletului de către un gând rău. De aceea toate gândurile 
trebuie spuse înainte de a se întări și de a birui mintea, căci de îndată 
ce sunt spuse le piere puterea de a obseda, asupri, stăpâni mintea. De 
altfel, şi gândurile bune trebuie controlate cu o altă conștiință, mai 
limpede. Controlul tuturor gândurilor e lege în călugărie. Neîntrebat 


nimic nu e bine, nici ce e bine, pentru că singur nu te poţi apăra de 
săgețile slavei deşarte. 

O altă măsură de ajutor în biruinta asupra firii ne-o dă citirea 
Dumnezeieştilor Scripturi. Este Duhul lui Dumnezeu în cărtile Sf. 
Scripturi, de aceea citirea ei zidește duhovnicește. Dar şi pentru 
aceasta trebuie puţină preocupare. Mai întâi trebuie învățată această 
carte a lui Dumnezeu către oameni, adică înţeleasă în rostul ei de 
revelaţie, înțeleasă în cadrul ei istoric, în sforţarea ei de a menţine în 
conștiința poporului ales așteptarea descoperirii desăvârșite în lisus 
Hristos. Valoarea spirituală a Scripturii nu se pierde în istoria pe care o 
cuprinde. De aceea Biblia e și singura carte a căreia date istorice au şi o 
neistorie pe care o cuprinde. De aceea Biblia e singura carte a căreia 
date istorice au și o memorie duhovnicească. 

De Același autor sunt și scrierile ascetice ale Sfinților Părinţi şi 
scrierile Evanghelice și scrierile sfinților. În concluzie, citirea cu 
socoteală a Dumnezeieştilor Scripturi aprinde și hrăneşte sufletul cu 
gândurile lui Dumnezeu care nu sunt ca gândurile omului. 

Despre răbdare, mândrie, smerenie, tăierea voii, smerita 
cugetare Lepădarea de sine nu se realizează dintr-odată sau o dată 
pentru totdeauna ci trebuie timp şi răbdare. Timp pentru deprindere 
şi răbdare pentru greutatea ei. Răbdare trebuie să avem mai întâi cu 
noi înşine ca să nu cădem în întristare, apoi trebuie să aibă şi alții 
răbdare cu noi până deprindem desăvârșit lepădarea de sine. Dacă 
învăţăm practic lepădarea de sine și sporeste dragostea în inima 
noastră, răbdarea încetează de a mai avea înfățișarea negativă, de 
necaz, și se schimbă în bucurie, cu toată întristarea mea sunt covârșit 
de bucurie. Când avem lepădarea de sine și dragostea, ocara ni se face 
ca lauda și lauda ca ocara. Răbdarea mai este și nevoinţă, adică 
pedepsirea de bunăvoie a firii cu tot felul de osteneli. 

Atârnă de treapta duhovnicească pe care ne găsim ca să fie cu 
neputinţă unele nevoințe sau altele. 

La aceste nevoinţe ale răbdării nu e bine să năzuim decât pe 
măsura însănătoșşirii firii de patimi. La începători, deprinderea răbdării 
începe cu ocara. Începutul trebuie întărit cu răbdarea, pentru că în 
lupta cu mândria și cu slava desartă, acestea au obiceiul să-l arunce în 
deznădejde ca să părăsească lupta. Cine rabdă (îndreptarea) până a 
sfârşit se va mântui (Matei 10, 22). 

Viața duhovnicească are multe greutăţi de învins, mai ales din 


partea mândriei. Partea importantei, boala locului de cinste sau a 
numelui de cinste, boala obrăzniciei, neascultarea, grăirea împotrivă, 
posomorârea, groaza de umilinţă, toate acestea sunt forme în care se 
dezvoltă şi se înmulțeşte mândria în suflet. Mândria și toţi puii ei sunt 
pricini de conflicte, de nemulțumiri, de fățărnicii. Din răcirea dragostei 
şi a umplerii sufletului de răutate sub influenta acestei patimi, mintea 
alunecă pe panta nebuniei. Ce e de făcut în momentul de limpezime de 
minte? Să siântăm, să ne dăm seama că 29 

La mijloc e o patimă, cu duh rău care ne trage de minte cu o 
logică foarte strânsă ca să ne scoată afară din ascultarea lui Hristos. Să 
ne dăm seama că mai avem ceva în noi neatins de logica aceasta: 
conștiința. Deci să ascultăm conștiința, nu dreptatea noastră. Să 
căutăm de mai este cineva care ne-ar putea ajuta să ajungem la linişte. 
Dacă întinzi mâinile către ajutor vei fi ajutat. Inima înfrântă și smerită 
Dumnezeu nu o va urgisi. 

Aşa începe smerita cugetare: formalizează mintea. Smerita 
cugetare e începutul smereniei, care nu e o virtute a firii sau expresia 
neputinței. Izvorul smereniei e darul lui Hristos. Nu de la oameni, nici 
din cărți, nici de la îngeri, ci de la Mine vă învăţaţi că sunt blând și 
smerit cu inima și veți afla odihnă sufletelor voastre (Matei 11, 29). 
Suntem în furtună cu sufletul numai atâta vreme cât trăim la suprafaţă, 
la expresia cea mai dinafară a vieţii. Când însă ne mai adâncim 
sufletele acolo unde ne aşteaptă Hristos de la Botez, sau de la oricare 
altă Taină, primim cuvântul Lui care împrăștie furtuna. El este izvorul 
smereniei care reechilibrează sufletul din bântuielile mândriei. De la 
această experiență începând, iubim Crucea lui Hristos și crucea 
noastră, cu firea primim și credem că tăierea voii proprii e într-un 
cuvânt curățirea de patimi. 

Petrecerea monahului în lume. 

Viața monahului este lăuntrică, duhovnicească, pe când viaţa în 
lume e în afară. Una cu alta nu seamănă. Mirenii mai vin la mănăstire 
pentru rugăciune, călugării nu se mai duc în lume să se odihnească. 
Toate profesiunile au vacantă sau concediu numai călugăria nu. așa 
ceva ar însemna încetarea călugăriei. Se duc însă la mare trebuinţă în 
interesul de obste al mănăstirii. Haina călugărească îl face pe călugăr 
văzut şi cunoscut de toţi. Unii îl iubesc, alții îl ocărăsc. Călugărul 
trebuie să se ferească în sufletul lui de cel ce-l iubește ca să nu fie rănit 
de slava desartă, precum trebuie să se ferească și de cei ce-l ocărăsc ca 


nu cumva poate din nepăsarea lui să fie hulit Dumnezeu. De aceea 
călugării nu umblă printre oameni cu ochii pe ei, cătând cunoscuţi sau 
dorind să stea de vorbă, ci își văd de cale cu gândul la Dumnezeu. 

Toţi călugării care pentru neapărată trebuință au mers prin 
orașe au simțit trebuința ocrotirii lui Dumnezeu. Rugăciunile celor din 
mănăstire i-au însoţit ca o mână de apărare. Un drum în lume îţi face 
dovada statorniciei în calea cea duhovnicească. De altfel nici nu se 
trimit din mănăstire decât cei mai statornici în călugărie. În ce constă 
primejdia? Firea omenească a fost asemănată cu câlții, patimile cu 
focul. Dacă te atingi cu focul câlți fiind, patimile amorţite prin înfrânare 
se aprind prin simpla vedere. 

Călugării trăiesc într-un altfel de foc al Duhului Sfânt. Acesta se 
stinge când se apropie de ei întinăciunea prin simţuri. Altă grijă pe 
care trebuie să o aibă monahul e la felul vorbelor pe care trebuie să le 
audă sau să le stăvilească. Chipul monahului a trezit întotdeauna și în 
tot locul mâncărimea de limbă a mirenilor. Ei caută oarecum fie să 
defaime modul acesta de viață, fie să-l fericească pe al lor. 

Călugărul să se ferească, din conștiință de cunoştinţă, de a 
califica moral viața mirenească, aşa sau așa. Cât priveşte mântuirea, 
aceasta are multe căi înaintea lui Dumnezeu. Fiecare își alege viața 
care îi place sau de care se simte în stare. Mirenii știu toate 
înfrângerile călugărilor, dar nu ştiu niciodată pe vreunul din sfinții 
care să fi biruit el aceste înfrângeri. 

Mirenii văd pe călugări prin patimile de care sunt stăpânițţi ei și 
nu le vine a crede că-l cu putinţă și o viață de virtute. Virtutea e 
neînțeleasă, ba uneori e numită fățărnicie. aşa frate călugăre, învăluie 

Pe oameni în dragostea ta cea din multă rugăciune și vei vedea 
trezindu-se în necunoscuţii cu care stai de vorbă și o scânteie 
dumnezeiască, pe care nu şi-o pot exprima ci numai o suspină. 

Chipul cel dinlăuntru și cel dinafară al monahului. 

Sf. Apostol Pavel a descris ca pentru sine chipul cel dinlăuntru al 
omului: M-am răstignit împreună cu Hristos; şi nu eu mai trăiesc, ci 
Hristos trăieşte în mine. Şi viața mea de acum, în trup, o trăiesc în 
credinţa în Fiul lui Dumnezeu, Care m-a iubit şi S-a dat pe Sine însuși 
pentru mine (Galateni 2, 20). 

Aşadar Hristos este făptura cea nouă a monahului sau monahul 
în Hristos este făptură nouă (II Corinteni 5, 17). El este înăuntru și în 


afară, blând și smerit, hotărât şi liniștit. Tulburarea celor dinafară nu-l 
smintește din aceste însușiri sufleteşti, dimpotrivă, el aduce liniște. 
Chipul cel dinlăuntru și cel dinafară al monahului sunt într-o deplină 
armonie, printr-unul străvezi pe celălalt. 

Toți știm că înăuntrul nostru stau ascunse mărgăritarul, 
comoara, talantul şi altarul împărăției lui Dumnezeu. Înăuntrul nostru 
avem aşadar posibilitatea sfințeniei. Dar posibilitatea încă nu e 
realitatea. De la sine numai, posibilitatea sfințeniei nu se transformă în 
sfinţenie. 

În viața duhovnicească credința hotărâtă poate face ca 
posibilitatea sfințeniei să se transforme în realitatea sfințeniei. Este 
nevoința monahului. Fără nevoinţă întinsă, susținută de convingere, 
orice posibilitate reală va rămâne numai posibilitate sau chiar se va 
transforma în imposibilitate. 

De pildă mulţi vin la călugărie cu o părere bună despre ei înșiși, 
părere pe care nemărturisit şi-o păstrează și în mănăstire. Părerea sau 
iubirea de sine e o formă subțire a mândriei. În mănăstire visează 
sfințiri și litanii şi viaţă fericită iar când aici dau de severitatea luptelor 
cu patimile, de tăierile dureroase ale pedepsirii întru toată fapta bună, 
visul se destramă şi începe dezamăgirea şi nemulțumirea, camuflările 
mândriei. Dacă cel în cauză își închide sufletul de către povățuirea 
duhovnicească pentru că aceasta taie amăgirea de sine din care creste 
dezamăgirea, bobul de grâu se schimbă în tăciune şi se crede grâu 
nederptătit. Aceasta este iubirea de sine pe care o menține mândria și 
punctul de vamă al diavolului. Sufletele slăbănogite de mândrie stau 
totuși pururea încordate în legitimă apărare de către orice îndregători, 
gata să-și apere dreptatea şi să-şi justifice întristarea, să-și explice ei 
mai bine cauza și niciodată nu simte trebuinţă să asculte şi să urmeze, 
dacă este o cale mai presus de ce pot ei pricepe. aşa se explică 
îndepărtările, împuţinările şi chiar întunecările de la rostul luminos al 
călugăriei. 

Sufletul dus în robie e jefuit pe dată de toată agoniseala sa 
duhovnicească. Aceasta-l contabilitatea fricosului: zarafii cu banii lor 
falşi fură talantii noştri buni. 

Acum monahul leneș de mântuirea sa începe să uite înțelesul 
celor ce are de făcut, se mulțumește numai cu intrarea în călugărie ca 
şi cum cu aceasta și-ar fi ajuns scopul. Potolește râvna de războire cu 
slăbiciunile firii patimilor, îmbrăcămintea sa de luptător al duhului 


pierde însemnătatea ei de la început. Sandalele nu mai aleargă pe calea 
gătirii evangheliei păcii, calea duhului, ci o iau iarăsi pe calea 
pământului. Nici nu observă monahul molatic de minte când a fost scos 
din luptă şi redus la un simplu cuier de haine călugărești. Cu alte 
cuvinte nu vede că a ajuns o mizerie căzută între tâlhari, un mincinos 
ăla Domnului Hristos. Dacă monahul se complace într-o asemenea 
călugărie 31 

De uniformă și nu-l doare stingerea luminilor sufletului său - 
întristarea e chipul unui suflet cu luminile stinse - înseamnă că a dat în 
micime de suflet și a ajuns un om de nimic. Potrivit acestei îndreptări 
el caută altă hrană sufletului său: lauda oamenilor, aprobarea voilor 
sale. De povăţuitorii săi se desparte sufletește, judecându-l și 
găsindu-le tot felul de pricini. aşa se cuibărește viclenia în suflet şi îl 
face pe monah om cu două fete, morminte văruite pe dinafară, 
neîngrijit pe dinăuntru, ipocrit. Prinderea sufletului într-o viață 
dinafară de duh prin tărâţele vieţii e tot una cu ducerea lui iarăsi în 
temnița patimilor. Când monahul a realizat fățărnicia, a ajuns pe 
punctul de a părăsi călugăria. În ochii lui toți sunt fățarnici, e o victimă 
nevinovată a nedreptăţilor, de aceea osândindu-l, iese dintre ei. De aici 
se vede destul de limpede că mândria singură, chiar sub cea mai 
subțire formă a sa, cum e părerea de sine, dacă nu e tăiată din rădăcini 
e în stare să risipească din suflet toată viața după duh. Nu e mândria 
urâciunea pustiului? De aceea când te crezi bun să ştii că ești nebun și 
să aştepţi ocara ca să te curăţeşti. Întunecarea aceasta însă ne aduce 
aminte de învinuirile pe care le-a adus lisus peste capul celor ce 
fățărniceau virtutea. Astăzi pentru obrazele celor din îndărătnicie 
părăsesc lupta călugării. Biserica încearcă pedepsirea, scoaterea din 
monahism, afurisirea sau caterisirea. Creştinii nu au de învăţat nimic 
bun de la aceşti dezertori și mincinoși. 

Biserica prin slujitorii ei nu face degrabă lucrul acesta, dar ce nu 
poate rugămintea poate pedeapsa. 

Plata  neascultării de Biserică este pierderea mântuirii. 
Îndărătnicii dau așadar de primejdia pierzării ca să se dezmeticească. 
aşa se întâmplă când se întărește fariseul şi slăbește vameșul. 

Votul ascultării. Votul ascultării şi personalitatea monahului. 
Poate înceta obligativitatea voturilor monahale? 

Dintre cele trei făgăduințe monahale, ascultarea necondiționată 
s-a dovedit cea mai grea, din două motive cu totul opuse: unul 


infirmitatea firii, iar celălalt personalitatea ei. 

Mai întâi ce este personalitatea? Ca lămurire pe scurt spunem că 
personalitatea este o înzestrare sufletească neobişnuită. Într-o 
personalitate chipul lui Dumnezeu este mult mai puternic și mult mai 
limpede. Toţi creştinii au sigur câte un talant, dar unii au şi câte doi, iar 
alții şi câte cinci. Talantii sunt talente, energii de lucru, ca de pildă o 
minte mai străvăzătoare, o inimă mai largă, o mare capacitate de 
dragoste, o voință mai puternică, o memorie mai bună, o ingeniozitate 
înnăscută. 

Aceste energii ale chipului prind mai bine, ca niște antene mai 
bune, energiile Harului care le sfințește. Personalitatea are de 
asemenea de făcut calea de la chip la asemănare. Dar datorită 
înzestrării sufleteşti mai puternice, personalitatea ar putea străbate 
calea într-un timp mai scurt sau ar putea realiza o neasemănată 
asemănare. E destul să ne gândim la Sfântulița de la Argeș, o copiliță 
numai, dar cu o capacitate de dragoste care a ridicat-o între sfinți. 

Disciplina ascultării însă e generală, pentru că ea ridică firea din 
infirmitate precum scoate şi mândria din personalitate. Ascultarea face 
şi pe leneşi și pe vedeni să-și dezgroape talantul, precum acoperă și pe 
cei talentați de jefuirea slavei deşarte. 

Se ştie că unde este bogătie mai mare şi hoţii se nevoiesc mai 
tare să o prade. Rânduiala ascultării e cale dumnezeiască. Chiar când 
se realizează sfinţenia, nici aceasta nu dezleagă de acoperământul 
ascultării. Căci o sfințenie conştientă ar putea cădea ca fulgerul în 
ispita sfințeniei, care e cea mai rafinată capcană a mândriei. De aceea 
Avva Macarie era dus de îngeri din lumea aceasta și pe drum îl 
întâmpinau dracii zicându-l: ai scăpat de noi, Macarie, iar sufletul lui 
răspundea: încă n-am scăpat. 

Aşa se explică de ce niciunul dintre sfinți nu a scăpat desăvârșit 
de vreo frână oarecare a neputinței, ca nu cumva tocmai la urmă să 
piardă totul. De aceea Sf. Părinți nu au recunoscut desăvârșirea decât 
după semnul desăvârşitei smerenii. 

În călugărie aşadar nu are nicio importantă numirea de 
personalitate. Dimpotrivă, e un nume de care trebuie chiar să te lepezi, 
să scapi de știința lui. Înzestrarea sufletească ce-l corespunde e 
folositoare într-alt fel, în curajul smereniei, în avântul dragostei, în 
capacitatea de a te bucura în suferință. Acestea dovedesc un suflet 
mare. Călugăria nu creste visători ai împărăției lui Dumnezeu, ci 


oameni hotărâți care duc trăirea creştinismului până la ultimele lui 
consecințe de disciplină și frumuseţe. Altfel Hristos nu ne-ar fi spus că 
Împărăţia lui Dumnezeu - chiar aceasta lăuntrică - se ia cu năvală şi 
năvălitorii pun mâna pe ea și îndrăzniţi, Eu am biruit lumea. 

Temeiul îndrăznelii celei după Dumnezeu este învierea Sa din 
morți, dovada atât de puternică a dumnezeirii Sale. Pe cuvântul Lui, de 
Dumnezeu dovedit, avem şi noi îndrăzneală şi curaj împotriva lumii și 
a morţii din noi. Acesta-l temeiul străfund al uceniciei noastre, a cărei 
capăt este învierea sufletului încă din veacul acesta, în lumina veacului 
viitor. Pentru o astfel de rostuire a vieţii e călugăria și ea cere smerenie 
şi curaj. Smerenia şi curajul s-ar părea doi termeni opusi. Cu toate 
acestea, în viața duhovnicească ei se armonizează, ba se și 
completează. Absenta sau împuţinarea unuia slăbeşte pe celălalt și 
între ei trebuie ținut un echilibru. Căci viaţa creștină orientată numai 
spre umilință ia o înfățișare de sclavie spirituală, de pipernicire la 
literă şi pierde curajul. De asemenea, orientarea numai spre 
îndrăzneală personală şi spre profetism distruge bisericitatea și 
sobornicitatea creștinismului, provocând fie erezie, fie schismă, deci 
pierde smerenia. De aceea păstrarea capacităţii de încadrare în 
disciplină a unui suflet face dovada armoniei și valorii sale. Călugăria 
slăbeşte în suflete slabe și se întăreşte în suflete mari. 

Dar pilda celor de pe urmă aprinde curajul celor dintâi. Voturile 
monahale au obligativitate de conștiință. De Dumnezeu ascultăm 
necondiţionat toată viaţa și fără abatere. Dacă însă povăţuitorii noştri 
după Dumnezeu, staretii şi duhovnicii, devin eretici şi ca atare se 
încarcă din partea Bisericii cu pedeapsa afurisirii sau caterisirii, atunci 
suntem dezlegați de ascultarea lor pentru că ei au strâmbat dreapta 
credinţă şi prin conştiinţa lor nu se mai exprimă voia lui Dumnezeu. 
Dar ascultarea de Biserică nu încetează. Obligativitatea voturilor 
monahale poate înceta numai în cazul extrem de rar când se întâmplă 
din motive chimice a personalității omeneşti, deci și a conștiinței în 
cazul deplinătăţii de conștiință, însă făgăduinţele rămân obligatorii iar 
lepădarea lor păcat. Încetarea voturilor e încetarea călugăriei. 
Mănăstirile cu viaţă de sine au slăbit votul ascultării și al sărăciei și din 
pricina aceasta sunt o formă decadentă de monahism. 

Rostul și însemnătatea monahismului. 

Se întâmplă ca unii creștini să nu mai cunoască rostul 
monahismului în creștinism. De aceea te poți aştepta de la ei la cele 


mai felurite întrebări. Dar dacă ni-l cunoaştem noi cum trebuie, putem 
da seama oricând despre rânduiala noastră. 

Monahismul se justifică în linii largi cu aceleași argumente cu 
care se justifică creştinismul. 

Creştinismul nu s-a învechit, dovadă că în orice epocă a istoriei 
s-au găsit oameni să-şi dea viața pentru el. Atunci nu s-a învechit nici 
monahismul, de vreme ce este ales de câte unii ca mod de viață. Cea 
mai bună justificare a monahismului o fac cele trei rosturi cu care a 
străbătut el istoria: rostul spiritual, rostul cultural și rostul social. 

Rostul spiritual și-l împlinește monahismul prin disciplinarea 
firii după sfaturile evanghelice. Prin aceasta monahul nevoitor se 
izbăveşte de patimile firii şi se face cu neputinţă arătarea unei alte 
forme de viață după Duhul Sfânt. Viața mai presus de fire dovedește 
constrângător şi totuşi simplu existența lui Dumnezeu. Mintea 
obişnuită, chiar a celei mai înzestrate și cultivate firi, nu poate face 
dovada decisivă nici că este, nici că nu este Dumnezeu, pentru că 
mintea firii acesteia e tot atât de dibace de a dovedi și afirmaţia și 
negația unuia și aceluiași lucru. De aceea filosofii şi-au dat seama de 
viclenia rațiunii. Ştiinţa când se pronunţă în materie de religie, de 
asemenea a ieşit din domeniul său, care este studierea materiei și a 
legilor ei pentru folosul practic al oamenilor. lar religia nu face ştiinţă 
ci conştiinţă. Căci oamenii nu trăiesc numai cu pâine. De aceea despre 
Dumnezeu nimenea nu poate grăi cu competentă absolută decât numai 
El Însuşi, când străluceşte slava Sa pe chipul fiilor Săi, sfinţii. Şi totuși 
oamenilor le mai rămâne libertatea să se îndoiască. Aceste exemplare 
rare, sfinţii, apar printre oameni din vreme în vreme și aduc în ei 
chipul lui Hristos care a dovedit desăvârşit pe Dumnezeu-fiind stâlpii 
Bisericii. Acesta este rostul de căpetenie al monahismului: trăirea 
creștinismului până la tensiunile desăvârșirii, când existenţa lui 
Dumnezeu devine un fapt de natura evidentei absolute pentru toți. 
Călugării care realizează monahismul sunt în lume făcliile aprinse ale 
lui Dumnezeu. Ceilalţi, care nu-l realizează, umblă cu ele stinse, iar 
pentru înfrângerile lor morale Dumnezeu este hulit printre oameni 
(Romani 2, 24). Dar nu aceștia califică monahismul, ci cei dintâi. 

Rostul cultural este mai modest, totuși de mare preţ și el. Ei au 
împletit rugăciunea cu munca, o muncă de răbdare, o muncă de 
conștiință. Călugării s-au ocupat de copierea cărtilor sfinte. Astfel, 
monahilor din pustia Sinai le datorăm cel mai vechi manuscris întreg al 


Noului Testament. Mai târziu au început să-și ilustreze cărtile sfinte 
cele mai des folosite, dintre care ne-a rămas o minunată psaltire. Tot 
călugării au fost primii iconari şi apărători ai icoanelor în perioada 
împăraţilor iconoclasti. În toate artele minore unde a trebuit migală şi 
răbdare deosebită găsim pe călugări. De la ei avem obiecte bisericeşti 
de mare valoare artistică. Printre primii care au îmbrățișat invenția lui 
Gutenberg, tiparul, au fost călugării. Primele tiparnițe la noi le-au 
înființat călugării. Prin munca lor s-a asigurat unitatea limbii 
româneşti. 

Rostul social e şi mai neînsemnat și totuși așa de mare. Mai întâi 
munca dezinteresată a călugărilor, care-l izbăveşte de lene, e un model 
de conştiinţă. Călugării lucrează orice ca pentru Dumnezeu nu ca 
pentru oameni (Coloseni 3, 23). În vremea noastră conştiinţa fată de 
muncă începe să fie un factor de mare preţ în construirea viitorului 
oamenilor. Munca iese din stadiul pedepsei și trece în cel al 
consacrării, capătă o sfinţenie pentru conștiința cu care e făcută. 

Călugării trăiesc în viața de obste având totul de obste. Deci ei 
au adus până în zilele noastre amintirea vie a primelor comunități 
creștine din lerusalim și Alexandria, unde se împărțea fiecăruia după 
cum avea fiecare trebuință (Fapte 4, 35). Deci călugării prin viața lor 
de obste sunt o icoană străveche a lumii noi. Comunismul la obârșiile 
lui a fost creştin şi va fi și la sfârşit. 

Călugării își mai justifică rolul lor social și prin faptul că sunt 
totdeauna în lupta Bisericii creştine pentru marea cauză a vremurilor 
noastre: pacea între popoare. Rugăciunea pentru pacea a toată lumea 
călugării o fac la toate slujbele lor în biserică, zi și noapte. Pacea nu e 
numai un bun social ci și un bun spiritual al oamenilor, de aceea noi ne 
rugăm pentru pace, pentru că la urma urmei Dumnezeu deţine pacea. 
Astăzi armele nu sunt numai ucigătoare ci pustiitoare. Și pentru care 
pricină? Pentru o mai dreaptă repartitie a bunurilor între toţi oamenii. 
Toate religiile pământului s-au unit în lupta pentru pace, toate 
seminţiile pământului și minţile limpezi sunt în ideea de pace. 

Niciodată între cei mai depărtaţi şi deosebiți nu s-a văzut așa o 
unire ca în a cere pacea. Acesta e un lucru mai presus de oameni, de 
aceea pacea va învinge războiul. Convingerile unite în dreptatea cauzei 
sunt o putere în care intră și toți călugării. N-a auzit Avraam de la 
Dumnezeu că dacă vor fi 34 

Şi numai zece drepţi nu va pierde cetatea? (Facere 18, 32) lată 


ce nebănuite rosturi pot avea acești oameni săraci cu duhul, care sunt 
şi călugării. 

Purtarea monahului fată de superior şi fată de obste, fată de 
ascultări și fată de bunurile mănăstirii în calea vieţii duhovnicești nu 
sporesti decât pe temeiul încrederii totale în povățuitorii tăi: staretul 
sau stareta şi duhovnicul. Ascultare și dragoste să ai către toți din 
obste, dar către povăţuitorii tăi mai ales, pentru că ei răspund înaintea 
lui Dumnezeu de sufletul tău. Așadar, de ce să poarte răspunderea 
aceasta suspinând? Purtarea monahului descoperă adevărata sa trăire, 
dacă are o credință de adâncire sau o credinţă de suprafaţă. În cazul 
dintâi va fi pururea cuviincios şi smerit, în cazul al doilea îndrăzneț și 
obraznic. Cuviinţa sau obrăznicia purtării arată ce duh are în inimă în 
cazul acela. Stările sufleteşti molipsesc prin surprindere. De aceea e 
bine ca povățuitorii să grăiască totdeauna din conştiinţa slujirii lui 
Hristos, ca în fața lui Hristos, şi atunci vor fi blânzi întru dojană și 
smeriti întru mustrare, altfel mustrarea lor învinge dar nu convinge. 
Niciodată nu trebuie să uităm că prin purtarea de grijă a părinților 
luăm îndreptare de la Dumnezeu. Când uităm lucrul acesta cădem în 
întristare. Alții au uitat îndemnul care grăieşte ca unor fii: Fiul meu, nu 
disprețui certarea Domnului, nici nu-ți pierde cumpătul când ești 
mustrat de El. Căci pe cine îl iubește Domnul îl ceartă și pe tot fiul pe 
care-l primește îl bate cu varga (Evrei 12, 5 - 6). 

Acesta este examenul purtării, eşti în stare să vezi în mustrare 
grija lui Dumnezeu de tine sau numai o treabă de administraţie? De 
aici se alege folosul sau începe pierderea de vreme. 

Purtarea fată de obste dovedește și mai bine cum suntem cu 
adevărat. Fată de povățţuitori, ca mai mari, avem o purtare, iar noi între 
noi altă purtare. Aceasta dovedeşte cu câte fete umblăm. Dacă avem pe 
Hristos în inimă, către toți avem aceeași fată, făcând toate ca pentru 
Dumnezeu, date în chivernisirea obștii pentru neputinţă firii. Aşadar 
de la așezământul inimii în duhul lui Dumnezeu izvorăste toată 
purtarea monahului către cel dinafară, iar cele dinafară, după modul 
cum le face, sporesc duhul celor dinlăuntru. 

Purtarea monahului fată de rude, prieteni, cunoscuți şi față de 
credincioşii care vin la mănăstire Urmarea lui Hristos stabilește o altfel 
de rudenie între oameni decât cea după trup. Între cei ce iubesc pe 
Dumnezeu mai mult decât orice altceva se stabilește o rudenie 
duhovnicească. Aceştia se adună laolaltă în obşti și împlinesc unul din 


cuvintele lui lisus: Tot cel ce se leapădă de avuţiile sale și pentru Mine 
părăseste mamă, tată, sotie şi copii - se înțelege, înainte de a le lua - 
însutit va lua încă în viața aceasta şi avuţie și tată şi copii - deşi cu 
necazuri - iar în veacul ce va să fie viața veşnică. lată rudenie, iată 
avuţii de obste ale mănăstirii, deși şi cu necazuri, dar dătătoare de 
nădejde a vieţii veşnice. 

Mama și rudeniile Mele sunt cei ce fac cuvântul lui Dumnezeu, 
din pricina aceasta rudenia mea după trup rămâne pe planul al doilea 
familiei în lume. Cu toate acestea, legătura nu e ruptă ci rămâne în 
dreapta cumpănire a situaţiilor şi a celei mai bune soluţii. Dacă dai 
staretului toată grija ta, o dai și pe aceasta, și cum va rândui, aşa va 
rămâne. Prea multă întâlnire cu rudele nu e bună, pentru că ele aduc 
grijile lumești, 35 

Tânguirea că au fost părăsite şi felul de a gândi după lume. Sunt 
totuşi rude care se bucură cu adevărat de calea noastră. O viață 
îmbunătăţită a noastră le-ar fi singura mângâiere și bucurie care ar 
cântări în sufletul lor mai mult decât amărăciunile. Acesta-l primul 
folos sufletesc ce se așteaptă de la noi. lar al doilea e acela al 
rugăciunilor pentru mântuirea lor. 

Prieteni, cunoscuţi, vizitatori şi închinători nu mai sunt de folos 
celui ce se nevoieşte să-şi țină mintea și inima curate de gânduri. 
Pentru porunca dragostei pot fi primiţi, dar după rânduiala cea pentru 
străini. Putem vorbi cu ei dar la un nivel de seriozitate. Totdeauna și în 
toate mănăstirile unde mirenii au fost primiţi fără nicio băgare de 
seamă, aceștia au destrămat rânduiala și au sfârşit prin desființarea 
mănăstirilor sau şi numai a valorii ei duhovniceşti. A umbla după 
vizitatori sau chiar închinători este a umbla după slava desartă. Într-o 
atare mănăstire nu se adâncesc monahii în Duhul lui Dumnezeu ci în 
duhul lumii. De aceea în mănăstirile clasice nu se îngăduie cu ușurintă 
nici intrarea părinţilor sau a fiilor după trup. 

Până să covârşeşti cu dragostea peste toată făptura trebuie să te 
nevoiești cu înfrânarea spre toată zidirea. 

Tâlcuirea rânduielii tunderii în monahism. 

Intrarea în călugărie se săvârşeste în vremea Sf. Liturghii, îndată 
după intrarea cea mică cu Evanghelia. Spre ştiinţă, pe scurt, Sf. 
Liturghie este slujba de căpetenie a Bisericii în care e prezentată viața 
şi învățătura Mântuitorului precum şi lucrarea de mântuire a omului 


prin jertfa de pe Golgota. Sf. Liturghie este repetarea sau continuarea 
peste veacuri a aceleiaşi jertfe şi taine. 

Fratele care vine la călugărie este o roadă a acestei jertfe. 
Braţele părinteşti îl aşteaptă deschise pe cruce. Aceasta e cea mai 
puternică chemare ce s-a putut face vreodată oamenilor. În faţa ei 
părăsim viața cea uşuratică a firii şi dorim să dăm și noi vieţii același 
înţeles. lar slujitorul tainei lui Dumnezeu, preotul sau arhiereul, 
primeşte pe fratele înaintea ușilor împărătești, deschizându-l urechile 
dragostei prin cuvintele Domnului: 

Veniţi la Mine toţi cei osteniţi şi împovărațţi - cu păcatele - și Eu 
vă voi odihni pe voi 

Păcatele, patimile, ostenesc și încarcă, slăbesc şi apasă sufletul 
în întuneric. Dorul după odihnă de acestea este fundamentat în suflet. 
Acestui dor nimeni și nimic nu-l poate răspunde decât lisus. De la El 
învăţăm smerenia şi primim odihna, adică nepătimirea. 

Cuvântul de lămurire continuă și prin el fratele e adus înaintea 
lui Dumnezeu în privinţa dorinţei sale. În faţa sfințeniei lui Dumnezeu 
avem deodată aceste simțăminte contradictorii, de frică şi de bucurie, 
de temere şi de atragere. Dar nu numai Mântuitorul e nevăzut de fată, 
ci şi Preaslăvita Sa Maică, sfinţii îngeri şi toţi sfinţii cei dintre oameni 
vin de fată asupra hotărârii fratelui cu destinul sufletului său. Stau 
plecate privirile întregii lumi văzute și nevăzute. Aceştia sunt martorii 
noştri în ziua răsplătirii, când Mântuitorul nostru va veni să judece vii 
şi morții, nu după cum vom făgădui mărturisind - cu gura - ci după 
cum vom păzi şi împlini - cu fapta - cele ce vom făgădui 

Deci e întrebat fratele de ce a venit în faţa altarului, în fața 
jertfelnicului Domnului. lar fratele răspunde spunându-și dorința 
călugăriei. Dorința aceasta e însă o convingere. Preotul confirmă 
bunătatea și fericita alegere a fratelui. Fratele a ales biruinta asupra 
firii, urmeză să o câștige prin 36 

Osteneli și suferinţe. O astfel de hotărâre, ca să ducă la rezultat, 
trebuie să îndeplinească o condiţie esenţială: să fie o hotărâre a 
libertăţii sale. Libertatea conştiinţei e cel mai adânc bun spiritual pe 
care-l avem la îndemână în viață. Acesta este factorul de care Biserica 
tine seama și garantează seriozitatea convingerii, alegerii şi 
statorniciei. Sila împrejurărilor, sila neputințelor, sila înfrângerilor, 
dacă nu se vor converti în convingere, nu stau garanție pentru 
călugărie. Făgăduințele călugăriei sunt așadar pe viață, viață petrecută 


într-o mănăstire. 

Urmează întrebări şi răspunsuri, cele trei răspunsuri sau voturi 
monahale. Primul este fecioria, al doilea ascultarea de povăţuitor şi de 
frați, iar al treilea sărăcia, lipsurile vieţii călugărești. După aceste trei 
făgăduinţe din partea fratelui, preotul, slujitorul tainei, lămurește mai 
pe larg în ce constau aceste sfinte făgăduinţe. Mai întâi că sunt date în 
fața Celui Sfânt, că sunt scrise de îngeri şi că vom da seama de ele şi la 
sfârşitul lumii. Trăite aceste făgăduinţe, prin ele se arată în viața 
noastră viața Domnului, întrucât El Însuși este viața veşnică. Viaţa 
monahală nu este o viață după trup. Poftele lui trebuie stinse. 

Cuviinţa fată de om trebuie câștigată şi mintea curăţită prin 
nevoințe, căci și trupul e chemat la sfințenie şi viață veșnică. De aceea 
şi el trebuie făcut ascultător de Dumnezeu. Postul, osteneala, 
privegherea, îl îmblânzesc. Ascultare să ai fată de toți. 

În ascultări fără cârtire 

Zice preotul. La viclene gânduri să te aştepţi, care vor să 
zdruncine hotărârea de a merge prin greutăți în urma lui Hristos. 
Acestea vor să te întoarcă înapoi de la calea Duhului iarăsi la calea firii. 
Firea trebuie tămăduită de frică în faţa suferinței. Pentru dobândirea 
vieții duhovniceşti trebuie să birui şi toată dragostea firii, chiar şi 
dragostea de părinţii după trup. Nici dragostea de sine nici dragostea 
de slavă să nu mai ai. Nu împărți sufletul tău ci adună-l din toate și dă-l 
întreg lui Hristos. 

De toate să fii sărac, ca să atârni întru totul de Dumnezeu. 
Oamenii te vor defăima, neînțelegându-ţi viața, dar nu uita că nici viața 
lui lisus nu au înţeles-o cei ce L-au răstignit. 

Oamenii prea legaţi de fire nu au înțeles niciodată viețuirea cea 
mai presus de fire, de aceea s-au temut de aceia cu o astfel de vieţuire 
ca de un rău, ca de o mustrare și i-au făcut mucenici. lar cuvioşii au 
trăit o viaţă de bunăvoie, o viață de mucenici. Vieţile Sfinţilor ne sunt 
nouă hrană şi curaj în urmarea lui Hristos, precum și convingerea că e 
cu putință această urmare. Hristos făcându-se om ne-a dat nouă 
această putinţă. 

Cu toate acestea viața după Hristos nu e o viață de vis sau de 
visători, nicio viaţă cu minuni. 

Lepădarea de sine şi crucea rezumă toate greutăţile ce le vom 
avea cu firea cea veche și ne prevestesc multă umilință în lumea 
aceasta. Dar tocmai acestea când le vom împlini ne fac dovada că viața 


noastră e după Dumnezeu. Întru aceasta ne stă puterea, de a ne bucura 
întru necazuri. Cu trupul ne amărâm pentru greutatea virtuților dar cu 
sufletul ne bucurăm pentru plata pe care o aduc. 

Fratele e întrebat dacă poate mărturisi această concepție de 
viață. Cu Harul lui Hristos acest fel de vieţuire e cu putinţă. Preotul se 
roagă în continuare lui Dumnezeu, amintind și fratelui că dragostea lui 
Dumnezeu față de cel mai mare păcătos e mai mare decât dragostea 
celui mai mare sfânt pentru Dumnezeu, de aceea Dumnezeu nu uită de 
om cum uită omul de Dumnezeu. De aceea El ştie dorul fratelui şi 
adaugă la acesta puterea Sa, spre împlinirea poruncilor Sale. 

Sfaturile evanghelice prin făgăduinţă solemnă devin porunci. Cel 
mai frumos dar pe care îl putem face lui Dumnezeu e să ne dăruim Lui 
pe noi înşine, pe viață. Dumnezeu primeşte şi îmbrățișează, apără şi 
întăreşte un asemenea dar. Abia cu această dăruire a dragostei 
prindem putere asupra greutăţii, asupra neputinței şi căpătăm curaj în 
nevoinţe. Un duh nou se sălășluiește întru noi din 37 

Clipa aceasta. Îl avem noi mai de demult, dar acum a prins el 
inima noastră în razele lui. Căci duh dumnezeiesc este dragostea care a 
făcut sfinţi. 

Cu capul plecat și cu cartea rânduielii călugăriei pe cap, preotul 
se roagă lui Dumnezeu să-l primească și pe fratele acesta în ceata celor 
care au părăsit toate cele lumești și s-au făcut vrednici de Dumnezeu. 
Întărit de Adevăr, îngrădit de Duhul Sfânt, hotărârea fratelui să fie 
neclintită în războaiele cu meșteșugirea potrivnică. Biruinta se câștigă 
prin răbdarea întărită de Dumnezeu cu Har și prin rugăciunile Maicii 
Creştinătății, Preasfânta Stăpână de Dumnezeu Născătoarea și ale 
tuturor sfinților întru care S-a proslăvit Dumnezeu Cel în Treime 
închinat. 

Toţi își pleacă capetele. Preotul din nou se roagă lui Dumnezeu 
să-l primească pe fratele acesta, care şi-a ales din feluritele căi de 
mântuire pe aceasta a jertfei de sine. Rugăciunea continuă ca poftele şi 
gândurile firii să fie ridicate de la dânsul odată cu tunderea părului, al 
căror semn este. 

Păzirea poruncilor aduce în fire sfințenia Celui ce a dat 
poruncile. Preotul mai cere de la Dumnezeu și darul nestrămutării 
hotărârii fratelui, voinţa oțelită care i-a caracterizat pe nevoitori. 

Cu acestea slujitorul Sf. Liturghii se apropie de Cel ce nevăzut 
săvârşeste Taina, Hristos, întinde mâna sa după Sf. Evanghelie așezată 


în fața icoanei Mântuitorului din tâmplă şi zice: lată Hristos, nevăzut, 
aici stă de fată 

Şi preotul mai întreabă odată pe fratele dacă face pasul 
călugăriei de bunăvoie, deplin liber, fiindcă numai acesta e factorul 
sufletesc hotărâtor în căile omului. În adâncul fiinţei sale omul e 
libertate. Acesta e darul lui Dumnezeu făcut omului, prin care l-a 
deosebit de toată făptura văzută şi l-a înrudit cu îngerii şi cu aceasta l-a 
făcut capabil şi de viață îngerească. Călugăria e aşadar o logodnă cu 
modul mai presus de veac al viețuirii îngerești. 

Fratele afirmă definitiv libertatea conștiinței sale în fața Celui 
ce-l va desăvârși libertatea. Logodna aceasta începe însă cu foarfecele, 
unelte care taie vălul necunoștinței de Dumnezeu de pe suflet sau 
mrejele patimilor de pe minte. La această tăiere nu numai că te 
învoiești, dar săruti şi foarfecele, mijloacele fizice sau morale cu care se 
face această rupere a sufletului și a minţii de patimi. Aceasta a fost 
ultima zi din viață în care ai mai avut păreri personale și voință 
proprie. De la logodna cu îngerescul mod de viață sub o nouă lege, 
tăierea voii şi a toată părerea îţi este lege. Aceasta o ai chiar din mâna 
lui Hristos. În lumea nevăzută sunt mii şi milioane de ființe şi numai o 
singură voie a lui Dumnezeu este. Prin călugărie intri în această lume 
ca să completezi locul cetei a doua îngerești pe care Dumnezeu a 
hotărât să-l împlinească cu oamenii care, în trup greoi fiind, biruie în 
lupte pe îngerii cei căzuți prin neascultare. De aceea, ca să sui la 
sfârşitul zilelor la această destinaţie cerească, trebuie să înveţi firea de 
a nu avea pe pământ altă voie decât numai voia lui Dumnezeu, precum 
e şi în cer. Ce rost mai au aceste foarfeci? Foarfecele, povăţuirile, 
mustrarea, dojenirile, ocara au rostul tăierii patimilor, căci cu tăierea 
voii se taie toată patima. lar al doilea rost al foarfecelor este venirea la 
cunoștința adevărului care este Hristos. 

Adevărul este ființă vie. Noi însă suntem ființă, dar prinsă în 
amăgiri. Trebuie tăiate amăgirile ca să ființăm în Adevăr, adică în 
Hristos. El e uşa 

La casa 

Tatălui, iar Duhul e cheia 

Căruia Fiul îi deschide. Aceasta-l cunoștința adevărului cu noi, 
cu calea noastră după Duh, cu destinaţia noastră cerească. Pe acest 
înţeles luptătorul primește nume nou, după al unuia dintre sfinţii care 
bine s-au nevoit. De aici începând, de la darea numelui, monahul e un 


nou botezat, care își înțelege personal Botezul. Aceasta nu e repetarea 
primului Botez, ci înnoirea lui. Viaţa lui viitoare, deși continuată pe 
pământ, va avea să fie o slavă a Sfintei Treimi. Întreaga Sfântă Treime 

Îşi face sălaş într-un ales. Chematii sunt mulţi, dar vin numai 
câte unii care se aleg. Cu acestea începe noua îmbrăcare în Hristos, din 
afară văzându-se cele ce urmează. 

Mai întâi o cămașă albă, haină luminoasă a Sfântului Duh, Harul 
luminii dumnezeiești care stinge pentru totdeauna mohorâciunea 
întristării din patimi și luminează firea cu slavă dumnezeiască. 

Acum e logodna cu darul luminii de pe Tabor, urmează lucrarea 
de o viață şi înmulţirea lui până cuprinde în dumnezeiască văpaie nu 
numai sufletul ci și trupul. Aceasta e haina noastră, haina de lumină 
pentru ziua de nuntă a Fiului, care este la sfârşitul veacului acestuia şi 
începutul veacului viitor. 

Urmează paramanul a cărui însemnare, ca să n-o uităm, e scrisă 
pe el: Luaţi jugul Meu că este bun și sarcina Mea uşoară 

lar din proroci: 

Dat-am spatele Meu spre bătăi şi obrazul Meu spre pălmuire și 
fata Mea n-am ferit-o de scuipări 

lisus e arătat de Revelaţie și ca 

Înger de mare Sfat, ca unul ce a descoperit Calea de mântuire. 
Cu această Cale a îngerului de mare Sfat al lui Dumnezeu ne logodim și 
din această pricină calea scrisă pe paraman e numită a îngerescului 
chip, căci nu sunt aceste cuvinte dintre cuvintele îngerilor. 

Crucea aminteşte de toată lucrarea de mântuire, de umilirile 
prin care a trecut lisus nevinovat, de desăvârşita jertfă de Sine. La 
aceeași cale ne făgăduim și noi, printre ocări și scuipări, căci noi 
vrednici suntem de acestea. Jertfa Mântuitorului a dat Crucii putere de 
alungare a meșteșugirii potrivnice. Crucea este podoaba Bisericii, 
Crucea este întărirea credincioșilor şi dracilor rană. 

Armă împotriva diavolului crucea Ta ne-ai dat 

Cântă Biserica. 

Dulama nu are decât însemnătatea culorii negre, semnul 
lepădării de lume. Lumea îmbracă haine colorate, călugărul stinge de 
pe sine culorile cu viața curată a pocăintei. 

Cingătoarea au descoperit-o luptătorii pentru că prin ea își 
măresc puterile de luptă. Călugărul are această luptă: omorârea firii 


sale celei vechi și nevoinţa înnoirii duhului. 

Culionul vine de la coif, care e un acoperământ de luptă, cu 
rostul să apere capul de săgeți. El înseamnă nădejdea de mântuire. În 
lupta cu patimile, cu firea, cu viclenele gânduri, adeseori primim 
săgețile deznădejdii în cap. Dacă însă suntem întăriți lăuntric cu 
credința, nădejdea și dragostea - în Dumnezeu trei paveze aprinse ale 
Duhului Sfânt: una a minții, una a inimii și una a voinţei - săgețile 
vicleanului nu ne ating, ci-l ard ale noastre pe el. Căci celor întăriți în 
smerenie le îngăduie Dumnezeu să-l ardă pe vicleanul cu sabia 
duhului. 

Rasa amintește hainele de zale care apără pieptul şi toate 
încheieturile. Rasa e îmbrăcămintea cuvioşilor care sting toate 
gândurile rele şi îndemnările voii proprii, smerindu-le cu gândul 
morții. 

Haina aceasta de luptă are de asemenea culoarea neagră. Cu 
gândul morții omori plăcerea pătimașă de viață desartă. Culoarea 
neagră a îmbrăcămințţii călugărești nu are însemnătatea de doliu pe 
care o are această culoare la mireni. 

Sandalele sunt încălțămintea ușoarei alergări în luptă, căci mult 
trebuie să alergi până plineşti gătirea Evangheliei păcii. Până la pacea 
nepătimirii e mult de alergat şi totuși trebuie ajuns la pacea 
evanghelică (pentru care avem Evanghelia) în termen. Termenul 
dobândirii biruinţei asupra patimilor e 

Până este ziuă 

Adică mai înainte de seara vieţii sau chiar a nopții. Ca să ştim 
cum să ne împărțim vremea sau stadiul vieţii acesteia, aducem la 
mijloc cuvântul Sf. loan Scărarul: Celor începători știrea că sunt după 
Dumnezeu le-o dă pașii lor care sunt roadele smereniei. Celor din 
stadiul de mijloc, dispariţia luptelor, iar celor desăvârşiți, manifestarea 
şi prisosinta luminii dumnezeieşti 

Mantia se vede în zugrăvirile sfinților mucenici, aparținând și ea 
îmbrăcăminţii ostașilor. De la dobândirea nepătimirii firea omenească 
se bucură de harul luminii dumnezeiești, ca și îngerii. De vrei să te faci 
călugăr, fă-te ca focul. Mantia deşi e neagră nu înseamnă gândul morții, 
deși cuvioșii adormiţi se înfășoară în mantie. Mantia e o îmbrăcăminte 
plisată, ceea ce aminteşte o îmbrăcăminte de raze a unei lumini 
necreate, țâşnind ca fulgerele din ființa lui Dumnezeu așa cum s-au 
învrednicit s-o vadă pe Muntele Tabor Petru, Iacov şi loan, și aceasta 


numai cât îi este cu putinţă firii omeneşti. Aceasta este îmbrăcămintea 
nestricăciunii și sfinţeniei, lumina dumnezeiască în care au strălucit 
mulți. 

Oameni după fire şi dumnezei după har (Sf. Simeon Noul 
Teolog). 

Camilafca e un văl uşor, aproape străveziu, care pogoară de pe 
cap la corp. Deşi e negru şi el, nu înseamnă gândul morții. E un simbol 
al minţii care sub puterea curăţitoare a Harului devine străvezie, 
devine de culoarea cerului şi se vede pe sine ca lumină înţelegătoare. 
Aici e o mare taină a vieţii duhovnicești. Altarul minţii în care s-a 
sălășluit Hristos la Botez devine tot luminos și lumina dumnezeiască 
din lisus străbate catapeteasma care este trupul în întregimea lui și 
astfel mintea noastră se uneşte cu mintea lui Hristos - cum spune Sf. 
Apostol Pavel - și tot trupul nostru se face primitor de lumină 
înţelegătoare. lată unde are să ajungă rugăciunea minţii, să străbată nu 
numai luptele ci şi nepătimirea. Într-o atare tărie şi deplinătate de Duh 
mintea nu mai cugetă greşit sau rătăcit pe Dumnezeu ca obiect ci ne 
întâlnim noi şi Dumnezeu în același subiect al unei altfel de cunoașteri, 
mai presus de firea de dincoace a minţii (Dumnezeu este subiectul 
universului văzut și nevăzut și tot universul este obiectul cugetării lui 
Dumnezeu; deci Dumnezeu gândeşte lumea iar nu făptura îl gândește 
pe Dumnezeu; când face aceasta nu e de mirare că nu-L găseşte, de 
vreme ce-L 

Face ceea ce nu e: obiect). În felul acesta El se face hrană minţii 
noastre căci în ea s-a sădit putinţa unirii omului cu Dumnezeu. 

Metaniile sunt o asemănare a sabiei. Rugăciunea minţii este 
sabia Duhului care taie gândurile rele cu Numele lui lisus. Propriu-zis, 
lisus ne izbăvește neîncetat de lupta potrivnică: Cu Numele lui Hristos 
lisus batem pe vrăjmasi. Căci armă mai puternică asupra diavolului ca 
Numele lui Dumnezeu în cer sau pe pământ nu este (Sf. loan Scărarul). 

Crucea de mână noului mărturisitor al lui Hristos îi amintește că 
lepădarea de sine şi luarea crucii e o lucrare permanentă în toată calea 
spirituală. Bobul care nu vrea să moară, fie chiar şi de grâu, nu mai 
aduce nicio roadă. Mântuirea se lucrează numai pe ruinele egoismului. 

Făclia nu este o simplă luminită sau simplă candelă aprinsă. 
Însemnătatea ei în rânduiala călugăriei e mult mai cuprinzătoare şi 
vrea să spună că noi înșine trebuie să ne transformăm într-o făclie. Noi 
suntem pietrele, lemnele sau jertfa de bunăvoie pe altarul lui Ilie, 


altarul de dovedire al adevăratului Dumnezeu. lar de foc se va îngriji 
Dumnezeu. Dovezile existentei Celui Preasfânt - Cele mai strălucite 
dovezi - sunt sfinții în lumina dumnezeiască. Acești biruitori asupra 
firii, asupra zidului, a vălului necunoștinței de Dumnezeu, aduc 
irezistibil pe oameni să dea slavă și să cunoască pe Dumnezeu. aşa au 
strălucit ca soarele: Avva Sisoe, Avva Pamvo, Avva Siluan, Avva Simeon 
Noul Teolog, Sf. Serafim de Sarov, ca să nu pomenim decât pe cei mai 
cunoscuți. 

După ce noul monah a primit toată îmbrăcămintea şi uneltele de 
ostaș al Duhului, preotul îl binecuvântează. 

Aceştia sunt binecuvântațţii Tatălui Meu, binecuvântațţii Sfintei 
Treimi. Preotul, iconomul Tainelor lui Dumnezeu, se roagă pentru noul 
monah să fie numărat în ceata cuvântătorilor de Dumnezeu și scris în 
Cartea Vieţii, să străbată în lumea aceasta toată calea ascetică, 
prezentată în icoana călugărului răstignit pe cruce, interiorizat, cu 
făcliile aprinse, deși în afară patimile îi strigă toate: Dă-te jos de pe 
cruce 

Cu acestea, noul monah este dus într-o strană. aşa i se dă un loc 
în Biserica luptătoare. Şi continuă Sf. Liturghie în care se iveşte 
rugăciunea pentru noul luptător al Duhului: să fie acoperit de către 
săgețile potrivnicului şi ajutat de Dumnezeu ca să petreacă în 
smerenie, dreaptă credinţă și neprihănire, ca să biruie firea cea veche a 
patimilor și să crească într-însul omul cel nou, Hristos. 

Ectenia continuă: și pentru iertarea păcatelor lui 

Călugăria e dătătoare de Har, șterge tot trecutul păcatelor, e 
Taină a Pocăintei. Avva Moise Arapul cel din tâlhari 

A ajuns preot. Sf. Liturghie se orientează și ea cu atenţie către 
noul mărturisitor al Jertfei, care acum e un nou botezat. Trisaghionul - 
cântarea Sfintei Treimi - e al Tainei Botezului sau a praznicelor 
împărătești: 

Câţi în Hristos v-aţi botezat, în Hristos v-aţi şi-mbrăcat 

Bucurie în cer s-a făcut, bucurie împărătească. Stihurile 
Apostolului sunt profetice: Domnul este luminarea, Domnul și 
Mântuitorul meu, de cine mă voi teme? Domnul este sprijinitorul vieţii 
mele, de cine mă voi înfricoșa? 

Până aici nu s-a arătat şi latura de primejdie a războiului. Pot 
apare lupte ascuţite, răniri, amăgri, curse, înfricoșări, vedenii 
mincinoase, năluci, halucinaţii, spăimântări. Mulțimea curselor o trece 


smerenia, ea nici măcar atinsă nu e. Vedenii nu primi, în primejdii 
atârnă-te de Dumnezeu. 

Apostolul  călugăriei aminteşte încă odată simbolul 
îmbrăcăminţii de război. Toţi sunt îndrumați de Apostolul Pavel să-și 
întărească curajul, întemeindu-se pe tăria puterii lui Dumnezeu. Firea 
noastră 41 

Trebuie să o îmbrăcăm cu toate armele cu care l-a bătut lisus pe 
potrivnic. Căci nu suntem împotriva firii ci împotriva duhurilor răutăţii 
care au abătut firea de la Dumnezeu. Cu armele lui Dumnezeu 
vrăjmasul spiritual poate fi biruit. Ca începători avem a ne lupta cu 
patimile noastre și cu deprinderea sau învăţarea smereniei, care e o 
nouă armă. Pentru curse mai grele, războiul cu diavolul e al celor mai 
sporiti și desăvârşiți. Aceasta e prin îngăduința lui Dumnezeu, fie ca 
prin om să-l judece Dumnezeu pe diavolul, fie ca pe om să-l smerească 
prin potrivnic. A sta drept în luptă nu e a firii omeneşti nici a virtuţii 
tale ci a harului lui Hristos şi a tot ajutorul lui Dumnezeu. 

Apostolul se încheie cu un stih de smerenie din Psalmi, după 
care luptătorul prin firea sa e sărac, un neputincios, dar care poate 
striga în conștiința sa către Dumnezeu şi e auzit și izbăvit din toate 
necazurile lui. De la cunoașterea acestei sărăcii din fire, a sărăciei 
noastre de duh, de aici începe îmbogățirea noastră în Dumnezeu. 

Evanghelia călugăriei reamintește pe scurt că unui ucenic lisus 
îi cere: capacitate sau putere de dragoste, capacitate sau putere de 
suferință, mai exact spus de jertfă, îi cere o încredere neclintită în 
biruinta asupra patimilor şi asupra puterii potrivnice, iar ca o 
încununare îi cere curajul smereniei sau al umilirii. Cu aceste însușiri 
sufleteşti se ajunge la odihna sufletului sau nepătimirea. Acestea se pot 
ajunge încă în veacul acesta, iar în veacul viitor ucenicul va intra în 
ziua cea neînserată a odihnei. 

Sf. Liturghie continuă, iar la vremea dumnezeieştii Împărtășiri 
vine şi noul monah, căci după cum la primul Botez e rânduită și Sf. 
Împărtăşanie aşa şi la al urmării lui Hristos. 

Cu sufletul şi cu trupul să mă sfințesc, Stăpâne, să mă luminez și 
să fiu Ţie casă prin împărtășşirea Sfintelor Taine, să te am pe Tine cu 
Harul viețuind întru mine, cu Tatăl și cu Duhul, mult Milostive, 
Făcătorule de bine 

Ca focul și ca lumina să-mi fie mie Trupul și Sângele Tău cel 
scump, Mântuitorul meu, arzând materia păcatului și mistuind spinii 


patimilor şi luminându-mă întreg pe mine, care mă închin dumnezeirii 
Tale 

Aceasta este taina unirii cu Hristos, unul din rosturile Liturghiei. 

În vremea rugăciunii Amvonului de la sfârşitul Liturghiei, noul 
călugăr primeşte o Evanghelie în mâini, ca bine să-și întipărească în 
suflet acest testament nou pe care l-a primit și el din darul lui 
Dumnezeu. Făgăduința lui către Dumnezeu o sărută toată obştea, 
sărutând şi ei Evanghelia și crucea noului monah, întrebându-l cum îl 
cheamă. Noul monah își spune numele său nou şi fiecare îi urează să se 
mântuiască, să sfințească şi el numele acesta și să fie primite la 
Dumnezeu și rugăciunile lui pentru obste, pentru creștinătate și 
pentru toată făptura. 

Cu aceasta se încheie Sf. Liturghie iar noul ales, cu lumânarea 
aprinsă, cu sufletul luminat, iese și el din biserică și merge la staret sau 
egumen pentru blagoslovenie și dulce povăţuire. Acesta îl învaţă iarăsi 
despre însușirile sufleteşti cu care se realizează călugăria: ascultarea 
de Hristos, lepădarea de voia proprie, smerenia și celelalte, din care l-a 
luminat şi pe el Duhul lui Dumnezeu în calea aceasta. Îi adânceşte în 
suflet statornicia și dragostea de această aleasă cale: așa să-ţi fie toate 
zilele vieţii tale în călugărie ca ziua cea dintâi. 

De acum, fiule, înflorește unde te-a chemat și te-a sădit 
Dumnezeu. 

Amin. 

Rugăciuni 

Părintele Arsenie Boca 

Doamne lisuse Hristoase, ajută-mi ca astăzi toată ziua să am 
grijă să mă leapăd de mine însumi, că 

Cine ştie din ce nimicuri mare vrajbă am să fac și astfel, ţinând la 
mine, Te pierd pe Tine. 

Doamne lisuse Hristoase ajută-mi ca rugăciunea Prea Sfânt 
Numelui Tău să-mi lucreze în minte mai repede decât fulgerul pe cer, 
ca nici umbra gândurilor rele să nu mă întunece, că iată mint în tot 
ceasul. 

Doamne, Cela ce vii în taină între oameni, ai milă de noi, că 
umblăm împiedicându-ne prin întuneric. Patimile au pus tină pe ochiul 
minții, uitarea s-a întărit în noi ca un zid, împietrind inimile noastre și 
toate împreună au făcut temniţa în care Te ținem bolnav, flămând și 
fără haină și aşa risipim în deşertăciuni zilele noastre, umiliți și 


dosădiți până la pământ. 

Doamne, Cela ce vii în taină între oameni, ai milă de noi. Pune 
foc temniţei în care Te ţinem, aprinde dragostea Ta în inimile noastre, 
arde spinii patimilor și fă lumină sufletelor noastre. 

Doamne, Cela ce vii în taină între oameni, ai milă de noi. Vino şi 
Te sălășluieşte întru noi, împreună cu Tatăl și cu Duhul, că Duhul Tău 
cel Sfânt. Se roagă pentru noi cu suspine negrăite, când graiul şi mintea 
noastră rămân pe jos neputincioase. 

Doamne, Cela ce vii în taină între oameni, ai milă de noi, că nu 
ne dăm seama ce nedesăvârşiți suntem, cât ești de aproape de sufletele 
noastre şi cât Te depărtăm prin micimile noastre, ci luminează lumina 
Ta peste noi ca să vedem lumea prin ochii Tăi, să trăim în veac prin 
viața Ta, lumina şi bucuria noastră, slavă Ție. Amin. 

Gânduri 

Părintele Arsenie Boca 

Cuvinte duhovniceşti din săptămâna Luminată 

— Sfântul Duh; 

— Duhul omului; 

— Duhurile rele; 

— Fire = fiară; mintea încâlcită. 

— Războiul nevăzut. 

— Căsătoria calea firii; 

— Călugăria calea mai presus de fire; 

— Despre unitate şi unificare; prin lepădarea de sine, ascultare 
şi smerenie. 

Firea naturală cuprinde: instincte, neputinţe și patimi. 

Făgăduinţele călugăriei: sărăcia, fecioria şi ascultarea. 

Prin strămutare, săltăm de la fire la calea cea mai presus de fire. 

Ascultarea Mântuitorului: până la moarte pe cruce. 

Despre convertirea Mariei Magdalena şi alungarea celor șapte 
demoni sau păcate. 

— Oamenii își apără viața, sinele și eul. Prin egoism îşi încurcă 
calea şi mersul duhovnicesc. 

— Lupta între Dumnezeu și satana pe terenul minții și inimii 
omului. 

— Porunca lepădării de viață 

— Crucea ca nivel de lepădare de sine 

— În Ghetsimani Mântuitorul se luptă în rugăciune cu sinele 


omenesc. 

Satana luptă ca să te încâlcească prin judecarea altora şi cârteli - 
o rădăcină a vrajbei (a harababurei 

= nemulțumirea, instinctul, rupe zăgazul rânduielii, te îndeamnă 
să ieși dintr-o ascultare care i se pare lanţ sau temniţă; aceasta este 
situația de luptă între trup și suflet, între bine și rău, pe terenul minții 
şi inimii noastre. 

Instinctul se răzvrăteşte. 

Cu cât ești mai luptat de instinct, cu atât ești mai răzvrătit. 

Tinereţea trebuie disciplinată. 

Instinctul poate răbufni şi periclita sănătatea mintală. 

Răspuns la Horezu: 

Am venit să-mi văd greșelile! 

Am simţit că acest cuvânt a venit din alt loc. 

Să fim ucenici ai Domnului Hristos la altă intensitate, să 
adâncim Calea. 

Pe orice ascultare capeţi, vine vrăjmașul și înșurubează şi ideea 
lui cu care îți modifică ascultarea ta, ca la vremea plăţii să spună: 
„Doamne şi de mine a ascultat”. 

Răspunderea preoțească e mai mare ca a celorlalți; 

— Rădăcini ale neunirii, energia tinereţii care nu vrea să meargă 
pe o cale mai presus de fire, de aceea critică, ocărăşte, cârteşte. 

— Bătrâneţea a devenit a doua natură a moravurilor. 

Singura posibilitate care poate face unificare în acestea este 
convertirea energiei la toată 

Sinceritatea, în lumina cunoștinței, a dragostei de care e 
capabilă ca dar al Domnului Hristos. 

Nimicurile, fleacurile, îți fărâmițează puterea și energia. 

Fericirile deşi ne par paradoxale, trăite însă, devin linia ta de 
viaţă - de sens şi înțeles. E necesar să 

Ne lăsăm prinși de macaraua care ne ridică la alt nivel de 
existență. Să ne convertim cu toată ființa. 

— Porunca iubirii: să nu-ți îngădui separarea sau judecata 
altora. 

— Predica de pe Munte - rugăciune pentru cei ce ne necăjesc. 

— Neascultarea e caracteristică mireniei, nu călugăriei. 

— Apărarea (dreptului - propriu) cu smerenia se exclud; e ca și 
apa cu focul. 


Despre pocăinţa întristată, disperată sau deznădăjduită. 

— Unde-l rău, acolo-l bine; 

— Unde-l rău, acolo sunt eu. 

— Unde ne merge bine, acolo nu sporim. 

Călugăria e o continuă ispășire şi spălare a firii, se spală iubirea 
de sine, menajarea de sine, boala cruțării de sine. 

Să te bucuri când ești crucificat pe nedrept. 

Unde-l mai greu, acolo te curățești mai sigur. 

Acolo unde nu ești cioplit, eşti un necioplit. 

Călugării de azi de la coada veacului. 

Ispășirea Mântuitorului pe cruce pentru noi. 

Necesitatea judecății universale. 

Urmașii te vor acuza sau te vor ridica. 

Gânduri și sfaturi duhovnicești 

Într-o clipă pe pământ şi-n cer! 

De la marginile lumii şi din adâncuri se reîntorc şi ne spune-n 
şoapta lor tot ce avem de îndeplinit - Bine sau rău, dar tu, omule alege! 
Gândurile rele. puzderile! Ele tăbărăsc de obicei în mintea omului, 
concentrat la rugăciune sau hotărât a săvârşi binele! 

Musafirii nedoriți, dacă încolțesc ca şi buruienile prin straturi 
smulgele mai înainte de a crește în propria ta minte. 

Ce strat minunat! Un pământ atât de roditor. Dacă nu vei plivi 
buruienile, din vreme, te vei pomeni în toamna vieţii tale cu o șerpărie 
întreagă. 

Doreşti să fii de folos pentru tine, pentru viaţă, pentru omenire: 
Smulge paiul străin pe care-l ai, buruiana gândului stricat şi nu privi 
gândurile rele ca într-o oglindă și nici le răsuci pentru a le vedea pe 
toate fețele. Căci de aici începe păcatul, îndulcindu-te sub amăgirea lor. 

Cu hoţii nu se face târg ci se alungă! 

Păsări zburătoare de vrei le poţi socoti, dar nu-ți deschide 
fereastra inimii ca să le arunci grăunţe. 

Lasă-le să treacă în zbor peste ograda sufletului tău, fără să le 
dai hrană. 

Te vei uita, vor zbura mai departe și păcatul se va risipi ca un 
fum mai înainte de a face jeratic pe vatra sufletului tău. 

O voi gândurilor, abia născute, de ce vă lăsați tulburate? 

De ce fugiţi ca o turmă de oi când dau peste pășune străină? 

Vedeţi cum se risipesc de sub ochii păstorului? Ori le sfâșie 


sălbatica fiară, ori le otrăveşte o iarbă 

Rea. Vraja ispitelor de a scăpa de sub supraveghere, multă 
pagubă aduce. 

Omule! Pune mâna pe toiagul rugăciunii şi ocoleștele în staulul 
minţii ca să stea acasă sub mila Domnului care le hrănește, primește 
rugăciunile noastre, sufletele le sfințește, trupurile le curăţește, 
cugetele le îndreptează, gândurile le curăţește și aşa ne izbăvește cu 
această învăţătură. 

Exemplu: Sfinţii nu putrezesc, ajung izvoare de mir, nu de 
putoare. 

Firea lor pământească a fost înghițită de viața Sfântului Duh, ei 
au devenit temple al Duhului Sfânt şi fii ai lui Dumnezeu, iar alţii au 
fost răpiți într-un alt mod de existență și mormintele lor au rămas 
goale. 

Legea ispăşirii - se plăteşte fapta cu care ai asuprit pe altul. 

— Dumnezeu vede faptele omului și caută să le îndrepte. 

— Moartea năprasnică poate fi și ispășire (în război). Omul se 
încarcă cu păcate până când Dumnezeu pune capăt. 

— Oamenii stau pe faptele lor şi se vor duce la locurile lor. 

De ce uităm? 

Pentru că Duhul Sfânt ne vorbeşte, iar noi dacă nu-l avem, pielea 
să țină minte? Trebuie să-L 

Cerem. 

Nu-l destul să te duci în mănăstire pentru că nu vrei să te măriți. 

Călugăria nu e numai un cuier de haine negre. 

Dacă vrei să mergi pe calea aceasta, trebuie să te (duci) silești, 
să ai o înflăcărare către Dumnezeu, căci dacă nu, scazi și ajungi în 
încurcături. 

Ca să te îmbunătăţești, îți trebuie silință, lepădare de sine: 
ascultare, primirea prilejurilor și trebuie să te bucuri când vin 
prilejurile, pentru că acestea te cioplesc. 

Nu să te întristezi, căci numai atunci te lepezi de omul cel 
vechi-vechitura asta. 

La început era Cuvântul. 

Înainte de creația lumii e Dumnezeu, care nu e supus timpului, 
spaţiului, fiindcă eternitatea e mai presus de timp, spaţiu și e veşnic. 

Porunca iubirii: să nu-ţi îngădui nicio judecată, nicio separare de 
fratele, ci roagă-te pentru cel ce te-a nedreptăţit. 


Neascultarea e caracteristică mirenilor nu călugărilor. 

Apărarea şi smerenia e ca apa cu focul. Se exclud una pe alta. 

Noi preoţii ne încărcăm cu păcatele obștei dacă le tolerăm 
greșelile. 

Prin încercare se spală menajarea de sine, cruțarea de sine, 
iubirea de sine. Când eşti asuprit, răstignit pe nedrept, să te bucuri. 

Unde ne merge bine, acolo nu sporim. 

Unde-l mai greu, acolo te curățești mai sigur. Acolo unde nu ești 
cioplit, ești un necioplit. 

Călugăria este murire de sine. 

„Slavă Domnului că am dat de omul care să mă folosească” (la 
Sfântul Munte Athos). 

Cu un secol înaintea noastră, nevoinţelor mari călugărești li se 
zicea: „Îndeletnicire pentru buna murire”. 

Numai îndeletnicindu-te cu „buna murire”, mor patimile și 
ajungi oarecum mai repede la celălalt mod de viaţă al nostru. 

Patriarhul Justin - Oricât de fascinant ne-ar părea Paradisul 
fiecare din noi vrea să ajungă în el cât mai târziu. E legarea de viața 
aceasta. 

Puneţi în cântarul conștiinței, al seriozităţii, al responsabilităţii, 
al sincerităţii: pe cine aperi? Pe omul cel vechi sau pe cel nou venit din 
cer, în care ne-am îmbrăcat, ne-am născut, îl mărturisim, îl trăim 
pentru celălalt mod de existenţă, dar cu virtutea dreptei socoteli și cu 
sfat. 

Puneţi în cântarul conștiinței pe cine aperi? Pe omul cel nou 
venit din Cer ca să ne ajute, să ne primească, să ne hrănească, să ne 
crească, să ne mute la alt nivel de existenţă, sau pe cel ce te trage la 
moarte sigură. 

* 

Referitor la sfințirea mașinilor: 

Apa sfinţită se răzbună pe şofer. Accidentele se întâmplă deci 
din cauza păcatelor şoferilor. 

Rugăciunea „Doamne lisuse”. fără adaosuri. 

Omul e ca un pom. Butucul - firea veche; altoirea prin Botez. 

Instinctul, diferenţei dintre bărbat și femeie dacă nu e ascultat, 
satisfăcut, te împinge să rupi zăgazul rânduielii și te îndeamnă să ieşi 
afară de cale (de calea călugăriei) căci pentru el (instinctul) e o tiranie 
rânduiala; disciplina vieții duhovnicești. Ne găsim într-o luptă între 


bine şi rău pe terenul minţii și al inimii noastre răzvrătite. Cu cât eşti 
mai luptat de acest instinct cu atât ești mai răzvrătit. 

Ce-l de făcut? Să te convertești pentru calea lui Dumnezeu, a 
ascultării de El şi aceasta o faci din tinereţe. Tinereţea trebuie 
disciplinată. Instinctul poate răbufni şi periclita sănătatea mintală. Să 
fim ucenici ai Domnului Hristos, la altă intensitate să adâncim Calea. 

Pe orice ascultare capeţi, vine diavolul și înșurubează și ideea 
lui şi modifică scopul, ca la vremea plăţii să poată zice: „Doamne şi de 
mine a ascultat”. 

Care-l rădăcina? Energia tinereţii care nu vrea să meargă pe o 
cale mai presus de fire şi când e forțată, atunci zvârle, începe să judece, 
critică, ocărăşte, cârteşte nemulțumire și aşteaptă bătrânețea. 

Bătrânețea e a doua natură a năravurilor de până acolo, aceiași 
greşeală. 

Cine poate să se convertească la Domnul? 

Hristos cu toată sinceritatea la toată lumina cunoștinței a 
dragostei de care-l capabilă, la toată 

Dragostea - definiţie a lui Dumnezeu - însușire necunoscută 
într-o obște, singura care poate face unificarea. E necesară această 
convertire a energiei tinereţii la Dumnezeu. Fără această convertire a 
puterilor tale sufletești, nimicurile, fleacurile te fărâmițează, risipind 
toată puterea care dacă le-ai avea unite, ai fi oarecum fericit. Cele nouă 
fericiri ar fi exact calea ta de urmat. Ele sunt paradoxale; dar trăite, 
devin linia ta de viață, de sens al vieții. 

E grea lupta cu firea. Trebuie să ne lăsăm prinşi de macaraua 
care ne ridică la alt nivel de existenţă. 

Ce-l de făcut? 

Să ne convertim cu toată ființa, cu tot cugetul, cu toată iubirea 
care rezumă Scriptura. 

Spun Părinţii (şi Părintele Arsenie) 

De câte ori loveşti în cineva, de câte ori judeci pe frate, să știi că 
nu te mai poţi ruga. Rugăciunea ta nu-l primită, ascultată, ci este 
lepădată. 

Ori de câte ori calci voia lui Dumnezeu, la sfatul ispititorului, te 
izolezi de fratele tău, te dezbini, atunci puterea celui rău crește asupra 
ta şi numai bine ajungi pe dinafară de cale. La unificarea cu Dumnezeu 
se ajunge prin desăvârşita lepădare de sine, ascultarea, smerenia şi 
dragostea. 


Cu puterea voastră numai, nu puteţi face nimic, că și acesta este 
un dar al lui Dumnezeu. 

Neascultarea nu are smerenie, nu are lepădare de sine, nu are 
ascultare. 

Ascultarea şi lepădarea de sine este cam una și aceeași. 

Firea voastră, așa cum aţi adus-o de acasă, e firea naturală care 
cuprinde: instincte, neputinţe, patimi și venind cu ea în mănăstire 
trebuie cu ajutorul lui Dumnezeu să o aduceţi într-o (stare) cale mai 
presus de fire. 

Cele trei făgăduințe ale călugăriei - (Numai cu ascultare, 
lepădare de sine, smerenie şi dragoste poți învinge firea naturală 
decăzută) - trebuie trăite, realizate, căci dacă rămâi numai cu știința 
lor teoretică, nu realizezi strămutarea de pe linia firească pătimaşă pe 
calea mai presus de fire la care te-ai angajat. 

Prima condiție a urmării Domnului Hristos este lepădarea de 
sine, adică urmarea Domnului Hristos 

— El a fost ascultător până la moarte și moarte ruşinoasă pe 
Cruce, ascultător cu propria lui viață 

Căci zice: „Pildă v-am dat vouă”. Sărac a fost încât n-a avut unde 
să-şi plece capul. Fecioria desăvârşită a avut-o, căci El nu s-a născut 
după orânduirea firească. Observăm aceasta că Maria Magdalena 
venind cu gânduri de ispitire, nu s-a putut apropia de El, până ce nu au 
părăsit-o cei șapte diavoli - patimi de căpetenie (mândria, lăcomia, 
desfrâul, iubirea de arginți, mânia, invidia, lenea). 

Ascultător până la moarte, pentru noi. 

Rugăciunea e poruncă, postul e poruncă, iubirea de vrăjmaș e 
poruncă și de asemenea moartea e poruncă, mai puţin popularizată 
între oameni. Dar oamenii ce fac? îşi apără viaţa asta, îşi apără 

Sinele, își apără egoismul lor şi își încurcă mersul lor 
duhovnicesc. 

În mintea omului se dă luptă între Dumnezeu și diavol. 

Dumnezeu e ascuns în poruncile Sale şi satana împiedică 
împlinirea voii lui Dumnezeu. 

Zice în Sf. Scriptură: „Cine vrea să vină după Mine, să se lepede 
de sine, să-şi ia crucea sa în fiecare zi şi să-mi urmeze Mie”. 

E pomenită crucea aici, ca nivel de lepădare de sine, lepădare de 
viață, adică porunca morții şi Domnul Hristos o avea. Probă este 
rugăciunea din grădina Ghetsimani. Mântuitorul luptă cu sinele 


omenesc. „Doamne dacă este cu putință. dar nu după voia Mea ci voia 
Ta” și mai adaugă „oare nu pentru ceasul acesta am venit?” (al jertfei, 
al morții). 

— Când Petru vrea să-L oprească îl numește Satana-Satana 
luptă să strice aceste făgăduințe, voturi, să te  încâlcească, 
aruncându-te în cârteli, judecăţi, nemulțumiri. Acestea sunt rădăcini 
ale vrajbei între tine și fratele. În psalm spune: „Ce este mai frumos 
decât să locuiască fraţii în unire”. Mai medical explicat: Domnul Hristos 
mlădița cerească e omul nou. Lăstarii firii vechi sunt patimile. Seva 
sălbatică trebuie convertită și canalizată spre mlădița cerească. 

Când se ia talantul? Știm că atunci când ne botezăm primim pe 
lângă Persoana Domnului Hristos în care ne îmbrăcăm și daruri de a 
putea realiza asemănarea. 

Dumnezeu în atotștiința Sa ne știe înainte de a ne naște și ne dă 
în dar pe îngerul păzitor şi anumite daruri - talente. 

Când se iau? Cine nu lucrează cu ele, i se iau. 

Legea ispăşirii: 

Calea călugăriei ar fi şi o cale a ispăşirii pentru ceilalți, te lupţi 
cu propriile-ți greșeli care vin pe cale genetică, biruindu-ți neputinţele 
tale în contul alor tăi: frați, părinţi, etc. 

Mântuitorul a ispășit pentru noi prin cruce dar cu o notă 
deosebită că şi-a certat dușmanii. 

Posibilităţile de mântuire ale lui Dumnezeu sunt infinite. 

Necesitatea Judecăţii universale. 

Urmașii tăi, fie că te vor apăsa, fie că te vor ridica, aceasta dacă 
ai fost călugăr adevărat, biruindu-ţi ereditatea. 

De ce vin gândurile de hulă? 

Pentru că terminologia unei huliri a fost vreodată acceptată, 
plăcută, discutată și nu te-ai curăţit de aceste gânduri și care e o putere 
a satanei asupra ta, cu care te canoneşte. Termenii acesteia, fie că 

Nu i-ai alungat, fie că i-ai acceptat. Pe baza lucrurilor necurățite 
îngăduie Dumnezeu să fii pălmuit ca să te pocăieşti. 

Lacrima e simbolul pocăinţei, ea nu se pierde. 

Pot fi lacrimi ca dar a lui Dumnezeu, ca pocăință a celui care o 
cere. 

De la o anumită vârstă lacrimile scad. 

Lacrimile sunt ale firii care plânge de multe pricini. Nu sunt un 
semn de neaapărată trebuință pentru mântuire; nu-s condiţie de 


mântuire, căci uneori cine le are se mândrește cu ele. 

Lacrimile nu-s de ajuns să te mântuiești. Echivalentul lacrimilor 
de pocăință este în conștiință. 

Lacrimile pe care le vezi, te încurci în ele că le vezi. 

De folos sunt cele pe care le vede numai Domnul Hristos 

Călugării brahmani zic: „cine nu poate fi atent la gândurile 
minții lui, nu are ce căuta în călugărie”. Războiul nevăzut: ești luat prin 
surprindere și de aceea te încurci în acest război. 

Noi suntem atenți la patimile altora nu la patimile noastre, la 
patinările atenţiei noastre și în loc să 

Avem o atenție intravertită (în interior) o proiectăm asupra 
altora. 

Cuvântul este mai bun decât banda magnetică pentru că emană 
o energie care vă repară, vă 

Lămurește, vă luminează, vă linişteşte. 

Treptele rugăciunii: La început o zice pe boaba de metanii. 
Rezultatul după un timp se deapănă de la sine. Atunci ai o altă treaptă 
a rugăciunii. Domnul Hristos la care ai ajuns. 

A treia treaptă e când te-ai lepădat de toate gândurile tale. 

El se exprimă prin gura ta. 

Sfântul Serafim Sarovschi întâlnindu-se cu un general îi spune 
acestuia toate nedreptăţile câte le-a făcut pentru primirea gradelor şi 
spunându-l îi cădeau toate trufiile, toate penele de păun aşa precum îi 
descoperea Domnul Hristos, căci Sfântul Serafim nu-l cunoștea pe 
general. 

În această stare vorbea cele ale cunoaşterii de Dumnezeu și a 
Sfântului Duh cu respectivul om. 

Mintea sa era absorbită de Mintea Domnului Hristos. El i-a spus 
toată biografia generalului, cuvânt cu cuvânt. 

Zice Sfântul Apostol Pavel: Să ai simţirea și mintea Domnului 
Hristos în tine. 

Noi şi noaptea suntem ispitiți de vrăjmașul, de aceea trebuie să 
te rogi neîncetat și în stare de vis suntem datori cu ascultarea şi 
călugăria. Să ai toată convingerea că eşti purtător al Domnului Hristos. 

În lume umblă oameni ai lui Dumnezeu. 

Nu se ajunge la rugăciune neîncetată câtă vreme eşti pătimaș, ci 
ajungi la primejdie de năluciri, halucinaţii, chiar în stare de veghe. 
Când amesteci rugăciunea cu patimile, biruiesc patimile cu tot felul de 


năluci. 

Unii îl văd pe Domnul Hristos ca pe un tânăr de care se 
îndrăgostesc, alții ca pe un copil ce-l strâng la sân, ca rod al patimii. Cu 
înșelări de acestea se ajunge până la nebunie. 

Pe cel bolnav psihic îl poţi ajuta dacă este conștient de boala sa. 

Până nu te purifici de patimi, nu te avânta în rugăciunea 
neîncetată, că satana te prinde în înșelăciuni drăcești în loc de vederi 
cereşti. 

Întâi trebuie făcută despătimirea. Cum? 

Trebuie lepădată iubirea de sine, iubirea curvească de sine și 
semnele acestei iubiri sunt printre altele: judecarea, cârtirea, 
nemulțumirea. 

Sunt două faze ale nevoinţelor: 

1. Faza ascetică - toată strădania din partea omului să se 
purifice de patimile. 

2. Faza a doua după această biruinţă, caracterizată prin darurile 
Sfântului Duh, care ridică mintea la stări de credinţă luminată. 

Sfinții au făcut nevoinţe grozave şi au ajuns la starea lui Adam 
înainte de cădere când fiarele în prezenţa lor, leapădă starea lor de 
fiare. Sfinţii iubesc toată făptura lui Dumnezeu. 

Lepădarea de lume - adică de patimile lumii, nu de lume ca și 
creaţie a lui Dumnezeu. 

Legăturile satanei asupra omului sunt necrezut de tari - de 
aceea încurcăturile ce le vom avea în vămile văzduhului, sunt 
extraordinare dacă nu ne descâlcim mintea din cursa lui. De puterea 

Diavolului se scapă cu puterea Domnului Hristos: „Fără Mine nu 
puteţi face nimic” în privinţa izbăvirii de diavol. 

Prin vămi trec toți afară de cei aprinșşi de focul Sfântului Duh, 
încă din lumea aceasta. De exemplu, flăcările mâinii Avei Iosif, pe care 
le-a văzut ucenicul, iar bătrânul îi zise: „Dacă vrei fă-te tot cu focul, nu 
numai mâinile”. (pateric); înseamnă a vrea la o intensitate pe viață și 
pe moarte. 

Cei care trăiesc în Duhul lui Dumnezeu, în vremea vămilor trec 
prin ele ca o flacără și sunt asistați de îngeri. 

Se plăteşte fapta cu care ai asuprit pe altul. 

Bolile sunt o pedeapsă sau un drept al satanei de a te chinui în 
lumea aceasta. Boala este ultima milă a lui Dumnezeu cu omul care a 


întârziat cu pocăinţa, cu cel care nu se gândeşte la mântuire. 

Adevărul vă va face liberi. 

Adevărul ca persoană reală. 

Oamenii iau chipul celui pe care îl slujesc sau iubesc. 

Dacă nu ne smerim prin pricepere, ne smerim prin vinovăţie. Vă 
asigur că Cineva vă vede așa cum sunteți. 

Cei care vorbesc, vorbesc după darul ce li s-a dat de Dumnezeu, 
iar ascultătorii se folosesc după 

Credinţa ce o dovedesc. 

Să ne îmbunătăţim din zi în zi căci este cine să ne ajute. 

La concepția de viață a omului, Dumnezeu e atent şi-l rânduieşte 
anii. 

Pentru unii bătrânețea e canon, pentru alţii e minte și 
învăţătură: Vă folosiţi în măsura ascultării căci nu ascultați de mine ci 
de cine trebuie. 

Sinele - lumea dinlăuntru sau stratul de mizerie interioară pus 
peste Chipul lui Dumnezeu din suflet, subconșştientul, moştenirea 
ereditară. 

Există în noi un tron şi o cruce. 

Când noi stăm pe tron, Domnul Hristos stă pe Cruce şi invers. 

Crucificările sunt mijloacele de lepădare de sine. 

Trebuie să alungi multă mizerie din suflet, să dai de filonul de 
aur al Chipului lui Dumnezeu din tine. 

Nimicurile şi fleacurile îți fărâmițează puterea și energia; orice 
gunoi trebuie măturat. Îl mături în funcţie de conştiinţa ta, cât vrei să 
fii de curățit. 

Despre spovedanie: 

Orice gunoi trebuie măturat. ÎI mături în funcție de conștiința ta, 
cât vrei să fii de curățit. Hula - Terminologia unei huliri a fost primită 
vreodată cu voia acceptată sau plăcută și pe parcurs nu te-ai curățit de 
acest gând canonește şi se ţine scai de tine. 

Pe baza lucrurilor necurăţite îngăduie Dumnezeu să fi pălmuit 
ca să te pocăieşti. Lacrima este simbolul pocăinţei, e prețuită şi nu se 
pierde. 

În patericul de la Kiev, întâmplarea cu cel ce şi-a adunat 
lacrimile înainte de moarte într-un vas arătându-le la judecata 
particulară. Îngerul i-a adus aminte că are mai multe lacrimi vărsate 


decât cele adunate în vas și le-a vărsat toate peste mormântul lui de 
unde lacrimile s-au urcat ca un fum de tămâie la cer şi ca semn al 
pocăinţei lui. 

Lacrimile, dar a lui Dumnezeu: La bătrâneţe se împuţinează. 

Cartea „Nevoinţele smeritei rugăciuni” și atenție călugării 
indieni zic că cine nu poate fi atent la gândurile minţii lui, nu are ce 
căuta în călugărie. 

Războiul nevăzut e încurcat pentru că eşti luat prin surprindere, 
când nu eşti atent cu mintea. În loc să fim atenţi la greşelile noastre, ne 
alunecă gândul de la „Doamne lisuse'. Şi suntem atenţi la greșelile 
altora. 

Atenţia trebuie să fie intravestită (în interior). 

Cuvântul viu este mai bun decât banda magnetică pentru că 
emană o energie care vă repară, vă 

Linişteşte, vă luminează și vă lămureşte. 

Treptele rugăciunii: Rugăciunea pe boabe de metanii, 
Rugăciunea începe să se depene de la sine, fără să se numere. 

Atunci și altă stare sau treaptă. 

Gândurile tale sau întâlnit cu Domnul lisus Hristos; cel în care 
suntem botezați și la care am ajuns. 

Când gândurile și cuvintele tale, mintea şi simţirea ta este 
folosită de însuși Domnul Hristos şi El vorbea prin gura ta. 

Despre înşelăciuni drăceşti şi viziuni cerești. 

DESPĂTIMIREA ESTE CONDIȚIA RUGĂCIUNII NEÎNCETATE. 

Faza ascetică cuprinde nevoinţele, iar faza mistică se 
caracterizează prin darurile Duhului Sfânt care ridică sufletul şi mintea 
la stări luminate de credinţă. 

Sfinții au făcut nevoințe înfricoşătoare, ajungând la starea lui 
Adam înainte de cădere. 

Exemplul Sfântului Serafim şi blândeţea fiarelor din pădure. 

Legăturile pe care le poate face satana asupra omului sunt 
necrezut de tari. ca şi încurcăturile pe care le vom avea în vămile 
văzduhului, dacă nu ne descâlcim mintea din cursele lui. De puterea lui 
se scapă cu ajutorul lui Dumnezeu: „Fără Mine nu puteţi face nimic în 
privinţa izbăvirii de diavol”. 

Nu este bine să slujeşti la doi domni. 

Prin vămi trec toţi afară de cei aprinși de focul Duhului Sfânt 
încă din lumea aceasta. 


Despre flăcările mâinii Avei Iosif în rugăciune: „dacă vrei fă-te 
tot ca focul” (pateric), înseamnă 

A vrea la o intensitate pe viaţă și pe moarte. 

Aspecte ale relației dintre neurologie, endocrinologie şi 
duhovnicie. 

Omul are aproximativ 13 milioane de neuroni care au nevoie de 
hrană şi mediu: 1) Oxigenul, pe care hematiile din sânge îl duc la 
creier; 2) Glicogenul este zahărul special preparat de ficat pentru 
neuroni; 3) Hormonii, adică produsul glandelor endocrine; 

4) Somnul - dreptul la somn e obligatoriu, omul moare după opt 
zile de nesomn; 5) o concepţie de viață necesară neuronilor. 

Glandele: apofiza şi hipofiza. 

Una comandă producerea de hormoni pe toată verticala. Apofiza 
comandă să nu se producă aceşti hormoni. 

Între concepţia de viaţă şi aceste glande este o legătură. Astfel, 
într-un fel funcționează toate glandele endocrine când un om are de 
exemplu concepția de viaţă a lui Epicur și urmaşilor săi bazată pe 
plăcere. Aceasta va frâna producerea și echilibrul sistemului endocrin. 
Însă când ai cea mai bună concepţie de viaţă, adică revelaţia creştină, 
atunci nu se mai produce acest exces de hormoni care să te desfrâneze 
sau să te dezechilibreze. 

Concepţia de viață este aceea în care te integrezi trup şi suflet. 

Prin aceasta se modifică pozitiv structura celulelor întregului 
corp, se armonizează de tot necazul celor rele și al durerii. 

Nemiloasa boală a sufletelor omenești, microb strecurat în rana 
sufletului, cuiele diavolului bătute în pomul vieții omenești, smulge-le 
cu cleştele rugăciunii şi-ţi unge durerea cu harul Sfintei Taine. 

Scapă-te de satana - l-ai cunoscut poate la o înjurătură. O şi e 
aşa de viclean. Căci spune Sfântul lacob că limba își are locul ei între 
mădularele noastre, dar spurcă tot trupul şi vâră în flăcări aria vieții. 

Crezi că înjurătura te stâmpără sau îți sporeşte puterile? 

E numai o morfină a sufletului - te ușurează pentru o clipă şi te 
încarcă de amărăciune pentru o veșnicie. 

Fii hotărât! 

Încearcă și ai să vezi cât poate un om care vrea să fie curat. 

Un înger bun doreşte să te ajute, nu-l refuza. 

Sau poate ai ajuns robul băuturii, de năcaz, din necumpătare, 
din patimi? O! Nu știi că beţia e culcușul satanii în sufletul ameţit? 


N-ai văzut că unde-s bălăriile se ascund șerpii şi viperile? Dar în 
bălăriile beţiei (tulburarea sângelui şi a creierului) nu se îngrămădesc 
şerpii patimilor - murdăria trupească şi sufletească: vorbe josnice şi 
glume necontrolate, înjurături, desfrâu şi altele? 

Adu-ți aminte că Sfântul Apostol Pavel scrie corintenilor că nici 
furii, nici nesățioşii de averi, nici beţivii, nici cei răi de gură nu vor 
moşteni Împărăţia lui Dumnezeu. 

Mântuitorul nostru voiește ca toți oamenii să se mântuiască și 
să vină la cunoștința adevărului - nu întârzia. 

Eşti călător. 

O, ştii omule, că din prima și ultima zi a vieţii tale alergi mereu. 
Îți transporţi sufletul spre limanul Împărăției lui Dumnezeu, în căruța 
trupului tău. 

Te-ai gândit cum să-ți pregăteşti această căruță: Niciun om 
chibzuit nu încarcă lemne, fân sau altceva în carul său, până nu-l 
pregăteşte mai întâi: - îl lungește, pune lanţuri, prăjini și apoi încarcă 

Povara pe care dorește să o transporte. 

Dacă pentru încărcătura unei poveri obișnuite ne pregătim 
căruța cu atâta grijă, cu atât mai vârtos trebuie să ne pregătim căruța 
trupului cu lanţurile înfrânării, pentru ca să putem transporta cu pace 
sufletul nostru. 

Dacă noi oamenii nu îndrăznim să încărcăm o căruță 
nepregătită, cu atât mai vârtos Domnul nostru nu va revărsa Harul Său 
într-un trup neîngrijit și un suflet pustiit. 

Nu o spun eu, ci Sfântul Apostol Pavel, care zice: „orice faceți cu 
cuvântul sau cu lucrul, toate să le faceți ca pentru Domnul”. În numele 
Domnului lisus şi prin El să mulțumiți lui Dumnezeu Tatăl, iar vorbirea 
voastră să fie cu sare dreasă şi nu cu grabă să asculte zăbavnic să 
vorbească. Zăbavnic la mânie dacă cineva socoteşte că e cucernic, dar 
nu-și ține limba în frâu, ci își amăgeşte inima, cucernicia acestuia este 
zadarnică. 

De aceea când vorbești, omule, gândește-te că vorba ta rămâne 
scrisă în sufletul celui ce o ascultă - Să te zideşti pe tine și pe el cu 
fiecare cuvânt - și el şi tu sunteţi ai lui Hristos care pentru noi creştinii 
este temelia vieţii noastre. lar pe această temelie care de zidește aur, 
argint, pietre scumpe, lemn, fân, trestie, lucrul fiecăruia se va face 
cunoscut. Îl va da pe faţă ziua Domnului - prin foc. Și dacă lucrul pe 
care l-a clădit va rămâne, va lua plată. Nu uita că ești o cărămidă 


duhovnicească din marea clădire a Bisericii lui Hristos. 

Rămâi cuminte în acest zid socotindu-te legat de celelalte 
cărămizi cu mortarul iubirii. 

Nu te smulge din linia acestui zid duhovnicesc rotunjindu-ți 
cuvintele dintr-o frământătură curată a gândurilor şi arde-le în 
cuptorul minții luminate şi apoi le trimite pe marele şantier al vieţii 
omeneşti. 

Clădirea construită astfel, niciodată nu se va prăbuși. 

Fericiți cei ce mor în Domnul căci faptele lor vin cu ei - trăiesc în 
veşnicie. 

Omule, trebuie să-ți schimbi viața - retează cu foarfeca voile tale 
- crengile rele: sudalmele, neascultările şi va rămâne un pom care nu 
va putrezi în veac - este cuvântul lui Dumnezeu. 

În fiecare zi citeşte, de poți măcar un verset, un capitol sau un 
psalm, de care să-ţi legi gândurile mutându-te de la cele stricăcioase la 
cele veşnice; dând astfel de lucru gândului, nu-l vei mai lăsa să 

Zămislească păcatul care să nască fapte ruşinoase. 

Rugăciunea și postul, aceste aripi sufleteşti; puternice arme de 
luptă duhovnicească, cu care-ţi poţi câştiga biruința a tot păcatul, le 
cunoști și tu omule și şti cât de folositoare sunt. 

Da! Rugăciunea şi postul sunt minunatele unelte duhovniceşti 
cu care îți strângi laolaltă roada ostenelilor, ca și pe altă parte uneltele 
gospodăreşti - când trebuie să coseşti păcatul, când să aduni virtuțile 
şi când să nimiceşti buruiana gândurilor sălbatice. 

Folosește-te de ele când trebuie, căci nimeni nu cunoaște unde 
să aduni şi unde să tai, numai tu omule știi. 

Căci scris este: vreme este să plângi și vreme este să grăiești și 
vreme este să taci și toate la vremea lor - și toate cu aleasă 
înţelepciune. 

„Eu aș vrea (zice Sf. Ap. Pavel) ca toți oamenii să fie cum sunt 
eu”. Dar fiecare are de la Dumnezeu darul lui. 

Mai degrabă, cât faci, fă cu duh de smerenie, pentru că 
Dumnezeu, celor trufași le stă împotrivă, iar la cei smeriţi le dă dar. 

Te afli în post; nu uita că postul te ajută şi este sală de aşteptare 
în care creştinul îmbolnăvit de păcate trebuie să cugete până-l vine 
rândul, cum să-şi dezvăluiască boala mai sincer, înaintea duhovnicului 
său la spovedanie pentru că de vreme ce ai venit la doctor să nu te 
întorci nevindecat, ci să ai parte în mod folositor de cereștile doctorii 


ale Sfintei Taine. 

Rugăciunea este respirația sufletului, iar postul este apa care 
stinge văpaia patimilor. 

Orice unealtă e cu două tăișuri. Dacă nu o foloseşti cum trebuie, 
în loc să taie, te taie, în loc să 

Clădească, te dărâmă. Deci fii cu nădejdea în Domnul când 
foloseşti uneltele Lui. Adu-ți aminte de acel sobar tainic care a pus la 
cale trădarea şi prinderea lui lisus. 

Era într-o zi de miercuri și a treia zi, vinerea, a fost străpuns 
pentru păcatele noastre şi zdrobit pentru fărădelegile noastre. 

El a fost pedepsit pentru mântuirea noastră şi prin rănile Lui, 
noi toţi ne-am vindecat. 

Chinuit a fost și supus şi nu și-a deschis gura Sa, ca o oaie spre 
junghiere s-a dus şi ca un miel fără 

De glas înaintea celui ce-L tunde, aşa nu și-a deschis gura Sa. 

Deci a fost răstignit pentru păcatele noastre. Și fiindcă în aceste 
două zile a pătimit lisus în chip deosebit pentru noi toţi, dorind să ne 
scoată din mocirla (păcatului) patimilor, a pieirii veșnice, vrând să ne 
mântuiască. 

Vom rămâne totuși nepăsători la marea Lui jertfă? 

Să nu ne jertfim şi noi măcar atât, prin înfrânare? 

Dacă nu poți mai mult fii atent la tine însuţi. Pentru propria ta 
salvare cinstește toată viața ta aceste două zile din săptămână şi ți se 
va schimba viața ta sufletească şi trupească. 

De ce să-ți dărâmi propria ta viață înainte de vreme - ajută-te și 
nu uita că mântuirea e funia împletită cu harul lui Dumnezeu (adică 
mila şi ajutorul Lui şi voia ta liberă; întinde mâinile tale spre Hristos. 

Credinţa fortifică voinţa. 

El vrea să te ajute. 

Lasă-te înfășurat sufleteşte cu o asemenea funie și vei fi ridicat 
spre împărăția lui Dumnezeu, care împărăție nu este de mâncare și 
băutură, ci pace şi dreptate şi bucurie întru Duhul Sfânt. 

Nu uita deci că Cel ce s-a jertfit pentru a noastră mântuire, ne-a 
îndemnat să ne jertfim şi noi. 

Mântuirea sufletului are un revers hotărât. 

Ce dar binecuvântat de Dumnezeu este apa pentru viața 
oamenilor. O bem şi ne stâmpărăm setea cu ea - dar mai ales ne 
răcoreşte trupul înfierbântat de trudă și ne spălăm hainele murdare și 


ce minunat te simţi când ești curat. 

Un creștin ştie că are și suflet - oare sufletul nu se murdăreşte 
trăind în viață? Dar ce este păcatul dacă nu groaznica murdărie 
sufletească ce întunecă până și ochiul minții. 

Dacă zicem că păcat nu avem, ne amăgim pe noi înşine și 
adevărul nu este întru noi. 

Dacă ne mărturisim păcatele noastre, spovedania este tocmai 
baia curăţitoare a sufletului omenesc. 

Omule spală-ți sufletul ca să-l poţi hrăni cu pâinea vieţii celei 
veşnice. 

Nu dorești să-l îmbraci cu cămașa lui Hristos? 

Să ne aducem aminte - câţi în Hristos ne-am botezat, în Hristos 
ne-am și îmbrăcat. 

Ajută-ți sufletul să guste şi el din pâinea îngerilor. 

Să ştii şi aceasta, că o bucată de pâine mâncată cu supărare, ţi se 
face gol în gură. 

O! Dacă ai iubi mai mult pe Dumnezeu, va spori și bucuria 
lăuntrică şi vei simţi atunci adevărata dulceaţă a Sfintei Cuminecături. 

lar cine mănâncă din pâinea aceasta, viu va fi în veci. 

Un suflet zbuciumat de vârtejul patimilor şi al urii, nu poate 
primi sămânţa harului şi nici pe Hristos în Sfânta Taină. 

De aceea mult se luminează puterea minţii printr-o inimă 
liniştită. lar un suflet drept, e semnul bucuriilor nesfârșite. 

Încearcă deci să stingi furtuna din mica împărăție a sufletului şi 
viața ta întreagă se va desfășura ca o adiere peste dureri. Nu știi că 
orice faptă, fie bună fie rea, îndulceşte sau amărăște mai întâi pe 
autorul ei? 

Şi lumina pe care o aprinzi spre a risipi întunericul dimprejur, îţi 
luminează propria ta față şi apoi mai departe? Nu stinge o astfel de 
lumină. 

Nu uita că o apă răscolită de furtună nu se poate îmblânzi 
lovind-o cu bâta, dar niciun vrăjmaș a se potoli urându-l şi 
blestemându-l. 

Abia rugându-te pentru el, cu pace și pentru a lui mântuire vei 
smulge pe vrăjmașul tău din stăpânirea vicleanului și apoi rămas el 
singur, oricât ar fi de înrăit, e numai om și omul nu-l atât de vătămos ca 
atunci când bagi în el un legheon de diavoli, pe seama cărora l-ai dat 
prin blestemul tău, prin sudalma ta, prin ura ta şi cu care viclenii 


împreună te şi atacă pe urmă. 

Roagă-te pentru vrăjmaş şi se va ruşina diavolul, lăsându-l 
singur pe istovitul om. Nu-l mai ură, ci fie-ţi milă de el că e om, e fratele 
tău, e fiu al aceluiași Părinte Ceresc. Doreşte-l vrăjmașului tău ceți ceri 
în rugăciune și pentru tine. E greu la început căci ești om pătimaș ca 
toți oamenii. Dar stăruința despică piatra; de la o vreme simţi nevoia 
de a te ruga pentru el, din milă. Nu-l mai poţi ură pe vrăjmașul tău, nu 
mai eşti în stare să urăști niciun om. 

Vezi, abia atunci ai biruit pe diavolul cel a toată lumea vrăjmaș, 
stricătorul păcii și rău făcătorul al tuturor oamenilor. 

Ai vrea să-ți vezi soarele lăuntric urcând dintr-un frumos răsărit 
pe cerul propriei tale vieţi? 

Încearcă atunci să simţi seară de seară stând de vorbă cu tine, 
întăreşte-te cu mătănii, cu un psalm, cu o rugăciune, cu smerenie, 
ușurându-ţi sufletul și sporind astfel în dragoste pentru tot omul. 

Fiecare zi să-ți fie în faţa ta - vei câştiga curajul și vei simți mâna 
harului Dumnezeiesc că lucrează 

Împreună cu tine. 

Viața oamenilor este o brazdă de plug trasă peste ogorul anilor 
ajunși spre capătul de hotar. 

De aceea trage brazda propriei tale vieți cât mai dreaptă; 
înlătură greşelile, abaterile; iar de le-ai săvârşit, îndreaptă-le până nu 
înnoptează și până nu îngheaţă, făcând tot binele de care ești capabil, 
până când plugul sufletului mai poate trage brazda pe curmătura vieţii 
tale. Sub îndrumarea gândurilor curate și a milei Marelui Dumnezeu, 
adu-ți mereu aminte cât de plăcuţi sunt cei ce voiesc pacea. 

Până la Dumnezeu, nu este nici jos, nici sus, nici aproape, nici 
departe, pentru că Dumnezeu este pretutindeni și de aceea este mai 
aproape de tine decât sufletul și trupul tău, numai să știi să afli această 
apropiere prin credinţă și rugăciune. 

Domnul este aproape de toţi cei ce-L cheamă cu toată inima. 

Facerea de bine sau milostenia 

Cât de mult se îmbogățește lumea prin nevoi şi scârbe. 

Este de trebuinţă ca fiii lui Dumnezeu să se îmbogăţească tot aşa 
de mult cu simțămintele și faptele milosteniei. 

Omul care poate să facă bine şi nu-l face, este o ființă josnică. 

A nu face parte săracului din cele ce rămân peste nevoile 
noastre, înseamnă a răpi binele altuia. 


Dumnezeu binevoiește ca pe pământ să fie mulți nenorociţi, 
pentru ca ei să se mântuiască prin răbdarea lor, iar tu prin milostenia 
ta. 

Bogaţii procură săracilor mijloace pentru hrană, iar săracii 
mijlocesc pentru mântuirea lor (bogaţilor). 

Fără nenorocire poţi intra în Împărăţia Cerurilor, dar fără 
milostenie, nu! 

Este absolut imposibil să ajungi fără milostenie măcar până la 
porțile cerurilor. Fără milostenie, însăşi rugăciunea este fără rod. 

Cu ce nădejde te vei ruga lui Dumnezeu, când tu însuţi nu asculți 
rugăciunile oamenilor ce sunt asemenea ție? 

Cum vei cere împreună cu credincioşii din Biserică - „Dă 
Doamne” - când tu însuţi nu dai săracilor, deşi poţi să dai? 

Cu ce gură vei spune: „auzi-mă Doamne”, când tu însuţi nu-l auzi 
pe sărac, sau mai adevărat pe Hristos, care strigă spre tine prin sărac? 

Aşa cum ne purtăm noi cu aproapele, tot astfel se va purta şi 
Dumnezeu cu noi. 

L-ai disprețuit pe sărac? Şi Dumnezeu te va dispreţui pe tine. 

N-ai deschis celui ce bătea? Nu ţi se vor deschide nici ție porţile 
împărăției lui Dumnezeu. 

Nu ai auzit suspinul celui necăjit? Nu ţi se va auzi nici strigătul 
rugăciunii tale. 

Mărgăritare Duhovniceşti 

Orice lacrimă ce-ţi va fi dăruită de recunoştinţa săracului, va 
străluci pentru tine dincolo de mormânt. 

Orice lacrimă pe care săracul o va vărsa silit de răceala și 
asuprirea inimii tale față de el, va cădea pe sufletul tău ca o picătură de 
foc înaintea scaunului lui Dumnezeu. 

Caută mila lui Dumnezeu prin milostenie către săraci! 

Spunem către săraci: „Îţi va da Dumnezeu!”. Dar tu procedezi 
fără judecată, dacă te porți astfel cu fratele tău care se află în 
nenorocire. Dumnezeu ţi-l trimite pe sărac la tine, iar tu îl trimiţi 
înapoi la Dumnezeu? Dumnezeu îi va da, negreșit; dar vorba e să-l dai 
tu negreșit. El va da săracilor, dar o să-ți dea El ţie Mila Sa? căci tu ai 
infinit mai mare nevoie decât săracul de milostenia ta. 

Dumnezeu nu părăseşte pe nimeni, dar tu trimiţi de la tine pe 
sărac - te-ai abătut de la cinstea pe care ţi-a dat-o Dumnezeu și ai 
depărtat darul Lui de la tine. 


lubeşte-l pe săraci, pentru că prin ei o să afli şi tu mila lui 
Dumnezeu pentru tine. 

Îndestulează-l pe săraci. 

Ei îți vor face milostiv pe Judecătorul. (Sfântul Nil Sinaitul) 
Împarte bunătăţile pământeşti altora, dacă vrei să guşti bunătăţile 
cereşti. 

Când ni se dă prilejul să arătăm milă față de alţii, înseamnă că 
s-a revărsat mila lui Dumnezeu peste noi. 

Oare nu este cea mai mare milă din partea lui Dumnezeu că 
nouă tuturor ne este îngăduit să 

Răscumpărăm păcatele noastre prin milostenie? 

Apa are însuşirea să spele noroiul de pe trup, iar milostenia să 
nimicească murdăriile sufletești. 

(Sfântul Ioan Gură de Aur) „<Veniţi de moșteniţi Împărăţia lui 
Dumnezeu>, va spune Domnul celor milostivi” - nu pentru că n-aţi 
greșit, ci pentru că prin milosteniile voastre v-aţi curățit păcatele. 

Leacul milosteniei nu e de mică importanţă, îl poți pune la toate 
rănile. 

Balsamul pe care-l vărsăm pe inima plină de răni a aproapelui, o 
întăreşte şi pe a noastră. 

Cu preţul ieftin al binefacerii oamenilor, noi ne putem dobândi 
neprețuita. 

Părinte 

Ar trebui să-ți scriu „Cuvioase”, dar îţi voi scrie când vei fi așa, 
dacă în zilele viitorului vei ajunge și „cuvios părinte”: Patericul l-ai citit 
şi studiat; Sf. Isaac Sirul, Sf. Simeon Noul Teolog de asemenea. Filocalia 
iarăşi. 

Studiul e una - îl pot face toți. Acoperirea cu viaţa însă o pot face 
din când în când abia câte unii, unde și unde, câte unul într-o sută de 
ani. 

N-ai avut parte de studiul, care odată era miezul și splendoarea 
Teologiei: Mistica, definită „ştiinţa îndumnezeirii omului”. 

Nu-l destul să știi călugăria; trebuie să-l şi înveţi calea, să-ți 
deprinzi o fire nouă, fire de „fiu al lui Dumnezeu” între fii oamenilor. 

Pentru asta trebuie valorificarea practică, progresivă a darurilor 
nașterii din nou de la Botez. 

Eşti tu un convertit? Îţi trăieşti tu viaţa în Hristos în care eşti 
botezat, îmbrăcat în firea omului venit din Cer pentru mântuirea ta, 


care ești în lumea, care „toată” zace în rău? 

Ai ajuns tu aşa devreme ca vârstă, convingere şi evidență a 
trăirii în Hristos, în atotprezența dogmatică a lui Dumnezeu, ca să 
rezişti la ispitirile meșteșugite şi uneori simple de tot, ale vicleanului 
vrăjmaș, care în atâtea prilejuri te-a dovedit slab? 

Să ştii că el nu se mulțumește cu biruințe mici și nebăgate în 
seamă de tine, ci-ți pregăteşte o neobservată slăbire a credinţei și o 
revenire la modul „natural” al vieții, fără „exagerările” vieții mai presus 
de fire, sau supranaturale. 

Ori tu tocmai viața cea mai presus de natură ești juruit să o 
dovedești reală și posibilă între ființele nepricepute între care ar fi să 
trăieşti viața ta pământească. 

Nu le lăsa să te îngrămădească cu dragostea lor, care mult mai 
are până să fie toată numai după 

Dumnezeu. Nu le lăsa să-ți intre în chilie; vorbește cu ele numai 
în biserică. De-ar fi cu putinţă nici 56 

Să nu te vadă decât în biserică. Deci departe de tine amestecul în 
„partidele” lor pe absolut orice motive - „motive” ale vrajbei. 

Tu ai slujba de a scoate în evidenţă și în planul întâi: darurile 
Botezului: persoana Domnului Hristos din temniţa și bolnița fiecăreia 
dintre ele. Altă treabă e administraţia și nu ține de tine. Faţă 

De slujba ta ideală, toate celelalte țin de spinii grijilor omului 
vechi. 

Să faci cea mai netă distincţie între aceste două vieţi, întâi 
pentru tine. Căci și tu ști doar; dar nu o faci, până ce nu ești deplin și 
definitiv convertit al prezenței Domnului Hristos în propria ta temniță 

Şi puţinătate de dragoste. Căci vezi câte iubeşte chiar şi monahul 
pe lângă Domnul Hristos. 

Câţi nu se iubesc pe sine în contul Domnului Hristos? Sunt adică 
furați de la acela „un lucru trebuie” spre câte altele, care toate dacă nu 
despart totul, dar slăbesc dragostea cea unică de Dumnezeu şi așa 
sporeşte vicleanul cu dărâmarea poruncii lui Dumnezeu din tine. 

x kK * 

În cazul când vei fi propus pentru Prislop, să ştii că nu-l o treabă 
ușoară și simplă pentru un călugăr ca tine „simplu” şi „uşor” întru toate 
ale unei căi mai presus de fire. 

Toate vor trage de tine în jos, că n-au altă putere. Sunt pline de 
neștiință, de uitare şi de nebăgare de seamă asupra minții și fără grijă 


de propria lor mântuire. 

Niciuna nu poate învăța războiul nevăzut şi ca urmare nu 
progresează duhovniceşte; nu le interesează parcă. 

Deci dacă tu nu-ţi vei vedea cu toată sinceritatea și seriozitatea 
de propria ta izbăvire din încercuirea vicleanului vrăjmaş, lovindu-l 
neîncetat cu rugăciunea neîncetată „Doamne lisuse”, nu scapi teafăr şi 
te poţi trezi - Doamne fereşte - căzând în păcat şi scos din preoție. 

XXX 

Citeşte și toată atenția Filocalia toată, dar nu în fugă, ci adâncind 
în minte toate datele şi tot duhul în care scriau din experiență (din 
lucrare), sfinții scriitori ai acestei dumnezeiești îndrumări. Nu vorbi 
mult și nu te împrăștia că pierzi adâncimea și dai în superficialitate. 

Te ştiu neascultător, deși te lauzi cu nu ştiu ce ucenicie; dar 
numai ucenic nu mi te-ai dovedit de câte ori te-am rugat, câte bine ştii. 

Ca atare bănuiesc că vei păți multe necazuri şi înfrângeri tocmai 
pentru că nu te pricepi să urmărești cele veşnice în locul celor 
vremelnice; nu prinde Adevărul putere de viaţă în viața ta, ci numai 
rele de care este plină lumea și locul unde, să zicem că vei fi. Ai grijă! 

Ți-am spus odată să faci un prim exercițiu cu tine acolo: să nu 
râzi. E cel mai simplu exercițiu al unui om care vrea să înceapă calea 
„smeritei rugăciuni şi atenţi”! 

lată, îți dau această ascultare: să isprăveşti cu râsul; deoarece 
acolo, cu râsul tău de toate tragi tu în jos şi nu mai eşti ce trebuie să fii. 
lisus n-a fost văzut niciodată râzând în această lume care-l va răstigni. 
Verifică-te cât mai des cu Predica de pe Munte. Învaţ-o, adâncește-o, 
trăieşte-o, că după 

Normele ei însetează, flămânzește „omul cel nou, cel venit din 
cer”, pe care-l ai în tine arvună a Împărăției lui Dumnezeu dinlăuntrul 
tău. 

Ai aflat de la Sf. Simeon Noul Teolog că trebuie să fim conștienți 
de lisus Hristos pe care-l avem în noi şi care prinde toată viaţa și 
sensul vieţii noastre pământești. 

x kK * 

Ți-am scris câteva gânduri de sprijin că ești încă prunc intrat 
într-o slujbă şi o cale care cere să fii 

„Bărbat desăvârşit la plinirea vârstei lui Hristos”. 

Pr. Arsenie, Sinaia 1987-1988 

11 oct. 1989 


Lecţiile despre monahism sunt destul de bine scrise. Dar vezi nu 
au efect asupra lui, pentru că nu are preocuparea de viață și de moarte 
a acestei teme și pentru că nu se poate transpune răstignit pe cruce din 
scena „Veniţi la Mine”. 

Acestea sunt ultimele cuvinte ale Pr. Arsenie pentru Pr. Daniil 
Sfaturi 

1. Asta-l călugărie, să te certe în fiecare zi, să-ți strice, să-ţi facă, 
că nu e nimic bine din ceea ce faci. Să încasăm ocara așa cum o 
căpătăm. 

2. Dumnezeu n-a părăsit nici pe cei din iad, şi de aceia are grijă. 

3. Dumnezeu rânduie să nu pleci încărcat din lumea aceasta, ci 
umilit. 

4. Atenţie la minte în timpul rugăciunii, gura zice dar mintea e la 
plimbare. Paza minţii: cu ce e ocupată şi pătată mintea, cu aceea vă 
prezentaţi la judecată. 

5. Când îți aperi sinea ta, dreptatea ta, l-ai apărat pe el (pe 
diavolul). Nu se poate călugăr fără ocară. 

Pentru începători ocara e lucrul cel mai de trebuinţă. 

6. Tot ce facem ne însoţeşte până la ziua judecătii, ca gând, 
cuvânt, faptă, cum le-ai făcut, așa te însoțesc. 

Predici 

Ale părintelui Arsenie Boca 

Despre durerile oamenilor 

Despre lupta postului cu relele 

Despre cauzele necazurilor care vin asupra noastră 

Despre durerile oamenilor 

Mărire Tatălui şi Fiului şi Sfântului Duh şi acum și pururea şi în 
vecii vecilor. Amin. 

Fiindcă aţi sporit mult cu numărul, e cu neputinţă ca să pot 
vorbi cu fiecare. O să vorbesc de aceea odată cu toți. 

Lucrul care ne arde pe toţi este pocăința - pocania, pe care-o 
trimite Dumnezeu ori vrem, ori nu vrem. De aceea mai bine să ne 
pocăim de bunăvoie, să nu așteptăm să ne trimită Dumnezeu pocăinţa 
prin necazuri de tot felul. Căci pricinile pentru care Dumnezeu ne 
trimite necazurile sunt păcatele noastre. Necazurile sunt mila lui 
Dumnezeu cu noi. 

Acum, câteva feluri de păcate deosebite, ca astfel să le puteţi 
pricepe pe toate. 


O să ascultați astăzi despre durerile voastre însuși. 

I. Betesugurile trupului 

Din trei pricini se betejeşte trupul: 

1. Din lipsa postului 

2. Din naştere 

3. Din desfrânare 

1. Trupul se umple de otrăvuri din lipsa postului. Carnea e o 
otravă şi se mistuie tot cu ajutorul unei otrăvi: fierea - veninul. 

2. Din naștere pentru că fie mama fie tatăl n-a fost treaz când s-a 
zămislit copilul. Fugiţi de bărbaţi când sunt amețiți de cap. 

3. Din desfrânare pentru că trec de măsura cuvenită şi începe 
să-l doară spatele, spinarea, şalele, slăbesc nervii, devin iuțoșşi, 
nerăbdători. Toate astea pentru că nu și-au înfrânat poftele. E tocmai 
ca bogatul care sărăceşte. Așa și trupul care și-a mâncat toată vlaga. 

II. Vrajba în casa 

Să ascultați pricinile pentru care o au şi apoi ce să facă ca să nu 
le mai aibe. 

Vrajba în casă vine din păcate. Toate își au izvorul în păcate. 
Neapărat vine vrajbă în casă dacă: 1. Căsătoria s-a început cu stângul 
adică cu desfrânarea. 

2. Mai vine apoi dacă soții trăiesc în căsătorie nelegiuită sau fără 
cununia bisericească. E un păcat pe care toți îl plătesc cu vrajba. De 
aceea toți trebuie să intre la cuminţenie şi să se legiuiască dacă 

Sunteţi aşa. 

3. Din curvii nemărturisite făcute înainte sau după căsătorie. 
Astfel au intrat într-o casă nouă cu o pecete drăcească pe sufletul şi pe 
trupul lor. Și pentru că nu s-au mărturisit acel păcat are să le spargă 
casa tocmai pentru că n-au omorât pe diavolul care e cel care face 
acest lucru. 

4. Lăcomia de avere a unui părinte când şi-a măritat fata sau și-a 
căsătorit feciorul. O asemenea căsătorie nu ține pentru că s-a făcut cu o 
lucrare a diavolului. De o vei mărita pe fata ta numai pentru avere 
căsătoria lor va sfârși cu vrajbă şi cu spargerea casei aceleia. Prin 
urmare cuminţiți-vă 

Părinților cu sfaturile când vă măritaţi fetele sau vă căsătoriţi 
feciorii. 

5. Nepotrivirea de vârstă, căci sunt părinţi care îşi mărită fetele 
de 14-15 ani tot din lăcomie de avere sau numai ca s-o știe măritată. Şi 


la 17-18 ani fata lor e văduvă și cu un copil. Asta pentru nepotrivirea 
de vârstă pentru că ce poate face o copilă față de un vlăjgan. Acesta e 
păcat înaintea lui Dumnezeu. De aceea casa aceea nu ţine ci se sparge. 
Şi părinţii aceia trebuie să recunoască că au dat un sfat prost. 

6. Din negrija de suflet a celor din casa aceea se ajunge de 
asemenea la vrajbă. Din negrija de spovedanie, de Sfânta Împărtășanie 
şi de rânduielile Bisericii care sunt poruncile lui Dumnezeu. Și dacă nu 
le păzesc cum să aibă linişte? Căci de nu păzeşte cineva poruncile lui 
Dumnezeu păzeşte pe ale diavolului și atunci te arzi. 

7. Şi mai vine vrajba şi din petrecerea fără post. Cei ce se umplu 
de mărire sunt cei plini de fiere care se înmulțește în corpul omului 
atunci când mănânci carne multă şi când nu postești. Plin de fiere fiind 
se umplu de mânie şi astfel își sar în cap. Aşa pentru o vorbă cât de 
neînsemnată, pentru o bucată de lemn care i se pare că nu stă la locul 
ei, îi sare în cap celuilalt. 

8. Şi-o ultimă pricină este desfrânarea tuturor. Dar soții cum 
desfrânează când sunt legiuiţi? Aşa bine căci nu mai țin nicio seamă de 
miercuri, vineri, de zilele de post, de sărbători. Nu mai ţin nicio 
rânduială. Şi bate Dumnezeu nerânduiala ca să se facă rânduială. 

III. Alte din durerile voastre sunt pagubele în curte și în vite, în 
agoniseala voastră 

Şi-acum iată pricinile pentru care trimite Dumnezeu pocanie 
asupra heiului (avutului) vostru: 1. Unul din stăpâni le drăcuie 
şi-atunci să nu se mire dacă i se împlineşte cuvântul căci dă 

Dumnezeu după cuvântul lui. 

2. Lucrează Duminica. Că dacă Dumnezeu n-a lucrat nimic în 
una din zile nici ție nu-ţi este îngăduit şi dacă vei lucra vei pierde nu 
numai ceea ce ai lucrat Duminica ci şi ce-ai lucrat peste săptămână. Să 
nu asculți de sfaturile Guvernului când e vorba de cinstirea Duminicii. 
Guvernul îşi are socotelile lui, tu însă ai sufletul. Căci va veni vremea să 
ceri apa cu bilet! Da, va veni vremea să 

Ceri apă cu bilet. 

3. Şi mai are pagubă şi acela care se uită la ele ca la ochii lui din 
cap. Şi-a lipit inima lui de lucruri pieritoare. Pentru altceva a dat 
Dumnezeu inima, nu ca să ţi-o împotmoleşti în gunoiul lumii ci ca să 
ţi-o îndrepți către Tatăl cel din ceruri. Pe El să-L iubim, de El să ne 
lipim inima, căci neasemănată e plata pe care ne-o dă Dumnezeu față 
de cea dată de lume. De aceea nu lipi inima ta nici de propriii tăi copii 


căci de-l pătimi durere în cele iubite peste măsură cine te va mângâia? 

4. Ai cumpărat din mână rea, din mână pătimaşă, din mână care 
a furat sau de la unul care a curvit. 

De aceea înainte de a o amesteca cu ale tale dă-l apă sfințită cu 
făină. Căci să ştiţi că păcatele trec și-asupra pământului pe care-l calci 
şi-asupra vitelor. Când a fost izgonit Adam din Rai Dumnezeu a 
blestemat pământul: spini şi pălămidă să dea și în sudoarea feței să-şi 
câştige pâinea. lar femeia în dureri să nască. O greşeală a noastră 
atârnă asupra întregii averi. 

5. Cineva se ține de vrăji asupra ta iar tu nu ai ocrotirea lui 
Dumnezeu asupra ta. Cineva lucrează cu diavolul asupra ta și asupra 
vitelor tale. Și tu tânjeşti și vitele tale tânjesc. Și de ce pot lucra aceste 
puteri? Pentru că tu nu ai ocrotirea lui Dumnezeu ca să nu mai poată 
lucra duhurile rele, vrăjitorii şi altele atâtea toate. Curăţește-ţi trupul 
tău prin post, fă sfeştanie, pune-ţi o cruce în curte și roagă-te lui 
Dumnezeu să te ocrotească. 

6. Şi ai pagubă şi pentru că pe curtea pe care stai sau pe 
pământul pe care lucrezi apasă jurăminte sau nedreptăți. Să luaţi 
seama să nu tăiaţi o brazdă din pământul care nu este al vostru căci 
aduce moarte. Se poate să mai ai asupra curţii și alte păcate. Îi fi 
cumpărat acea curte cu bani munciţi într-60 

O vreme când trăiai în desfrânare, aici sau în America. De aceşti 
bani deşi i-ai muncit nu te vei folosi căci și asupra lor atârnă și apasă 
păcatele de când i-ai muncit. Și te urmărește Dumnezeu până în pânza 
albă. Pentru ce? Pentru că nu le mărturisești, pentru că ţi-l șerpi în sân 
şi Dumnezeu lasă ca să te muște. 

7. Apasă blestemele părinţilor sau a altuia asupra casei tale sau 
asupra ta. 

8. Sunt omoruri sau sinucideri făcute pe curtea ta sau ce e mai 
des, copii lepădaţi îngropați ici colo. 

Ba în gunoi, ba lâng-o altoaie şi copiii lepădaţi sunt păcate 
strigătoare la cer. 

9. Stăpânii au păcate nemărturisite din tinerețe sau mai pe urmă 
şi nu le-au ispășit. Că nu-l destul să 

Le spui sub patrafir. Trebuie să le și ispășeşti de bunăvoie. De 
aceea vine bătaia lui Dumnezeu peste tot, peste câmp, peste vite şi 
peste tot lucrul mâinilor tale. 

IV. Copii îndărătnici, neascultători, necredincioși, desfrânaţi Toţi 


părinţii luați aminte! Ceilalți de asemenea ca să nu alunecaţi în 
aceleași. Copii îndărătnici sunt din următoarele pricini: 

1. Părinţii n-au păzit niciodată postul şi nu s-au putut înfrâna de 
la pofta trupească și așa au călcat zilele și vremile neîngăduite care 
sunt acestea: miercurile, vinerile, duminicile, sărbătorile şi posturile 
întregi. Aceasta e o categorie, un fel de vremi neîngăduite. Toţi aceştia 
sunt neascultători de părinți şi îndărătnici pentru că nici părinţii nu au 
ascultat de porunca lui Dumnezeu a păzirii zilelor obișnuite. 
Întrebaţi-vă cugetul şi vă va spune ce-l îngăduit altfel îi veți vedea 
plângând și veţi plânge și voi și așa veţi ispăşi păcatul în care i-aţi 
zămislit. Desigur că vă doare dar dacă nu le-aţi fi făcut nu v-ar durea. 

2. Mamele nu s-au păzit până la curăţie deplină și așa se nasc 
copii ce se umplu de bube şi pot muri. 

Şi dacă în vremea aceea tatăl a mai fost şi beat se naște un copil 
ce va fi slăbănog fie cu mintea fie cu trupul sau cu amândouă. lată cum 
vei avea pocanie de la Dumnezeu în propriul tău rod. 

3. În vremea sarcinii nu te-ai păzit de bărbat. De aci mulţi copii 
se nasc morţi, mor tineri sau dacă 

Trăiesc alunecă în curvie pentru că s-a întipărit pecetea 
curvească pe ei încă din sânul maicii lor. Se găsește asta în Sfânta 
Scriptură. Căci toate prin care trece mama în vremea celor nouă luni, 
fie bune fie rele, se întipăresc şi-n copil. Când va creşte mare toate îi 
vor răsări în cale. 

V. Despre copiii lepădați 

Altă durere mare pe care o aveţi voi mamele, dar care atârnă 
şi-asupra tațţilor, sunt copiii lepădați. E 

Păcat strigător la cer! E ucidere la mijloc, nu e ceva mai ușor. E 
păcat strigător la cer. Ascultaţi toți cu luare aminte. Sângele lor strigă 
răzbunare. De aceea nu vei avea noroc cu ceilalți ci plâns și jale. 

Răzbunarea sângelui vărsat se face fără milă, ori că îţi ia 
Dumnezeu și pe ceilalți, ori vor cere însăși capul mamei. Ştiţi bine că 
aceasta se întâmplă la multe atunci pe loc. lar aceasta aşa se tocmeşte, 
că 

Atâta supărare vei avea în casă încât îți pierzi cumpătul şi uiţi de 
marea milă a lui Dumnezeu ce o are cu toți păcătoşii. Și se apropie 
diavolul de tine și-ți bagă-n cap gândul să-ți iei lumea în cap şi să-ți faci 
capătul. Ăsta e glasul împotriva tuturor celor ce fac așa. Mare ispitire 
păţesc mamele care au ucis copii. lar dacă vrei să scapi tu şi ceilalți 


copii pe care i-ai făcut trebuie să pui în loc tot atâția copii ai altor femei 
sărace şi să-l botezi. lar dacă nu, ia-l şi botezați gata căci ştie 
Dumnezeu cât te mai ţine. Şi să grijești de dânşii ca şi de copiii tăi, cu 
îmbrăcăminte și încălțăminte frumoasă, bani de şcoală, până-s în stare 
să-și câştige singuri pâinea. Și ce scoţi din copiii tăi aceea să iasă şi din 
aceia. lar toate necazurile ce le vei avea în vremea asta fie pentru ei fie 
de la ei să le rabzi toate nădăjduind mila lui Dumnezeu, că-ți va ierta 
păcatul. Căci prin răbdare ispăşeşti păcatul. lar milostenia cu osteneală 
biruie înaintea judecății. 

Acesta e un cuvânt de mângâiere pentru voi. Dar să faceţi ce 
v-am spus şi nu cu tândăleală. Și să 

Creşte-ți copii nu numai cu pâinea voastră ci şi cu hainele 
voastre, cu banii voştri. Căci de 61 

Dumnezeu nu te poți plăti cu minciuna. Și-ți va spune diavolul 
că i-ai dat destul. Asta numai ca să 

Te bage dator, ca să-l fi şi lui datornic, să nu-ți plăteşti față de 
Dumnezeu datoria. 

Şi să înveţe pe cele tinere să nu facă și ele aceleași ştiind tu câtă 
frigare în suflet ai pătimit tu pe urmă. 

Vrei copii puţini? Nu te atinge de bărbat. Însă ca să puteţi face 
lucrul acesta trebuie să vă înfrânaţi cu postul, iar eu zic cu foamea. Căci 
trupului acestuia de pe noi nu-l pasă dacă ne bagă în focul iadului. De 
aceea ar trebui ca nici nouă să nu ne pese de poftele lui ci să le mai 
ucidem cu postul. 

Te sfătuiește bărbatul să ucizi copiii? Sfatul e ucigaș, nu-l asculta 
ci mai bine rabdă să fii alungată 

De la casa lui şi va vedea Dumnezeu osteneala ta și nu te va 
părăsi, că te va milui de vei fi vrednică. 

În toate astea de până aici se încurcă oamenii care nu postesc. 
Căci aceia sunt izbiți de toate relele, după cum au zis Părinţii, că toate 
relele de la stomac încep, după cum văzură-ţi iar eu vă spun că şi de la 
brâu în jos. 

VI. Despre mânie vine cuvântul mâine 

Prin urmare aşa stând lucrurile și necazurile, să alergați la 
pocăință şi să nu le mai faceţi. Să alergaţi la spovedanie curată și la 
Sfânta Împărtășanie că altfel nu vine ocrotirea lui Dumnezeu asupra 
voastră și asupra avutului vostru. Nu uitaţi însă că postul este poarta 
iar patrafirul este ușa. Numai cu acestea vine ocrotirea lui Dumnezeu 


căci fără ocrotire nu putem face nimic. 

Toate acestea, pe scurt, se află în aceste cuvinte ale psaltirii: 
„Mărturisi-voi Domnului fărădelegea mea și îndată a ridicat pedeapsa 
păcatului meu”. Asupra noastră atârnă pedeapsa lui Dumnezeu pentru 
păcatele noastre. De îndată ce le mărturisești Dumnezeu îţi înlătură 
pedeapsa păcatului. Tu mai urmează să-l ispășeşti, să-l scoţi din 
obiceiul tău. De aceea toată sluga să se roage la vreme. 

Chiar potop de ar veni să nu-l poată potoli. 

Vedeţi cum trebuie să vă fie așezământul minții, a inimii şi a 
trupului vostru? Să fie toate curate și curăţite căci Dumnezeu nu 
păzeşte trup spurcat, inimă şi minte cu vicleșug. Și vi se vor însenina 
zilele și vă veţi bucura. Însă faceţi lucrurile acestea ca să nu fiți numai 
auzitori ci şi împlinitori. 

Căci dacă nu vă veţi sili am făcut lucru degeaba. Eu am bătut 
toaca la urechea surzilor, iar voi nu vă 

Veţi urni necazurile din loc. În mâna voastră stă să vină sau nu 
necazurile asupra voastră. 

Cu acestea cred că am stat de vorbă cu fiecare. Veniţi că multe 
mai sunt și le vom dezbate pe toate cu ajutorul lui Dumnezeu. Căci cine 
vine pentru suflet nu le poate auzi toate odată ci pe rând. Şi nici nu le 
poate primi. Și-apoi cu cât le va auzi mai des cu atât se vor ţine minte 
mai uşor. 

Mărire Tatălui și Fiului şi Sfântului Duh. Acum și pururea și în 
vecii vecilor. Amin. 

(Cuvânt ținut în Sfânta Biserică în ziua de 21.02.1942) 

Despre lupta postului cu relele 

Mărire Tatălui şi Fiului și Sfântului Duh. Și acum și pururea și în 
vecii vecilor. Amin. 

Dintre toți cei care au avut de la Dumnezeu o slujbă către 
oameni chemătorii la pocăință au fost cei mai curajoși căci toți au 
acoperit chemarea cu viața recunoscându-se între păcătoşi cei dintâi şi 
dacă 

A fost nevoie i-au chemat la pocăință cu preţul vieţii lor. Căci 
cuvântul lor a fost deschis, curat de la Dumnezeu și ucigaș de rele. Toţi 
au vorbit tare și răscolitor de viaţă, de suflet. V-am spus acestea ca să 
vă deprindeţi cu chemarea la pocăință și cu felul ei de a fi, ca să răzbată 
şi-n urechile surzilor. 

Din cuvântul trecut vă aduc aminte ca să afle toţi că nu vor fi 


spovediţi şi împărtășiți la mănăstire decât cei ce de aici înainte vor ţine 
posturile așa cum sunt rânduite de Biserică. Părinţii ne-au născut din 
trup iar Biserica din apă și din Duh; şi mai mare este nașterea 
duhovnicească a Bisericii decât naşterea trupească a părinţilor. De la 
nașterea duhovnicească - Botezul - am primit pe îngerul păzitor tot în 
Biserică - de aceea se botează copii mici, orice ar zice alţii - care să ne 
apere de toată 

Primejdia văzută şi nevăzută. 

Deci dacă Biserica ne naște ne și crește și printre poveţele cu 
care ne creşte spre măsura bărbatului desăvârșit este şi postul. 
Trebuie deci să-l ascultăm porunca și să postim. Sfinții părinţi cei de 
demult au băgat de seamă că toate relele de la stomac încep, de aceea 
am zis vorbă aspră că postul este poarta și patrafirul este ușa iar toţi 
ceilalți ne fură vremea. 

Astăzi, din darul lui Dumnezeu urmează să vă dovedesc să 
credeţi toți: lupta postului cu relele sau despre felul cum ucide postul 
patimile. 

Relele sau păcatele sunt de trei feluri. lată-le: 

1. Păcate împotriva noastră înşine. 

2. Păcate împotriva aproapelui. 

3. Păcate împotriva Duhului Sfânt, împotriva adevărului. 

Toate aceste trei feluri sunt şi păcate înaintea lui Dumnezeu, 
căci tu nu eşti al tău ci al lui Dumnezeu. Prin urmare și păcatele pe care 
le faci împotriva ta sunt întocmai şi păcate împotriva lui Dumnezeu. De 
aceea, fiindcă eşti fiul lui Dumnezeu. 

Astăzi să stăruim cu deosebire asupra păcatelor împotriva 
noastră înșine și asupra păcatelor împotriva aproapelui. 

Păcatele împotriva noastră înșine duc la învârtoşarea inimii - o 
cunoaștem cu toţii, o cunosc şi eu - Dar ele mai duc și la întunecarea 
simţirii de Dumnezeu. Sunt cele şapte păcate de căpetenie sau păcate 
de moarte: mândria, iubirea de argint, desfrânarea, lăcomia, pizma, 
mânia şi lenea. Între acestea şapte se află şi rădăcina relelor: lăcomia 
stomacului sau dumnezeul cel mâncăcios al trupului. Acesta trebuie 
ars cu postul și scos afară! Căci de nu va fi ars și scos afară iată să 
vedeţi cum creşte și se întinde acest pom al diavolului, acest dumnezeu 
mincinos al trupului. Și anume iată 

Cum: lăcomia stomacului odrăslește dintr-odată din rădăcină o 
puzderie de ramuri din care mai arătoase sunt trei: mânia, desfrânarea 


şi iubirea de avere. 

Trebuie să mai știți un lucru și anume că păcatele sau patimile 
au două fețe: una a omului și alta a diavolului, sau două laturi: una 
văzută și-a doua nevăzută. De acolo din umbră sunt conduse și sporite 
toate patimile noastre. Diavolul, marele sforar al relelor, are slugi sau 
căpetenii pentru fiecare patimă. 

Aşa să înţelegeți cum întotdeauna patimile le-au numit Sfinţii 
părinţi prin chiar dracii lor. Astfel: dracul lăcomiei de avere, dracul 
lăcomiei stomacului, dracul mâniei, dracul curviei şi ceilalți. Le-au 
numit așa pentru că aceste păcate sunt conduse din umbră de diavolul 
şi le-au numit după căpetenia care lucrează din umbră. 

Ştiţi din Noul Testament că din Maria Magdalena care s-a 
apropiat de lisus cu gând ispititor lisus a scos şapte draci. În ea erau 
toate cele șapte căpetenii ale răului. Și tot din Noul Testament știți 
despre îndrăcitul din latura Gadarenilor în care intrase o legiune de 
draci încât abia le-a ajuns o turmă de porci, care s-a aruncat în mare. 

Acum să luaţi seama că am să vă învăţ, ca să puteţi și voi să 
prindeţi şi să vedeți în voi înșivă 

Lucrarea duhului rău. Vorbesc deschis, să nu se supere nimeni. 
Alții mai subțiri la nas se supără. 

Noi însă trebuie să vorbim deschis căci toți suntem ispitiți. 

E foarte ușor să-l descoperi lucrarea lui necurată care se face în 
noi. De pildă cu lăcomia stomacului, băgați de seamă că stomacul se 
umple dar pofta nu se satură. lată lucrul dracului: pofta peste fire. 
Vedeţi ce uşor îl poți prinde dacă ştii?! 

E cunoscută lăcomia lupilor și totuşi lupii nu mănâncă mai mult 
decât li-l foame. Acum dacă lor le-a fost foame rău asta-l altceva. Câinii 
ascund pâinea care n-o mai pot mânca. lată dar că fiarele, 63 

Animalele, nu trec cu poftire peste fire. Numai omul trece căci 
numai pe om are diavolul mânie și numai pe om îl războiește și-l 
cearcă. 

lată de ce să n-ascultaţi de poftă niciodată căci cine a ascultat de 
poftă a ascultat de diavolul. Asta s-o ţineţi minte în privința 
stomacului. Și așa e cu toate patimile. Când va fi vreme mai multă vă 
voi spune şi despre acelea. 

Războiul stomacului însă e primul război pe care l-a pierdut 
omul și prima biruinţă a diavolului. Şi cu el nădăjduieșşte să câștige și 
pe oameni și să-l desfacă de Dumnezeu. Şi să știți că de nu-și vor trage 


de seamă oamenii, diavolul va birui. lată de ce strigăm s-audă toți: 
'napoi la post căci fără de post ne merge rău! Şi iată cât de rău: 

Cine nu se leapădă de carne şi de grăsime repede va fi-ncolțit de 
mânie şi de desfrânare, celelalte două laturi ale lăcomiei stomacului. Să 
vedeţi cum: 

Mâncarea de carne și mai ales mâncată cu împingerea necurată 
a poftei, ca să se facă sânge are nevoie de fiere care este otravă - 
veninul nostru. Fierea aceasta topeşte carnea și grăsimea întocmai 
cum topește soda slănina când fac femeile săpun. Fierea e o otravă 
tare. Dacă sporeşte mâncarea de carne sporeşte şi otrava cu care 
trebuie topită. Și-atâta sporește cât nu mai încape în beșica ficatului 
şi-atunci simţi dureri la capătul pieptului căci stă beşica să crape de 
plină. Fierea câtă nu încape umblă prin sânge de sus în jos fără rost şi 
otravă cum e atacă nervii, îi slăbeşte şi de aici vine nerăbdarea, de aici 
vine nervozitatea, de aici mânia, din fierea care atacă nervii. Aici e 
cheia: de ce se supără unii aşa de ușor din nimicuri, din fleacuri, să 
moară de supărare: că li-e plin sângele de fiere şi li se rup telefoanele - 
că aşa le zic la nervi - şi cea mai ușoară vorbă îi aprinde și-l chinuie 
grozav şi ei la rândul lor îi chinuie pe alții. 

Deschideţi uşa ca să audă şi cei de afară. Deschideţi-o bine. 
Dardeschide ţi și voi toți ușile sufletelor voastre ca să intre duhul 
luminii, că să auziţi și să nu vă aflați numai auzitori ci şi împlinitori! 

Vedeţi dar că fierea este petrolul, nervii sunt fitilul și mânia para 
diavolului. El a aprins fitilul căci el vrea să dărâme cu orice preț și pe 
orice căi acest locaş al Duhului Sfânt care e propriul vostru trup. Acest 
trup care nu este al nostru ci e templu a Duhului Sfânt. Credeţi voi 
aceasta! Doar stă 

Scris! Şi vedeţi cu ce a început? Cu lăcomia stomacului adică cu 
pofta peste fire. 

În mâncarea de carne mai sunt şi alte primejdii, o mulțime de 
otrăvuri care încă dărâmă casa de pe noi. Acelea aduc: bolile de inimă, 
durerile de rărunchi, de ficat şi altele. 

Toate se tămăduiesc de la sine înlăturând pricina care le-a adus, 
curățind sângele prin post. Căci toate bolile sunt cu putință dacă 
sângele este otrăvit. Vrei să te însănătoşești, fă calea întoarsă. 

Deci luați aminte la ce mâncaţi căci uite aşa pedepseşte 
Dumnezeu nesocotirea postului cu boli și încă unele fără leac cum de 
pildă e cancerul său. cul care se face din mâncarea foarte deasă a 


creierului de dobitoace. De aceea e mai mult boala orășenilor și a 
măcelarilor la sate. Paralizia sau slăbănogirea unei jumătăţi de trup tot 
din nesocotirea postului se trage. De obicei cu paralizie pedepsește 
Dumnezeu pe toţi nesătuii de avere. Ea poate fi moştenire. Şi-atunci 
dacă simți acest lucru ai putea-o ocoli sau stinge postind foarte mult. 
Dar cum am zis, cu paralizie pedepsește Dumnezeu pe toţi nesătuii de 
avere. Și-au făcut socoteala greşită zicând că dacă postesc nu mai pot 
alerga şi lucra. Ei au crezut sfatul viclean al dracului iubirii de avere, 
deci au făcut o socoteală 

Greșită înaintea lui Dumnezeu. De aceea toți harnicii să ia 
aminte și să țină post ca nu cumva după 

Multă alergătură deşartă să vină o vreme să trebuiască să stea la 
pat tot restul vieții. Dar și aceasta de li s-ar întâmpla tot milă de la 
Dumnezeu să o socotească deoarece le dă prilej de a cumpăni și de ași 
cunoaște greşeala. Căci Dumnezeu nu pedepsește spre moarte ci spre 
întoarcere. Căci trupul nu plăteşte nimic când din el scoţi unealtă rea. 
Sfinţii au scos cu totul altceva: sfeşnic a Duhului Sfânt. 

Prin urmare cine nu păzeşte postul i se va aprinde în gură para 
mâniei, de unde începe toată vrajba, iar în trupul lui vor încolţi boli 
peste boli. 

Nu pot lăsa să nu vă spun că din lăcomia stomacului mai naște și 
curvia. Despre aerul drăcesc al ei nu se mai îndoiește nimeni: ăsta-l 
focul iadului. 

Acum luaţi aminte căci nu am răgaz să vă spun mai pe larg ci 
numai ceva din propriile voastre dureri. Nunta întru atât e 
binecuvântată de Dumnezeu cât e spre naştere de fii. Încolo chiar între 
soţi legiuiţi e desfrânare și pentru ea vine bătaia lui Dumnezeu pe 
oameni în fel și fel de chipuri. 

Desfrânarea între soţi e pricina pentru care vine vremea de se 
bat, de li se sparge casa. Pentru nepăzirea postului și-a sărbătorilor nu 
se pot înfrâna de la pofta trupească şi aşa zămislesc copii în zile 
neîngăduite, peste care nu se află darul lui Dumnezeu ci pedeapsa lui 
Dumnezeu. Pentru nepăzirea de pofta trupească pe care o ai întipărit-o 
în ei în vremea celor nouă luni de sarcină se nasc copii îndărătnici, 
neascultători şi fără frică de Dumnezeu. Aceștia vor cădea în curvie toţi 
şi noroc în viață nu vor avea. 

Luaţi aminte părinţilor că nu e glumă cu viaţa copiilor pe care îi 
ai sau vrei să-l ai. Eşti răspunzător de ei şi de toată viaţa lor căci cum 


le-ai dat-o așa o au! Și copiii tăi te vor judeca pe tine după cum bine 
ştiţi şi bine păţiți. lar când te-or supăra fii cuminte și nu-l blestema, 
ascultând de diavolul până 

În sfârşit, ci trage-ţi de seamă că ei îți aduc aminte păcatele tale 
cale nemărturisite și neispăşite. 

Roagă-te pentru ei și roagă-te și pentru tine, chiar când te-or 
blestema, să te ierte Dumnezeu. 

Păziți despre latura poftirii trupești frica și cuviința creștinească 
şi nu vă amăgiţi de trup de vreţi să 

Vă bucuraţi de copiii voştri; iar de nu aşa vor spori relele cât va 
junghia fiul pe tată-său și va sugruma fiica pe mamă-sa! Scrie! Că aşa 
va fi în vremea din urmă. 

Luaţi prin urmare seama și învățați pe copiii voştri și curăţaţi 
duhul necurat cu care v-aţi deprins a fi. Luaţi seama că dacă vreţi să nu 
cădeţi din creştinătate şi dacă vreţi să vină chipul lui Dumnezeu în noi 
şi nu a diavolului, prin patimile sale, luptaţi-vă din răsputeri cu arma 
postului căci după cum vedeţi postul este ucigașul patimilor pentru că 
este și dar de la Dumnezeu dat tuturor celor ce luptă 

Lupta cea bună. Faceţi începătura aceasta şi veți vedea cum vi se 
va înnoi viaţa şi vi se va linişti casa. 

Duminica viitoare: Despre taina Sfintei Spovedanii. 

(Cuvânt ținut în Sfânta Biserică în ziua de 22.02.1942) 

Despre cauzele necazurilor care vin asupra noastră 

Mărire Tatălui şi Fiului și Sfântului Duh. Și acum și pururea și în 
vecii vecilor. Amin. 

Foarte adesea mă uit la voi cum venind de la depărtări mari, 
rupți de oboseală, cu pâinea săracului în straiță, alergați la mănăstire şi 
rămâneți zile de-a rândul ca să auziţi cuvânt. 

Dacă cineva s-ar uita la voi prin paginile Sfintei Scripturi ar 
spune cele spuse de prorocul Agheu către jidovii care nu mai mergeau 
la Biserică şi nu mai voiau să zidească templul din Ierusalim. 

Aceste cuvinte vi se potrivesc şi vouă. Și tot din cauza asta vi se 
întâmplă ceea ce spuneam, că 

Osteniţi de la mari depărtări, cu merindea săracului în straiță. Vi 
se întâmplă pentru vremea când nu mergeaţi la biserică, la biserica 
voastră din sat, unde același cuvânt vi s-ar fi vestit încă din tinereţe. 

Cuvântul s-a vestit dar voi ați tândălit şi-aţi rămas acasă când se 
vestea cuvântul. Căci de unde era să înveţi să faci lucrul lui Dumnezeu 


ca să se coboare peste tine și peste casa ta binecuvântarea lui 
Dumnezeu dacă n-ai fost la Biserică. 

Dar nu numai că n-ai fost la biserică și nu v-aţi îngrijit de casa 
lui Dumnezeu, dar nu v-aţi grijit nici de Biserica pe care o avem în noi, 
căci aşa se spune că trupul nostru este templu a Duhului Sfânt. Și pe 
acesta l-aţi lăsat să se dărapene. 

lată cuvintele lui Agheu care se potrivesc așa de bine şi nouă. 
Căci cum să nu se potrivească 

Cuvintele Scripturii la toți. Cuvintele lui Dumnezeu tuturor se 
potrivesc. Şi iată mustrarea lui 65 

Dumnezeu printr-unul din proroci făcută jidovilor pentru că nu 
mergeau la biserică. lată cum îi luminează și cum îi îndeamnă săâși 
repare biserica: 

„Aţi tot aşteptat să aveţi mult, dar iată că aveţi puţin. Aţi strâns 
mult și Eu am risipit truda voastră! 

Pentru ce? Din pricina templului acestuia care este dărâmat, iar 
voi zoriţi cu lucrul, fiecare pentru casa lui! De aceea cerul se va încuia 
şi nu-şi va mai da roua sa și nici pământul roada sa. Eu am chemat 
secetă pe pământ şi peste munți, peste grâu și peste vin şi peste tot ce 
crește din pământ; peste oameni și peste dobitoace şi peste toată 
strădania mâinilor voastre” (Agheu 1.9-11). 

Le spune Domnul prin prorocul Agheu aceste cuvinte pentru că 
nu mergeau la biserică și nu-și reparau templul din Ierusalim. lar vouă 
astăzi, când veniţi de la mari depărtări cu multă osteneală și cu pâinea 
săracului în straiță, vi se potrivesc aceste cuvinte pentru că lucrurile 
s-au întors. Căci cât a fost biserică în sat voi tândăleaţi cu alte lucruri. 
Cine poate zice că nu i s-a făcut cunoscut cuvântul lui Dumnezeu încă 
din tinerețe?! lată că acum trebuie să veniți până aici şi să faceți 
osteneală ca asta. 

Şi de-ar fi fost mănăstirea într-un loc unde a-ţi ajunge cu și mai 
multă osteneală, cu și mai multă 

Greutate, să știți că şi acolo v-aţi duce, așa de mare e durerea 
când uscă Dumnezeu viața oamenilor. 

Aşa stau lucrurile într-o latură. 

Să vedem cum stau lucrurile în latura în care se mai pot 
îndrepta. Și vom pleca de la cuvintele unui proroc împărat. lată ce zice 
Dumnezeu prin gura prorocului David: „Ziua și noaptea mă apasă 

Mâna Ta și se uscă vlaga mea, ca de arşița verii. Mi-am 


mărturisit însă păcatul și greșeala mea n-am ascuns-o, şi-am zis: 
<Mărturisi-voi Domnului fărădelegea mea, şi îndată a ridicat pedeapsa 
păcatului meu. De aceea toată sluga credincioasă să se roage Ție la 
vreme cuvenită şi chiar potop de s-ar stârni, pe acela nu l-ar potopi” 
(Ps 31.4 - 7). 

Aşa a păţit și David cum păţeşte tot cel ce păcătuiește. Simte o 
uscăciune a vieţii, o tânjire a lui şi-a tuturor lucrurilor sale. Simte sabia 
lui Dumnezeu atârnând asupra sa pentru păcatele sale. 

Ce e de făcut? 

Astea-s şi necazurile care apasă peste toți și care vă aduc pe voi 
la mănăstire. Pentru necazurile voastre osteniți. Căci numai prin 
necazuri scoate Dumnezeu pe oameni din ţepeneală, din uscăciunea 
vieţii. lar necazurile te vor ustura tot mai tare până când vei căuta să te 
tămăduiești. 

Căci iată ce pricină are cu noi Dumnezeu. Nu cu noi căci doar 
suntem fiii Lui ci cu relele noastre. 

Asupra relelor, păcatelor, fărădelegilor noastre atârnă sabia lui 
Dumnezeu. Necazurile acestea vă 

Ustură și din pricina lor vine apoi și uscăciunea vieţii voastre. 
Dacă necazurile sunt pricina pentru care veniţi aici, apoi pricina 
pentru care vi le trimite Dumnezeu sunt fărădelegile voastre. 

Cum să scăpăm de sabia lui Dumnezeu care atârnă asupra 
noastră sau de păcatele nemărturisite căci pe acestea le urmăreşte 
sabia lui Dumnezeu? Prorocul și împăratul David zice: „<Mărturisi-voi 
Domnului fărădelegea mea, și îndată a ridicat - a înlăturat - pedeapsa 
păcatului meu”. Ce trebuie să facem? Să ne mărturisim toate 
fărădelegile noastre fără nicio ascundere și-ndată va înlătura 
Dumnezeu osânda, și-ndată sabia nu va mai atinge viața ta. 

Însă luaţi seama că pentru aceea atinge Dumnezeu viaţa ta cu 
necazuri, pentru că nu te-ai mărturisit. 

Dacă zici că-ți merg în curte şi-n viaţă toate rău, apoi înseamnă 
că ai păcate de care Dumnezeu vrea să te desfacă. De aceea să vrei şi tu 
ce vrea Dumnezeu, să te desfaci de rele, căci Dumnezeu nu vrea ca să 
atârne în veac sabia Sa asupra ta. 

Să vă spun acum câteva feluri în care simţiți voi sabia lui 
Dumnezeu asupra voastră. 

Să zicem că cineva îţi face vreo nedreptate. Tu în toate privinţele 
eşti cinstit şi o vecină, soțul, soţia sau unul din copii se va răzvrăti 


împotriva ta şi-ţi va zice cuvinte de ocară, desfrânat, desfrânată, 
cuvinte grele care-ţi pătrund inima ca o sabie şi nu pricepi ce poate fi, 
ba te şi mânii şi dai şi tu cu o sabie asupra lui și așa se ajunge la vrajbă 
şi la lucruri slabe. Și vii aici ca să afli de ce păţeşti asemenea lucruri. Și 
afli aici că necazurile acelea, nedreptatea aceea totuși nu e o 
nedreptate ci este o nuia cu care Dumnezeu îți aduce aminte de 
păcatele tale pe care tu nu le-ai mărturisit. Şi păcatul e acel cuvânt zis 
de vecina, de soț sau de propriul copil, cuvânt care te-a săgetat la 
inimă. 

Pentru că tu ai uitat să mărturiseşti preotului unul din păcatele 
tale din tinereţe. Şi Domnul îţi aduce 66 

Aminte. Tu poate ai uitat că ai început căsătoria cu stângul și 
apoi te-ai cununat sau ai lepădat vreun copil - și aceasta e fărădelege 
înaintea lui Dumnezeu. E o ispravă a curviei chiar dacă eşti cununată 
după lege. Sau ai uitat să spui că numai ai osândit, sau ai gândit despre 
cineva acelaşi cuvânt şi-ai uitat să-l spui la mărturisire. Dumnezeu însă 
n-a uitat greşeala ta sau cuvintele tale. De aceea vrea ca să te spele, să 
te curățească de toate relele tale. 

Ce face cu tine? Doar îți aduce aminte de relele pe care le-ai 
făcut. De aceea toate relele care-ţi vor fi împroșcate în obraz şi care vă 
vor săgeta la inimă nu le socotiți ca necazuri ci staţi locului şi cugetați: 
n-am şi eu oare vreo greşeală ca asta? Pentru că vă spun că aşa 
lucrează Dumnezeu: îngăduie ca bărbatul tău, vecina ta, copilul tău 
să-ți spună cuvinte de ocară ca astfel să-ți aduci aminte de păcatul tău 
şi să te îndrepți. Şi dacă tu ai uitat sau ţi-a fost ruşine să-l mărturiseşti 
preotului - și nu trebuia să-ţi fie rușine ci rușine de păcatul tău numai 
- pentru aceasta a îngăduit Dumnezeu să-l auzi din gura altuia şi cu 
toate că tu juri că nu eşti vinovată de așa ceva și acum nici nu ești, dar 
ai acel păcat din tinereţe şi nu l-ai mărturisit. Asta e pricina vrajbei: 
păcatele nemărturisite. 

Și când pricepi vrajba cu rostul ei, trimisă fiind de la Dumnezeu, 
atunci recunoaşte-ți păcatul tău şi spune-l sub patrafir ca să nu mai 
atârne pedeapsa lui Dumnezeu asupra ta „<Mărturisi-voi păcatul meu> 
şi îndată va înlătura pedeapsa păcatului meu”. Căci zice în alt loc: 
„Multe sunt bătăile care ajung pe păcătos; iar pe cel ce se teme de 
Domnul, mila îl va întâmpina” (Ps 31.11). Da, necazurile sunt mila lui 
Dumnezeu cu noi oamenii. Cum te-ai teme de un șarpe pe care l-ai avea 
în buzunar și-ai face ce-ai putea numai să scapi de el, ai arunca și haina 


de pe tine cu el cu tot numai să scapi, căci poate găuri buzunarul şi să 
te muşte, tot aşa să faceți şi cu păcatele. 

De aceea vă spun să faceţi spovedanie curată cum n-aţi făcut în 
viața voastră. lar de vă veţi aduce aminte și de păcatele pe care vi le-a 
adus aminte soțul, vecina, propriul copil, apoi rugați-vă şi pentru gura 
slabă care v-a atras luarea aminte căci prin aceea lucrarea lui 
Dumnezeu s-a făcut. 

Credeţi voi lucrul acesta?! apoi țineţi-l minte. Pentru cel care te 
ocărăşte roagă-te, ca pentru un binefăcător, întoarce-te cu bunătate 
spre el şi-și va întoarce şi Dumnezeu fața cea luminoasă spre tine. 
Biruiți răul cu binele căci de partea binelui e Dumnezeu și oare nu e 
mai tare Dumnezeu ca răul? 

Lipiți-vă inima de lucrul lui Dumnezeu căci zice Domnul: 
„cheamă-mă pe mine în ziua necazului tău şi te voi ajuta”. Nu mai 
chemați pe dracul, pe bată-l crucea, căci dacă tot pe el îl chemaţi el vă 

Va ajuta şi el vă va aduce risipă şi moarte. 

Deci lipiți-vă de cele ale lui Dumnezeu. Și chiar de vă trimite 
necazuri, apoi vi le trimite cu rost. Și de-ndată ce vei mărturisi păcatul 
tău Domnul va ridica pedeapsa păcatului tău. Și chiar de vor mai veni 
necazuri asupra ta tu nu le vei mai socoti necazuri ci mila lui 
Dumnezeu cu tine și așa vei ieşi biruitor asupra lor. De aceea rugați-vă 
pentru cei care vă blestemă. Și asta stă scris! Căci lucru bun fac dar nu 
vedeţi voi. 

Cum v-am mai spus, toți cei ce vreţi să coboare umbra lui 
Dumnezeu peste viața voastră, să 

Dobândiţi ocrotirea lui Dumnezeu peste casa voastră şi peste 
ostenelile mâinilor voastre, curățiți-vă 

Sufletele voastre cu rugăciuni, cu spovedanie curată şi cu post. 
Și veţi vedea cum are să vie mila lui Dumnezeu și ocrotirea lui 
Dumnezeu asupra ta şi asupra a tot lucrul mâinilor tale. Amin. 

(Cuvânt ținut în Sfânta Biserică în ziua de 25.02.1942) 

Din cuvântările 

Părintelui Arsenie Boca 

Lucrul călugărului este: curăția minții, curăția inimii, rugăciunea 
neîncetată, conștiința prezenţei atotprezenţei Sfintei Treimi în sufletul 
curățit de patimi (cei trei uriași: neştiința, uitarea, negrija), dobândirea 
darurilor: a smereniei, a dragostei dumnezeiești, a luminii taborice, 
deci conştiinţa, dobândirea îndumnezeirii. 


Cu cât ni se întâmplă necazuri mai grele şi ni se dă şi timp în 
cale, cu atât să avem convingerea că 

Dumnezeu e cu noi şi ne poartă de grijă de mântuire. Ca atare 
nu avem nicidecum dreptul să dăm vina pe nimeni de ce ni se întâmplă 
ce ni se întâmplă. Dimpotrivă, ştiind rostul necazurilor putem să ne 
rugăm pentru cei ce ne blestemă, putem face bine celor ce ne fac rău, 
căci în realitate ne fac bine. Totul este să știm și să credem acestea că 
din mâna lui Dumnezeu ne vine bătaia și nu întrece măsura de 
trebuință, Tatăl nostru fiind drept şi iubitor de oameni. Luând lucrurile 
cum trebuie în puțină vreme poţi câștiga ani îndelungați. 

De pildă: nemaiînvinovăţind pe nimeni de relele ce ți le-a 
pricinuit, pe neobservate constați iubirea de Dumnezeu și de oameni 
ce-ţi luminează și-ți încălzeşte sufletul și suferința îți devine 
numaidecât uşoară sau chiar plăcută, dacă nu chiar dispare. 

Au fost pelerini ruşi care ajunseră ca nici pe draci să nu mai dea 
vreo vină. Că în realitate nici ei nu chinuiesc pe nimeni fără învoirea și 
măsura de la Dumnezeu. Suferințele le au toţi oamenii pentru că le 
merită. Călugării însă le cunosc rostul de la Dumnezeu și nu defaimă pe 
nimeni. 

Avva Sisoe: Nu e mare lucru să fie cugetul cu Dumnezeu, ci mare 
este să te vezi pe tine sub toată 

Zidirea. 

Un animal când suferă caută singurătatea, numai omul caută să 
facă paradă din suferință. 

Aşa de atenţi trebuie să fim cu sufletul nostru ca și când am 
locui în casă cu un șarpe. Că aşa este. 

Smerenia se clădește pe ruinele mândriei. 

Dacă nu folosim mintea deplin, cădem în deznădejde (adică cu 
rugăciuni și meditații spirituale - Sfânta Scriptură). 

Folosește-te de lacrimi pentru a dobândi împlinirea oricărei 
cereri, căci foarte mult se bucură 

Stăpânul când te rogi cu lacrimi. 

Rugăciunea este pregătire necesară pentru a primi darurile 
spirituale, numai dorința după 

Dumnezeu şi rugăciunea îi deschid lui Dumnezeu un loc în inima 
noastră. Rugăciunea este cheia cu care deschidem poarta cerului și 
Împărăţia lui Dumnezeu. 

De câte ori loveşti în cineva, de câte ori judeci pe fratele, să știi 


că nu te poți ruga. Rugăciuna ta nu-l primită, ascultată, ci este lepădată. 
Ori de câte ori calci voia lui Dumnezeu la sfatul ispititorului, te izolezi 
de fratele tău, te dezbini şi atunci puterea lui crește asupra ta. 

Pe baza lucrurilor necurăţite îngăduie Dumnezeu să fi pălmuit 
ca să te pocăiești. Să vă rugați să nu vină peste voi necazurile care vin 
pe oameni, că vor veni vremuri foarte grele. Să nu credeţi că voi nu o să 
răbdaţi foame. Să vă pregătiți pentru a putea pune capul pe butuc 
(martiraj). În rugăciunea 

„Tatăl nostru”, „şi nu ne duce pe noi în ispită” se referă la ispita 
lepădării de Dumnezeu. Când vă 

Pregătiți pentru spovedanie să citiți „Predica de pe munte” (Mt. 
5 - 6- 7) şi voturile monahale și vă 

Controlaţi conştiinţa după ele. 

Fiţi cu grijă că se poate întâmpla să vă culcați și să vă treziți în 
fața judecății. Porunca iubirii: să nu-ți îngădui nicio judecată, nicio 
separare de fratele, ci roagă-te pentru cel ce te-a nedreptăţit. Prin 
încercări se spală menajarea de sine, cruțarea de sine, iubirea de sine. 
Când ești asuprit, răstignit pe nedrept să te bucuri. Când ne merge bine 
bine, acolo nu sporim. Unde-l mai greu, acolo te curățești mai sigur. 
Acolo unde nu ești cioplit eşti un necioplit. 

Dumnezeu îți îngăduie ca tu să-ţi revizui poziţia ta internă prin 
boli și necaz, dar când se termină 

Ghemul calendarelor (anilor) te duci cum te-ai format pe vecii 
vecilor. Pe patul morţii ceri un ceas de pocăință, dar care nu şti dacă ți 
se va mai da. În acest timp sufletului i se deschid ochii, el vede unde 
merge: la bine sau la rău. Cea mai perversă viclenie a satanei este să te 
facă să crezi că el nu 68 

Există. Puraţi grijă de mântuirea voastră că nu se termină totul 
cu mormântul. E mai mare omul în genunchi decât în picioare. 

Hristos a înviat e cea mai frumoasă cântare a celei mai mari 
bucurii ce s-a întâmplat vreodată. 

Războiul este al minţii dar noi suntem slabi de minte. Nu 
împrumuta celui rău mintea, ochii, gândurile, nu da degetul că îți ia 
mâna cu totul. 

Dumnezeu pe toate le poate face dar ca să-L iubească nu poate, 
pentru că omul iubeşte păcatul și tot ce este deșertăciune, dar pe 
Dumnezeu nu-L iubeşte şi atunci vine dreptatea lui Dumnezeu peste 
noi. 


La Dumnezeu toate sunt cu putință, singura neputinţă este că nu 
sileşte pe nimeni să-L iubească, îl lasă pe om în voia lui liberă. Cine nu 
are pe Dumnezeu stăpân are mulţi stăpâni. Cine are stăpân pe 
Dumnezeu nu mai are alți stăpâni. Dumnezeu nu se face cu sila stăpân, 
dovadă că nu silește pe nimeni să-L iubească, însă dacă vezi, te pricepi. 
Acum în scurtă vreme se întâmplă multe de a curăți sufletele. 

Dacă cu adevărat avem trebuință de ceva, avem trebuință de 
multă minte. Tot ce face omul, fie bine, fie rău, te însoţeşte până în ziua 
judecății. 

Vedeţi cu ce e pătată mintea şi cu ce vă puteţi prezenta la 
Judecător. 

Necazurile ne vin pe urma greșelilor noastre. Noi suntem 
candele stinse, inimi de iască şi nu ardem pentru ceva mai bun decât 
pentru muncă, deci pentru gunoaie. 

Nu vă jucaţi cu focul câlți fiind. 

Întoarceţi-vă de către trup către Dumnezeu ca să aibă milă de 
voi să nu vă lepede celui viclean. 

]. V. Mănăstirea Brâncoveanu 10 aprilie 1991 

(...) Ochii văd lucrurile mintea vede gândurile. 

Postul curăţeşte ochiul, rugăciunea curățește mintea. Aici nu 
vorbim de rugăciuni care cer lucruri materiale nici de rugăciunea care 
dă drumul închipuirii după cum nu vorbim nici de rugăciunea liturgică 
ci numai de rugăciunea minţii. La intrarea în călugărie rugăciunea 
vameşului completată 

Poate chiar de lisus e numită deodată cu metaniile Sabia 
Duhului Sfânt. Rugăciunea minţii este: DOAMNE IISUSE HRISTOASE 
FIUL LUI DUMNEZEU MILUIEȘTE-MĂ PE MINE 

PĂCĂTOSUL. E numele lui lisus. Întâi cu gura apoi cu mintea 
pătrundem dinafară spre înăuntrul nostru către lisus care la 
rugăciunea noastră bate război cu potrivnicul din gânduri și ne 
izbăveşte de asupririle patimilor. Rugăciunea minții sau a inimii are 
temeiul acesta descoperit de însuși lisus că „fără Mine nu puteţi face 
nimic” în privinţa izbăvirii de patimi deci în privința mântuirii. 

Rugăciunea minţii are şi stări superioare, când izbăvindu-se 
patimile se deapănă de la sine fără 

Cuvinte într-o nesfârșită dragoste de Dumnezeu, de oameni și 
de toată făptura. 

Războiul nevăzut sau despre patimi (ispite) 


Sufletul este mai de preț decât toată materia lumii pentru că în 
el e sădită de la obârşie posibilitatea desăvârșirii. Pe de altă parte și 
firea întreagă suspină după arătarea fiilor lui Dumnezeu (Rom. 8.19) 
adică după îndumnezeirea omului. În cale stă infirmitatea firii şi o 
putere potrivnică nevăzută care caută să înfrâneze sufletul de la un 
zbor mai înalt decât viața veacului acestuia. Și fiindcă puterile nu erau 
egale Dumnezeu S-a făcut om şi ca om a biruit pe ispititorul 
învățându-ne și pe noi lupta. A înviat firea noastră și sălășluindu-se în 
noi prin botez făptura nouă ascultătoare de Dumnezeu. Dar de la noi 
atât se cere: să punem în lucru aceste ajutoare. Tot războiul nevăzut al 
patimilor urmărește abaterea sufletului din ascultarea de Dumnezeu și 
toată nevoinţa călugărului e să sporească această 

Ascultare. Potrivnicul are două feluri de ispite: prin plăcere şi 
prin durere. Cu primele umblă să ne amăgească iar cu celelalte umblă 
să ne constrângă să socotim plăcerea ca bine şi durerea ca rău. Cu 69 

Această meșteșugire ar restrânge năzuinţele sufletului numai la 
o viață comodă în veacul acesta. lar călugărul are către primele 
nevoinţe înfrânări pentru dragostea de Dumnezeu iar către celelalte 
lepădarea de sine pentru dragostea de oameni. Dacă vede vicleanul că 
nu isprăvește. 

Nichifor Crainic 

Scrisoare către părintele Arsenie Boca 

Iubite părinte Arsenie. 

A fost o vreme când te-am știut pictor de suflete după modelul 
Domnului nostru lisus Hristos. Ce vreme înălțătoare când toată ţara lui 
Avram lancu se mişca în pelerinaj, cântând cu zăpada până la piept, 
spre Sâmbăta de Sus, ctitoria voievodului martir! O fi fost aşa de la 
Dumnezeu ca toată acea bulboană spirituală uriașă să se dezumfle la 
comandă ca și cum n-ar fi fost? 

Ceea ce am admirat la Sfinția Ta e că nu te-ai lăsat. Din zugrav 
de suflete, fericite să se modeleze după Domnul tuturor, iată-te zugrav 
de biserici, adică al celor ce poartă pe chipurile cuvioase reflexul 
desăvârșirii Fiului lui Dumnezeu. E o mare mângâiere, acum când nu 
mai ai prilejul să 

Desăvârşeşti pe aspiranţi, să poți mângâia cu penelul pe cei 
desăvârșiți pentru a-l da pildă pe zidurile sacre. 

Mica biserică de la Drăgănescu are norocul să simtă pe zidurile 
ei zugrăvite predicile fierbinţi, pe care miile de oameni le ascultau la 


Sâmbăta de Sus. 

E o pictură nouă ca şi predica de atunci. 

Nimic întunecat în această primăvară care îmbracă cu plai 
înflorit bolțile bisericii. E o lumină de tonuri deschise către lume ca 
spiritul şi chipul Mântuitorului coborât să ne aducă lumina de sus, ce 
iradiază din pictura Sfinţiei Tale. E un stil nou, e o pictură nouă, după 
viziunea nouă pe care o porți în suflet. 

Pictura sacră e istoria în imagini a vieții Mântuitorului și a celor 
transfiguraţi de El. Adică imaginea raiului. Sfinţia Ta ai înțeles să faci o 
pictură transfigurată în nuanţe clare şi deschise, paradiziace pentru a 
sugera lumea feerică de dincolo. Biserica de la Drăgănescu iradiază 
lumina raiului. Ceea ce domină în ea până acum e imaginea Maicii 
Domnului. Cea care ocroteşte biserica din bolta altarului e pur și 
simplu magnifică în milostivirea ei de mijlocitoare a lumii către 
dumnezeiescul ei Fiu. Cea care pluteşte vizionar peste Sinodul de la 
Efes e făcută din atâtea nuanţe și numai din nuanţe încât nici nu pare 
pictură, ci o apariție vaporoasă și diafană care, cu cerescul Prunc în 
brațe, apare să întărească pe sinodali că ea e într-adevăr Maica lui 
Dumnezeu - Theotokos. 

Notă: 

Această scrisoare a fost dată de Nichifor Crainic ucenicului său 
spiritual Părintele Arsenia Boca după întâlnirea de câteva ceasuri pe 
care au avut-o în toamna anului 1971, în biserica din satul Drăgănescu 
din București, pe care Părintele începuse să o picteze. 

După mai multe convorbiri avute în Bucureşti, Nichifor Crainic a 
venit să pecetluiască, cu iubirea şi competența cu care scrisese 
Nostalgia Paradisului, valoarea picturii ucenicului său ajuns părinte 
duhovnicesc de statură filocalică. 

Monahia Zamfira Constantinescu 

Preluat din revista Gândirea (seria nouă) 

Părintele Daniil Stoenescu 

28 Noiembrie - o zi cu cruce.* 

„Oare nu ardea în noi inima noastră când ne vorbea pe Cale - la 
Sâmbăta, Prislop, Drăgănescu sau Sinaia - și ne tâlcuia Scripturile?” (cf. 
Luca 24, 32) 

Patericul ne relatează despre un frate care, mergând odată la 
chilia avvei Arsenie cel Mare din Schit și trecând pe lângă fereastră, 
aruncându-şi privirea spre înăuntru, i-a fost dat să-l vadă, din 


rânduială și iconomie dumnezeiască, pe bătrânul călugăr în rugăciune 
învăluit peste tot „ca de un foc” - de focul luminii harului Duhului Sfânt 
- căci, spune Patericul „era vrednic acel frate de a vedea astfel de 
lucruri minunate”. 

Pentru cei ce l-au cunoscut și recunoscut, pentru cei ce l-au 
ascultat și urmat pe Părintele Arsenie Boca (29 sept. 1910 - 28 nov. 
1989) ziua de 28 noiembrie - deja înscrisă cu „cruce roşie” în 
calendarul vieții noastre - ne este în anul bisericesc ca o „fereastră” 
prin care cu dragoste și dor ne aruncăm privirea minții - ca și ucenicul 
din Pateric - înspre personalitatea harismatică „ca o pară 

De foc” a celui care a fost, este și va rămâne de-a pururi pentru 
ortodoxia, spiritualitatea şi monahismul românesc al veacului XX - 
Părintele Arsenie, Omul lui Dumnezeu. 

De trei ani „batem” cu smerenie și umilință prin pomenirile 
rânduite de Sfânta Biserică la ușa chiliei „de dincolo” a Sfinţiei Sale, cu 
gândul luminat și purtat de la „fereastra chiliei” avvei Arsenie din 
Pateric, la chilia Părintelui Arsenie de sub „fereastra Munţilor 
Făgăraşului, iar de acolo la „fereastra celulei” unei temnițe din anii '50 
- pe care privind un gardian (ca ucenicul din Pateric) l-a văzut pe 
Părintele Arsenie în rugăciune învăluit „ca de un foc” - pentru ca în 
sfârşit, să ni-l aprindem ca o lumânare la crucea mormântului Sfinţiei 
Sale de la Prislop, de care se cuvine să ne apropiem ca de un „rug 
aprins” ca să primim „lumină din lumină”. 

Binecuvântat este poporul din care s-a ridicat un astfel de om 
până la „statura vârstei deplinătăţii în Hristos” (Efes. 4, 13), ocrotită 
este țara noastră care are un astfel de mijlocitor către Dumnezeu și vie 
este Biserica care a avut un astfel de slujitor ce nu a făcut 
„compromisuri spiritului vremii” în trecutul încheiat la numai câteva 
zile după săvârşirea Sfinţiei Sale din această viață (28 noiembrie - 22 
decembrie 1989!). Pentru că astăzi, într-o vreme plină de incertitudini 
când lumea și societatea în care trăim se aseamănă tot mai mult cu un 
„Ţinut al Gherghesenilor” bântuit de felurite duhuri, curente şi 
ideologii „care nu sunt de la Dumnezeu”, ne dăm seama că a-l fi întâlnit 
cândva, cunoscut, ascultat, crezut și urmat - după puteri - pe Părintele 

Noastre, este aproape egal cu faptul de a fi fost contemporani cu 
un adevărat profet biblic, apostol neotestamentar sau Sfânt al Bisericii 
Ortodoxe! Aceasta este deci imaginea și icoana clară şi definitivă - ca 


un reflex al picturii bisericești de la Drăgănescu și Prislop - a 
Părintelui Arsenie, zugrăvită înaintea ochilor și înăuntrul sufletului 
nostru de razele unei lumini ce coboară atât de pe Tabor, cât și din 
norii Parusiei. 

De aceea, lăsând în seama lui Dumnezeu rânduirea vremii în 
care „lumina să fie pusă în sfeşnic” și timpului - care ţese în taină 
odăjdiile sfinţilor și le sculptează racla - să adeverească tuturor, „cler 
şi popor”, locul Icoanei Părintelui Arsenie în catapeteasma neamului 
nostru românesc „creştinesc și de Hristos iubitor”, mărturisim că - cel 
puţin în vremile pe care le trăim astăzi și în viitorul apropiat 

— Despre Părintele Arsenie, despre activitatea și lucrările 
Sfinţiei Sale, se cuvine mai mult și mai bine să se tacă, decât să se 
vorbească. 

„Doamne,  lisuse Hristoase Fiul lui Dumnezeu, pentru 
rugăciunile Prea Cuviosului Părintelui nostru Arsenie Ieromonahul, 
rămâi cu noi, în toate zilele, căci este spre seară şi zilele rele sunt”. (cf. 
le. 

24, 19; Mt. 28, 20; Efes. 5, 16). 

Protos. Daniil Stoenescu 

— Din cuvântul rostit cu prilejul pomenirii săvârşite la 
Mănăstirea Prislop - 28 noiembrie 1992 - Legată de împlinirea a trei 
ani de la strămutarea Părintelui Arsenie „în lumea celor vii”. 

Text preluat din Gândirea (seria nuă), nr. 2/1992 

Viaţa Părintelui Arsenie Boca 

S-a născut la 28 septembrie 1910 în comuna Vata de Sus, județul 
Hunedoara. Părinţii, ţărani gospodari, au mai avut încă o singură fiică. 

De mic copil manifestă înclinaţie spre studiu și spre artele 
frumoase. Urmează școala primară în comuna natală, apoi liceul la 
Brad între 1924-1928, iar din 1928 cursurile Institutului Teologic de 
grad universitar din Sibiu unde este remarcat de Pr. Prof. Dumitru 
Stăniloae ca un student eminent, fiind licenţiat în teologie în 1932. 

Continuă studiile la facultatea de Belle Arte din București 
(1932-1936) şi urmează doi ani şi cursurile Facultătii de Medicină din 
Cluj, pe care însă nu le încheie. 

Între anii 1938 - 39 face un pelerinaj la muntele Athos de unde, 
revenind în tară se închinoviază în anul 1939 la mănăstirea Sâmbăta 
de Sus și la scurt timp este hirotonit diacon şi preot. 

În 1948, la îndemnul mitropolitului Nicolae Bălan se mută la 


Prislop pentru a reînvia viața monahală din această mănăstire distrusă 
de generalul Bucow. Aici întemeiază o obste de maici și viețuieşte până 
în 1959 când i se stabileşte domiciliul forțat la Bucureşti și lucrează 
timp de 10 ani la pictura bisericii din Drăgănescu. Ultima parte a 
vietiişio petrece la Sinaia, unde obştea mănăstirii Prislop, împrăştiată 
în 1959 se reorganizează. 

S-a mutat la Domnul în 28 noiembrie 1989 la Sinaia şi 
înmormântat după dorința proprie la mănăstirea Prislop la 4 
decembrie 1989. 

Ultima dorinţă a fost ca opera sa să nu fie publicată. S-a publicat 
totuși lucrarea „Cărarea împărăției” în editura Episcopiei Ortodoxe 
Române a Aradului, 1995, unele din predicile și meditaţiile sfinției sale 
rămânând în manuscris şi cunoscând ulterior o mare diversitate de 
variante. 

Mormântul părintelui Arsenie de la mănăstirea Prislop 
constituie şi azi un loc de pelerinaj pentru sute de creștini din tară care 
l-au cunoscut și în conștiința cărora părintele a rămas ca un om cu 
viață sfântă. 

Cinstirea Sfintei Cruci 


Suntem cinstitori ai Sfintei Cruci pentru că ne-am pomenit în 
această lume ca cinstitori ai Sfintei Cruci. Și e firesc să fim cinstitori ai 
Sfintei Cruci pentru că Biserica noastră este cinstitoare a Sfintei Cruci. 
Sunt multe prilejurile în care Biserica noastră pomeneşte puterea 
cinstitei și de viață făcătoarei Cruci. Cinstim Sfânta Cruce pentru că așa 
ne învață Biserica, pentru că așa face Biserica, pentru că așa fac 
creștinii cei buni. Cinstim Sfânta Cruce pentru că știm că Sfânta Cruce 
este altarul de jertfă pe care s-a adus ca jertfă pe sine Mântuitorul 
nostru de bunăvoie. Cinstim Sfânta Cruce pentru că în ea vedem 
materializată iubirea lui Dumnezeu fată de oameni. Știm că Dumnezeu 
este iubire (În 4, 8) şi știm că Sfânta Cruce este o mărturie despre 
iubirea lui Dumnezeu Tatăl, care L-a dat pe Fiul Său ca oricine crede în 
El să nu piară, ci să aibă viață veșnică (În 3, 16). Este o mărturie despre 
iubirea lui Dumnezeu Fiul, care din iubire S-a răstignit pentru noi şi 
pentru a noastră mântuire. Cinstim Sfânta Cruce ca fiind fata lui 
Dumnezeu îndreptată către oameni. Și cinstim Sfânta Cruce nu numai 
ca arătare a iubirii lui Dumnezeu fată de oameni, nu numai ca altar de 
jertfă, ci şi ca semn al biruinţei prin înviere „că, iată, a venit prin Cruce 
bucurie la toată lumea”, spunem într-o alcătuire de la sfintele slujbe ale 
Bisericii noastre şi știm că Domnul nostru lisus Hristos a înviat din 
morți după ce a murit pe Cruce şi de aceea noi facem o legătură între 
Crucea Domnului Hristos și învierea Domnului Hristos. Învierea 
Domnului Hristos dă valoare pentru noi jertfei de pe Cruce, iar Crucea 
este semn şi al jertfei, şi al biruinţei, şi este semn al jertfei pentru că 
este semn al învierii şi al biruinței. Și de aceea noi cinstim Crucea 
Mântuitorului nostru lisus Hristos şi zicem: 74 

„Crucii Tale ne închinăm, Hristoase, și Sfântă învierea Ta o 
lăudăm și o mărim” și mai zicem; 

„Doamne, armă asupra diavolului Crucea Ta ai dat nouă, că se 
îngrozeste și se cutremură, nesuferind a căuta spre puterea ei, că morți 
ai sculat şi moartea ai surpat. Pentru aceasta ne închinăm îngropării 
Tale şi învierii”. Sfântul Calinic de la Cernica, la sfârşitul vieţii sale 
pământești, a zis „Slavă lui Dumnezeu pentru toate, Sfântă Cruce ajută 
şi să ne vedem în Rai”. 

Cuvânt înregistrat la Mănăstirea Brâncoveanu în luna 

Februarie 1998 şi difuzat pe Canalul Radio România Cultural 

Cinstirea Maicii Domnului 

Pe Maica Domnului o cinstim pentru că aşa ne învață Biserica 


noastră, pentru că aşa ne-am pomenit, pentru că nu putem să nu 
cinstim pe Maica Domnului, Maica Domnului fiind maica Mântuitorului 
nostru lisus Hristos. E firesc, dacă-L cinstim pe Domnul Hristos, dacă-l 
preamărim pe Domnul Hristos, să fim și cinstitori ai Maicii Domnului. 
Ne-am pomenit ca cinstitori ai Maicii Domnului îndrumați de Biserica 
noastră la aceasta prin rânduielile sfintelor slujbe. De pildă, am auzit în 
cadrul sfintelor slujbe, de când mi-am dat seama de aceasta, cuvintele: 
„Pe Preasfânta, curata, preabinecuvântata, mărita, stăpâna noastră, de 
Dumnezeu Născătoare și pururea Fecioara Maria, cu toţi sfinţii să o 
pomenim” și am răspuns la acest îndemn totdeauna: „Preasfântă 
Născătoare de Dumnezeu, miluiește-ne pre noi. E în centrul 
preocupărilor noastre, şi Sfânta Cruce, și Maica Domnului. Într-o 
alcătuire de la Ziua Crucii, vorbind cu Maica Domnului, pomenim 
Sfânta Cruce și zicem: „Rai de taină ești, Născătoare de Dumnezeu, care 
ai odrăslit nelucrat pe Hristos, întru care lemnul Crucii cel de viață 
purtător pe pământ s-a sădit. Pentru aceasta înălțat fiind acum (se 
înţelege lemnul Crucii), închinându-ne lui, pe tine te mărim'. Este o 
legătură între Maica Domnului și Crucea Domnului nu numai în sensul 
că Maica Domnului a stat la Crucea Domnului, ci şi în înţelesul că 
Biserica noastră are în vedere şi Crucea Domnului, și pe Maica 
Domnului. Şi, în sfârşit, am învățat multe despre Maica Domnului pe 
parcursul vieții noastre şi putem învăţa, şi anume cinstim pe Maica 
Domnului pentru că a ales-o Dumnezeu Tatăl, pentru că din ea s-a 
întrupat Dumnezeu Fiul, pentru că Duhul Sfânt s-a pogorât peste ea. 
Cinstim pe Maica Domnului pentru că îngerul binevestitor a zis: 
„Bucură-te cea plină de dar, Domnul este cu tine” (Le 1, 28), pentru că 
Sfânta Elizabeta, sub puterea Duhului Sfânt în prezenta Maicii 
Domnului care-l purta pe Domnul Hristos în pântecele ei a zis 
„Binecuvântată eşti tu între femei şi binecuvântat este rodul pântecelui 
tău și de unde mie cinstea aceasta ca să vină Maica Domnului meu la 
mine?” (Le 1, 42 - 43). O cinstim pentru că a cinstit-o o femeie din 
popor care, uimită de cuvintele Domnului nostru lisus Hristos, a ridicat 
glasul şi a zis „Fericit este pântecele care te-a purtat şi pieptul la care ai 
supt” (Le 11, 27). O cinstim pe Maica Domnului pentru că au cinstit-o 
toţi sfinţii și n-avem cum să n-o cinstim pe ceea ce este mărirea a toată 
lumea, care din oameni a răsărit şi pe Cuvântul, pe Fiul lui Dumnezeu 
L-a născut. O cinstim pe Maica Domnului ca ceea ce este mai cinstită 
decât heruvimii și mai mărită fără de asemănare decât serafimii. 


Cuvânt înregistrat la Mănăstirea Brâncoveanu 

În luna februartie 1998 şi difuzat pe RRC 

Cinstirea sfinților 

Biserica Ortodoxă cinstește sfinții pentru că-l cinsteşte 
Dumnezeu pe sfinți. Sfinţii sunt sfinţii lui Dumnezeu și cinstindu-l pe 
sfinții lui Dumnezeu, cinstim pe Dumnezeu însuşi, care este minunat 
între sfinți. „Veniți să ne închinăm şi să cădem la Hristos. 
Mântuieşte-ne pe noi, Fiul lui Dumnezeu, Cela ce ești minunat întru 
sfinți, pe noi cei ce-ţi cântăm Tie: Aliluia”. Cinstim pe sfinți pentru că 
sfinții sunt prietenii lui Dumnezeu, cinstim pe sfinți pentru că i-a ales 
Dumnezeu, cinstim pe sfinți pentru că-l alegem și noi pe sfinți ca 
ocrotitorii noştri, cinstim pe sfinți pentru că ei se roagă pentru noi. 
„Sfinţilor mucenici care bine v-aţi nevoit și v-aţi încununat, rugați-vă 
Domnului să mântuiască sufletele noastre”. „Mărire Ție Dumnezeului 
nostru, lauda Apostolilor şi bucuria Mucenicilor, a căror propovăduire 
este Treimea cea de-o ființă și nedespărțită”. Sunt cuvinte cu care 
suntem obișnuiți. „Pe toţi sfinții pomenindu-l, iară şi iară cu pace 
Domnului să ne rugăm” spunem la Sfânta Liturghie. Pomenim pe sfinți 
la zilele hotărâte pentru pomenirea lor, ne rugăm sfinților să ne ajute 
şi nouă să urmăm calea de sfinţenie, calea pe care au urmat-o ei, îi 
cinstim pe sfinți pentru că dorim și noi să fim sfinţi și pentru că dorim 
să fim sfinţi, ne folosim de darurile Mântuitorului nostru lisus Hristos, 
care sunt puse în atenţie ca Sfintele sfinților, ca Sfinte pentru cei sfinţi, 
ca Sfinte pentru cei ce vor să fie sfinţi, ca Sfinte pentru cei care vor să 
înmulțească numărul sfinților. 

Cuvânt înregistrat la Mănăstirea Brâncoveanu 

În luna februarie 1998 şi difuzat pe RRC 

Mănăstirea - locul împlinirilor 

lubiţi fraţi, îmi place să spun, și spun adeseori, că mănăstirea 
este și locul împlinirilor. Ar putea cineva să se întrebe, totuși, dacă 
există într-adevăr undeva un loc al împlinirilor și dacă există acest loc 
şi este mănăstirea - de ce mănăstirea este locul împlinirilor. 
Întrebarea aceasta despre locul împlinirilor, despre un loc în care 
oamenii nu numai că se simt bine, dar se simt îndestulaţi, simt că nu 
mai au ce să urmărească, dacă lucrul acesta se întâmplă într-un anumit 
loc, oare într-adevăr este un astfel de loc? Întrebarea este firească 
pentru că Sfântul loan Gură de Aur observă în „Predicile despre 
pocăintă” că Adam fiind în Rai a căzut şi că Lot fiind în Sodoma s-a 


mântuit. Observă că lov s-a mântuit pe o grămadă de gunoi, iar Saul nu 
s-a mântuit în palat împărătesc. Dacă luăm aminte la acest cuvânt al 
Sfântului loan Gură de Aur, constatăm că nu locul, ci așezarea 
sufletească îl ajută pe om ca să fie împlinit. Dar dacă ne mai gândim 
apoi că Sfântul Petru Damaschin spune că a văzut mântuire şi cădere şi 
în pustiu, și în viața obișnuită, și-n călugărie, și-n căsătorie, şi dacă ne 
mai gândim că el afirmă că „de va lăsa omul voile şi cugetele sale şi va 
face voia și cugetul lui Dumnezeu, în toată lumea asta nu se va găsi nici 
loc, nici lucru ca să-l împiedice mântuirea. Se potriveşte acest cuvânt 
cu cuvântul psalmistului: „În tot locul stăpânirii Lui, binecuvântează 
suflete al meu pe Domnul (Ps. 102, 22). În rugăciunea „Împărat ceresc” 
- către Duhul Sfânt - spunem „care pretutindenea eşti și toate le 
împlinești”. Sfântul Marcu Ascetul are cuvântul: „credința neclintită 
este un turn întărit și Hristos se face toate celui ce crede”. În acest 
cuvânt al Sfântului Marcu Ascetul înțelegem că mântuirea, că 
împlinirea vine prin Hristos. „Hristos să se sălășluiască prin credință în 
inimile voastre”, le scrie Sfântul Apostol Pavel creştinilor din Efes 
(Efes. 3, 17). Toate acestea ne duc la gândul că, de fapt, împlinirea ţine 
de suflet şi nu de loc, de un loc anume. Și totuşi nu se poate spune că 
n-ar fi şi nişte locuri cu avantaj pentru liniștea sufletească, locuri în 
care omul 76 

Să se simtă mai aproape de Dumnezeu, locuri în care cei de jos 
să caute mai mult voie lui Dumnezeu, nu se poate spune că nu există 
locuri care să favorizeze liniştea şi bucuria. Şi-un astfel de loc neapărat 
trebuie să fie mănăstirea, pentru că mănăstirea este împărăția lui 
Dumnezeu aici pe pământ. Undeva unde se înmulțeşte rugăciunea, 
undeva unde se caută liniștea, undeva unde oamenii sunt cu gândul la 
Dumnezeu nu se poate să nu fie și o împlinire, dacă oamenii caută cu 
adevărat voia lui Dumnezeu. Bineînţeles că vrăjmasul poate veni cu 
gândurile lui, poate da fel de fel de sugestii, poate aduce confuzii, poate 
aduce nedumeriri, poate să răscolească niște gânduri ale trecutului și 
nişte năzuiri spre lumea aceasta, și-n cazul acesta, mănăstirea nu este 
locul împlinirilor pentru aceia care nu caută împlinirea în Dumnezeu. 

Când mă întreba cineva: de unde vin, de unde sunt, de multe ori 
îmi venea în minte să spun nişte versuri scrise de Maica Teodosia în 
„Pasăre de nea”: 

„Eu, de unde vin e numai senin 

Și-acolo nu-l dorul nimănui, e numai senin”. 


Pentru că unde-l Dumnezeu și dorul său e seninător. Norii 
ispitelor, norii îndoielilor, norii confuziilor, norii nedumeririlor nu au 
ce căuta unde „învie Dumnezeu şi se risipesc vrăjmasii Lui”. 

„Să învie Dumnezeu şi să se risipească vrăjmasii Lui şi să fugă de 
la fata Lui toţi cei ce-L urăsc pe Dânsul”. Şi dacă ne gândim bine că 
Sfântul Apostol Pavel în Epistola întâia către Corinteni scrie că: „noi 
surpăm izvodirile minţii şi tot gândul îl robim spre ascultarea lui 
Hristos”, aflăm metoda de împlinire. Să surpi izvoarele minţii. Pentru 
că fiecare dintre noi, acolo unde ne găsim, suntem sau putem fi 
împresurați de izvodirile minţii. De o minte cu odrăsliri care nu se 
potrivesc cu poruncile lui Hristos, pentru că nu reușim nici măcar în 
parte de multe ori, să împlinim cuvântul Sfântului Apostol Pavel din 
Epistola către Romani, care zice: „schimbaţi-vă prin înnoirea minții, 
căutați să cunoaşteţi ce este plăcut și desăvârșit și nu vă asemănati 
chipului acestui veac, ci schimbaţi-vă prin înnoirea minţii” (Rom. 12, 
2).  Neliniștile, toate  neîmplinirile, toate zbuciumările, toate 
neîmplinirile vin de acolo că omul nu se supune cu mintea Domnului 
Hristos și caută el niște lucruri care nu ţin de liniște și de împlinire și 
ar trebui să fim cumva, cu o jenă în sufletul nostru, când avem 
neîmpliniri şi nemulțumiri pentru că asta înseamnă că nu ne-am 
întâlnit încă cu Domnul Hristos. 

La Schimbarea la Faţă, Sfântul Apostol Petru a zis: „Doamne, e 
bine să fim aici”. Ar trebui să zice și noi, despre noi înşine, în raport cu 
Taborul vieții noastre - cei din mănăstire, „Doamne, e bine să fim aici”. 

La învierea Sa din morţi, Domnul Hristos a dat ucenicilor Săi 
bucurie şi cei doi care mergeau spre Emaus erau cu inimile arzânde de 
prezenta Domnului Hristos, iarăsi un semn de bucurie și de împlinire. 
Mai departe, la înălțarea la cer a Domnului nostru lisus Hristos, 
ucenicii s-au întors în lerusalim cu bucurie mare. Și nu erau într-un loc 
anume, cum nu erau nici măcar în locul înălțării, căci s-au întors de 
acolo „cu bucurie mare”, bineînţeles purtând în suflet binecuvântarea 
pe care a dat-o Domnul Hristos şi purtând în suflet închinarea pe care 
au adus-o ei Domnului Hristos. 

Ne confruntăm de multe ori, unii dintre noi, și cu oameni 
neîmpliniți care au trăit ani şi ani în mănăstire. Oameni neîmpliniți 
care ar putea să aibă bucurie din darul lui Dumnezeu, din rugăciunile 
Maicii Domnului, din mijlocirile sfinţilor din slujbele Bisericii, din 
darurile Bisericii, și totuși nu au. Nu pentru că nu sunt în locuri 


favorizante pentru bine, ci pentru că nu știu să caute și nu știu căutând 
să găsească pe Cel prin care vine împlinirea - Hristos care „se face 
toate celui ce crede” și pe Cel de la care vine „toată darea cea bună și 
tot darul desăvârşit”. 

Ar fi cazul să ne întrebăm, în situații de felul acesta, de 
confruntare cu noi înşine și de cercetare de noi înșine, la vreme de 
îndreptare: câtă mulțumire purtăm în suflet? Câtă împlinire avem din 
ceea ce facem, din ceea ce gândim, din ceea ce vorbim, din ceea ce 
suntem? Să ne cercetăm pe noi înşine şi dacă vedem că nici în „locul 
împlinirilor” nu avem împlinire - să ne defăimăm. Ca acel părinte care, 
întrebat fiind ce a găsit în calea aceasta, ce-a învăţat în calea aceasta a 
călugăriei, a zis: „să mă defaim pe mine însumi”. Smerenia este un 
mijloc de înălţare, după cuvântul Domnului Hristos care zice: „cel ce se 
smereste pe sine se va înălța”, iar darul lui Dumnezeu se dă celor 
smeriti. „Învăţati-vă de la Mine că sunt blând şi smerit cu inima”, a zis 
Domnul Hristos, „şi veţi avea odihnă sufletelor voastre”. Amin. 

Înregistrare realizată la Mănăstirea Brâncoveanu 

De la Sâmbăta de Sus, 4 octombrie 1996 

Femeile gânditoare de Dumnezeu 

Întru această duminică, am auzit la sfintele slujbe spunându-se 
cuvintele: „Când Te-ai pogorât la moarte Cela ce eşti Viața cea fără de 
moarte, atunci iadul l-ai omorât cu strălucirea dumnezeirii, iar când ai 
înviat pe cei morți din cele de dedesubt, toate puterile cerești au 
strigat: Dătătorule de viață, Hristoase Dumnezeul nostru, mărire Ţie”. 
Cuvintele acestea le-am auzit de mai multe ori în cuprinsul slujbei de 
duminică de la Glasul al II-lea. Și când spunem aceste cuvinte, stăm în 
fața Mântuitorului nostru lisus Hristos, vorbim cu Mântuitorul, cu EI, 
care este fără de moarte și care totuși s-a pogorât la moarte. „Când 
Te-ai pogorât la moarte, Cela ce eşti Viața cea fără de moarte”. 

A primit Mântuitorul nostru să moară pentru păcatele noastre, a 
murit cu fire pământească, s-a despărțit sufletul de trup, aşa cum se 
întâmplă la moartea tuturor oamenilor, dar n-a murit cu firea 
dumnezeiască, El fiind Viaţa cea fără de moarte. „Când Te-ai pogorât la 
moarte, Cela ce ești Viaţa cea fără de moarte, atunci iadul l-ai omorât 
cu strălucirea dumnezeirii”, spunem noi mai departe. 

Cum anume? Atunci când Domnul nostru lisus Hristos a fost 
înmormântat de Iosif din Arimateea şi de Nicodim, a fost așezat în 
mormânt cu trupul și s-a pogorât în iad cu sufletul, dar cu dumnezeirea 


a fost pretutindeni, și în mormânt cu trupul, şi în iad cu sufletul. De 
aceea se spune: „Atunci iadul l-ai omorât cu strălucirea dumnezeirii”. 
Când s-a pogorât Domnul Hristos la iad, iadul a încetat să mai fie iad, 
întunericul a fost strălucit de strălucirea dumnezeirii şi a avut loc 
această pogorâre la moarte şi apoi în cele mai de jos ale pământului, în 
locasurile morţilor, iar prin aceasta iadul a fost nimicit. Aceasta a avut 
drept urmare faptul că cei morți au fost înviați: „Atunci iadul l-ai 
omorât cu strălucirea dumnezeirii; iar când ai înviat pe cei morți din 
cele de dedesubt” (din cele de jos). Cei vechi credeau că lumea aceasta 
este împărțită în trei părti, ca şi când ar avea trei etaje: la mijloc 
pământul, sus cerul şi jos iadul, sub pământ. Era o concepţie a lor şi 
atunci Biserica, având în vedere concepția aceea, spune: „Te-ai pogorât 
la iad, ai înviat pe cei morți din cele de dedesubt. 

Atuncea iadul ai omorât cu strălucirea dumnezeirii Tale, iar 
când ai înviat pe cei morți din cele de dedesubt, toate puterile cereşti 
au strigat: Dătătorule de viață, Hristoase Dumnezeul nostru, mărire 
Ţie”. Ceea ce s-a întâmplat atunci trebuie să se întâmple în fiecare 
dintre noi. Dacă avem un iad în sufletul nostru, acesta trebuie să se 
nimicească. Dacă avem porniri rele, trebuie să se schimbe spre bine. 
Iadul din sufletul nostru, atâta cât este, dacă este, trebuie să fie pătruns 
de strălucirea dumnezeirii, să învieze Dumnezeu în noi, „să învie 
Dumnezeu şi să se risipească vrăjmasii Lui”, să siântăm pe Dumnezeu 
viu şi lucrător în noi şi toate împotrivirile din suflet să se nimicească și 
atunci puterile cerului strigă și pentru noi, și pentru cele ce se 
întâmplă în noi: „Dătătorule de viaţă, Hristoase, Dumnezeul nostru, 
mărire Ție”. 

Aşa vorbim cu Domnul Hristos și mai vorbim cu El în această 
duminică zicând: „De Te-ai şi pogorât în mormânt, cela ce eşti fără de 
moarte, dar puterile iadului ai zdrobit şi ai înviat ca un biruitor, 
Hristoase, Dumnezeule, zicând femeilor mironisite: Bucurati-vă şi 
apostolilor Tăi pace dăruindu-le, Cela ce dai celor căzuţi ridicare”. Îi 
spunem Domnului Hristos că, cu toate că s-a pogorât în mormânt, cu 
toate că a fost ca un mort în mormânt, cu puterea dumnezeiască a 
zdrobit iadul. „Cu toate că Te-ai pogorât în mormânt, cela ce eşti fără 
de moarte”, Te-ai pogorât în mormânt după firea omenească, Te-ai 
unit cu cei morți dar, cu puterea Ta, ai zdrobit iadul, „dar puterile 
iadului ai zdrobit şi ai înviat ca un biruitor, zicând femeilor mironosite: 
Bucurati-vă”. După învierea Sa, Domnul Hristos, aşa cum mărturisește 


Sfântul Evanghelist Matei, s-a întâlnit cu femeile mironosite, care L-au 
întâmpinat şi Domnul Hristos le-a întâmpinat pe ele şi a zis către ele: 

„Bucurati-vă” (Mt. 28, 9). Le-a salutat. Cuvântul bucurati-vă nu 
este un îndemn la bucurie, ci este un salut. „Bucurati-vă” e salutul pe 
care l-a întrebuințat Domnul Hristos în înțelesul că cuvântul din limba 
ebraică s-a tradus în limba greacă prin „bucurati-vă”, iar în limbile 
moderne nu peste tot găsim în Noul Testament cuvântul „bucurati-vă”, 
ci găsim cuvântul fiți salutați. 

lubiţi credincioşi, Domnul Hristos a zis femeilor: „bucurati-vă”. 
Noi ne putem gândi și la un îndemn la bucurie, pentru că Domnul 
Hristos a adus bucuria învierii şi s-au bucurat ucenicii că L-au văzut pe 
Domnul (În 20, 20). Deci, a zis femeilor „bucurati-vă” și apostolilor le-a 
dat pace. „Și apostolilor Tăi pace dăruindu-le, Cela ce dai celor căzuți 
ridicare”. lubiţi credincioşi, însă, în această zi în care pomenim pe 
femeile mironosite și zicem c-a zis Domnul Hristos femeilor mironosite 
„bucurati-vă”, ne gândim totodată și la Sfântul Iosif din Arimateea, care 
a fost în legătură cu Domnul Hristos prin aceea că l-a înmormântat cu 
cinste pe El. A cerut autorizație de la Pilat să-l înmormânteze pe 
Mântuitorul, pe învățătorul cel răstignit. A primit autorizație și l-a 
înmormântat şi Biserica îl pomenește întru această zi împreună cu 
femeile purtătoare de mir, cu femeile care au cumpărat miresme și au 
pregătit miresme și s-au dus să le verse peste trupul Domnului nostru 
lisus Hristos, dar n-au putut să-și împlinească gândul pentru că 
Domnul nostru lisus Hristos înviase din morți. 

În legătură cu aceste femei mironosite, cu aceste femei 
purtătoare de mir, femei doritoare de a-l cinsti pe Mântuitorul nostru 
lisus Hristos, în legătură cu aceste femei, Biserica noastră spune: „Pe 
Soarele cel mai înainte de soare, care a apus oarecând în mormânt, 
mers-au mai înainte de către ziuă căutându-L ca pe o zi mironositele 
fecioare și una către alta striga: «O, prietenelor, veniți să ungem cu 
miresme trupul cel de viață purtător și îngropat, trupul care a înviat pe 
Adam şi care acum zace în mormânt. Să mergem şi să ne sârguim ca şi 
magii și să ne închinăm, și să aducem miruri în loc de daruri, Celui ce 
nu în scutece, ci în giulgiu este înfășurat, şi să plângem, şi să strigăm: O, 
Stăpâne, scoală-Te, Cela ce dai celor căzuţi sculare»” (Icos). Aceasta 
este o alcătuire a Bisericii noastre, o minunătie de gânduri bune și 
frumoase, pe care o avem în cuprinsul slujbelor noastre de la Paști, și o 
avem şi în cuprinsul slujbei de astăzi. Și spunem, vorbind cu cei ce ne 


ascultă: „Pe Soarele cel mai înainte de soare - așa-l numim pe Domnul 
Hristos: Soare înainte de Soare, Soarele care a făcut soarele - Pe 
Soarele cel mai înainte de soare, care a apus oarecând în mormânt”. A 
fost înmormântat soarele? Poate să fie soarele înmormântat? Nu poate. 
Soarele nu apune niciodată, apune pentru noi și răsare pentru alții. „Pe 
Soarele cel mai înainte de soare, care a apus oarecând în mormânt, 
mers-au mai înainte de către ziuă - până nu s-a făcut ziuă (şi aici 
urmează ceva frumos) - căutându-l ca pe o zi mironositele fecioare 
(mironositele în general, c-au fost şi fecioare, şi nefecioare între ele. 
Chiar mă întreba cineva, undeva, că de ce se spune mironositele 
fecioare? Şi am spus că se referă la acelea care au fost fecioare. Dar, a 
fost şi Maria Magdalena, care de fapt n-a fost fecioară); - şi una către 
alta striga: O, prietenelor, veniți să ungem cu miresme trupul cel de 
viață purtător şi îngropat, trupul care a înviat pe Adam cel căzut și care 
zace în mormânt”, ele considerau că Trupul Domnului e în mormânt, 
zace în mormânt. Nu ştiau că 79 

Domnul Hristos a înviat. „Să mergem să ne sârguim ca și magii, 
şi să ne închinăm, şi să aducem miruri în loc de daruri”. Magii au adus 
daruri la naşterea Mântuitorului, când Domnul Hristos ca prunc a fost 
înfășurat în scutece, şi acum era înfășurat, dar nu în scutece, ci în 
giulgiu. Se face o legătură, pe care bineînțeles că n-au făcut-o 
mironositele, dar pe care o face Biserica. „Şi să mergem să ne sârguim 
ca şi magii, şi să ne închinăm, și să aducem miruri în loc de daruri”. Nu 
aducem aur, tămâie și smirnă cum au adus magii, ci aducem miruri în 
loc de daruri Celui ce, nu în scutece ca la naștere, ci în giulgiu este 
înfăşurat şi să plângem şi să strigăm: „O, Stăpâne, scoală-Te, Cel ce dai 
celor căzuți ridicare”. Sunt niște lucruri minunate cu care ne 
împodobim mintea la această sărbătorire, în această duminică în care 
pomenim pe femeile mironosite, pe femeile purtătoare de mir, pe 
femeile gânditoare de Dumnezeu. Cred că acesta este lucrul cel mai de 
căpetenie pe care ar trebui să-l avem în vedere într-o zi ca aceasta. 
Biserica ne spune că femeile mironosite au fost gânditoare de 
Dumnezeu, L-au avut în vedere pe Dumnezeu, L-au avut în principal în 
sfera gândurilor lor pe Domnul Hristos şi de aceea erau gânditoare de 
Dumnezeu. Când eram eu copil, buna mea, Dumnezeu s-o odihnească, 
când îi venea ceva deosebit în minte spunea: 

„Mi-o adus Dumnezeu în gând”. Aceasta înseamnă să fii gânditor 
de Dumnezeu, să primeşti în gând gândurile lui Dumnezeu, să aduni în 


minte, gândurile lui Dumnezeu. De unde? Din Sfânta Evanghelie, unde 
sunt cuvintele lui Dumnezeu, gândurile lui Dumnezeu, care sunt 
veșnice; din scrierile Sfinţilor Apostoli, care au fost insuflați de Duhul 
Sfânt, din scrierile Sfinților Părinţi și mai ales de la sfintele slujbe. lată, 
v-am spus nişte gânduri luminate. Asta înseamnă să ai gândurile lui 
Dumnezeu şi să fii gânditor de Dumnezeu și mai ales femeile să fie 
gânditoare de Dumnezeu ca să se potrivească cu femeile mironosite. 

Deci, iubiţi credincioși, în această zi în care ne gândim la femeile 
cinstitoare de Dumnezeu, care au vrut să-L cinstească pe Mântuitorul 
prin miruri, pe care le-au cumpărat şi pe care le-au pregătit şi în care 
şi-au pus inima lor, în această zi e cazul să ne aducem aminte că 
femeile purtătoare de mir, femeile gânditoare de Dumnezeu, femeile 
mironosite, n-au putut să-şi întrebuințeze mirurile și s-au întors cu ele 
înapoi, pentru că Domnul Hristos înviase din morți. De aceea zicem noi 
la Sfânta Slujbă de înviere: „Femeile cele gânditoare de Dumnezeu în 
urma Ta cu miruri au alergat şi pe care ca pe un mort cu lacrimi Te 
căutau, bucurându-se s-au închinat Ție, Dumnezeului celui viu și 
Pastile cele mântuitoare ucenicilor Tăi, Hristoase, le-au binevestit”. Au 
plecat cu un gând la mormânt şi s-au întors cu gândul că Domnul 
Hristos a înviat şi au spus ucenicilor că Domnul Hristos a înviat. 

lubiţi credincioşi, femeile purtătoare de mir şi-au arătat 
cinstirea pe care o purtau în inima lor, dar nu și-au arătat-o prin 
mirurile pe care le-au pregătit, pentru că nu mai era trebuinţă de ele, 
dar cinstirea cea din inimă a rămas pentru totdeauna lucrătoare şi de 
la femeile mironosite putem învăța să fim și noi cinstitori ai 
Mântuitorului nostru lisus Hristos. Cu ce, iubiţi credindioşi? Noi ce 
putem să-l aducem Domnului lisus Hristos ca să ne aflăm în lucrarea 
femeilor mironosite? Miruri nu avem de unde, dar Biserica noastră 
zice așa: „Să mânecăm cu mânecare adâncă şi în loc de mir, cântare să 
aducem Stăpânului, și să-L vedem pe Hristos, Soarele dreptăţii, tuturor 
viață răsărind” (Irmos, cântarea a cincea de la Slujba învierii). Mirurile 
noastre sunt cântarea noastră de laudă, cântarea noastră de 
preamărire adusă Domnului Hristos. Slujbele noastre care sunt ca o 
revărsare de mir, de miresme, către Mântuitorul nostru lisus Hristos și 
aduc binecuvântarea Domnului nostru lisus Hristos peste noi. Femeile 
purtătoare de mir, femeile gânditoare de Dumnezeu, femeile care au 
adus miruri, ne învață pe noi să aducem cântare Stăpânului și să-L 
vedem pe Hristos, Soarele dreptății, tuturor viață răsărind. 


lubiţi credincioşi, femeile purtătoare de mir au vrut să aducă 
miresme, au pregătit miresme și au arătat cinstirea lor prin miresme. 
Noi să arătăm cinstirea noastră prin laude aduse lui Dumnezeu, prin 
laude aduse Mântuitorului nostru lisus Hristos, Celui ce a înviat din 
morți cu moartea pe 80 

Moarte călcând şi nouă ne-a dăruit viață veşnică. Şi închinarea 
noastră să o aducem pentru că și femeile purtătoare de mir s-au 
închinat Mântuitorului nostru lisus Hristos când s-au întâlnit cu 
Hristos, iar Domnul Hristos le-a spus: „Bucurati-vă”, şi le-a spus: „nu vă 
temeti” (Mt. 28, 9-10). A pomenit două din darurile învierii. Noi ştim că 
din mormântul dătător de viață al Mântuitorului au izvorât mai ales 
cinci daruri ale învierii şi anume: iertarea păcatelor, că Domnul Hristos 
a dat ucenicilor puterea de a ierta păcatele, a suflat peste ei Duh Sfânt 
şi a zis: „Luaţi Duh Sfânt, cărora veţi ierta păcatele vor fi iertate şi 
cărora le veţi tine, vor fi ţinute” (În 20, 22 - 23). A dat Mântuitorul 
nostru lisus Hristos, după înviere, bucurie, „s-au bucurat ucenicii 
văzând pe Domnul” (În 20, 20), iar femeilor mironosite le-a zis 
„bucurati-vă”. A dat Domnul Hristos, după învierea Sa, netemere, a zis 
„Nu vă temeti” (Mt. 28, 10). A dat Domnul Hristos, deci, curaj celor care 
au crezut în înviere, a dat Domnul Hristos pace Apostolilor Săi, că de 
fiecare dată când s-a întâlnit cu ei, le-a zis „Pace vouă” (În 20, 2; le. 24, 
36) şi le-a dat binecuvântare, căci la cer s-a înălțat binecuvântând (Le 
24, 51). 

Să ne învrednicească bunul Dumnezeu şi pe noi să fim gânditori 
de Dumnezeu ca femeile purtătoare de mir, să aducem și noi cinstire 
Mântuitorului ca femeile mironosite, să-L aşezăm şi noi în sufletul 
nostru cu cinstirea pe care i-a arătat-o Domnului Hristos Iosif din 
Arimateea, care L-a aşezat în mormânt, să avem și noi bucuria 
întâlnirii cu Dumnezeu cum au avut-o femeile mironosite, să avem și 
noi binecuvântarea Domnului nostru lisus Hristos, care se arată mai 
ales în iertarea păcatelor și atunci vom fi părtași învierii Domnului 
nostru lisus Hristos, de acum și până-n veac. Amin. 

Mărire Tatălui și Fiului și Sfântului Duh. Amin. Hristos a înviat! 

Predică ţinută la Mănăstirea Brâncoveanu de la Sâmbăta de Sus 
în Duminica a treia după Paști, a Mironositelor, 3 mai 1998) Sămânța și 
pământul inimii 

Prea Sfinţite Părinte Mitropolit Serafim, Preacucernici Părinţi și 
iubiți credincioși, S-a sfârşit cuvântul Mântuitorului nostru lisus 


Hristos în legătură cu pilda semănătorului şi cu tălmăcirea ei în 
cuvintele: „Cel ce are urechi de auzit să audă”. Ce să audă? Să audă 
pilda semănătorului şi ce să mai audă? Să audă tâlcuirea ei. În Sfânta 
Evanghelie avem două pilde spuse de Mântuitorului nostru lisus 
Hristos în legătură cu semănatul: pilda cu semănătorul și pilda cu 
sămânța cea bună și cu neghina. Pilda cu semănătorul o găsim în trei 
locuri, în trei Evanghelii: în Sfânta Evanghelie de la Matei, cap. 13, în 
Sfânta Evanghelie de la Marcu, în cap. 4 şi în Sfânta Evanghelie de la 
Luca în cap. 8, iar pilda cu sămânţa cea bună și cu neghina o găsim 
numai în Sfânta Evanghelie de la Matei, în continuarea pildei cu 
semănătorul. Și este interesant de observat că amândouă aceste pilde 
au fost tâlcuite de Domnul nostru Hristos. Dacă este vorba să ne oprim 
cu gândul asupra pildei cu semănătorul, care s-a citit astăzi din Sfânta 
Evanghelie, putem să știm numai din citirea Sfintei Evanghelii ce a 
înțeles Domnul Hristos prin semănător, ce a înţeles Domnul Hristos 
prin pământul bătătorit, ce a înţeles Domnul nostru lisus Hristos prin 
pământul pietros, ce a înțeles Domnul nostru lisus Hristos prin 
pământul împresurat de spini și ce a înțeles Domnul nostru lisus 
Hristos prin pământul cel bun, în care sămânţa cea bună, care este - 
s-a spus clar - cuvântul lui Dumnezeu. Cuvântul lui Dumnezeu aduce 
rod bun în pământul cel bun. Dacă 81 

Domnul nostru lisus Hristos şi-a sfârşit pilda și tălmăcirea ei cu 
cuvintele „Cel ce are urechi de auzit să audă”, înseamnă că lucrurile 
acestea sunt foarte importante pentru noi. E important să știm că 
pământul cel bun îi reprezintă pe oamenii care, cu inimă curată şi bună 
primesc cuvântul şi fac rod întru răbdare. E important să știm că 
pământul împresurat de spini, în care nu ajunge sămânţa cea bună - 
cuvântul lui Dumnezeu să rodească, îi reprezintă pe oamenii aceia 
care, sub povara grijilor și a bogătiei și a plăcerilor vieţii, nu ajung să 
vadă în sufletul lor rodind cuvântul lui Dumnezeu. Cel ce are urechi de 
auzit să audă şi să ştie și să nu uite, să ţină minte că pământul pietros 
este pământul inimii acelor credincioşi care se bucură de cuvântul lui 
Dumnezeu, dar care atunci când ajung în împrejurări constrângătoare, 
în împrejurări mai grele, se leapădă de cuvântul lui Dumnezeu și în 
aceia sămânța cea bună nu aduce rod. Cei ce au urechi de auzit să audă 
că pământul cel bătătorit în care nici măcar nu prinde rădăcină 
cuvântul lui Dumnezeu, sunt acei oameni care auzind cuvântul îndată îl 
şi uită. Și Domnul Hristos spune chiar că diavolul, satana, 


împotrivitorul ia cuvântul din inima lor - și acum fiți atenţi - ca nu 
cumva crezând să se mântuiască. 

De ce ia diavolul cuvântul lui Dumnezeu din inima celor care 
nu-s interesați pentru cuvântul lui Dumnezeu? Ca nu cumva să fie 
interesați, ca nu cumva să primească cuvântul lui Dumnezeu, ca nu 
cumva crezând în cuvântul lui Dumnezeu, să se mântuiască. Sunt multe 
locuri în Sfânta Evanghelie în care ni s-au păstrat cuvinte ale Domnului 
nostru lisus Hristos în legătură cu credința și cu mântuirea. Să ne 
gândim, de pildă, la sfârşitul Evangheliei de la Marcu, unde e scris că a 
zis Domnul Hristos după învierea Sa către ucenicii Săi: „Propovăduiţi 
Evanghelia la toată făptura. Cel ce va crede și se va boteza se va 
mântui” - cu credinţa lui Dumnezeu, „iar cel ce nu va crede se va 
osândi”. Or, diavolul vrea aceasta ca oamenii să nu se mântuiască, ci să 
se osândească. Știm apoi că de multe ori a zis Domnul Hristos în 
privința mântuirii de suferință, în privința mântuirii de moarte, în 
privința mântuirii de boală, în privința mântuirii de păcat, a zis 
Domnul Hristos că aceasta se realizează prin credinţă. Şi a zis Domnul 
Hristos şi că „de nu veţi crede cine sunt, în păcatele voastre veți muri”. 
Și a zis Domnul Hristos în legătură cu femeia păcătoasă, despre care 
citim în al VII-lea capitol din Sfânta Evanghelie de la Luca: „Credinţa ta 
te-a mântuit. Mergi în pace” (Le 7, 5). La fel a zis și către femeia cu 
curgere de sânge, care s-a atins de poala hainei Domnului nostru lisus 
Hristos, încredinţată fiind că se va vindeca. A zis Domnul Hristos către 
ea: „Îndrăzneşte, fiică, credinţa ta te-a mântuit” (Mt. 9, 22). Ca să avem 
în noi cuvântul lui Dumnezeu și ca cuvântul lui Dumnezeu primit în 
sufletul nostru prin credință să fie roditor spre mântuire, este de 
trebuință credința. Către lair, mai marele unei sinagogi care avea o 
fiică pe moarte și care s-a dus la Domnul Hristos, rugându-L pentru 
fiica lui, Domnul Hristos a zis: „Voi veni în casa ta și se va tămădui . Și 
când lair a aflat că copila lui a şi murit, nu numai că era pe moarte cum 
o ştia el, şi-a pierdut credința. Și atunci a zis Domnul Hristos: 
„Îndrăzneşte, crede numai și se va mântui” (Le 8, 50). A stăruit Domnul 
Hristos ca oamenii să aibă credinţă. Să aibă credinţă în cuvântul lui 
Dumnezeu, să nu se îndoiască. Sfântul Isaac Sirul spune că „casa 
credinței este mintea de copil şi inima curată”. Și avea de unde să știe 
Sfântul Isaac Sirul că credinţa se întărește în inima curată, pentru că a 
citit şi el desigur din Sfânta Evanghelie cuvântul Domnului Hristos că 
cei care au inimă curată şi bună aceia aduc rod întru răbdare. Mulţi 


dintre credincioșii noştri sunt ispititi de gândul că ar putea înainta în 
credinţă, că ar putea înainta într-o viață curată, într-o viață deosebită, 
dacă ar cunoaște mult. Sfântul Marcu Ascetul, însă, atrage atenția 
asupra faptului că cunoștința singură, cum zice Sfântul Apostol Pavel, îl 
îngâmfă pe om, iar împlinirea cuvântului este mântuitoare. Credința 
nelucrătoare. 

„Cunoșştința singură îl îngâmfă pe om, îndemnându-l la 
nelucrare, iar iubirea zideşte, îndemnându-l la răbdarea tuturor”. E 
cuvântul Sfântului Marcu Ascetul. 

lubiţi credincioși, uităm, prea mult uităm. Uităm când vrem să 
cunoaştem mult. Nu acesta este lucrul de căpetenie. Uităm lucrul 
acesta și mai ales uităm că Domnul Hristos a zis „Fericiţi sunt cei curaţi 
cu inima, că aceia vor vedea pe Dumnezeu”. Sunt bune și studiile, e 
bine şi să cunoşti, să cunoşti multe, dar cel mai bine e să-ți cunoști 
sufletul, să-ți cunoşti inima, să ştii cum te raportezi tu ca om la ceea 
ce-ţi spune Dumnezeu. Un părinte cu viață îmbunătăţită și cu 
cunoștință deosebită, 82 

Care a trăit cândva și la mănăstire la Sâmbăta, părintele Arsenie 
Boca, a zis că „studii teologice pot cunoaște şi păgânii”. Lucrul de 
căpetenie este să ai cunoștință de Dumnezeu. Și mi-a pus în față o 
alcătuire din catavasiile de la înălțarea Domnului, prima catavasie, care 
zice așa: „Cu dumnezeiescul nor fiind acoperit gângavul - e vorba de 
Moise - a spus legea cea scrisă de Dumnezeu”. Cum s-a ajuns la 
aceasta? Ni se spune mai departe: „Că scuturând tina de pe ochii minţii, 
vede pe Cel Ce este”, adică pe Dumnezeu, care s-a prezentat pe Sine, 
zicând: „Eu sunt Cel Ce sunt”, vede pe Dumnezeu, vede pe Cel Ce este - 
” şi se învaţă cunoștința Duhului, cinstind cu dumnezeieşti cântări”, e 
vorba de cunoștința pe care i-o dă Duhul Sfânt, iar rezultatul este că 
cinstește cu dumnezeiești cântări. Deci, textul este următorul: „Cu 
dumnezeiescul nor fiind acoperit gângavul, a spus legea cea scrisă de 
Dumnezeu, că scuturând tina de pe ochii minţii”, norul fiind Duhul 
Sfânt, înlăturând ceea ce se împotrivește cunoștinței, să zicem așa 
preconcepţiile, dacă vreţi, care nu ţin de Dumnezeu, „scuturând tina de 
pe ochii minţii”, scuturând urmările păcatului care întunecă mintea, 
întunecă cunoştinţa, scuturând tina de pe ochii minții, înlăturând tina 
de pe ochii minţii, „vede pe Cel Ce este”, îl vede pe Dumnezeu. Cum îl 
vede pe Dumnezeu? Cum poate omul să vadă pe Dumnezeu? Ştiţi cum 
îl poate vedea cel mai bine? Știind că nu-L poate vedea. Când are 


conștiința aceasta că eu orice aş face nu pot vedea pe Dumnezeu, 
pentru că „Dumnezeu e mai presus de ceea ce poate omul cugeta și 
spune”, zice Sfântul Simeon Noul Teolog. Și de aceea „vede pe Cel Ce 
este”, pentru că ştie că nu-L poate vedea și se pleacă cu mintea. Tot 
Părintele Arsenie zicea că „noi avem mintea care discută cu Dumnezeu, 
în loc să se supună fără discuţie”. 

Deci, vede pe „Cel Ce este şi se-nvată cunoștința Duhului”, 
se-nvată o altă cunoștință decât cunoștința din carte. Sfântul loan, cel 
care a scris Scara, spune așa, referindu-se la cuvântul Domnului 
Hristos: „Învăţati-vă de la Mine că sunt blând cu inima şi veţi avea 
odihna sufletelor voastre”. „Învăţati-vă, nu de la om, nu de la înger, nu 
din carte, ci de la Mine, de la lucrarea Mea cea din voi și veţi avea 
odihnă sufletelor voastre de patimile cele ce vă hărțuiesc pe voi”. 

Deci, iubiţi credincioşi, aceasta trebuie să avem noi în vedere la 
ceea ce a spus Domnul Hristos, să avem inimă curată: „Fericiţi sunt cei 
curați cu inima că aceia vor vedea pe Dumnezeu”. Să ne gândim la 
aceea că cei cu inimă curată și bună aduc rod întru răbdare. Pe ce 
temei? Pe temeiul credinţei în cuvântul lui Dumnezeu. Pe temeiul 
cuvântului semănat în sufletele noastre. Să ştiţi că nu-l fără importantă 
faptul că Biserica noastră are rânduieli ca în această vreme de toamnă 
când se seamănă grâul, să se citească din Sfânta Evanghelie pilda cu 
semănătorul. Bineînţeles că Domnul Hristos n-a vrut să le dea 
oamenilor o lecție de agricultură. Domnul Hristos a luat împrejurări 
din agricultură, din plugărie ca să-l învete pe oameni lucruri mai 
presus de lumea aceasta, să-l învete despre un alt semănat. Că nu 
există numai semănatul de grâu, că nu există numai semănatul de 
plante, ci există şi un semănat spiritual, un semănat duhovnicesc. Eu, 
de pildă acuma, semăn. 

Semăn prin cuvânt, aduc cuvântul lui Dumnezeu în inimile 
voastre și voi îl primiţi. Unii ca pământ bătătorit, alții ca pământ 
pietros, alții ca pământ împresurat de spini şi alții ca pământ care 
reprezintă inima curată și bună. Rod vor aduce aceia care primesc 
cuvântul cu inimă curată și bună, cu minte de copil neîmpotrivitoare, 
cu inimă curată, primitoare. Cine e așa, are nădejde să rodească în el 
cuvântul lui Dumnezeu și acela are urechi de auzit și aude. Toţi care 
vorbim, nu numai când predicăm, toţi cei care scriem cuvinte de 
învățătură sau scriem ceva spre cunoștința altora care citesc suntem 
semănători. Toţi care vorbim în vorbirea de toate zilele suntem 


semănători. În faptele Apostolilor se spune că ajungând Sfântul 
Apostol Pavel în Atena şi începând să propovăduiască în piată unii au 
întrebat: „Ce vrea acest semănător de vorbe?” Deci era concepția 
aceasta înstăpânită în gândurile oamenilor că și cuvintele rostite, ceea 
ce spunem noi în vorbirea de toate zilele, de fapt este un semănat. Un 
semănat spre rodire bună sau un semănat spre rodire rea. Pentru că 
am zis că este şi o pildă cu sămânța cea bună și cu neghina. Și în acea 
tâlcuire a pildei Domnul Hristos spune că cel ce seamănă sămânța cea 
bună, seamănă cuvântul cel bun, dar sunt și unii care seamănă 
neghină, seamănă învățături rele. Și atunci înseamnă că noi trebuie să 
fim cu grijă și la ce sc. 83 

Seamănă în sufletul nostru prin ceea ce auzim, şi la ceea ce se 
seamănă în sufletul nostru prin ceea ce citim. Sunt unii care zic: „A, păi 
pe mine nu mă interesează. Din orice carte poţi să înveţi și ceva bun”. 
Să ştiţi că nu-i aşa. Nu din orice carte poţi să înveţi ceva bun. Și mai 
ales nu înveţi ceva bun atunci când n-ai ceva bun în sufletul tău ca să 
nimicească relele care îţi vin. Trebuie să fii întărit în suflet ca bând 
ceva dătător de moarte, cum zice Domnul Hristos că semnele celor 
care vor crede vor fi acestea: în limbi noi vor vorbi, serpi vor lua în 
mână şi chiar ceva dătător de moarte de vor bea nu-l va vătăma pe ei. 
Cine-s aceștia? Cei care trăiesc prin credință, cei care știu de 
Dumnezeu, cei care știu de cuvântul lui Dumnezeu. Da, aceștia 
într-adevăr pot să nimicească orice răutate care le-ar veni în suflet și 
nu primesc în suflet lucruri necuviincioase şi lucruri nefolositoare. 
Pentru că L 

Auzim pe Domnul Hristos spunând: „Cel ce are urechi de auzit 
să audă”. Ştie, a auzit ceea ce trebuie să audă. Și zice Sfântul Marcu 
Ascetul că „gândul cel rău în inima iubitoare de osteneală nu rămâne 
cum nu rămâne focul în apă”. Dacă pui foc în apă se stinge dintr-odată. 
Tot aşa şi cu gândul cel rău, şi cu învățătura cea rea. 

Deci, iubiţi credincioși, să ţinem minte lucrul acesta şi că trebuie 
să ne pregătim inima în aşa fel încât să fie primitoare a cuvântului lui 
Dumnezeu, dar și că noi înșine suntem învățători, suntem, prin ceea ce 
spunem, înmulţitori de semănat, aducem seminţe în sufletul altora și 
să fim cu grijă ca să aducem numai ceea ce e frumos și bun. Am ascultat 
odată un preot vorbind la noi la mănăstire, un preot venit din 
străinătate, un preot romano-catolic. A ținut o mesă în pădure și am 
fost şi câțiva dintre noi, şi a vorbit în limba franceză pentru cel pe 


care-l avea în grijă şi s-a referit la pilda cu semănătorul şi mi-a rămas 
de atunci o idee foarte importantă. A semănat părintele acela în inima 
mea, cum a fost curată, necurată, dar în orice caz am reţinut de la el, 
n-a venit vrăjmasul să-mi ia cuvântul din inimă, nu am verificat cu alte 
lucruri, pentru că nu am avut cum să-l verific pentru că era o idee, dar 
o idee importantă și eu o pun la inimă, iubiţi credincioși, și atunci 
înseamnă că și eu semăn în sufletele voastre această idee semănată de 
altul în inima mea. așa merg lucrurile. Unul primeşte, seamănă mai 
departe, celălalt aude, duce şi el mai departe, numai să fie cu grijă ce 
duce. 

Şi ce-a spus părintele acela? A spus că a zis Domnul Hristos 
despre cele patru feluri de pământ: pământ bătătorit, pământ pietros, 
pământ cu spini, pământ bun. Și zicea el, şi asta mi-a plăcut foarte tare, 
şi nu m-a slujit mintea să mă gândesc la asta mai înainte să-l fi auzit pe 
el. A zis că același om poate să fie uneori pământ bătătorit, alteori 
poate să fie pământ pietros pentru cuvântul lui Dumnezeu, alteori 
poate să fie pământ cu spini şi alteori poate să fie pământ care 
reprezintă inima curată şi bună. Tare mi-a plăcut mie ideea asta. Şi aşa 
mi-a plăcut de tare că n-am putut să n-o spun şi aici, fiind vorba de 
pilda cu semănătorul. 

Deci, iubiţi credincioși, să fim cu luare-aminte. Ce-am auzit să 
auzim cu adevărat, să ținem minte. 

Să ținem minte că fată de cuvântul lui Dumnezeu ne raportăm în 
chip diferit. Fiecare ştie cum se raportează el: ca pământ bătătorit, 
neavând aderentă la cuvântul lui Dumnezeu sau cuvântul lui 
Dumnezeu la inima noastră; ca pământ pietros, primind cuvântul cu 
bucurie, şi acesta e un semn că prețuim cuvântul, dacă-l primim cu 
bucurie; apoi alteori poate suntem noi înșine și fiecare dintre noi 
numai pământ împresurat de spini și numai Dumnezeu ştie cine-l 
pământ bun, care aduce roade bune şi aduce rod întru răbdare. 

Deci să ne gândim, iubiţi credincioşi, mai ales la aceste două 
lucruri: că mântuirea-l prin credință şi să ne cercetăm dacă suntem în 
credință, cum zice Sfântul Apostol Pavel în Epistola a doua către 
Corinteni: „Cercetaţi-vă pe voi dacă sunteţi în credință” (II Cor. 13, 5). 
Și, sigur, voi, cei care sunteți aici sunteţi în credinţă, pentru că credința 
v-a adus aici, credinţa v-a ținut la sfânta slujbă, credinţa vă întăreşte în 
gânduri bune, credinţa vă ţine aproape de Biserică. Și sunt bucuros de 
toţi, şi vă felicit pe toți că aveţi atâta credință câtă să vă aducă în fața 


lui Dumnezeu duminica la sfânta slujbă. 

Să mulțumim lui Dumnezeu toţi, să mulţumiţi și fiecare dintre 
voi pentru această credință câtă o aveţi. Numai că credinţa nu trebuie 
să fie numai în cuprinsul slujbei și numai în cuprinsul bisericii, ci să 
mergem mai departe și s-o ducem între oamenii între care trăim și să 
le dovedim că cuvântul lui Dumnezeu este viu și lucrător în viața 
noastră și poate fi viu şi lucrător în viața altora. Și să nu uităm 
niciodată că numai inima curată ne apropie de Dumnezeu. Cunoştinţa 
înmulțită poate să ne depărteze de Dumnezeu, cunoștința înmulțită și 
de multe feluri poate să ne ducă la confuzii şi la nedumeriri, dar cine 
are inimă curată nu se poate să nu simtă prezenta lui Dumnezeu în ea, 
inima curată și bună. De aceea a zis că uneori putem să fim un fel de 
pământ pentru cuvântul lui Dumnezeu, alteori alt fel de pământ. Să fim 
cu grijă să fim mai ales pământ roditor, pământ bun, să avem inimă 
curată și bună, ca să avem şi rod înmulțit, rod de faptă bună, să aducem 
bucurie în jurul nostru, să nu supărăm pe nimeni, iar sămânța pe care 
o răspândim să fie sămânță care să rodească spre binele nostru și spre 
binele celor din jurul nostru, spre lauda lui Dumnezeu, spre mărirea 
Mântuitorului nostru lisus Hristos, care ne-a spus o astfel de pildă și 
ne-a atras atenţia să ascultăm cuvântul și să-l împlinim. Amin. 

Cuvânt la Duminica a XXI-a după Rusalii (Pilda Semănătorului), 
Biserica Sfântul Nicolae, Paraclis Universitar din București, 11 
octombrie 1998 

Neo-lsihasmul românesc 

Înalt prea Sfinţite Părinte Arhiepiscop Iosif, iubiţi credincioși, 
pentru că a fost afirmată ideea că îmi plac versurile, şi versurile scrise 
de Zorica Latcu, pentru că s-a cântat Acatistul Bunei Vestiri, îmi voi 
începe cuvântul cu niște versuri, și anume, cu o alcătuire intitulată Filă 
din Acatist, care mie îmi place foarte mult şi care, sigur, o să vă placă 
tuturor: 

„Bucură-te, leagăn alb de iasomie. 

Către care-n roiuri fluturii coboară. 

Bucură-te, raza stelei din vecie. 

Şipot care curge lin cu apă vie. 

Bucură-te, Maică, pururea Fecioară. 

Dulcea mea Marie. 

Bucură-te, floare fără de prihană. 

Albă ca argintul nopţilor de vară. 


Spicul cel de aur veşnic plin cu hrană 

Mirul care vindeci orice fel de rană. 

Bucură-te, Maică pururea Fecioară. 

Ploaia cea de mană. 

Bucură-te, brazdă plină de rodire. 

Munte sfânt în care s-a-ngropat comoară. 

Bucură-te, cântec tainic de iubire. 

Clopot de chemare, cântec de mărire. 

Bucură-te, Maică pururea Fecioară. 

Blândă fericire. 

Bucură-te, mărul vieţii care-nvie. 

Pomul greu de roadă-n plină primăvară. 

Bucură-te, iarăsi, țărm de bucurie 

Dintru care curge miere aurie. 

Bucură-te, Maică, pururea Fecioară. 

Sfânta mea Marie”. 

M-am gândit la versurile acestea când se cânta acatistul, și 
mi-am zis: „Uite, ar fi potrivit ca după acatistul acesta să spun eu 
versurile acestea - Filă din Acatist - chiar în biserică” și iată a rânduit 
Dumnezeu să fie aşa. 

Şi acum să spun ceea ce am fost rugat să spun cu prilejul acestei 
întâlniri. Ştiam încă de acasă că venind aici, va fi o întâlnire în locul 
acesta, și că ar fi bine să vorbesc, s-a propus să vorbesc ceva despre 
neo-lsihasmul românesc. Mi-a cam dat de cap lucrul acesta, în sensul 
că nu ştiu dacă mă voi putea achita de această obligaţie așa cum 
aşteaptă cei care au zis că ar fi bine să vorbesc despre neo-lsihasmul 
românesc. De ce? Pentru că e foarte greu de spus dacă există un 
neo-lsihasm românesc, și dacă există, e greu de spus unde există, cum 
se realizează, care sunt metodele și, în sfârşit, care sunt rezultatele și 
asta ar fi lucrul cel mai de căpetenie. 

Voi începe spunându-vă că odată, Înalt Prea Sfinţitul Mitropolit 
Antonie, de la Sibiu, mă întreba, pe mine, fiind eu duhovnic la 
Mănăstirea de la Sâmbăta de Sus - în tinda raiului, în locul împlinirilor, 
în casa lui Dumnezeu, la poarta cerului - fiind eu acolo, a întrebat: „Ai 
vreun isihast prin mănăstire?”, şi eu i-am răspuns clar: „Nu am niciun 
isihast şi nici eu nu sunt isihast”. Şi atunci Înalt Prea Sfinţitul, zic eu, 
ironic, mi-a spus: „La Sibiu sunt mulți”. Ce voia să spună cu asta? Că 
există o societate pentru isihasm, care, probabil, se laudă cu realizări, 


dar în orice caz vrea să facă cunoscut isihasmul, și în felul acesta, la 
Sibiu sunt mulți. 

Deci, la mănăstire nu este niciunul și la Sibiu sunt mulți! Este și 
în Făgăras o filială a Asociaţiei pentru Isihasm, unde eu am ţinut vreo 
treizeci de conferințe, între care și câteva despre isihasm, însă nu are 
nicio eficientă în sensul că oamenii sunt angajaţi, că se întâlnesc, că zic 
„Doamne, lisuse”, că fac lucrul acesta ei înşişi, că se îndeamnă unii pe 
alții, ci e o organizaţie numită Pentru Isihasm, care ține, de vreo câțiva 
ani, în fiecare lună, de obicei în prima luni din lună, o conferinţă şi pe 
care aproape toate le-am ţinut eu. Aceasta este Asociaţia pentru 
Isihasm. În felul acesta vorbindu-se, am putea zice că există un 
neo-lsihasm românesc. 

Acum, însă, se pune o întrebare: Poate exista un călugăr fără să 
fie isihast? Am putea zice că poate exista, și am putea zice că nu poate 
exista! mai întâi de toate, orice călugăr trebuie să-și urmărească 
îmbunătăţirea sufletească și să ajungă la starea de liniștire. 
Nepătimirea, după Sfântul Marcu Ascetul, este starea de liniștire. Cine 
a ajuns la liniştirea sufletească a ajuns la nepătimire. În slujba 
Sfântului Maslu, în a cincea rugăciune se spune, vorbind cu Domnul 
Hristos: „Cel ce miluiești cu liniștirea”. Până n-ajunge omul la liniște 
încă n-a ajuns la isihie, deci nu e isihast, nu poate fi isihast. Cum se 
poate ajunge la liniște? Un călugăr trebuie să ajungă la liniște, pentru 
că acesta este între altele și rostul lui, de a se linişti. Retragerea din 
lume, în general, este şi pentru încetarea tentaţiilor, celor din afară, ca 
un fel de liniştire. Numai că liniștirea aceasta trebuie realizată și 
lăuntric, nu numai dinafară. Se poate întâmpla să ai linişte dinafară şi 
să n-ai linişte înăuntru; și se poate întâmpla și invers, să n-ai linişte în 
afară, să trăieşti în zgomot, să trăieşti printre oameni şi totuși să ai 
linişte interioară. Se poate realiza lucrul acesta? Da, se poate. De către 
cine? De către cine vrea să poată şi de către cine se angajează la lucrul 
acesta. Orice candidat la călugărie, când se face slujba de călugărire, 
slujba de tundere în monahism, primeşte ceea ce numim noi metanii, 
sau metanie, un obiect de felul acesta, care este un șir de noduri, o aţă 
înnodată, care are un rost, un rost spiritual deși este un obiect 
material. Când i se dă candidatului la călugărie obiectul acesta, în 
slujba de călugărie se spune aşa: „Fratele nostru - i se spune numele - 
primeşte sabia duhului, care este cuvântul lui Dumnezeu, spre 
rugăciunea din tot ceasul către Hristos” și apoi, slujitorul slujbei de 86 


Călugărie, adresându-se candidatului, spune așa: „Că eşti dator 
în toată vremea, a avea în minte, în inimă, în cuget și în gura ta numele 
Domnului lisus şi a zice, Doamne, lisuse Hristoase, Fiul lui Dumnezeu, 
miluieşte-mă pe mine, păcătosul”. Aceasta este rugăciunea cu care se 
mântuiesc călugării. 

Părintele Arsenie Boca 

Aşa numea această rugăciune Părintele Arsenie Boca, cred că 
unii dintre dumneavoastră aţi auzit de Părintele Arsenie Boca, cândva 
trăitor şi în Mănăstirea de la Sâmbăta, între 1939-1948, un om cu o 
pregătire multilaterală, deci nu numai cu pregătire teologică, ci şi cu 
pregătire de artă, la făcut și scoala de Belle Arte după Teologie, și a 
făcut şi ceva cursuri de medicină) un om cu cunoştinţe din diferite 
domenii, dar mai presus de toate un om dotat cu niște calități pe care 
dacă nu le ai, din cultură nu le poţi avea. 

Toată lumea știe că cultura are rostul de a șlefui pe om, de a-l 
cultiva. Dar cultura are limitele ei. Pe lângă cultură îți mai trebuie ceva. 
Eram cândva la noi, la Mănăstirea Brâncoveanu de la Sâmbăta de Sus, 
în fața unei icoane pictată de Părintele Arsenie Boca. Prezentam unui 
vizitator de atunci expoziția de icoane și am ajuns în fața icoanei făcute 
de Părintele Arsenie, o icoană cu Adormirea Maicii Domnului. A 
observat vizitatorul respectiv, care era de fapt cadru universitar de la 
Sibiu, pe nume Bologa, că e o icoană deosebită, și i-am spus că e făcută 
de un părinte pe care eu îl consider a fi geniu. Şi atunci domnul 
respectiv zice: „Asta înseamnă că are o cultură perfectă și încă ceva”. 

Mie mi-a plăcut foarte mult afirmaţia asta și am zis: „Domnule, 
într-adevăr nu știu dacă are o cultură perfectă dar sunt sigur că pe 
lângă cultura, cât o are, mai are ceva, are încă ceva. Acel „încă ceva” îl 
are Părintele Arsenie. Deci Părintele Arsenie, numea rugăciunea 
aceasta, „Doamne, lisuse Hristoase, Fiul lui Dumnezeu, miluiește-mă pe 
mine, păcătosul”, rugăciunea cu care se mântuiesc călugării. Și când 
m-am dus eu la Mănăstirea de la Sâmbăta în 1942 să mă fac călugăr, 
aveam treisprezece ani şi jumătate. Părintele era acolo. M-a luat la 
spovedit, am stat de vorbă, mi-aduc aminte și de amănunte, de 
întrebările pe care mi le-a pus, între care o întrebare care am spus-o eu 
de multe ori, prin care voia să intre dincolo de mine, prin mine dincolo 
de mine. Mă întreabă dacă mi-a venit în gând vreodată să omor un om. 
Mie mi s-a părut foarte curios la vârsta aceea că m-a întrebat dacă mi-a 
venit în minte să omor vreun om, că nu-mi venise niciodată un gând de 


acesta, nici până atunci, nici de atunci încoace, dar i-am mai auzit pe 
oameni zicând: „Te omor, fireai'. Şi nu ştiu ce. Şi nu m-am gândit decât 
după aceea că Părintele a vrut să vadă de unde vin, care sunt 
străfundurile existenței mele. De ce? Pentru că Părintele avea în 
gândurile lui și după aceea în afirmaţiile lui, zicerea aceasta că copilul e 
oglinda părinţilor, că moștenim din străfunduri de existentă, lucruri 
pozitive şi negative, că fiecare dintre noi aducem o încărcătură în 
existenta noastră. 

A zis odată părintele către unul: „Mă, tu ești sinteza harababurii 
din casa voastră”. Deci, părintele își dădea seama de anumite lucruri, 
pe care ceilalți nu le observau, sau treceau pe lângă ele, sau în orice caz 
nu aveau posibilitatea să le formuleze așa de fain: „Tu eşti sinteza 
harababurii din casa voastră” Deci, dacă vrei să ştii cine eşti, 
cercetează-te și vezi de unde ai venit! Şi părintele, bineînţeles că știa 
toate lucrurile acestea, că noi nu începem propriu-zis de la conceperea 
noastră, ci începem cu rădăcini, mai departe, Dumnezeu știe de unde, îi 
cumulăm pe părinţii noştri, pe bunicii noştri. 

Eu aveam o bunică, mama mamei, zicea câte cineva de un nepot 
al ei: „Seamănă cu dumneata”. Și ea zicea: „Păi numai de-ar semăna cu 
mine, că-l bine”. Vedeţi, sunt nişte lucruri pe lângă care noi trecem 
ușor. Adevărul este că fiecare dintre noi suntem o sinteză, a unei 
harababuri, a unei linişti, Dumnezeu știe cum suntem, cine suntem. 
Dar lucrurile acestea trebuie rezolvate, și dacă nu le rezolvăm noi, nu 
le rezolvăm niciodată şi nu le rezolvă nimeni. Şi atunci părintele ştiind 
lucrul acesta, și având capacitatea aceasta de a intui esenţialul în orice 
chestiune, ca şi când ar fi zis către mine: „Uite ce-l, tu vrei să te faci 
călugăr? Păi îți spun eu ce să faci tu, dacă vrei să te faci călugăr. 

Nu te faci călugăr, dar faci ce fac călugării: zici rugăciunea cu 
care se mântuiesc călugării”. Și mi-a spus să zic: „Doamne, lisuse 
Hristoase, Fiul lui Dumnezeu, miluiește-mă pe mine, păcătosul”. Mi-a 
zis aşa: „S-o zici cu gândul, deci cu cuvântul gândit, nu cu cuvântul 
vorbit, deşi se poate şi cu cuvântul vorbit, e voie, dar s-o zici cu 
cuvântul gândit”. Nu mi-a dat nicio explicaţie, bineînţeles că s-a gândit 
la asta, ca să o zic cu cuvântul gândit pentru că lupta se dă în gând, şi 
atunci ca să scoatem din lucrare gândurile negative, trebuie să avem 
gânduri pozitive; nu mi-a făcut niciun fel de teorie, ci mi-a zis aşa: „Zici 
în gând, Doamne, lisuse Hristoase, Fiul lui Dumnezeu, miluiește-mă pe 
mine, păcătosul”, lipeşti de respirație rugăciunea, în felul următor: 


între respiraţii zici „Doamne', trăgând aerul în piept, odată cu asta zici 
„lisuse Hristoase, Fiul lui Dumnezeu” şi dând aerul afară din piept, 
odată cu asta zici, „miluieşte-mă pe mine, păcătosul”. Atât mi-a spus, 
despre altceva nu mi-a spus nimic. Am mai vorbit noi de una, de alta, 
am plecat, mi-am văzut de scoală, am făcut liceul, am făcut Teologia şi 
după unsprezece ani m-am făcut călugăr. Deci, înainte cu unsprezece 
ani de a mă face călugăr, ştiam rugăciunea cu care se mântuiesc 
călugării și foloseam rugăciunea cât o puteam folosi. Interesant, însă, 
că Părintele nu mi-a dat directiva să iau legătura cu vreun practicant al 
rugăciunii, cu vreun duhovnic, cu cineva care să mă îndrumeze, doar 
mi-a spus să mă angajez la rugăciune. Nu mi-a spus cât să zic, de câte 
ori să zic, cât timp să stau în rugăciune, să am o pravilă cât timp să zic 
rugăciunea, dar s-o zic. Bineînţeles că mi-am văzut de treabă, nu m-am 
gândit niciodată că trebuie să o fac cu exclusivitate, dar am știut de 
rugăciune și de câte ori îmi aduceam aminte ziceam: „Doamne, lisuse 
Hristoase, Fiul lui Dumnezeu, miluiește-mă pe mine, păcătosul”, cum 
m-a învăţat părintele: între respiraţii; „Doamne”, trăgând aerul în 
piept: „lisuse Hristoase, Fiul lui Dumnezeu”, dând aerul afară: 
„miluieşte-mă pe mine, păcătosul”. Bineînţeles nu e absolut necesar să 
se facă așa, dar așa m-a învăţat părintele, eu aşa am făcut. 

Îmbunătăţirea sufletului 

Și am început să mă ocup de chestiunea mea personală, de 
îmbunătăţirea sufletului meu, o îmbunătăţire care nu se poate realiza 
altfel decât ocupându-te de tine însuți. 

Întâi trebuie să desființezi negativele din tine, câte sunt, de unde 
sunt, de unde le-ai moştenit, toate astea trebuie desființate. Cum le poți 
desființa? Păi nu le poţi desființa altfel decât cerând ajutorul lui 
Dumnezeu, pentru că mântuirea nu ţi-o realizezi tu, ci mântuirea ţi-o 
realizează Dumnezeu, împreună cu tine, adică mântuirea e cum e 
cultura: nu poţi avea cultură, dacă nu te ocupi de cultură. 

Tot aşa e și cu credinţa, dacă te ocupi de credinţă, ai credinţă, 
dacă nu te ocupi de credinţă, n-ai credinţă, îți scade şi credința, câtă o 
ai. 

Şi am început să răscolesc prin mine, şi am început să-mi dau 
seama: domnule, stai puţin că duc încărcături. Eu, de fapt, nu ştiam 
atunci câte am ştiut după aceea și câte mi-am explicat după aceea. 

Îmi veneau tot felul de gânduri străine, tot felul de gânduri cu 
care nu m-aș fi putut prezenta 88 


Oriunde şi oricând. Căci aşa le spuneam eu, la tineri în special, 
când am început să spovedesc şi mă întrebau anumite lucruri, le 
spuneam că acelea sunt gânduri bune pe care le poţi scoate la iveală 
oriunde şi oricând, și dacă nu-s aşa, înseamnă că ceva nu-l în regulă, că 
ceva nu-l bine. Şi am constatat eu tot felul de gânduri și expresii și fel 
de fel, și mizeria din suflet câtă o poate avea cineva de vârsta mea, de 
agoniseala pe care o aveam eu atunci, din mediul în care eram, din 
trecut și din prezent, mă rog, toate lucrurile acestea se cumulează. 
Pentru că omul zice: mă uit, de exemplu, mă uit la un film necuviincios; 
bun, te uiţi, dar după aceea îl derulezi tu în tine, acela s-a terminat și 
începe în tine. Și atunci înseamnă că dacă nu-ți păzești simţurile și nu 
te păzeşti de răutatea câtă o poţi avea în suflet, te chinuie răutatea și te 
chinuie impresiile, şi tu zici că eşti stăpân şi că: „Păi da, eu pot să citesc 
orice carte că nu mi se întâmplă nimic”. Nu ţi se întâmplă pentru că nu 
ştii că ți se întâmplă, de aceea nu ţi se întâmplă, dar dacă te cercetezi, 
vezi tu că ți se întâmplă! 

Că zic către unul: „Mă, să te duci la biserică duminica”. Zice, 
„Părinte, eu m-aş duce dar dumneavoastră nu știți câte spurcăciuni 
duc eu în minte în biserică, când mă duc la biserică!” şi am zis: „Nu-l 
nimic, cu ele cu tot să te duci la biserică”. De ce? Pentru că altfel nu se 
pot rezolva. 

Lucrurile se rezolvă prin Dumnezeu, nu le rezolvăm noi. 

Și cum zic, am început să răscolesc prin mine, cu rugăciunea, 
adică eu nu știam, ziceam „Doamne, lisuse Hristoase” şi hop! Apăreau 
gândurile rele. Mă gândeam, domnule, poate că cu toată lumea se 
întâmplă așa, numai că oamenii nu spun, după cum nu spuneam nici 
eu. Și m-a ajutat foarte mult, s-a limpezit încet, încet sufletul, dar nu 
ştia nimeni să-mi spună; eu, de fapt, nici n-aveam pe cine să întreb, căci 
părintele nu a zis să întreb pe cineva; și eu cred că părintele n-a zis să 
întreb, și pentru motivul că știa că nu am pe cine întreba. Dacă vrei să 
întrebi pe cineva, pe cine să întrebi, pe acela care nu știe, nici n-a auzit 
de lucrul acesta? Pe acela care nu face? Cum să-l întrebi, el nu știe 
nimic. 

Şi să ştiţi, uite-s la vârsta mea de șaptezeci de ani, eu declar, 
acum, aici, în Franţa, că eu încă n-am întâlnit un om, despre care să fiu 
sigur că-l isihast. Am auzit că cutare are rugăciunea minţii; erau 
presupuneri că cutare este răpit la cele sfinte. De exemplu, părintele 
Serafim, de la noi de la mănăstire, era un om absent, în general din 


lumea asta, dar nu era absent pentru că era prezent în cer, era absent 
pentru că era absent şi gata. Și unii ziceau: „A, păi nu, că părintele 
Serafim, zice, e cu gândul în lumea cealaltă, de aia e aşa”. Eu să știți că 
l-am apreciat foarte mult pe părintele Serafim. Dar nu l-am apreciat 
pentru lucruri pe care nu le avea. Adică am căutat să fiu realist în toate 
privinţele. Dacă m-am dus și am întrebat pe cineva despre rugăciunea 
de toată vremea, despre rugăciunea minții, de obicei, cei pe care i-am 
întrebat mi-au spus ce puteam să știu și eu de oriunde din cărți. Dacă 
l-am întrebat pe Părintele Cleopa, mi-a spus că cutare de la Valaam nu 
ştiu ce spune, acela nu ştiu ce spune, pe acelea le găsec în cărți 
domnule, pe mine mă interesează o experienţă vie a omului, cum e cu 
treaba aceasta. Că spune Sfântul Grigorie de Nyssa aşa, că celălalt scrie 
aşa, asta pot citi eu singur în carte, dacă-l vorba de informaţii, să zicem 
teologice. Pe mine mă interesează experienţa, uite, eu dau o experiență 
personală acum: că omul se întâlnește, înainte de a se întâlni cu 
Dumnezeu, se întâlnește cu mizeria din el. Dar să nu-l fie frică, pentru 
că lucrurile acestea toate se rezolvă, dar se rezolvă dacă stărui. Dacă 
eşti nepăsător, dacă mai adaugi altele, bineînţeles că nu se rezolvă. 

După aceea sunt unii care zic că trebuie să ajungi la niște 
performante: trebuie să ajungi să zici întruna, într-una „Doamne, lisuse 
Hristoase, Fiul lui Dumnezeu, miluieşte-mă pe mine, păcătosul”, că 
trebuie să ai tot timpul mintea mai presus de lumea asta, tot timpul 
mintea la Dumnezeu. Eu sunt de acord cu treaba asta, dar nu știu cine e 
acela care poate avea tot timpul mintea la aşa ceva. Aș vrea să știu, să-l 
cunosc şi eu şi să am convingerea, nu numai să-mi spună el. Eu, de 
exemplu, fac o rugăciune să zicem şi mi se duce mintea la un om 
cumsecade și mă rog la Dumnezeu pentru el și nu-mi pare rău că mi s-a 
dus mintea la un om cumsecade, sau la un prieten. Sau îmi aduc aminte 
de o poezie faină și o zic şi zic: „Doamne, așa-l că-l faină?”. Bineînţeles, 
în particular, nu când sunt cu 89 

Nişte oameni. Deci, sunt niște lucruri care trebuie avute în 
vedere şi bineînţeles că lucrurile progresează, dacă ești ocupat de tine 
însuţi. Însă unde se ajunge? 

Rugăciunea de toată vremea 

Acum de exemplu, sunt preocupări de astea pentru isiham, și la 
noi în țară, şi studenții, te întreabă întotdeauna cum e cu rugăciunea de 
toată vremea, la ce performante se ajunge, cum e cu lumina de pe 
Tabor, cum e cu asta, cum e cu cealaltă? Bineînţeles că le spui 


totdeauna ce poţi să le spui, dacă n-ai ajuns pe Tabor, nu poţi să știi 
ce-l pe Tabor. Dar noi ne rugăm și zicem: „Strălucească şi nouă 
păcătoşilor, lumina Ta cea pururea fiitoare, pentru rugăciunile 
Născătoarei de Dumnezeu, Dătătorule de lumină. Slavă Ție!” Noi cerem 
lucrul acesta. Dar când putem să spunem că am intrat în lumină şi că 
am rămas în lumină? Am putea să spunem când am putea ajunge la 
experiența Sfântului Simion Noul Teolog, care în legătură cu lumina 
aceasta și cu Dumnezeu Lumină, a lăsat un imn din imnele dragostei, 
care are următorul cuprins: 

„Cum de foc eşti ce ţâşnește și eşti val răcoritor? 

Cum de arzi, şi-alini îndată, cum mă faci nemuritor? 

Cum de faci din vameși îngeri, și-ntunericul lumină? 

Cum de scoţi din iad, şi cum de curăţeşti pe cei din tină? 

Cum tragi bezna în lumină, cum de noaptea o cuprinzi? 

Cum de mă prefaci cu totul, inima cum o aprinzi? 

Cum te împreuni cu robii, fii ai Tatălui de-l faci? 

Cum de-l arzi de dor rănindu-l, cum de iarăsi îi împaci? 

Cum de rabzi și suferi, Doamne, cum nu răsplăteşti îndată? 

Cum de vezi cele ce-n taină numai ţie ti se-arată? 

Cum fiind așa departe, vezi ce facem fiecare? 

Doamne, robilor Tăi dă-le îndelunga Ta răbdare”. 

Bine, dar acestea sunt niște experienţe ale Sfântului Simion Noul 
Teolog, eu pot să zic cuvintele astea, dar dacă nu le şi simt puterea, 
înseamnă că spun cuvintele altuia așa cum facem noi, de pildă, când ne 
rugăm, când spunem rugăciunile din psalmi sau rugăciunile noastre, 
zicem de exemplu: 

„Cât de minunate sunt lucrurile tale Doamne, toate cu 
înţelepciune le-ai făcut” și de fapt cuvintele astea sunt niște cuvinte 
exterioare pe care le-au zis alţii şi le zicem şi noi. Or, în rugăciune 
trebuie să te identifici cu ceea ce zici până la așa măsură, încât să nu 
mai poți gândi altceva. Să te minunezi de Dumnezeu, cum ar zice 
Sfântul Isaac Sirul: „Încă n-a cunoscut pe Dumnezeu cel ce nu se 
minunează de Dumnezeu”. Gândiţi-vă ce diferență mare este între un 
om ce se minunează de Dumnezeu şi care rămâne cumva încleștat în 
gândul la Dumnezeu, cum ar zice Vasile Voiculescu, în poezia Colind: 

„Nu dorm, ci încleștat de grea minune 

Stau în mută rugăciune. 

Să mă mişc nu se cuvine. 


Căci cu harul care vine. 

Raiul tot se află-n mine”. 

În realitate lucrurile au un rost al lor şi noi ne gândim la lucruri 
la care poate Dumnezeu nu vrea să ne ducă în lumea asta. De exemplu, 
cum e cuvântul acela al Sfântului Simion Noul Teolog pe care l-am 
pomenit, sau al Sfântului Isaac Sirul că pe Dumnezeu îl cunoşti numai 
atunci când te minunezi de Dumnezeu. Dar noi trebuie să știm că nici 
pe Tabor nu au fost toți Apostolii. Din doisprezece au fost trei. De ce 
trei? Pentru că atâția a dus Domnul Hristos pe Tabor. Puteau să fie şi 
mai mulți de doisprezece, și din cei şaptezeci. N-avem de unde să ştim 
noi tainele lui Dumnezeu. Ceea ce ne interesează pe noi este să ne 
angajăm spre binele nostru și spre binele altora. Pentru că să știți, că 
după ce ţi se limpezeşte mintea, toate le vezi altfel. Şi natura o vezi 
altfel, o vezi făptura lui Dumnezeu. Dar noi nu putem renunţa la viața 
liturgică, la Sfintele Taine, la Sfânta Euharistie, la Sfânta Liturghie, la 
rânduielile Bisericii cu gândul că înlocuim aceasta cu rugăciunea de 
toată vremea. Rugăciunea de toată vremea de fapt, nu este o formulă 
pe care o repeţi. Formula aceasta. 

„Doamne, lisuse Hristoase, Fiul lui Dumnezeu, miluieşte-mă pe 
mine, păcătosul” este o rugăciune care te ajută, dar care nu înlocuieşte. 
Gândiţi-vă, de pildă, la o alcătuire de la Sfântul Maslu, poate v-a pus-o 
cineva în atenţie: „Pe tine Preacuratul palat al Împăratului ceresc, ceea 
ce ești mult lăudată, te rog curăţește mintea mea cea întinată cu tot 
felul de păcate, și-o fă locas înfrumusețat al Treimii celei Dumnezeiești, 
ca să laud şi să măresc puterea ta și mila ta cea nemăsurată, fiind 
mântuit eu, netrebnicul, robul tău”. Pe aceasta nu o poți înlocui cu o 
altă rugăciune, ori o zici pe asta, ori nu o mai zici, căci n-ai alta de 
înlocuit. Rugăciunea: „Doamne, lisuse Hristoase, Fiul lui Dumnezeu, 
miluieşte-mă pe mine, păcătosul”, te ajută să te supraveghezi, să te 
priveghezi pe tine. De câte ori trebuie să zică cineva către Dumnezeu, 
miluieşte-mă, ca să-l miluiască Dumnezeu? De exemplu, mie nu mi-e 
frică, că mă voi duce dincolo, în lumea cealaltă, și o să stau în faţa lui 
Dumnezeu, în fața Mântuitorului, și o să zic: „Doamne, miluiește-mă”, 
căci nu cred că o să pot să zic altceva în fața Mântuitorului decât: 
„Doamne, lisuse Hristoase, Fiul lui Dumnezeu, miluieşte-mă pe mine, 
păcătosul”. Și asta am zis o viaţă întreagă, și asta o zic, şi mă gândesc că 
nu va zice Domnul Hristos: „Da, ai putut s-o mai zici de vreo două 
milioane de ori şi n-ai zis”. Sigur! De ce? Pentru că asta nu este o 


chestiune cu care sunt dator, este o chestiune care mă ajută. Cât? Cât 
faci, atât te ajută. Cât zici, atât ai. La ce se ajunge cu vremea? Am 
pomenit de cuvântul Sfântului Simion Noul Teolog. Acolo ar trebui să 
se ajungă. Să-L vezi pe Dumnezeu, un foc care țâșneşte și să-L vezi val 
răcoritor, să-L vezi pe Dumnezeu cuprinzând întunericul, să-L vezi pe 
Dumnezeu lucrând în viața ta, să-L vezi pe Dumnezeu răbdând 
răutățile tale, și aşa mai departe, toate astea să le ai, şi ţi se luminează 
mintea cu vremea, dar până atunci te întâlneşti cu mizeria din tine, te 
întâlneşti cu acumulările negative, cu impresiile, interpretezi 
impresiile în sens negativ, le cuprinzi în sufletul tău într-un fel sau 
altul și apoi se ajunge la ceea ce poate ajunge omul. 

Ceea ce trebuie să urmărim noi când e vorba de isihasm, de 
liniştire, de isihie, este de fapt să ni se limpezească sufletul, să putem 
sta în fața lui Dumnezeu. Când a fost nevoie să iau de la Mitropolit 
aprobare să fac Teologia nu a fost de acord, adică el nu a fost de acord 
de fapt, nu să nu fac Teologia, dar a fost un concurs de împrejurări, 
care m-a defavorizat pe mine. Pentru că eu am avut un gând principal, 
şi în loc să spun gândul secundar, am spus gândul principal. Și atunci 
Mitropolitul, bineînţeles că și eu dacă eram Mitropolit tot aşa făceam, 
i-am zis că vreau să mă fac preot, şi atunci Mitropolitul a zis: „Nu se 
poate”. 

Zice: „Să ai lumină în suflet”. Asta este lucru important, să ai 
lumină în suflet. Or, lumina din suflet o aduce rugăciunea, preocuparea 
aceasta de a sta în faţa lui Dumnezeu, de a te ști în faţa lui Dumnezeu, 
de a ţine seama de Dumnezeu, de a te raporta la Dumnezeu, legătura 
cu Dumnezeu nu-l o simplă modă: „Uite, e fain că ne întâlnim, că e bine, 
e fain că suntem de un gând”. Nu numai atâta, ci conștiința că noi 
suntem călăuziti de Dumnezeu, că Dumnezeu e viața noastră, că viața 
noastră e ascunsă cu Hristos în Dumnezeu, cum zice Sfântul Apostol 
Pavel, că există o unire între omul de rând şi Dumnezeu care-l milostiv 
şi iubitor de oameni. 

Eu am scris undeva, am ţinut în mai multe locuri o conferință 
intitulată „Dumnezeul meu”, cum văd eu pe Dumnezeu, ce cred eu 
despre Dumnezeu, cum e Dumnezeul meu. Pentru că fiecare om are o 
idee a lui despre Dumnezeu. Goethe spune: „Wie einer ist, se ist sein 
Gott, darum ist der Gott se oft zum Spott” (Cum este cineva, așa este și 
Dumnezeul său, de aceea Dumnezeu este batjocorit atât de des), cum e 
cineva, așa e şi Dumnezeul său. Ideea despre Dumnezeu este o idee 


foarte felurită. De ce? Pentru că oamenii sunt foarte, foarte feluriti. Și 
atunci trebuie să avem o idee corespunzătoare, bineînţeles bazată pe 
Evanghelie, bazată pe Scriptură, bazată pe credința noastră. 

Toate lucrurile acestea se realizează interior, în măsura în care 
ți se limpezește sufletul. Dacă nu ți se limpezește sufletul, vezi 
tulburarea din suflet, nu vezi pe Dumnezeu în lumina cunoștinței de 
Dumnezeu. 

„Răsărit-a lumii, lumina cunoștinței”. 

Stimaţi ascultători, după ce te angajezi la rugăciunea aceasta, nu 
se poate spune după câtă vreme, dar angajându-te şi interesându-te de 
tine însuţi, având jenă fată de gândurile negative, căutând să-l slujeşti 
lui Dumnezeu, căutând să înmulțeşti gândurile pozitive, şi zicând 
„Doamne, lisuse Hristoase, Fiul lui Dumnezeu, miluieşte-mă pe mine, 
păcătosul”, ajungi cu ajutorul lui Dumnezeu să ai și niște bucurii pe 
care nu ţi le poate da nimeni din lumea aceasta, nimic din lumea 
aceasta, decât Dumnezeu. Bucuriile acestea sunt bucuriile rugăciunii 
de toată vremea. Eu de aceea insist pe cât pot și-l îndemn pe oameni să 
spună mereu: „Doamne lisuse Hristoase, Fiul lui Dumnezeu, 
miluieşte-mă pe mine, păcătosul'”, dar nu cu exclusivitate. Adică, 
rugăciunea aceasta cu care se mântuiesc călugării o pot folosi toți 
credincioşii, și e bine să o folosească toţi câţi știu de ea, dar nu toți 
ajung să o ştie. Câţi oameni din câţi întâlnim noi ar putea să știe despre 
rugăciunea aceasta, ar putea s-o folosească, și s-ar sili s-o folosească? 
Însă cineva care se angajează la rugăciunea aceasta, la alte rugăciuni, la 
toată viața liturgică, la asceza Bisericii, la post şi la tot ce cere Biserica, 
cine se sileşte pentru aceasta, cu ajutorul lui Dumnezeu, ajunge la 
limpezirea sufletului, ori că este călugăr, ori că nu este. Cum spunea 
părintele Arsenie: „Nu toți cei din lume se prăpădesc, nici toţi cei din 
mănăstire se mântuiesc”. Asta e realitatea! 

Deci, rugăciunea asta e de mare, mare importantă și aduce 
satisfacţii sufleteşti și bucurii pe care nu ţi le poate da nimeni din 
lumea aceasta. Eu am avut experienţa aceasta și dau mărturie despre 
ea. 

Eram elev de liceu în Timișoara, mergeam la scoală, şi cam o 
jumătate de oră făceam de la internat până la scoală. De câte ori 
mergeam singur, de dimineață ziceam: „Doamne, lisuse Hristoase, Fiul 
lui Dumnezeu, miluiește-mă pe mine, păcătosul” şi simțeam o bucurie, 
de parcă mă ridica cineva pe sus. Gândeam că nici nu mai pot suporta 


mai multă bucurie. aşa că eu recomand din toate puterile mele 
rugăciunea aceasta, cât o pot face oamenii în condiţiile lor, pentru că 
nici eu nu m-am gândit niciodată să fac performante. Eu m-am ţinut de 
ceea ce se spune la slujbă: 

„Toată viaţa noastră, lui Hristos Dumnezeu să o dăm”. De asta 
m-am ţinut, și am zis: „Nouă ni se cere o viață înnoită, o viață după voia 
lui Dumnezeu”, şi dacă trăim viața aceasta cu rugăciune ne ajutăm. 
Bineînţeles că rugăciunea aceasta: „Doamne, lisuse Hristoase, Fiul lui 
Dumnezeu, miluieşte-mă pe mine, păcătosul', nu-l decât o rugăciune 
de cerere, deci nu e forma cea mai înaltă a rugăciunii. Noi ar trebui să 
ajungem la rugăciunile pe care le rostim în edonisele Sfintei Liturghii, 
de exemplu: „Că Sfânt eşti Dumnezeule și ție mărire înălțăm”, „Că bun 
şi iubitor de oameni Dumnezeule ești şi ţie mărire înălțăm”, „Că Tu ești 
sfințirea noastră şi ţie mărire înălțăm”, „Că al Tău este a ne milui șia ne 
mântui și ţie mărire înălțăm”, „Că Dumnezeul milei și al îndurărilor și 
al iubirii de oameni eşti și ție mărire înălțăm”. Când ajungem la 
conștiința aceasta, nu la formule de rugăciune, ci la conștiința că 
lucrurile acestea sunt realități, și sunt de fapt realități pentru noi, 
atunci se schimbă toată viaţa interioară, și atunci ajungi la liniște, la 
isihie, la isihasm. Fără asta nu 92 

Poţi ajunge, cât ai vrea să ajungi, căci nu se poate. Bineînţeles că 
oamenii de rând nu pot să fie prea mult preocupati de lucrul acesta, 
dar cât pot, e bine să fie. 

Eu m-am trezit într-un sat de oameni credincioși, sat care acum 
nu mai există, dar nu că l-a dărâmat cineva cu buldozerul, nu, s-a 
dărâmat singur. S-a dărâmat că nu-l mai interesează pe oameni ce-l 
interesa odinioară, că nu mai știu de Dumnezeu, că nu mai știu de 
Maica Domnnului, că nu mai știu de rugăciuni de dimineaţă, că nu mai 
ştiu de rugăciuni de seară, că nu mai ştiu de rugăciuni la masă, că nu 
mai știu de atâtea și atâtea lucruri care ştiau; atunci erau lucruri pe 
care oamenii le făceau fără întrerupere și fără sminteală. Că se ştia, 
bagi pâinea în cuptor, cum zice Nichifor Crainic: 

„Când pâinea-n cuptor semăna cu arama. 

Bunica şi mama 

Scoțând-o sfielnic cu semnele crucii. 

Purtau parcă moaște cinstite și lucii 

lar pâinea - aburind cu dulce miros 

Părea că e fata lui Domnul Hristos”. 


Era conştiinţa aceasta. Ne spuneau ai noștri: „Mă, nu faceţi 
fărâmituri de pită că-l obrazul lui Dumnezeu pe grâu”. Era conștiința 
aceasta care circula. Acum bineînțeles că dacă cumperi pâinea de la 
prăvălie și n-o mai faci tu, nu-ţi dai seama câtă trudă trebuie să facă 
omul până când are pâinea pe masă. Dar realitatea este că noi am trăit 
în copilăria noastră, cel puţin unii dintre noi, în condiţii cu totul altele, 
care acum nu mai sunt, pentru că s-a schimbat în general lumea. Dar e 
rău că s-a pierdut şi credința, nu numai că s-a schimbat, că dacă se 
schimba spre bine, nu era niciun bai. 

Mi-aduc aminte de ai mei, bunica mea zicea când avea un gând 
deosebit: „Mi-a adus Dumnezeu în gând”. Ei, uite, lucrul acesta trebuie 
să-l urmărim şi să-l avem în vedere când zicem: „Doamne, lisuse 
Hristoase, Fiul lui Dumnezeu, miluiește-mă pe mine, păcătosul”, să ne 
dea Dumnezeu gânduri bune. Să se înmulțească gândurile bune din 
minte, să avem gânduri sfinte, gânduri curate, gânduri luminate. Să 
avem astfel de gânduri, asta înseamnă isihasm. 

Despre isihasm 

Acum, stimaţi ascultători, cât privește isihasmul, neo-lsihasmul, 
să zicem așa, căci de asta era vorba, preocupare sau idee de isihasm, de 
liniştire, de rugăciune, e mai multă acum în ţara noastră, în România 
decât era odinioară, sunt mai multe preocupări şi de Filocalie, deşi eu 
am întâlnit oameni, de exemplu, care au făcut un festival „Filocalia” şi 
până la urmă n-au ştiut ce autori sunt cuprinși în primul volum din 
Filocalie. Nu-l destul, dar în orice caz există mai multă preocupare: 
gândiți-vă, douăsprezece volume de Filocalie, să le ai în față, să poţi să 
le citeşti, nu e puţin să poţi să le citeşti pentru că sunt mii de idei și 
dacă sunt mii de idei, n-ai cum să le ţii minte decât dacă le studiezi. 

Din câte gânduri sunt în Filocalie, ți se împlântă unele în minte. 
De exemplu eu, când am citit prima dată Filocalia, m-am întâlnit cu 
nişte gânduri care mi-au rămas pentru toată viața, de exemplu, de la 
Sfântul Marcu Ascetul: „Când îţi aduci aminte de Dumnezeu, înmulțește 
rugăciunea, ca atunci când îl vei uita, Domnul să-și aducă aminte de 
tine”. aşa mult mi-a plăcut mie cuvântul acesta! 

E ceva extraordinar! Ceva asemănător ştiu de la părintele 
Placide Deseille, poate unii îl cunoaşteţi, care fiind la Sfântul Munte și 
trecând pe la noi mi-a spus că la Sfântul Munte este un cuvânt care zice 
aşa: „La Dumnezeu să te gândeşti ca la Dumnezeu nu ca la om, şi să-L 
respiri pe Dumnezeu cum respiri aerul”. E foarte important aşa, adică 


lucrurile se leagă unele de altele și dacă eşti proecupat, îți dă 
Dumnezeu în minte fel de fel de gânduri bune, mai scoţi şi tu la iveală 
nişte gânduri cum a scos părintele Arsenie că: „În mintea strâmbă şi 
lucrul drept se strâmbă”. Păi, acesta e ca din Filocalie! „În mintea 
strâmbă și lucrul drept se strâmbă”, vrei să faci lucru drept, întâi 
îndreaptă mintea, că dacă nu, mintea îţi strâmbă lucrul drept. Sunt aşa 
multe lucruri, dar mie îmi pare rău că lucrurile acestea sunt lucruri pe 
care eu personal, dacă nu eram la mănăstire, degeaba mă puneațţi să vă 
spun acum ceva de neo-lsihasm, căci nu știam nici de isihasm, numai 
târziu am aflat eu de treburile acestea. Și când m-am dus la Teologie şi 
le-am spus la colegi cum e cu 

„Doamne lisuse”, ziceau: „Te rătăceşti dacă nu ai un 
îndrumător”; mă gândeam: bine, dar atunci înseamnă că rugăciunea nu 
are nicio eficientă, adică eu cer de la Dumnezeu să mă ajute și când 
colo îmi trebuie un om ca îndrumător. Dar nu-mi trebuie! Dumnezeu 
să mă ajute, şi mi-ajută Dumnezeu, mă ajută trimițându-mi omul dacă 
e necesar. Dar eu vă spun încă o dată: eu încă nu am conştiinţa, acum la 
şaptezeci de ani, că m-am întâlnit cu cineva care are rugăciunea de 
toată vremea și care este un adevărat isihast. Nici în tară, nici în altă 
parte, câți oameni am cunoscut. 

Eu nici nu cer lucrul acesta, pentru că, în definitiv, fiecare om se 
angajează la viața spirituală cu măsurile lui și cu capacitatea lui și 
realizează cât poate el realiza şi cât îi ajută Dumnezeu să realizeze şi 
atâta tot. Dar se mai face și ceva reclamă în legătura cu unii cu alţii, 
însă realitatea este că fiecare avem măsurile noastre şi Dumnezeu să 
ne ajute şi să ne dea gânduri bune, să înmulțească gândurile bune, să 
înmulțească luminile din gând și atunci, dacă nu există alții isihaști, o 
să fim noi cât o să putem să fim şi binecuvântarea lui Dumnezeu va fi 
peste noi, că, zice Sfântul Ion Scărarul, dacă nu te rogi, se împuţinează 
rugăciunea şi e mai puţin bine și în lumea aceasta. 

Se zice că la Dragomima se ducea câte un frate şi zicea către un 
părinte de acolo: „Părinte, am venit și eu aici, la mănăstire”. Și 
părintele zicea: „Bine frate, bine c-ai venit, că abia s-o înmulți 
rugăciunea” și după ce stătea cât stătea, zicea fratele: „Părinte, m-am 
socotit să nu mai stau pe aici”. 

lar părintele răspundea: „Du-te frate, că abia s-or împuţina 
ispitele”. 

Trebuie să ştim, totuşi, că înmulţind rugăciunea, înmulțim 


binele. Dacă se renunţă la rugăciune, la slujbă, la Liturghie, la 
Euharistie, la toate cele necesare, se slăbănogeste firea, şi degeaba vrei 
să fii altfel, că nu te poate nici convinge, nici învinge nimeni. 

D-apoi ce să vă mai spun? Asta este, nu v-am prezentat 
neo-lsihasmul românesc, pentru că, de fapt, preocupări de isihasm 
există, oamenii caută să facă ceva, însă nu putem să spunem că în 
cutare loc sunt unii și alții care au realizat ceva sau cât au realizat, 
Dumnezeu Îi știe pe toți, El are robii lui ascunși, noi nu ne putem lăuda 
cu alții. Să dea Dumnezeu să putem să stăm în fața Lui cu realizările 
noastre. Și atunci dacă nu o să fie alţii, o să fim noi şi tot o să fie cineva. 
Că vom fi cu performante, că vom fi fără performante, asta e altă 
treabă. Dumnezeu ne primește cum suntem. 

Să ştiţi că mie totdeauna mi-a plăcut Evanghelia pentru 
realismul ei. Niciodată nu m-am gândit cum zic unii: „A, păi dacă n-ai 
credință destulă, nu-ți dă Dumnezeu”. Nu se știe, îți dă Dumnezeu după 
credința pe care o ai. Important este să te angajezi cu credința pe care 
o ai. Tatălui fiului lunatic nu i-a spus: „Dacă n-ai destulă credinţă, n-am 
ce-ţi face”. Dimpotrivă, l-a ajutat cu credinţa câtă a avut-o. „De poţi 
ceva, ajută-ne nouă, fie-ți milă de noi, cred Doamne, ajută necredinţei 
mele” (Mc. 9, 22 - 24) şi tot l-a ajutat Domnul Hristos. Important este 
să ţinem de Dumnezeu, să nu ne răzlețim de Dumnezeu și dacă nu ne 
răzlețim și dacă folosim mijloacele acestea, rugăciunea aceasta, 
„Doamne, lisuse” şi alte rugăciuni; să știți că eu nu sunt numai pentru 
rugăciunea aceasta, „Doamne, lisuse”, 94 

Se pot spune și alte multe rugăciuni, rugăciuni liturgice, și în 
trecut şi în Pateric, dacă cauţi, găsești şi alte rugăciuni cu care s-au 
mântuit oamenii. De exemplu, Sfântul loanichie zicea: „Nădejdea mea 
este Tatăl, scăparea mea este Fiul, acoperământul meu este Duhul 
Sfânt, Treime Sfântă mărire ie”, aceasta era rugăciunea lui. Și noi 
putem zice cuvinte din psalmi, nu trebuie neapărat, tot timpul să zicem 
„Doamne, lisuse”, putem să zicem: „Mare ești Doamne și minunate sunt 
lucrurile Tale și niciun cuvânt nu este de ajuns spre lauda minunilor 
Tale”, putem să zicem: „Cât de minunate sunt lucrurile Tale Doamne, 
toate cu înţelepciune Le-ai făcut”, putem să zicem: „Slăvescu-Te că sunt 
minunat întocmit” și altele şi altele, câte ne pot veni în minte, să le 
zicem. „Pe Tine Te lăudăm, pe Tine bine Te cuvântăm, Ție îți 
mulțumim, Doamne şi ne rugăm Ție Dumnezeului nostru”, „De tine se 
bucură ceea ce eşti plină de dar toată făptura, soborul îngeresc şi 


neamul omenesc; ceea ce ești biserică sfinţită și rai cuvântător, lauda 
fecioriei din care Dumnezeu s-a întrupat şi prunc s-a făcut, Cel ce este 
mai înainte de veci. Căci brațul tău scaun l-a făcut și pântecele tău mai 
desfătat decât cerurile au lucrat. De tine se bucură ceea ce eşti plină de 
dar toată făptura, mărire ție”. Ei, dacă le ştii, le zici, dacă nu, nu le zici. 
Eu de obicei când spovedesc pe cineva întreb: „Ştii să zici «Cuvine-se 
cu adevărat»?” De ce? Pentru că atunci când m-am spovedit eu la 
Părintele Arsenie, el a zis 

„Cuvine-se cu adevărat” după ce mi-a dat dezlegarea. Și Prea 
Sfinţitul Lucian, care e acum la Tomis, la Constanta, când a fost Episcop 
vicar la Sibiu, ne punea pe noi să zicem „Cuvine-se cu adevărat” și după 
aceea ne dădea dezlegarea. Și m-am învăţat și eu așa şi întreb pe 
oameni: știi să zici „Cuvine-se cu adevărat”? cu ocazia aceasta verific 
dacă cunosc rugăciuni către Maica Domnului. 

„Ştii să zici Cuvine-se cu adevărat?”. Zice, ştiu. Zic eu, zii! Face: 
„Cuvine-se cu adevărat”. Și vine odată o femeie şi zic: ştii să zici 
Cuvine-se cu adevărat? Ea zice: „ştiu”. Eu zic, zii! Ea face: 

„Cuvine-se cu adevărat”. Eu zic: Nici nu știi despre ce este vorba. 
Ea după mine: „Nici nu ştii despre ce este vorba”. Să ştiţi că noi râdem 
dar lucrurile acestea spun ceva despre starea noastră, despre 
neo-lsihasmul nostru românesc. Stimaţi ascultători, să ştiţi că eu țin la 
nişte lucruri așa din toate puterile mele, acum mai şi glumesc. În fond, 
asta e realitatea. Eu, de exemplu, tin foarte mult să meargă lumea la 
biserică, păi dacă nu vine cineva la biserică, dacă nu merge la biserică, 
asta îl şi întreb la spovedit: „Mergi la biserică?”, „Păi Părinte, că nu 
prea”, „Când ai fost ultima dată?”, zice unul: „Numai acum opt ani”. Zic 
eu: „Mă, dacă n-or fi trecut opt?”, zice „Da, au trecut opt, când m-am 
cununat, atunci am fost ultima oară”. În sfârşit, eu dacă nu merge 
cineva la biserică, pe acela la păgâni îl număr, nici n-am ce vorbi cu el. 
Nu că: „Las că ne înțelegem noi”. Domnule, ori mergi la biserică și după 
aceia vii la mine, ori de acum n-am ce vorbi cu tine. „Păi, că să vedețţi.”, 
niciun. Mergi la biserică! Cum merg eu, trebuie să mergi și tu. Că nu vei 
putea în toate duminicile, nu vei putea. Zic către unul: „Tu ce faci când 
nu mergi la biserică?” zice: „Mă uit la televizor”. Zic: 

„Ştii ce înseamnă asta? Asta înseamnă să ai televizorul în faţă și 
pe Dumnezeu în spate!” Schimbă, zic acum, du-te la biserică, să ai pe 
Dumnezeu în față şi televizorul în spate. Sau îl întreb pe unul: 

„Când te-ai spovedit ultima dată?” zice „Păi atunci şi atunci, ce 


ştiu eu, de mult, de multă vreme”. 

Păi zic: „Trebuie să te spovedeşti în toate posturile!” Bine. Vine 
anul următor şi-l întreb: „Când te-ai spovedit ultima dată?” zice „Anul 
trecut în postul Paștelui”. Zic: „La cine?” „La dumneavoastră”. 

Păi zic, „Mă nu ţi-am spus să te spovedești în toate posturile?” 
„Mi-ai spus, părinte, dar acum ce să fac?”. Şi-apoi eu zic: „Acum ce să 
fac eu cu tine, că nu m-ai ascultat?”. Nu-l destulă preocupare. Se 
creează și nişte mode: sunt unii care, de exemplu, se împărtășesc 
mereu; eu nu am nimic împotrivă. 

Aş vrea să se împărtășească credincioşii la toate Liturghiile dacă 
e vorba. Căci dacă se împărtăşesc, şi merg la slujbă. Dar nu acesta este 
lucrul de căpetenie. Pentru mine lucrul de căpetenie este legătura cu 
Dumnezeu. Dacă vrea să se întâlnească cu Dumnezeu, are posibilitatea. 
Or, dacă el ocoleşte lucrul acesta și are posibilitatea să se spovedească 
nu numai de patru ori pe an, poate de patruzeci de ori pe an, nu am 
nimic împotrivă. De câte ori e nevoie să se spovedească, dar să se 
spovedească și atunci să se şi împărtășească dacă e de împărtășit, dacă 
nu, să aștepte până când e vremea să se poată împărtăşi. Deci, trebuie 
o practică religioasă, nu ne bazăm numai pe asta că zic 95 

„Doamne, lisuse” și cu asta am rezolvat! Îmi spune câte cineva: 
„Părinte, eu am văzut pe Maica Domnului”. Și el e păcătos de nu ştiu 
cum a putut vedea pe Maica Domnului! Zic: „Cum ai văzut-o, așa cum o 
vezi în icoană?” Zice „Da”. „Cum măi, vezi în icoană? Păi zic, ţi-ai 
închipuit icoana și zici că ai văzut pe Maica Domnului și gata, ce mai”. 
Oamenii pot fi şi înșelaţi, dar noi trebuie să-l ajutăm, să-l luminăm, și-l 
ajutăm şi angajându-l la rugăciunea aceasta, dar nu în locul celorlalte. 

Când e duminică mergem la biserică, la Liturghie, cei care nu 
merg la Liturghie, pentru mine la păgâni îi număr. De ce? Adică, dacă 
pot ei să renunţe la câte se fac acolo, la binecuvântări și la cuvântul lui 
Dumnezeu din Evanghelie, la predică și la faptul de a cânta împreună 
cu îngerii: 

„Sfânt, Sfânt, Sfânt, Domnul Savaot', dacă pot să renunţe la 
lucrul acesta, înseamnă că au renunțat într-un fel chiar la Dumnezeu. 
Dar omul zice: „Nu părinte, că la Dumnezeu eu nu renunţ”. Păi nu 
renunți conştient, dar uite că renunțţi totuși dacă tu poți să neglijezi pe 
Dumnezeu. Pe Dumnezeu nu-L poți neglija, dacă îl neglijezi să ştii că 
n-ai Dumnezeu. Apoi, ori ai Dumnezeu și nu-L neglijezi, ori dacă-L 
neglijezi, să ştii că nu ai Dumnezeu. 


Cuvânt rostit de Părintele Teofil la Villiers sur Marne, Franţa, în 
18 iunie 1999 

Sfântul Pantelimon - îndemn la milostivire 

„Că milostiv şi iubitor de oameni, Dumnezeu eşti şi Ție mărire îţi 
înălțăm: Tatălui şi Fiului şi Sfântului Duh, acum și pururea și în vecii 
vecilor. Amin”. 

Înalt Prea Sfinţite Părinte Arhiepiscop Andrei, distincti părinţi şi 
iubiți credincioși, cuvintele acestea cu care mi-am început cuvântarea, 
se rostesc la sfintele slujbe, prin ele vorbim cu Dumnezeu și-L spunem 
lui Dumnezeu-Tatăl, lui Dumnezeu-Fiul şi lui Dumnezeu-Duhul Sfânt 
că-l milostiv și iubitor de oameni. Mărturisim aceasta în legătură cu 
Dumnezeu şi Îi spunem că Îi aducem mulțumire pentru că e milostiv şi 
iubitor de oameni și Îi aducem mărire, bineînțeles, după puterea 
noastră şi aceasta o facem acum și o facem totdeauna, o facem în vecii 
vecilor. Aducem mărire lui Dumnezeu pentru că „cu vrednicie şi cu 
dreptate este a ne închina Tatălui şi Fiului şi Sfântului Duh, Treimii 
celei de o ființă și nedespărțită”. 

Aducem mărire lui Dumnezeu pentru că vrem să ne unim, de 
fapt, cu heruvimii şi închipuim pe heruvimi la Sfânta Liturghie tocmai 
pentru că aducem întreit sfântă cântare Prea Sfintei Treimi. 

Aducem mărire lui Dumnezeu împreună cu îngerii când zicem 
„Sfânt, Sfânt, Sfânt Domnul Savaot, plin este cerul şi pământul de 
mărirea Ta”; aducem mărire lui Dumnezeu pentru că așa se cuvine și 
pentru că așa ne îndrumă Sfânta noastră Biserică. 

Şi, pe măsură ce ne apropiem de Dumnezeu, pe măsură ce 
începem să cunoaştem ceva din măreția lui Dumnezeu, Îi aducem 
mărire lui Dumnezeu, pentru că nu putem altfel; Îi aducem mărire 
pentru că știm că Lui I se cuvine toată mărirea, nu numai câtă aducem 
noi, nu numai câte putem noi aduce, ci toată mărirea I se cuvine lui 
Dumnezeu. Din această toată mărire care-i I se cuvine, noi aducem 
mărire lui Dumnezeu pentru că este sfânt și iubitor de oameni, pentru 
că este bun și iubitor de oameni, pentru că este milostiv și iubitor de 
oameni, pentru că este Dumnezeul nostru şi Mântuitorul sufletelor 
noastre. Facem ce fac îngerii în cer. Aducem laudă lui Dumnezeu, 
pentru că laudă lui Dumnezeu aduc îngerii; aducem mărire lui 
Dumnezeu după puterea noastră, pentru că 96 

Dumnezeu e bun și iubitor de oameni, pentru că Dumnezeu e 
„Dumnezeul milei şi al îndurărilor și al iubirii de oameni”, pentru că a 


Lui este a ne milui şi a ne mântui pe noi. Pentru toate acestea aducem 
mărire lui Dumnezeu. 

Astăzi, iubiți credincioşi, am ales din acele cuvinte 
preamăritoare de Dumnezeu de la sfintele slujbe, cuvintele „că milostiv 
şi iubitor de oameni Dumnezeu ești şi Ţie mărire înălțăm, Tatălui şi 
Fiului şi Sfântului Duh şi acum şi pururea şi în vecii vecilor. Amin”. Și 
am ales acestea pentru că sfântul pe care îl pomenim astăzi, este un 
sfânt cu nume de milostiv. Numele lui, în limba greacă, înseamnă cel 
mult milostiv, cel milostiv, Sfântul Pantelimon. Ne gândim la Sfântul 
Pantelimon aşa cum ne îndrumă Sfânta Biserică să ne gândim. Ne 
gândim la numele lui de milostiv, ne gândim la faptul că e tămăduitor, 
ne gândim la faptul că e doctor fără de argințţi, ne gândim la faptul că e 
mucenic şi mare mucenic. 

Toate acestea le avem în vedere şi aducem cinstire după puterea 
noastră și după îndrumarea Bisericii. Sfânta noastră Biserică ne ajută 
să-l aducem cinstire cu cuvintele Bisericii, cu cuvintele de slujbă ale 
Bisericii. Îi aducem cinstire după puterea noastră, ne unim cu cinstirea 
pe care i-o aduce Biserica prin cuvânt, ne unim cu siântârea noastră de 
cinstitori ai Sfântului mare mucenic, tămăduitor, doctor fără de argințţi, 
Sfântul Pantelimon. 

E bună cinstirea pe care i-o aducem unui sfânt prin cuvânt, e 
bună cinstirea pe care i-o aducem unui sfânt prin gând, e bună 
cinstirea pe care i-o aducem unui sfânt prin laudele rânduite de 
Biserică, e bună cinstirea pe care o aducem oricărui sfânt sub 
îndrumarea Bisericii noastre, dar, iubiți credincioși, cea mai de 
căpetenie cinstire pe care i-o putem aduce unui sfânt, este să ne 
asemănăm cu el. 

Cum putem noi să ne asemănăm cu Sfântul Mare Mucenic 
Pantelimon, fără să fim doctori? El a fost doctor, a primit dar de la 
Dumnezeu să fie doctor și a fost doctor fără de arginţi, adică unul care 
n-a umblat după averi când tămăduia și noi, care nu suntem doctori, 
cum putem să fim asemenea sau măcar să urmăm ceva, din cât se 
poate, pe Sfântul Pantelimon, doctor fără de arginţi? Ştiţi cum, iubiţi 
credincioşi? Să facem noi, la puterile noastre, ceea ce ne-a datnouă 
Dumnezeu să facem. Vin la mine uneori oameni care îmi cer ajutorul, 
cer ajutorul Bisericii şi întotdeauna le spun, când lucrurile sunt mai 
presus de puterea noastră: cu putere omenească nu putem face nimic. 
Singurul lucru pe care poți să-l faci tu, ca unul care ai necazuri, este să 


rabzi necazurile şi să te rogi lui Dumnezeu, pentru că numai Dumnezeu 
mai poate limpezi necazul pe care îl ai. 

E adevărat că Dumnezeu poate toate și face unde crede El că 
trebuie făcut ceva, unele suferințe le vindecă, pe alții care suferă îi 
întăreşte să ducă suferința; așa că gândurile lui Dumnezeu noi nu le 
ştim, ştim doar să primim ceea ce rânduieşte Dumnezeu pentru noi şi 
pentru a noastră mântuire şi în condiţiile noastre, să facem pentru noi 
şi pentru alții ceea ce putem face. 

Mă gândesc, iubiţi credincioşi, la acei patru inși care l-au dus pe 
slăbănogul din Capernaum în fața Domnului Hristos. Ei nu puteau să-l 
vindece, îşi dădeau seama că nu pot să-l vindece, dar, totuși ceva 
puteau: să-l ducă în fața Domnului Hristos. Sfântul Marcu Ascetul, în 
Filocalie, spune că Sfinții Evangheliști, cei patru evangheliști, sunt 
închipuiți de cei patru care l-au dus pe slăbănogul din Capernaum în 
fața Domnului Hristos şi ne duc și ei în fața Domnului Hristos. Ne dau o 
putere sufletească din darul lui Dumnezeu. 

Nu suntem doctori, nu suntem tămăduitori, dar mângâietori 
putem fi, alinători de suferință cu putere omenească, cu dorință de 
bine pentru cel care suferă, asta o putem face şi noi; şi dacă facem 97 

Cele la măsurile noastre, face şi Dumnezeu prin noi, ceea ce nu 
putem face noi numai prin puterea noastră. Și atunci, iată că suntem și 
noi pe calea Sfântului Mare Mucenic Pantelimon. 

Sfântul Pantelimon a fost doctor fără de arginţi, adică n-a 
umblat după averi și s-a mulțumit cu ceea ce putea avea din rosturile 
lui şi nu cerea de la nimeni să-l plătească pentru ceea ce făcea. Spre 
binele lui. Putem să fim şi noi aşa, să nu umblăm după interese 
pământești când suntem de ajutor celor pe care ni-l trimite Dumnezeu 
în față. 

Să ştiţi, iubiţi credincioşi, că atunci când Domnul Hristos a 
rânduit lucrul acesta, să iubim pe aproapele nostru, a avut în vedere pe 
orice om care ne vine în față, pe care într-un fel, Dumnezeu ni-l trimite 
în față, Dumnezeu ni-l face aproape de noi, Dumnezeu ni-l aduce lângă 
noi. Spunea cineva, şi pe bună dreptate, că cel mai însemnat om din 
lumea aceasta este omul de lângă tine, de care atârnă mântuirea ta. În 
Pateric se spune: „de la aproapele este viața şi moartea că, dacă ajutăm 
pe aproapele nostru, lui Dumnezeu îi slujim, dacă-l smintim pe 
aproapele nostru, lui Hristos greșim”. 

Domnul Hristos a vrut să ne apropie de orice om. Este adevărat 


că noi, de multe ori uităm că avem o poruncă de la Dumnezeu: să iubim 
pe toți oamenii, chiar și pe vrăjmasii noştri. În Sfânta Evanghelie care 
s-a citit astăzi, chiar la început s-au spus cuvintele: „Aceasta vă 
poruncesc vouă”, fiți atenţi, aceasta vă poruncesc vouă, deci nu vă 
îndemn aceasta sau vă dau o sugestie, nu vă dau o îndrumare ci vă dau 
o poruncă. „Aceasta vă poruncesc, să vă iubiți unii pe alții”. Domnul 
Hristos vrea să ne iubim unii pe alții cum ne-a iubit El pe noi, cum ne 
iubește El pe noi şi cuvintele acestea le rosteşte către ucenicii săi, pe 
care într-adevăr îi iubea. 

Vrea Domnul Hristos lucrul acesta, să ne iubim unii pe alții. Vin 
la mine unii oameni după cuvânt de folos. De la o vreme încoace, știți 
ce cuvânt de folos le spun? „Să ne iubim unii pe alţii ca într-un gând să 
mărturisim”. E un cuvânt de la Sfânta Liturghie. Sau le mai spun: „După 
aceasta vor cunoaște oamenii că sunteţi ucenicii mei, dacă veţi avea 
iubire unii către alţii”. Și cine-l iubitor, e milostiv. 

Sfântul Pantelimon a fost milostiv, a fost dătător de mulţumire, a 
dat mulțumire în jurul lui, cu minunile pe care le-a făcut şi pe care i-a 
dat Dumnezeu să le facă. A lucrat cu puterile pe care le-a pus 
Dumnezeu în el. Şi noi trebuie să facem la fel, să lucrăm la măsurile 
noastre, cu puterile noastre, dar, în orice caz să fim preocupati și 
ocupați de gândul de a înmulţi iubirea. 

Nu s-ar putea zice că oamenii n-au iubire și că nu se iubesc unii 
pe alţii, măcar în cercuri restrânse și în situaţii speciale, dar aceasta nu 
o fac după poruncă. Domnul Hristos ne dă o poruncă, să ne iubim: 
„aceasta vă poruncesc, a zis Domnul Hristos, să vă iubiţi unii pe alții” şi 
a mai spus Domnul Hristos că cea mai mare poruncă de care atârnă 
toată legea şi prorocii, este porunca iubirii. 

Ştim despre Sfântul Pantelimon că a fost mucenic. Ce înseamnă 
să fie cineva mucenic? Și-a dat viața pentru preamărirea lui Dumnezeu, 
şi-a dat viața pentru credinţă. Şi a ajuns la aceasta, știți de ce, iubiţi 
credincioși? Pentru că s-a întâlnit cu Domnul Hristos. Nu numai că a 
ştiut de Domnul Hristos, nu numai că s-a gândit la Domnul Hristos, nu 
numai că a încercat să se apropie de Domnul Hristos, ci chiar s-a 
întâlnit cu Domnul Hristos. A avut atâta siguranță în legătură cu 
Domnul Hristos încât a primit mai bine să moară decât să se lepede de 
credința în Hristos. Pe noi încă nu ne-a pus nimeni în situaţii din 
acestea, de limită, de margine. Nu ne-a pus nimeni în niște confruntări 
de felul acesta. Dar ne pune totuși Dumnezeu de multe ori la încercare, 


de fapt, nu ne încearcă El pe noi, pentru că El știe ce avem de făcut, dar 
ne dă situaţii în care să ne încercăm noi înşine și să vedem unde 
suntem. Și dacă știm că Dumnezeu e milostiv și noi trebuie să fim 
milostivi, şi dacă nu 98 

Suntem milostivi, nu suntem ca Dumnezeu; şi dacă știm că 
Dumnezeu e iubitor de oameni şi noi nu suntem iubitori de oameni ci, 
poate, uneori, chiar urători de oameni, nu ne asemănăm cu Dumnezeu. 

Şi dacă nu facem aceasta, să-l iubim pe oameni și să fim 
milostivi fată de oameni nu numai cu fapta materială, și cu asta cât se 
poate, dar cu bunăvoința, iubiţi credincioşi, să se simtă omul de lângă 
noi învăluit de noi, încă nu îndeplinim porunca iubirii. Când iubeşti pe 
cineva, mai ales îl aduci în tine, îl porţi în tine, dacă nu-l porți şi în tine, 
încă nu-l iubeşti; dacă-l tii numai în afară de tine, încă nu-l iubeşti. Or, 
noi trebuie să-l purtăm în noi înşine pe cel pe care îl iubim pentru că 
aşa e iubirea, aduce în tine. 

lubiţi credincioși, iubirea impropriază, adică pe cel pe care îl 
iubeşti, îl aduce în sufletul tău și în felul acesta se înmulțește și bucuria 
şi fericirea, iubirea e fericire. De aceea a rânduit Domnul Hristos să ne 
înmulțească iubirea, ca să se înmulțească fericirea. 

Nouă nu ni se cere să mărturisim pe Domnul Hristos în fața 
morții, cum a fost mărturisitor al credinţei Sfântul Pantelimon. De ce? 
Pentru că împrejurările nu sunt de așa fel, dar ne cere Dumnezeu să-l 
mărturisim cu viața noastră, în toate împrejurările de viaţă, să fim 
buni, să fim milostivi, să fim iubitori, să fim iertători, să fim îngăduitori, 
să fim răbdători, să trecem cu vederea, să ne gândim la neputința 
omenească. 

Părintele Arsenie Boca, Dumnezeu să-l odihnească! mi-a spus 
cândva un cuvânt; de fapt, nu mie ci unui părinte, pe atunci student la 
teologie, un cuvânt pe care eu îl socotesc cel mai important cuvânt pe 
care l-am auzit de la el din câte știu că le-a spus şi le-a scris, anume: „să 
ai înțelegere față de neputința omenească”. Să fim îngăduitori, să fim 
iertători, să fim binevoitori şi atunci suntem pe calea Sfântului Mare 
Mucenic, doctor fără de arginţi şi tămăduitor Pantelimon. 

lubiţi credincioşi, aşadar să nu uităm cuvintele pe care le 
spunem la sfintele slujbe, vorbind cu Dumnezeu: „că milostiv și iubitor 
de oameni, Dumnezeu ești şi Ție mărire înălțăm Tatălui și Fiului şi 
Sfântului Duh, acum şi pururea şi în vecii vecilor” și mai ales să ne 
gândim că acest cuvânt nu este spus pentru o clipă, ci este un cuvânt 


spus într-o clipă pentru veșnicie. 

Să fim buni, să fim milostivi, să nu ne dăm pace până nu suntem 
aşa cum ne vrea Dumnezeu, ca să ne binecuvânteze Dumnezeu şi să 
fim şi noi miluiti cu cei milostivi, după cuvântul Domnului Hristos: 
„fericiţi cei milostivi, că aceia se vor milui”. 

Şi cu gândul la Sfântul Pantelimon să zicem: „Purtătorule de 
chinuri, Sfinte și tămăduitorule Pantelimoane, roagă pe milostivul 
Dumnezeu ca să dea iertare de greșeli sufletelor noastre” și când 
spunem cuvintele acestea să ne gândim că Sfântul Pantelimon ar putea 
să ne spună şi el: „urmati-mi iubirea, urmati-mi milostivirea, 
urmati-mi dorința de a ajuta și atunci veţi fi sub binecuvântarea lui 
Dumnezeu, atunci veţi fi sub ocrotirea Maicii Preacurate, atunci veți fi 
în rândul sfinților, în rândul acelor oameni care l-au slujit lui 
Dumnezeu și cu care dorim să fim cu toţii în împărăţia lui Dumnezeu”. 
Amin. 

Cuvânt rostit la Mănăstireaoasa, judeţul Alba. 

27 iulie 2000 

Slujirea tinerilor în Biserică 

Înalt Prea Sfințite Arhiepiscop, iubiţi credincioși, dragi tineri, 
sunt bucuros că am ajuns aici; sunt într-o biserică în care vin de două 
ori pe an, în postul Crăciunului şi în postul Paştilor. Vin invitat de Înalt 
Prea Sfinţitul Andrei și de studenți să le spun cuvânt de învățătură, iar 
în această biserică vin pentru că sunt prieten cu părintele Florin 
Botezan, așa că, as putea spune, aici vin pentru că mă cheamă 
prietenia. 

Vin cu încredințarea că sunt în prelungirea mănăstirii, chiar şi 
acum mă consider în prelungirea mănăstirii, într-o lucrare misionară 
pentru că mitropolitul care a restaurat mănăstirea din care fac eu 
parte, a dorit ca mănăstirea să aibă și lucrare misionară. 

Sunt, aşadar, în vederea mitropolitului ctitor și în vederile 
rostului pe care îl are mănăstirea noastră, doresc să fiu de folos, să 
aduc lumină, să aduc bucuria, să înmulțim bucuria. 

Mi-a fost dată pentru această întâlnire tema „Slujirea tinerilor în 
Biserică” sau altfel spus „Biserica și tinerii”. 

Mă bucur întotdeauna când stau în fața tinerilor pentru că 
tinerii se pregătesc pentru viață, au viața în față, tinerii sunt 
modelabili, tinerii doresc mai mult şi mai bine, au energie, au curaj, îi 
slujesc lui Dumnezeu prin calităţile pe care le are tinerețea. 


Deci, orice tânăr în Biserică vine cu capacitatea lui, vine cu 
pregătirea lui, vine cu pregătirea pe care urmează să o facă în 
continuare, vine în Biserică cu ceea ce este şi cu ceea ce poate. Ca să-L 
slujeşti lui Dumnezeu în Biserică trebuie mai întâi să aparții lui 
Dumnezeu, să fii al lui Dumnezeu. 

Poi să-L slujeşti lui Dumnezeu în Biserică dacă eşti ucenic al 
Mântuitorului Hristos, dacă ești doritor de a te depăși pe tine însuţi, 
conducându-te după principiile Evangheliei. Cineva care vrea să-L 
slujească lui Dumnezeu, să se mântuiască trebuie să-L aibă pe Hristos 
mai întâi ca învăţător şi să fie ucenic al Mântuitorului. 

În cartea Faptele Sfinţilor Apostoli e scris că mai întâi, în 
Antiohia, ucenicii s-au numit creștini (Fapte 11, 26). Nu e vorba numai 
despre cei 12 ucenici, nu e vorba numai de cei 70 de ucenici, ci de toți 
creștinii care se numeau până atunci ucenici, și de atunci ucenicii s-au 
numit creştini. Nu poate cineva să fie creştin dacă nu e ucenic al lui 
Hristos, dacă nu se lasă modelat de Domnul Hristos, dacă nu caută să 
intre în rânduiala hotărâtă de Domnul Hristos. 

Dragi tineri, aș vrea să vă supun atenţiei, cu acest prilej, un 
cuvânt pe care i-a spus restauratorul mănăstirii noastre, care a spus 
aşa: „cea mai frumoasă podoabă a unui tânăr este mintea trează și 
inima curată”. Deci, mintea trează şi inima curată sunt cea mai 
frumoasă podoabă a unui tânăr. 

Domnul Hristos a spus: „Fericiți sunt cei curați cu inima, că aceia 
vor vedea pe Dumnezeu”. 

Bineînțeles că vederea lui Dumnezeu se face prin mintea trează, 
pentru că Dumnezeu se descoperă inimii curate, casa credinţei fiind 
inima curată. 

În legătură cu aceasta aş vrea să aduc exemplul unui tânăr, 
tânărul cel bogat, un om care e cunoscut din Sfânta Evanghelie, trei din 
cei patru evangheliști istorisesc cele întâmplate cu tânărul bogat. 

Eram student la teologie în anul I s-au al II-lea (acum 50 de ani) 
când a venit la noi mitropolitul de atunci, Nicolae Bălan, la un curs. A 
venit vorba despre tânărul cel bogat. A cerut mitropolitul un nou 
Testament. I s-a dat și el a citit din Sfânta Evanghelie de la Marcu că 
Domnul Hristos a privit la el, la tânăr, şi i-a fost drag de el. Am citit 
Noul Testament cu mult timp înainte de a fi la Teologie şi am citit 
despre tânărul bogat de mai multe ori dar nu m-am oprit niciodată la 
afirmația că Domnului Hristos i-a fost drag de tânărul bogat. Dar, de 


atunci încoace, m-am gândit adeseori şi întotdeauna m-am gândit cu 
drag la omul de care i-a fost drag Domnului Hristos. Nu ni se spune de 
ce i-a fost drag Domnului Hristos de tânărul bogat, dar înțelegem din 
Sfânta Evanghelie că Domnul Hristos a privit la el după ce tânărul 
bogat a spus că a împlinit poruncile pe care i le-a pus în atenție 
Domnul Hristos şi după aceea e scris că i-a fost drag de el. E o bucurie 
pentru noi să ne gândim la un om pe care Domnul Hristos l-a cuprins 
în inima Sa. E o bucurie să știm că au existat oameni de care i-a fost 
drag Domnului Hristos în mod special şi știind aceasta, să ne gândim 
cum am putea face ca să intrăm şi noi în atenția Domnului Hristos și ca 
să-l fie drag Domnului Hristos de fiecare dintre noi. Asta înseamnă că 
fiecare dintre cei care vor să fie ca tânărul cel bogat să ştie ce anume 
cere Domnul Hristos de la el și să facă ceea ce Domnul Hristos cere. 
Tânărul bogat l-a întrebat pe Domnul: „Ce să fac să moştenesc viața de 
veci?” Domnul Hristos i-a spus: „Dacă vrei să intri în viață păzeşte 
poruncile, împlineşte poruncile”. Tânărul a întrebat care porunci. 
Domnul Hristos a zis: „să nu ucizi, să nu curvesti, să nu furi, să nu 
depui mărturie mincinoasă, să cinstești pe tatăl tău și pe mama ta”. 
Sunt cinci porunci din Decalog. Deci, Domnul Hristos nu i-a spus toate 
poruncile din Decalog, ci numai cinci dintre ele la care a adăugat, după 
Evanghelia de la Matei, „să iubeşti pe aproapele tău ca pe tine însuți”, 
iar după Evanghelia de la Marcu „să nu înșeli pe nimeni”. Sunt şapte 
porunci care trebuie neapărat împlinite și dacă le împlinim, ne 
asemănăm cu tânărul cel bogat care a spus: „toate acestea le-am 
împlinit”. Domnul Hristos a privit la el și i-a fost drag. 

Să pornim de la acest gând în formarea noastră, în modelarea 
noastră ca tineri. Dacă facem așa, avem parte de viaţa veşnică. 

Am spus că Domnul Hristos a pomenit doar şapte porunci, nu 
pentru că ajung acestea șapte dar pentru că de la acestea trebuie să 
pornim. Cine împlineşte aceste șapte porunci, sigur că este deschis și 
pentru celelalte și caută să le împlinească pe toate. Dar dacă cineva nu 
împlinește nici măcar aceste șapte porunci, înseamnă că nu poate să 
intre în viața de veci şi nu este în situata să-l fie drag Domnului Hristos 
de el. 

Dragi tineri, noi avem acest model în Sfânta Evanghelie și 
pentru noi. Nu-l vorba numai de o informaţie, despre ceva care s-a 
întâmplat cândva, ci este vorba de un exemplu care trebuie urmat. 

Este adevărat că tânărul cel bogat nu a putut împlini tot ce i-a 


cerut Domnul Hristos sau tot ce i-a propus, dar noi nu ne putem 
închipui că Domnul Hristos l-a scos din inima Sa pentru ceea ce n-a 
putut face, ci a avut în vedere ceea ce a făcut. Cu acest prilej Domnul 
Hristos a spus cât este de greu pentru cei bogaţi să intre în împărăţia 
lui Dumnezeu. Ucenici au întrebat atunci cine poate să se mântuiască şi 
Domnul Hristos a răspuns: „Ceea ce este cu neputinţă la oameni, este 
cu putință la Dumnezeu”. Asta înseamnă că Domnul Hristos împlinește 
ceea ce omul nu poate împlini, dacă omul se angajează să împlinească 
ceea ce poate să împlinească. 

Împreună cu tânărul cel bogat aş vrea să mai prezint un tânăr, 
anume acel tânăr care a avut cinci pâini și doi peşti şi le-a oferit 
Domnului Hristos care, cu cinci pâini şi doi pești a săturat mare 
mulțime de oameni. Domnul Hristos a primit ceea ce I-a oferit tânărul 
şi asta înseamnă că e bine ca orice tânăr să aibă ceva să-L ofere 
Domnului Hristos, ca Domnul Hristos să aibă ce să binecuvânteze. Dacă 
cineva se formează în felul acesta la tinereţe, în copilărie și mai târziu, 
se face vrednic ca Domnul Hristos să lucreze cu el, devine colaborator 
al Domnului Hristos pentru împlinirea lucrurilor celor bune. 

Mă gândesc în același timp la un text din Epistola Sfântului 
Apostol Pavel către Tit, unde e scris ceva în legătură cu ceea ce trebuie 
să facă bătrânii, bătrânele și tinerii. Voi prezenta îndemnul Sfântului 
Apostol Pavel, în ceea ce priveşte toate aceste categorii pentru că 
îndemnurile lui pot fi împlinite de către toate categoriile, deci și de 
către tineri. Este vorba de textul din Tit 2, 1 - 5: „Spune bătrânilor să 
fie treji, cinstiţi, întregi la minte, sănătoși în credinţă, în dragoste și în 
răbdare”. 

Vedeţi, cuvintele acestea, chiar dacă sunt adresate bătrânilor, se 
potrivesc foarte bine și tinerilor. Şi tinerii trebuie să fie treji, cinstiți, 
întregi la minte, sănătoși în credinţă, în dragoste şi în răbdare. Mai 
departe spune Sfântul Apostol Pavel: „Spune bătrânelor să nu fie 
invidioase, să nu fie robite de vin prea mult și să învete bine”. Deci, 
cuvintele acestea adresate bătrânelor, femeilor bătrâne, se potrivesc 
foarte bine pentru toate categoriile de oameni și pentru toți tinerii. Să 
aibă în înfățișarea lor o sfântă cuviinţă, să nu fie invidioși, să nu fie 
robiti de vin prea mult și să învete de bine. Și spune mai departe 
Sfântul Apostol Pavel de ce anume să fie așa, „ca să înțeleptească pe 
cele tinere, să-și iubească bărbaţii, copiii, să fie curate, gospodine, să fie 
cumpătate, ca să nu fie vorbit de rău cuvântul lui Dumnezeu”. 


Și, în sfârşit, se adresează și tinerilor şi le spune: „Spune 
tinerilor să fie înfrânați”. M-am gândit că este bine să avem în vedere 
toate acestea la un loc, fără să ne mai gândim că unele îndemnuri sunt 
adresate tinerilor, altele bătrânilor, altele femeilor bătrâne, toate se 
potrivesc pentru tineri. Toți oamenii, bărbaţi şi femei, trebuie să fie 
treji, întregi la minte, cinstiţi, sănătoti în credinţă, în dragoste şi în 
răbdare, să aibă sfânta cuviință, să înțeleptească pe ceilalţi, să fie 
iubitori unii față de alţii, să fie înfrânațţi. 

Dacă ne formăm în felul acesta, suntem în stare să lucrăm 
pentru Dumnezeu acolo unde vrea Dumnezeu. Când mi-am început eu 
viața la mănăstire la Sâmbăta, acum 47 de ani, părintele meu duhovnic 
mi-a spus să mă pregătesc în așa fel ca să lucreze Dumnezeu cu mine. 
Nici el, nici eu n-am știut atunci cum va lucra Dumnezeu în mine. Am 
încercat să-mi împlinesc datoria și am simţit că Dumnezeu lucrează cu 
mine. Am ajuns la împrejurări de viaţă în care mi-am dat seama că eu 
şi nu altcineva eram cel mai potrivit om cu care a lucrat Dumnezeu 
atunci. 

Am căutat să mă depășesc și să mă dăruiesc. aşa mi-a spus 
părintele meu duhovnic: să te depășești și să de dăruiești; să mă 
depășesc în credință și să mă dăruiesc în iubire. Era ceea ce spunea 
Sfântul Apostol Pavel în Epistola către Galateni, că ceea ce se cere este 
„credinţa lucrătoare prin iubire”. 

Este ceea ce spunea Sfântul Apostol Pavel în Epistola către 
Corinteni, „de aş avea atâta credință încât să mut și munții, iar 
dragoste nu am, nimic nu sunt”, n-am nicio valoare. 

Deci, un tânăr care vrea să se angajeze într-o lucrare, oricare ar 
fi ea, în Biserică, trebuie mai întâi să se angajeze în lucrarea modelării 
de sine. Să-L aibă pe Domnul Hristos învățător, să fie el ucenic al 
Domnului Hristos, să aibă mintea care I se supune lui Dumnezeu, în loc 
să discute cu Dumnezeu, să îi dea dreptate lui Dumnezeu, să facă ceea 
ce a făcut Simon Petru când i-a spus Dumnezeu: 

„Mână la larg şi lăsaţi mrejele ca să pescuiţi” iar el a răspuns: 
„toată noaptea ne-am trudit și n-am prins nimic, dar pentru cuvântul 
Tău, pentru că Tu zici aşa, arunc mreaja în mare” și a scos mulțime 
mare de peste. De ce? Pentru că L-a ascultat pe Domnul Hristos și de 
aceea a văzut minune și minune vede oricine care se supune cu mintea 
fată de Domnul Hristos. 

Deci, iubiţi tineri, asta este ceea ce trebuie să facă un tânăr, și în 


special un tânăr, pentru că fiecare dintre noi stă în faţa vieţii cu ceea ce 
suntem. 

Fericitul Augustin spunea: „copilul este tatăl omului mare”. Se 
pare că n-ar fi avut dreptate, dar a avut pentru că din punct de vedere 
moral nu poate ajunge cineva mare înainte de a fi copil, deci 102 

Omul mare îl moşteneşte pe copil și-l duce mai departe prin 
tinereţe în cealaltă vreme a vieții sale și la bătrâneţe e rezumatul vieții. 
Bătrânii au trecutul în spate, iar tinerii au viitorul în faţă. 

La slujba Cununiei, şi slujba Cununiei se face pentru tineri, 
preotul se roagă pentru cei care se căsătoresc spunând: „Binevoieşte 
să-şi petreacă viața lor fără prihană, în chip ireproșabil şi să ajungă la 
bătrâneţi fericite cu inimă curată împlinind poruncile”. Este o 
rugăciune care priveşte toată viaţa și care ține până la sfârşitul vieţii şi 
cu rezultatul ei trecem în lumea de dincolo prin moarte. 

Sfârşesc aceste consideraţii punându-vă în atenţie și o urare. La 
noi, la mănăstire au venit doi creştini din Germania acum treizeci de 
ani şi ne-au spus că la o instituţie bisericească din Germania, o 
instituție de ajutorare a epilepticilor, la intrare e scris așa: „Pace celor 
ce vin, bucurie celor ce rămân, binecuvântare celor ce pleacă”. Nouă 
ne-au plăcut tare mult cuvintele acestea şi atunci ei au scris în cartea 
de onoare a mănăstirii: „Pace celor ce vin, bucurie celor ce rămân, 
binecuvântare celor ce pleacă doresc doi creştini din Germania tuturor 
celor ce în urma lor vor vizita această mănăstire”. 

Aceeași urare v-o fac şi eu: pace, bucurie şi binecuvântare; este 
vorba de pacea pe care o dă Domnul Hristos celor curaţi la inimă, 
bucuria pe care vrea Domnul Hristos să o avem cu toţii, pentru că a zis: 
„Acestea vi le spun ca bucuria Mea să fie întru voi şi bucuria voastră să 
fie deplină”. 

Şi binecuvântare. Binecuvântarea pe care a dat-o Domnul 
Hristos când S-a înălțat la cer binecuvântând pe cei ce erau de fată și 
atunci ucenicii s-au închinat Domnului Hristos pentru că 
binecuvântarea Domnului aduce închinarea omului și închinarea 
omului și binecuvântarea Domnului aduc bucurie, bucurie mare 
pentru că, se spune în Sfânta Evanghelie, ucenicii s-au întors în 
Ierusalim cu bucurie mare și erau întotdeauna în templu lăudând și 
binecuvântând pe Dumnezeu. 

Deci, pace, bucurie şi binecuvântare. Harul Domnului nostru 
lisus Hristos şi dragostea lui Dumnezeu Tatăl și împărtășirea Sfântului 


Duh să fie cu noi cu toţi totdeauna, acum și pururea și în vecii vecilor. 
Amin. 

Cuvânt rostit în Biserica Memorială Mihai Viteazul din Alba 
Iulia, miercuri 9 august 2000, în faţa tinerilor de la Syndesmos, ASCOR 
şi LTOR 

Sfântul de la Sâmbătă Fagarasului 

Părintele Arsenie Boca 

Dacă veți întreba vreodată un taran din satele cuprinse între 
Brașov, Fagaras și Sibiu dacă a auzit de părintele ARSENIE BOCA, fata 
lui se va lumina ca o zi de duminica. Te va prinde de mana, te va duce 
în casă, arătându-ţi-l pe perete, printre icoane. În satele din Munţii 
Fagarasului, părintele Arsenie e un sfant. La zece ani de la trecerea lui 
între drepţi, magia forței sale duhovniceşti e mai puternica astăzi ca 
niciodată, pilda vieţii sale - un îndreptar. Oamenii au nevoie de 
Dumnezeu. 

Martir al Bisericii Ortodoxe, suferința părintelui Arsenie Boca e 
răscumpărata deplin de iubirea profundă a celor care l-au cunoscut. 
Sunt mii! De la ei începe legenda Pe mormântul părintelui Arsenie 
Boca iarba nu se ofileste niciodată, nici măcar în iernile cele mai 
crancene. În noiembrie, de ziua părintelui, e potop de lume la 
Mănăstirea Prislop. Mii de oameni vin aici, asculta de la un cap la altul 
cuvenitele slujbe de pomenire, săruta apoi crucea şi pleacă, neuitand 
să ia cu sine un pumn de pământ sfinţit, spre protestul vreunui preot 
din preajma, care îi cearta cu blândeţe: „Ajunge, oameni buni, că o să 
dezgoliti sicriul”. 

Parca niciun duhovnic nu a fost mai iubit decât părintele 
Arsenie. Făgărășenii - cel puţin - îl venerează și îi spun, fără ocolisuri: 
Sfântul. Mulţi l-au cunoscut și ştiu ce spun. Nu l-au părăsit niciodată, 
urmându-l de la Sâmbătă la Prislop și de acolo, mai departe, la 
Drăgănescu, lângă București. Şi acum, în vorbele făgărășenilor 
amintirile dau în clocot. Parcă ar fi fost ieri: înalt, frumos la chip, cu 
ochi puternici și pătrunzători, îmbrăcat în rasa alba și vorbind cu glas 
tunator fiecăruia, după greutatea păcatului săvârşit: „Cati copii ai, 
femeie?”. „Doi', răspundea sfioasa femeia. „Și cu restul ce-ai făcut?” 

Multe se spun despre părintele Arsenie Boca. A fost un sfant? 
Avea darul rugăciunii înainte-văzătoare? leşea el, așa cum se zice, prin 
ușile ferecatuite ale celulei de la Securitate? Pe zi ce trece, oamenii care 
l-au cunoscut cu adevărat sunt tot mai puţini și mai bătrâni. Te 


interesează să afli adevărul, dar el aproape că nu mai contează. 
Exagerata sau nu, imaginea părintelui Arsenie aparține de acum 
legendei. 

Văzător cu duhul 

Nu e ușor să scrii despre un om atât de puternic ca Arsenie 
Boca. Viața părintelui avea părțile ei ascunse, tăinuite de privirile 
oamenilor, aşa cum era chilia sa de pustnic de pe Valea Sâmbetei - un 
loc aproape inaccesibil, săpat în jgheabul unor pereți prăpastiosi de 
stanca, pe care părintele sculptase chipul Maicii Domnului, 
transformând sălbăticia munților în altar de rugăciune și meditaţie. 

Dincolo de biografia sa bogata ca subiectul unui roman (licenţiat 
în teologie, medicina și belle arte, închis doi ani la Canal pe motive 
politice, alungat de la Prislop, scos din viața monahala de către 
comuniști şi urmărit tot timpul de Securitate), părintele rămâne unul 
din cei mai mari duhovnici ai acestui secol. Nu întâmplător oamenii 
l-au urmat peste tot, nelăsându-l niciodată singur. Puţini însă l-au 
cunoscut cu adevărat, primind îngăduinţa de a-l sta în preajma. 

„Părintele era de felul sau tăcut”, își aminteşte taranul Ion Lupu, 
de 76 de ani, din Voivodeni - Fagaras. Cât timp a stat la Mănăstirea 
Sâmbătă, pe care a renovat-o din temelii, îl vedeam aproape în fiecare 
zi. Niciodată nu l-am pomenit zâmbind sau vorbind mai mult decât 
trebuie. Era aspru și cu sine, şi cu ceilalți, ascunzând de privirea 
oamenilor și postul, și rugăciunea. Da, părintele era văzător cu duhul. 
Când m-am dus prima oară la dansul, a trebuit să aştept vreo două zile 
pana să-mi vină rândul la spovedanie. Îmi lăsasem treburile 
neterminate acasă şi stăteam ca pe ghimpi. 

Părintele m-a observat şi mi-a zis: <Du-te să-ți vezi de joagar și 
apoi întoarce-te>. În clipa aceea, am amuţit. Într-adevăr, îmi citise 
gândul - mintea mea era la joagar şi nu la spovedanie. Câteva luni mai 
târziu, când deja începuse războiul, la uşa chiliei se aduna puzderie de 
femei. Voiau să întrebe despre soarta bărbaților plecaţi pe front şi erau 
atât de multe, încât părintele nu mai avea timp să le asculte pe fiecare 
în parte. Se uita în mulțime și, arătând cu degetul, zicea: <Tu, pune-ţi o 
cruce după casa. Tu, pregătește pachet, ca soţul tău e rănit, dar 
trăieşte>. Câteva zile mai târziu, femeile se întorceau la chilie, 
spunând: <Ai avut dreptate, părinte. E rănit, dar trăieşte>. așa era 
părintele. Nici nu deschidea gura, ca el îţi şi spunea pentru ce ai venit. 
Îmi amintesc de un soldat care voia binecuvântarea lui înainte de a 


pleca pe front. Cum l-a văzut, părintele s-a schimbat la fata și i-a zis: 
<Acuma vii? Regimentul tău a plecat asta-noapte și eşti dat dezertor>. 
aşa a și fost. N-a mai apucat să ajungă la unitate, ca o patrula militară 
l-a arestat”. 

„Cine vrei să-ți poarte crucea?” 

Era părintele cu adevărat clarvăzător, cum spun toţi cei care 
l-au cunoscut? Ion Lupu din Voivodeni e absolut convins că așa stăteau 
lucrurile. Prin post și rugăciune, părintele știa toate câte aveau să se 
întâmple. Își cunoştea chiar și încercările prin care urma sa treacă. 
„Înainte de a fi arestat, l-am văzut într-o dimineaţă cu o mare tulburare 
pe chip. Ca niciodată, simțea nevoia sa vorbească despre sine și atunci 
mi-a zis: <Asta-noapte, mi-am văzut în vis cămașa de botez. Am două 
pete roșii pe cămașa. Am două păcate, pe care trebuie să le plătesc în 
curând >. N-am înțeles nimic din vorbele părintelui. Abia după ce l-au 
dus la Securitatea din Braşov, am priceput de ce cu o zi înainte de 
arestare m-a oprit, spunându-mi: <Sa nu mai vii la Sâmbătă să mă 
cauţi. Dacă ai vreo trebuinţa, să strigi de acolo, ca eu te aud>. Părintele 
își cunoștea viața și de aceea nu-și pierdea niciodată calmul și 
seninătatea. Închis la Cetatuie, la Brașov, securiștii au vrut să-l tunda în 
batjocura barba lui mare și neagra, dar - ca un făcut - nimeni nu 
îndrăznea să-l atingă, speriaţi parca de privirea şi de forța lui. Doar un 
țigan, pe nume Luca, plecat chiar din satul meu, s-a oferit voluntar. 
Pazise porcii în Voivodeni şi acum ajunsese sublocotenent la 
Securitate. El l-a tuns, dar părintele l-a avertizat: <Ma, în curând ai să 
te bărbiereşti şi tu>. Într-adevăr, nu a trecut nicio lună de zile şi Luca a 
revenit în sat să păzească porcii, fiind dat afară din armata, ca apoi să 
moară într-un accident”. 

Toată lumea care l-a cunoscut mărturisește că se întorcea de la 
părintele cu o mare ușurare în suflet. 

Strâmtorat de mulțime, părintele Arsenie privea peste capetele 
tuturor, făcând semn cu mâna şi spunând: „Vino tu, amarato, că ai 
rămas văduva cu 8 copii”, şi femeia se pornea pe plâns că așa era. 

Dintr-o privire îi separa pe cei veniţi din curiozitate, de oamenii 
cu probleme grele. Nimeni însă nu pleca neintarit cu un sfat sau cu o 
vorbă de îmbărbătare. Chiar și când, arar, certa pe cineva, o făcea 
duhovniceşte, spre mântuirea sufletului. Un bătrân i se plângea, de 
pildă, ca sotia îi este paralizata 105 

Și fără putere, cerându-l părintelui să o vindece, dar el l-a oprit, 


vorbind ca să audă toată lumea: 

„Moşule, crucea cine vrei să o poarte în locul tău?” 

Din zugrav pe suflete, zugrav de biserici 

Întărit intru credinţa și cu răbdare de sfant, părintele Arsenie 
Boca şi-a dus la rândul lui crucea suferinţei, trecând prin iadul 
anchetelor și al detenției, trăind apoi cu demnitate umilința exilului în 
lume, pictând 15 ani Biserica din Drăgănescu, precum spunea Nichifor 
Crainic, mentorul sau: „Din zugrav de suflete, iată-te zugrav de biserici. 
Fii fericit ca mângâi cu penelul pe cei desăvârșiți”. 

Despre șederea sa la Drăgănescu se știe parca și mai puțin. 
Urmărit mereu, sacaitor, de Securitate, părintele evita sa vorbească 
făgărășenilor veniţi special să-l vadă de la sute de kilometri, încercând 
în felul sau să-l protejeze. Era îmbrăcat simplu, ca orice mirean, având 
mereu o bundita în spate, din cauza răcelii din biserica, unde își 
desăvârşea opera - imnul pictural închinat lui Hristos, liturghia 
imaginii şi a trăirii estetice. Satenii din Drăgănescu aproape că nu-l 
luau în seamă. „i spuneam Pictorul”, îşi aminteşte Gheorghe 
Marinescu, astăzi cel mai bătrân om din sat. „Venise la părintele 
Bunescu să picteze biserica şi era foarte retras. Abia acum îmi dau 
seama de ce întorcea spatele mulțimii, făcând cu degetul la gura - 
semn că e urmărit și că nu poate să vorbească. Am stat mai mult timp 
în preajma părintelui, parându-mi-se un om ca oricare altul. N-am avut 
ochi să văd, deşi avea mare putere: îmblânzea animalele doar cu o 
privire şi nu puteai să-l ascunzi nimic. Îţi ştia cugetul și gândul cel mai 
ascuns. Îmi amintesc cum i-a spus unui taran din Fagaras, care îşi 
lăsase traista cu mâncare în curtea bisericii: <De ce te îngrijeşti de 
nimicuri? Traista ta e păzita>. Şi într-adevăr, plecând de la el, omul şi-a 
găsit bagajul cu doi câini mari alături, stand ca niște paznici. 

Mi-e greu să vă răspund la întrebări. Se spune despre el că era 
vizionar şi proroc. Eu ştiu doar ca aici, la Buneşti, cât s-a trudit să 
picteze biserica, era foarte cumpătat şi la mâncare, şi la vorba; ca 
muncea fără mila, făcându-și singur mortarul și canonindu-se pe 
schele, pana noaptea târziu, încât părintele Bunescu, privind picturile, 
zicea toropit de emoție: <Părinte, ai pus o întreaga dogmatica pe 
perete. Tu nu pictezi, ci predici fierbinte pe ziduri>. Vorbele acestea le 
înţeleg abia acum. 

În sinea lui, trebuie să fi suferit mult. Îi părea rău că nu mai 
poate sluji în biserică, iar când își amintea de Prislop, ofta cu 


amărăciune, acolo având - din câte am înţeles - un loc anume în care 
dorea să fie înmormântat. Știa sa rabde, însă. Chiar dacă în ultimii ani 
slabise şi era bolnav și de plămâni şi de ficat, nu l-am auzit niciodată 
cainându-se. Îi părea rău că nu le putea vorbi oamenilor aşa cum 
dorea, dar tot el, îmi amintesc, a zis odată: <Niciodată nu-l poți 
mulțumi pe toţi. La Sâmbătă, stăteam și 36 de ore în spovedanie. 
Nimeni nu mi-a zis: Du-te, părinte, să te odihnești>. 

Aşa era Pictorul nostru - neluat în seama de bucureșteni, dar 
iubit ca un sfant de făgărășeni. A stat cu noi, dar n-am știut să-l 
prețuim. Când apăreau pe drum făgărășenii, cu traistele grele şi 
umflate, satenii din Bunescu ziceau cu invidie şi răutate: <la uite cum îi 
cara numai bunătăţi>. Dacă oamenii ar fi ştiut că în straiti nu era decât 
o pâine mare, ardeleneasca, de 4 - 5 kilograme, s-ar fi rușinat cu toţii”. 

* 

Părintele Arsenie Boca va muri pe 28 noiembrie 1989 şi va fi 
înmormântat cinci zile mai târziu la Prislop, în locul ales chiar de el, în 
prezenta a 2000 de oameni. Și aici sunt multe taine și lucruri încă 
nelămurite. Mulţi din cei cu care am vorbit sunt convinşi ca părintele a 
fost schingiuit de Securitate, că avea unghiile de la mâini smulse şi ca 
înainte de a muri şi-a avertizat calaii: „Spunețţi-l lui Ceaușescu că nu 
mai apuca Crăciunul”. Alţii, care s-au îngrijit de înmormântarea 
părintelui, spun dimpotrivă că a murit de moarte buna la Mănăstirea 
Sinaia, ca slabise din cauza muncii 106 

Epuizante şi a numeroaselor boli pe care le avea. Contează mai 
puţin teama şi reținerile unora de a vorbi despre acest lucru. Mai 
devreme sau mai târziu, adevărul va ieși oricum la iveala. E limpede ca 
părintele Arsenie Boca nu a fost un om obișnuit şi ca Dumnezeu a 
lucrat prin el neîntrerupt. 

Timp de aproape 50 de ani cât a durat regimul comunist, de-a 
dreptul sau cu subtilitate perfida, s-a încercat ascunderea părintelui și 
a numelui său. Faptul ca imaginea lui ţâșneste acum, la zece ani de la 
moarte, mai strălucitoare ca oricând, e semn ca cei fără prihana își au 
plata lor, la adăpost de invidia patimasa a lumii acesteia. 

Sincer să fiu, când am aflat ca părintele Arsenie Boca a trecut în 
cele sfinte abia în 1989, ceva din adâncul ființei mele s-a cutremurat. 
Întreaga mea viaţa mi-am petrecut-o alături, la nici 15 

Kilometri, de un mare duhovnic - de un uriaș. Faptele și cugetul 
mă îndeamnă sa refuz ideea că am fost contemporan cu părintele. El 


aparținea, oricum, unei alte lumi - cea a oamenilor drepți şi adevărați. 
Nu întâmplător, la Prislop, pe mormântul sau iarba şi florile nu se 
ofilesc niciodată. 

SORIN PREDA 

Mărturii ardelenești 

Baglazan Dumitru (71 de ani) - Porumbacu de Sus 

„În fiecare noapte, la orele 12.00, se deschideau singure ușile 
închisorii”. 

Eu am avut un unchi, care în '48 era ofițer de Securitate la 
Brașov. Eram tânăr și mergeam la Braşov unde mai rămâneam la el 
cate o săptămână, că așa mai vedeam și eu lumea. Mergeam seara cu el 
prin oraș, pe unde avea el treburi, mă mai lua și la serviciu şi așa am 
aflat ceea ce vă povestesc în continuare. 

Securitatea l-a ridicat pe părintele Arsenie de la Sâmbătă pentru 
că se ştia că face minuni şi vin puhoaie de oameni la el. În '44, de 
exemplu, a spus la slujba oamenilor să-și aducă copiii de la București 
acasă că va veni un prăpăd, şi la puţin timp după aceea a fost cumplitul 
bombardament american. Le era groaza ca acum, în timpul 
comunismului, le va spune oamenilor cu aceeași claritate care este 
realitatea. Şi din cauza aceasta l-au luat la Securitate și l-au schingiuit 
mult, săracul de el. Mie mi-a spus lucrurile acestea unchiul meu. 
Problema era ca deși el nu se mișca din fundul celulei, ci sta în 
genunchi şi se ruga, în fiecare noapte la ora 12.00 se deschideau ușile 
închisorii. Celula era un loc împrejmuit, într-o sală uriașa ca o hala. lar 
în mijlocul acestei hale, stătea la o masă, permanent, un subofiter de 
paza, care-l supraveghea fără încetare. L-au scos, l-au bătut şi l-au făcut 
în fel și chip să le spună cum face, căci ei credeau că are iarba fiarelor, 
cu care umbla aricii în bot, iar el cum a stat tot timpul în pădure la 
Sâmbătă, a făcut rost de iarba aceea și o pune pe lacăt. Dar el cum să 
puie iarba pe lacăt dacă stătea tot timpul în genunchi în fundul celulei 
şi erau și două rânduri de uşi? Într-o noapte, au băgat două iscoade 
securiste la el în celula ca să-l vadă cum face. Părintele, însă, nu a avut 
treaba cu ei. Ei îl tot întrebau, se tot luau de el, iar el în celula tot sta în 
genunchi şi se tot ruga. Noaptea, la ora 12.00, când s-au deschis 
lacătele, pe securiști parca i-ar fi lovit fulgerul lui Dumnezeu, i-a răzbit 
frica şi au fugit de acolo. Și, de la o vreme, nimeni nu mai voia să facă 
de paza, pentru că le era frica. Pe comandant l-a luat şi pe el frica și 
ce-a zis: eu, ca să scap şi să-mi spal mâinile, îi aduc pe toţi aici să vadă 


şi pe urma nu îl mai ţin. 

Într-o seară, vine unchiul meu și-mi spune ca în noaptea aceea 
mă ia cu el să vedem un călugăr de la Sâmbătă, care deschide 
rugându-se uşile de la închisoare. așa că am ajuns acolo seara, fiind şi 
eu curios să văd. Toată Securitatea era atunci acolo. Eu am stat pe 
scări, că nu am mai avut loc să 107 

Intru, şi cu toții aşteptam să vină ora 12.00 noaptea să vedem 
dacă-l adevărat. Și, ce să vezi, nu așa că s-a deschis doar un lacăt, 
norocul meu a fost că m-am ţinut de balustrada scărilor, ca la 12.00 

Noaptea bara de la uşa temniţei a sărit cât colo şi tot amarul de 
lume care era jos s-a năpustit înspăimântata pe scări în sus. De frica nu 
mai știau ce să facă, se călcau în picioare. Din ceasul acela, nu l-au mai 
ținut acolo, i-au dat drumul cu domiciliu forțat. Mie mi-a spus unele din 
lucrurile acestea unchiul meu. Dar am văzut cu ochii mei lacătele 
deschizându-se și bara aceea sarind în laturi şi securiştii aceia care 
erau oameni în vârsta, nu tineri ca mine, care aveam 18-19 ani, fugind 
de mâncau pământul. Multă vreme după aceea, când mai mergeam cu 
unchiul meu pe la restaurant, prietenii lui securiști numai de asta 
vorbeau. 

Telu Oancea, sat Breaza - Fagaras 

„Vorbea puțin și cu miez”. 

Ce pot să spun e ca părintele avea forța. Când am intrat prima 
oară în biserică, m-am așezat după cuviința în dreapta, iar sotia mea în 
stânga, la oarece distanta. După slujba, s-a apropiat, arătând cu degetul 
spre mine şi apoi spre sotia mea. Din toată mulțimea aceea, ne-a ales 
doar pe noi, încât şi acum mă întreb de unde știa că suntem soţ şi sotie. 
Apoi, ne-a luat deoparte şi ne-a vorbit. Pe mine m-a certat că nu am 
credința prea multă, iar sotiei mele, căreia îi scapa degetul şi fusese la 
5 doctori de pomană, i-a spus: „Ma, tu eşti bolnava, dar nu de doctori te 
faci bine. Dacă vrei să te vindeci, nu mai fă lucrul pe care l-ai făcut, iar 
raze nici atât”. A avut dreptate părintele. Și în momentul de față, sotia 
mea îşi foloseşte mana fără probleme. aşa era părintele - vorbea puţin 
şi cu miez. Predica însă dumnezeiește. Nu te mai saturai ascultându-l. 
Apoi a dispărut, anchetat la Brașov și dus doi ani la Canal, pentru ca 
spovedise şase partizani din munți. Niciodată părintele nu a pomenit 
măcar în treacăt despre asta. Doar tata, care a fost şi el deţinut politic, 
mi-a zis ca a stat în celula cu părintele Arsenie și acolo un gardian îl tot 
jignea: „Ba popa!”. Atunci s-a întors părintele și s-a uitat la el și 


gardianul a început să se chinuie, ţinându-se cu mâinile de burta. 
Într-un târziu, văzând ca durerea nu încetează, a zis: „Părinte, 
iartă-mă”. „De Dumnezeu să fii iertat”, i-a răspuns părintele și pe loc 
omul şi-a revenit. 

Emilia Butum - Fagaras 

„Crezi ca părintele Arsenie este mort? Eu îţi spun că e viu”. 

Când s-a aflat de moartea părintelui şi trebuia să mergem la 
înmormântare, fiica mea, care atunci avea 9 ani și care îl îndrăgea 
foarte mult pe părintele, a ținut cu tot dinadinsul să meargă și ea. Era 
toamna spre iarna, era frig, trenurile pe vremea aceea nu erau 
încălzite, dar era neclintita pe poziţie: 

„Şi eu vin la părintele, iar dacă nu mă luați, mă pun eu în tren şi 
mă duc”. lar dacă voia să meargă pentru ultima oară la părintele, nu ne 
puteam împotrivi. A luat-o soțul meu și a dus-o la înmormântare. De 
cum a ajuns în biserică, s-a desprins de tatăl sau și s-a dus lângă 
părintele Arsenie. A uitat de părinţi, de cei care mai erau acolo, de tot 
ce o înconjura. Nu-l era frica că este mort, nu a intimidat-o nimic. A 
rămas lângă părintele cât s-a putut. La plecarea de la înmormântare, a 
luat-o cineva cu mașina și a ajuns prima acasă, când nu era încă 
niciunul dintre noi. A urcat singura noaptea în bloc, refuzând să fie 
însoțita de cineva. A intrat fără teama în casă, unde era o mătușa şi i-a 
spus acesteia: „Hai să-ți spun ceva. Dumneata crezi ca părintele 
Arsenie este mort?” 

Sora mea nu ştia ce să creadă, stătea derutată. „Eu (continua 
fetița) atâta îți spun, că e viu. Dar să-ți 108 

Spun altceva: dacă te uiţi în casă, îl vezi?”. - „Nu, nu îl văd”. „Dar 
dacă merg prin casă, auzi şi tu paşii lui însoţindu-mă?” - „Nu, nu îi aud, 
dar eu sunt o păcătoasa, iar tu eşti un copil curat. Tu poate poți să-l 
vezi şi să-l auzi, dar eu nu”. „Dacă tu nu îl vezi şi nu îl auzi, atunci să nu 
mai spui la nimeni ceea ce am spus eu, că n-am să recunosc la nimeni 
nimic”. 

Am văzut o femeie care își pierduse un copil și s-a dus la 
mormântul părintelui Arsenie să se roage. 

Mai mare îi era disperarea decât credinţa şi se întreba: „Ce 
poate să facă un mormânt? Căci vad că este un mormânt ca oricare 
altul”. Și, deodată, a căzut în genunchi (pesemne ca i s-a arătat 
părintele) şi a strigat: „Părinte, nu am ştiut cine ești! Părinte, te rog, 
ajută-mă!”. Credinţa a cuprins-o chiar în acele clipe și sufletul ei s-a 


luminat, iar buzele au eliberat în cuvinte suferința ei de mama. Dar 
aceste lucruri deși se știu, nu le spune nimeni. Oare de ce nu se spun 
lucrurile acestea? 

Sunt niște lucruri adevărate. 

ILIE TUDOR 

Părintele DANIIL PARTOSANU 

— Episcop de Varset - După 160 de ani de rătăcire şi de 
înstrăinare, romanii din Banatul sârbesc au din nou un episcop. 

Înalt Preasfinţitul Daniil Partosanu, ultimul ucenic al marelui 
duhovnic ardelean Arsenie Boca, a reușit să le redea acestora speranţa. 
Prin el, spiritul „sfântului” Arsenie este împărtăşit celor care au cea 
mai mare nevoie de un Dumnezeu „romanesc”. 

Liturghie înlăcrimata la Densus 

Răsuna pietrele milenare ale Densusului, atinse de glasul 
părintelui Daniil. Două sute de tarani hategani cu chipuri tari, prafoase, 
au încremenit sub arşița soarelui, ascultându-l. Liturghia e pe sfârșite, 
sângele Domnului tocmai s-a sfinţit. Stropi mari, de sudoare, ies de sub 
clopurile ciobănești și se preling pe obrajii aspri, înrosiţi, proaspăt rasi. 
Oamenii n-au încăput în biserică. 

Sunt cu toţii afară, înghesuiți între pereții matahalosi ai 
vechiului naos, pereți plămădiţi dintr-o învălmășeala de imense 
blocuri dacice de andezit, lespezi cu inscripţii romane, capiteluri şi 
frânturi de apeducte, de pietre funerare. Înăuntru, pe un stâlp afumat 
al bisericii goale, Dumnezeu e un taran bătrân, cu plete albe. El ţine 
mâinile pe umerii lui lisus. Amândoi poarta camesi largi, româneşti, cu 
motive hategane. O pictură de la 1425. 

Afară ţăranii tac, ca la începutul lumii. În faţa lor este un preot 
mare. Înfășurat în argint, cu mitra rotunda şi strălucitoare pe creştet, 
cu brațele larg desfăcute, părintele Daniil pare mult mai înalt decât 
toţi. El e fiul lor densusean, fiul satului lor, care a devenit părintele lor, 
preot neegalat, apoi a plecat departe, în Banatul sârbesc, să le fie 
părinte tuturor romanilor de acolo. După aproape trei ani de zile, 
pentru oamenii Densusului a sosit ceasul reîntâlnirii. Nu e nimic 
deosebit: un preot le vorbeşte simplu, din inima, foştilor săi enoriasi. 
„Vreau să vă spun ca, din cei 46 de ani ai vieții mele, perioada de 
aproape cinci ani cât am fost preot aici, la Densus, a fost cea mai 
frumoasă. Nu găsesc cuvinte pentru a vă mărturisi cât sunt de legat de 
aceste pietre sfinte, de slujbele pe care le-am făcut împreună, de 


sunetul unic al clopotelor de aici, de oamenii pentru care m-am rugat, 
cu care am plâns la înmormântări și cu care m-am bucurat la botezuri. 
Vreau să vă zic că mi-a fost dor de voi”. 

Nu reușesc să pricep de la început. Ma tot ridic pe vârfuri, 
încruntat de căldura, încordându-mi auzul ca să deslușesc ce 
se-ntâmpla. De acolo, din fata preotului, unde sed babele știrbe care 
cântaseră pe nas sălbaticele pricesne banatene, de acolo vine spre noi 
un murmur straniu. Acum, pentru prima dată, tabloul cu tarani începe 
să se miște. Și îmi dau seama că toţi plâng. Bărbaţi și femei plâng în 
hohote, cu suspine, fără să se rușineze unii de alții. Cu degetele înfipte 
în zidurile celei mai vechi biserici creștine de la nord de Dunăre, 
țăranii din Densus plâng la reîntâlnirea cu preotul lor. E limpede ca 
nici el, preotul, nu s-a așteptat la o asemenea reacție, dovada că se 
opreşte pentru câteva momente, purtându-și privirea peste capetele 
descoperite ale credincioșilor, ochii lui, ca două tăieturi în carnea 
pleoapelor, prin care abia ghicești sclipirile albastre. Apoi continua cu 
un alt fel de glas, în rastimpuri zguduit de emoție, continua cea mai 
ciudata şi mai tulburătoare predica liturgica pe care am auzit-o 
vreodată. „N-am cerut și n-am voit să plec de aici. Acum șapte ani, 
într-o duminica seara, dacă vă aduceţi aminte, tot aici, în fața acestei 
biserici, la prima Vecernie pe care am săvârşit-o la Densus, va adresam 
cuvântul de întâmpinare pornind de la vechea carte a leşirii lui Moise, 
care, văzând Rugul Aprins de pe Muntele Sinai arzând și 
nemistuindu-se, a spus: „Mă duc să văd aceasta arătare minunata, ca 
rugul arde și nu se mistuiește!”. Am simţit atunci ca în biserica aceasta 
străveche de la Densus e un rug aprins care arde de aproape 2000 de 
ani în rugăciuni neîntrerupte și care nu se va mistui niciodată, pentru 
ca biserica aceasta e o temelie a neamului nostru romanesc de 
pretutindeni”. 

Suspinele nu contenesc, episcopul încearcă parca să-și păstreze 
cumpatul, le spune acum satenilor ce-a mai făcut de când a fost plecat, 
le povestește simplu și sincer, ca un frate de-al lor, taran tocmai întors 
dintr-o îndepărtata călătorie. „Precum știți, oameni buni, așa a vrut 
Dumnezeu, ca după o viață petrecută în cele mai induhovnicite 
mănăstiri și biserici ale Ardealului - Sâmbătă, Bodrog, Prislop şi 
Densus - să fiu rânduit pastor al fraților noştri romani din Banatul 
sârbesc. În acești doi ani și ceva de când nu ne-am văzut, vreau să vă 
spun că am avut cam mult de lucru pe acolo. 


Pentru ca dacă aici erați 300 de suflete care încălziţi pietrele 
acestei sfinte biserici, acolo, în altă ţară, mi-a dat Dumnezeu peste 40 
de biserici, în păstorire 23 de preoţi şi peste 30.000 de romani 
ortodocşi care n-au mai avut episcop la Varset de 160 de ani. A trebuit 
să merg să slujesc în aproape fiecare biserica, să ajung acolo unde n-a 
ajuns episcop roman niciodată, unde n-a fost Liturghie arhiereasca 
niciodată, și pe toți să caut să-l îmbărbătez, să-l însuflețesc, să le 
trezesc speranţe. Pentru ca noi, din fericire, ne-am născut în acest 
Hateg binecuvântat, dar nu vă dați seama ce înseamnă să fii roman, dar 
să te nasti, să trăieşti şi să mori străin, departe de ai tai. De aceea, 
rodnic cred c-a fost timpul petrecut la Densus, dar sper că la fel de 
rodnica să fie şederea mea dincolo de granița, căci parca mai mare 
nevoie este de mine acolo unde-l mai greu. Maine 110 

Dimineaţa, în zori, mă voi întoarce la Varset. Și-aş vrea să vă zic 
că aşa cum vă iubesc pe voi şi îmi e dor de voi când sunt departe, așa îi 
iubesc și pe romanii de acolo şi mărturisesc că mi-e dor de ei când sunt 
aici. Vă îmbrăţişez pe fiecare în parte, va binecuvântez arhiereste şi mă 
socotesc fericit şi onorat ca episcop că am trecut prin aceasta 
adevărata „scoala” de la Densus!” Afară, dincolo de pereţii între care 
s-au zidit țăranii densuseni, șezând pe lespezile romane, în iarba, la 
umbra pomilor ce se revarsa peste cimitir, sunt alți zeci și zeci de 
oameni veniți de departe, doar ca să-l vadă pe acest ultim ucenic al 
celui supranumit „sfântul de la Sâmbătă Fagarasului”, părintele 
Arsenie Boca. 

Slujba se termina, părintele Daniil coboară în întunericul rece și 
gol, ca de grota, al bisericii, apoi reapare înveşmântat în negru, 
sprijinindu-se în toiagul sau arhieresc cu mâner de argint, râzând 
oamenilor. E miezul zilei, dar nu voi putea vorbi cu Sfinţia Sa decât la 
miezul nopții. Va asculta ofurile şi va povatui pe fiecare pelerin în 
parte, va participa la sfinţirea monumentului unui erou taran ucis în 
închisoarea de la Gherla, îşi va vedea părinţii din satul vecin, Hatagel. 

Dor de părintele Arsenie 

E trecut de unsprezece noaptea, stam amândoi pe o bancă, în 
fața protopopiatului din Hateg. Ma retrag discret spre capătul băncii şi 
chiar mă bucur că e întuneric - poate nu-mi va putea observa emoția. 
Căci emoție adevărata este să stai față în faţă la ceasul acesta târziu și 
tainic cu unul din cei mai apropiaţi fii duhovniceşti ai unui sfant. 
Episcopul pare obosit, își ţine chipul în palma dreapta, puţin întors 


către mine, cele două tăieturi ale pleoapelor sunt acum ca două linii, de 
parcă nici nu m-ar mai privi, de parcă după aceasta întreaga zi agitata, 
de umblatura prin lume, ar cauta să se reîntoarcă în sine însuși. ÎL 
întreb mai întâi despre țăranii hategani, îi spun ca nicicand n-am mai 
văzut niște enoriasi care să-și prețuiască atât de mult preotul, îl rog 
să-mi vorbească despre Tara Hategului, despre. despre ce vrea el să-mi 
vorbească şi eu tot m-aș simţi în noaptea asta mai bogat. 

„Tara Hategului? Atâta pot zice: e Paradisul meu pământesc. 
Toate rădăcinile ființei mele sunt aici, în câmpiile de la poalele 
Retezatului. Fără densusenii pe care i-ați văzut dimineaţa la biserica 
n-aş fi ceea ce sunt. Nu i-am „câștigat” cu ceva. l-am iubit, i-am iubit 
pur și simplu. Am plâns cu cei care au plâns, m-am bucurat cu cei care 
s-au bucurat, am încercat, după micimea mea omeneasca, să iau asupra 
mea toate bucuriile și necazurile unei parohii întregi. Ei sunt eu. Le 
datorez enorm și părinților mei, tarani născuţi în Densus, îmi amintesc 
cum sărmanul tata încarca trenuri în gara, ca să câștige bani, să mă mai 
dea încă o toamna la școală. „Să încerci să-l priveşti pe oameni cu ochi 
curați”, asta îmi spunea tatăl meu. Aceleași cuvinte aveam să le aud, 
mult mai târziu, din gura marelui meu călăuzitor, părintele Arsenie 
Boca”. Despre părintele Arsenie nu prea vrea să vorbească. Chiar dacă 
ar vrea, zice că n-ar trebui. Că n-a sosit încă vremea. De şapte ani de 
zile a scris o carte a clipelor petrecute în preajma marelui duhovnic. O 
carte întreaga, terminata, dar nu vrea să o publice, nici măcar s-o arate 
cuiva. E marea taina a vieţii sale. „Simt, simt că n-a sosit timpul! După 
aproape 13 ani, despre părintele Arsenie încă se vorbește în termeni 
mult prea lumești. Dar se va vedea mai târziu, eu îndrăznesc să spun ca 
Arsenie Boca a fost pentru România asemeni Sfântului Serafim de 
Sarov pentru marea Rusie. Ce v-aş putea spune eu acuma? Încă de 
copil, am simţit nevoia unui povatuitor. Mereu. Am simțit-o până în 
ultima fibra a ființei mele, până în ultima picătura de sânge. Simțeam 
în suflet un gol ce trebuia umplut, o sete, știam ca el trebuie să existe. 
Ştiam că va veni. Poftim, în anul doi de facultate, pe când eram student 
la Teologie în Sibiu, am făcut întâmplător o călătorie la Drăgănescu, 
aproape de București, acolo unde părintele Arsenie era mutat de 
Securitate cu domiciliu forțat și unde picta biserica satului. Din prima 
secunda în care l-am văzut, mi-am dat seama că el este. Într-un anume 
fel, cred că și el mă aștepta. O, Doamne, să nu scrieți. Cum v-aș putea 
explica asta aşa, în două cuvinte? Nu se poate! Legătura dintre un 


duhovnic și ucenicul sau e mai presus decât aceea dintre părinte şi fiu, 
e mai presus de fire. A doua oară când am fost la Drăgănescu, era 
biserica plină de lume, iar el a ieșit din altar şi a trecut printre toţi acei 
oameni și nu ştiu cum a ajuns în spatele meu 111 

Şi mi-a pus mâinile pe umeri și mi-a spus. ce importanţă are ce 
mi-a spus? De atunci, viața mea a fost altfel. N-a mai curs la întâmplare. 
Dumnezeu a rânduit-o astfel încât să trec prin aceleaşi locuri prin care 
a trecut şi Preacuviosul Arsenie. Părintele m-a trimis la Mănăstirea 
Sâmbătă, unde am intrat ca frate în monahism și am stat doi ani, între 
1982 şi 1984. El mi-a zis apoi să mă duc la Bodrog, acolo am fost tuns 
călugăr. Tot el m-a trimis la Sfânta Mănăstire Prislop, unde am stat ca 
preot slujitor între 1986 și 1996, același număr de ani ca și Sfinţia Sa: 
zece. Aici venea și părintele, cam din două în două luni, iar întâlnirile 
acelea de taina mi-au rămas în suflet ca niște mari comori. 

Şi tot părintele Arsenie mi-a profeţit, foarte demult, c-am să fac 
doctoratul într-o țară străina, dar tot ortodoxă. lată ca după atâţia ani 
de la moartea Sfinţiei Sale, am ajuns să-mi fac studiile de doctorat 
tocmai în Thesalonik, Grecia. Din banii adunați în cei patru ani cât am 
fost bursier acolo, am cumpărat un petic de pământ în Munţii 
Retezatului, chiar unde începe paradisul rezervației naturale. Pe acel 
pământ, între anii 1999 şi 2000, am ridicat un schit micuţ, de maici, cu 
hramul „Schimbarea la fata”. L-am ridicat ca mulțumire pentru tot 
binele pe care mi l-a dăruit Dumnezeu în viața mea: studiile teologice, 
viața monahala, dar mai ales Densusul și întâlnirea cu Arsenie Boca. 
Apoi am fost trimis departe”. „V-am așteptat ca pe-un soare!” 

Mărturiseşte ca părintele Arsenie îi dirijează viața și acum. 
Simte asta, o simte mereu. Atunci când este încercat de greutăţi, se 
gândeşte la marele sau duhovnic şi-l cere sfat. lar greutăți au fost 
destule. „După o tinereţe de fericire, asta cred că este de fapt marea 
încercare a vieţii mele. Nici nu vă puteţi închipui ce-nseamnă să fii 
primul episcop acolo, după 160 de ani. Nu vă puteţi închipui ce seceta 
mare, ce gheturi mari sufleteşti sunt în acele parți unde, din cauza 
vitregiilor istoriei, suflarea Duhului Sfant parcă nu s-a făcut simțita 
atât de fierbinte ca în părțile noastre, ale Ţării Hategului. Ma socot 
fericit ca la Varset locuiesc în Institutul Teologic sârbo-ulah, în aceeași 
odaie unde a stat odinioară inegalabilul mitropolit Andrei Șaguna, fără 
de care astăzi cred că n-ar mai exista niciun roman în Banatul sârbesc. 
Doar datorită providenţialului act săvârșit de Şaguna la 1864, așa 


numita „despărţire ierarhica” a romanilor ortodocşi de sârbii 
pravoslavnici şi reînființarea Mitropoliei ortodoxe pentru romanii din 
Transilvania şi Banat, doar datorită acestei mari făptuiri, frații noştri 
din Voivodina au supraviețuit, prin Biserica, pana astăzi. 

Predecesorul meu a fost episcopul Maxim Manuilovici, tocmai la 
1840. Dar iată ca, în urmă cu doi ani, a venit clipa! Dumnezeu mi-a 
încredinţat mie aceasta aleasa misiune. Una aleasa, dar totodată enorm 
de dificila, de împovăratoare. În acești doi ani și ceva am fost martorul 
unor momente cu adevărat cutremurătoare, unice. Se tot trambitează 
la noi sintagma „lecție de romanism”. Acolo să vedeţi lecții de 
romanism! Să vedeţi bisericile acelea mari, uriașe, adevărate catedrale, 
în sate unde trăiau altădată cate 7.000 de romani. Să le vedeţi acum 
goale. Chiar când am sosit în Banatul de dincolo, am participat la o 
nuntă în satucul Ovcea, undeva pe lângă Belgrad: o sută de bieti 
romani, urmași ai moților deportaţi aici după răscoala lui Horia şi 
abandonaţi în mlaștini. Văzând dansurile, auzind cântecele acelea 
româneşti din Apuseni, la nunta aceea am plâns, am plâns cu lacrimi, 
ca la o înmormântare. Să vedeţi apoi la Convin, fost oraș pe malul stâng 
al Dunării, acolo unde va fi fost altădată cetatea marelui Glad. Azi are 
numai vreo 400 de locuitori, toți romani. Cu şapte caleşti pline de flori 
m-au așteptat la intrarea în oraș. Sau la San-Mihai, unul din puţinele 
sate în care mai exista scoala românească, ţin minte un bătrân înalt, cu 
pletele lungi, albe, care mi-a ieșit în întâmpinare, spunându-mi: 
„Părinte, v-am aşteptat ca pe un soare!” Ce să mai zic de Costei, aflat 
chiar pe graniţa. Trei zile şi trei nopţi s-au rugat satenii, în 1918, să nu 
fie părăsiți. Trei zile şi trei nopţi un sat întreg a stat în genunchi şi s-a 
rugat cu fata la răsărit, ca să-l ocoleasca hotarul. lar după aceea, tot un 
sat întreg i-a blestemat de moarte pe cei de la Trianon, fiindcă i-au 
lăsat fără tara. 

Acum doi ani, de înălțare, când am venit la ei, m-au așteptat cu 
hora, cu o superba fanfara românească şi plângeau de fericire. lar eu 
le-am zis așa: ca dacă Eminescu ar fi trăit azi, sunt sigur c-ar fi scris 
„Doina Costeiului”. așa sunt oamenii de acolo, încă se considera granița 
viea 112 

Poporului roman. Cât despre mine. Eu, păcătosul, n-am făcut 
altceva decât să încerc să-l iubesc ca pe țăranii mei de aici, din Densus. 
Și am simţit cum încet, încet, legătura cu acești 35.000 de oameni 
începe să devină tot mai trainica, tot mai puternică. Ca și cum n-ar fi 


fost 35.000, ci 300”. Părintele se smereste. Se poticneşte, încearcă să 
nu mai vorbească, zice mereu despre sine că-l „un netrebnic şi un 
păcătos”, că n-ar trebui să scriu nimic, ca el n-are niciun merit. Și 
totuşi, din nenumărate alte surse am aflat ca numele de Daniil 
Partosanu a devenit deja „un simbol” al romanilor din Voivodina. Ca 
într-adevăr e iubit „ca un soare”, ca odată preoții pe care-l pastoreşte 
acolo i-ar fi zis: „Părinte, dacă plecaţi, o să vă plângă lumea ca pe un 
mort”. După aceasta frumoasa zi petrecută în Țara Hategului, mi-am 
dat seama și eu că aşa este: prin acest om îndumnezeit, spiritul 
părintelui Arsenie Boca dăinuie. 
BODGAN LUPESCU 


Texte premiate la concursul „REȚETELE FERICIRII”. 

Când fericirea e în cer 

CONTINUA MINUNE A VIEȚII 

Sunt un om simplu. Sunt o pensionara la fel ca miile de 
pensionari ai țării, care se confrunta cu asprimile şi greutăţile vieţii. 
N-am făcut parte niciodată din rândurile celor bogaţi, iar viața nu a 
fost prea generoasa cu mine dar, cu trecerea anilor, prin greutăţile și 
necazurile care mi-au ieșit în cale am înţeles un lucru care îmi 
călăuzeste zi de zi viața, am înţeles că bunul Dumnezeu, în nemărginita 
Lui bunătate, mi-a dat un mare dar: acela de a şti să lupt, acela de a 
avea puterea sa ies la suprafața, să mă mențin la linia de plutire, să nu 
cad. 

Într-una din zilele lui ianuarie 1991, fiul meu cel mare m-a 
părăsit pentru totdeauna. Fiul cel mic era militar în acea perioadă. În 
noaptea care a urmat înmormântării, fiul cel mic a plecat înapoi la 
unitatea militară la Baia Mare, rudele mele au plecat acasă, la Focşani, 
iar eu am rămas la ora unu noaptea pe un peron pustiu, singura. 
Înţelegeţi ce e în sufletul unei mame care-și conduce fiul la mormânt! 
Timpul a trecut, dar fără să-mi ia durerea. Văzându-mi starea, medicul 
uzinei unde lucram mi-a recomandat internarea la Spitalul de 
Neuropsihiatrie de la Timișul de Sus. Începuseră să se facă simţite 
primele semne ale primăverii. După tratament, ieşeam cu colegele de 
camera prin pădure. Începuseră să apară primele flori. Atunci am trăit 
un sentiment ciudat. Am simţit ca natura mă primeşte în sânul ei cu 
brațele deschise, ca natura îmi va fi cel mai minunat și credincios 


prieten. Aveam cu mine o cărticica de rugăciuni şi una de plante 
medicinale și mare mi-a fost bucuria descoperind ca multe din florile 
din carte erau peste tot, în pădure, pe pajiști, în marea și minunata 
grădina a lui Dumnezeu. De atunci, am devenit cea mai bună prietena a 
naturii, o pasionata culegătoare de plante medicinale. De atunci, ori de 
câte ori îmi simt sufletul împovărat, îmi găsesc liniștea la adăpostul 
copacilor. După aproximativ trei ani de lupta cu durerea și dorul de 
copilul meu dispărut, întâmplarea a făcut să cunosc un grup de 
pelerini, condus de un ghid foarte competent. Se făceau pelerinaje cu 
reducere pentru pensionari. Împreună cu dânșii, am cunoscut aproape 
toate regiunile ţării, am vizitat zeci de mănăstiri. Drumul la aceste 
mănăstiri, pașii făcuți în căutarea lui Dumnezeu, frumusețea ţării 
noastre (avem o tară ca un colț de rai), mi-au salvat sufletul. M-au 
întărit. Fiecare pelerinaj îmi încarca bateriile pentru o lungă perioadă 
de timp. Eram fericita. Fericită ca exist, fericită ca Dumnezeu îmi lăsase 
un copil bun și sănătos. Simțeam cum ocrotitorul divin nu mă lasa să 
cad în deznădejde şi, mai ales acolo, în mănăstiri, am învăţat să fiu 113 

Mai buna, mai iertătoare cu cei de lângă mine. Din toate prin 
cate am trecut, am înțeles că atunci când sufletul ne e împovărat, să-L 
căutam pe Dumnezeu, să-L cerem ajutorul, să luăm drumul Bisericii. Să 
ne bucurăm de razele diminetii, mulțumind lui Dumnezeu ca începem 
o nouă zi, ca minunea vieţii ne mai este dăruita o dată. 

ANA OPREA - str. 13 Decembrie nr. 24. 

El. 2, el. 2, ap. 20, Braşov 

DUMNEZEU EXISTA! 

Sper din tot sufletul ca aceste rânduri, care provin din 
experiența de viața a unui tânăr de 22 de ani, le vor fi folositoare 
semenilor mei şi-l vor întări în credința în momentul în care 
conștientizezi existenta divina şi te laşi călăuzit de aceasta, ai găsit 
fericirea. În momentul în care te arunci la picioarele Domnului nostru 
lisus Hristos și spui: „Ai mila, Doamne lisuse Hristoase, Fiul lui 
Dumnezeu, de mine, păcătosul', ei bine, abia atunci începi să cunoşti 
adevărata fericire. Cum am ajuns la cei 22 de ani ai mei să 
conștientizez existența lui Dumnezeu? 

Datorită greutăților şi încercărilor prin care am trecut și care 
mi-au oţelit voinţa și capacitatea de lupta, dar care, paradoxal, mi-au 
întărit şi credința. Deoarece trăim în România, o tară adusa cu buna 
ştiinţa în pragul falimentului, aş dori să le transmit un mesaj romanilor 


care se zbat ca şi mine să supravieţuiască: „Oameni buni, aveţi credința 
în Dumnezeu şi luptați pentru viața dvs. Luptaţi pentru a trăi 
omeneșşte, luptaţi pentru a vă bucura de fiecare clipa din viața, dar nu 
luptați cu încrâncenare, ci cu seninătate în suflet și cu rugăciune. Nu 
permiteţi greutăților de zi cu zi să vă tulbure sufletul, nu vă lăsați 
zdrobiti de duritatea vieţii și, mai presus de orice, nu rupețţi legătura cu 
Dumnezeu”. 

Pentru a vă explica cum am ajuns eu să fiu aproape încontinuu 
fericit, nu ar trebui să folosesc decât un cuvânt: dragostea. Deși este 
greu, nu lăsaţi iubirea din sufletul dvs. să moară, căci atunci nu veți 
mai fi oameni întregi, ci doar palide umbre, frânturi de om. Nu uitaţi 
cuvintele apostolului Pavel: „De-aş grai în limbile oamenilor și ale 
îngerilor, iar dragoste nu am, făcutu-m-am arama sunătoare și chimval 
răsunător. Și de-aş avea darul prorociei și tainele toate le-aş cunoaște 
şi orice ştiinţa și de aş avea atâta credința, încât să mut şi munții din 
loc, iar dragoste nu am, nimic nu sunt. 

Şi de-aș împarți toată avuţia mea şi de-aş da trupul meu ca să fie 
ars, iar dragoste nu am, nimic nu-mi foloseşte (...) Şi acum rămân 
acestea trei: credinţa, nadejdea, dragostea. lar mai mare dintre acestea 
este dragostea”. 

Sunt de acord cu dvs. că este greu să-ți păstrezi iubirea fata de 
semeni atunci când primeşti, aproape zilnic, lovituri de la cei asemeni 
ție, atunci când ești călcat în picioare, umilit, dezumanizat. Dar 
încercaţi! Încercaţi, deoarece aceasta este singura noastră șansa de a 
nu trai degeaba, încercaţi, deoarece doar dragostea (sub toate formele 
ei) da sens vieții noastre. lisus a spus ca prima porunca din Lege este 
de a-L iubi pe Dumnezeu cu tot cugetul și sufletul nostru, iar cea de-a 
doua porunca, asemeni celei dintâi, este de a-l iubi pe aproapele nostru 
ca pe noi înşine. În momentul în care va detaşaţi, măcar pentru 5 
minute, de greutăţile cotidiene, lăsând copilul din dvs. să respire, iar 
dragostea sa înfloreasca în suflet, veți fi pe drumul ce duce către 
fericire. În momentul în care veţi ajunge să vă bucuraţi de fiecare noua 
zi, de fiecare raza de soare, de fiecare adiere de vânt, de fiecare semen 
pe care îl întâlniți, veți începe să cunoașteți adevărata fericire, cea care 
nu se bazează pe egoism, ci pe iubire, căci doar așa putem face din 
fericire un mod de viaţă. Vă rog să nu mă judecaţi fără a mă cunoaște! 
Nu sunt un biet naiv, cum binevoiesc să mă catalogheze unii dintre cei 
cu care discut, căci am cunoscut greutăţile și lipsurile încă de la 14 ani, 


când am intrat la liceu. Mi-am sacrificat cei mai frumoşi ani din viața, 
pentru că am vrut să ajung un bun profesionist, capabil 114 

Să-şi ajute semenii. Nu am intrat din primul an la facultate, 
deoarece a trebuit să mă pregătesc singur. A urmat un an groaznic, în 
care disperarea mea ajunsese atât de mare, încât mi-am pus viața în 
joc pentru reuşita la ASE. Dar Dumnezeu a văzut cât de mult am 
muncit şi m-a ajutat. Acum sunt student și lupt în continuare pentru 
viața mea, lupt în continuare pentru a supravieţui, dar, în ciuda 
greutăților, încerc să rămân OM și să-mi ajut şi semenii. Ceea ce aș vrea 
să vă spun tuturor este ca viața merita trăita! Viața este un miracol. 
Dacă vreți să fiți fericiţi, încercaţi să ţineţi cont de cuvintele lui lisus, 
care ne spune: „Fiți milostivi, precum și Tatăl vostru este milostiv. Nu 
judecaţi şi nu veți fi judecaţi, nu osândiţi și nu veţi fi osândiţi, iertați şi 
veţi fi iertaţi, daţi şi vi se va da”. 

Dumnezeu ne roagă să fim oameni, deoarece doar aşa putem fi 
fericiți. Omenirea întreaga tipa după dragoste şi fericire, dar câți dintre 
noi îşi iubesc și își respecta semenii? Cati dintre noi îşi pleacă 
genunchii și îşi smeresc sufletul în fața Dumnezeului celui viu? Vă rog 
să nu uitaţi: fericirea porneşte de la împăcarea cu Dumnezeu și cu noi 
înșine. lisus reprezintă calea care duce către adevărata fericire, cea 
care nu ne părăsește niciodată, în ciuda greutăților vieţii şi a 
încercărilor la care suntem supuşi. Închei, adresându-vă urarea mea 
obișnuita: Bucuraţi-vă de viața! Dumnezeu exista! 

DAN STANCA - București. 

E-mail: sdan80 yahoo.com 

Zece ani de la moartea părintelui Arsenie Boca 

Luna noiembrie a anului 1989 avea să desparta făptura 
trupească a părintelui ARSENIE BOCA de turma de credincioși care 
n-au încetat să-l iubească și să-l urmeze, nici atunci când accesul ca 
preot în biserica i-a fost interzis. L-au urmat, de altfel și după ce 
magica sa făptura duhovniceasca s-a adunat într-un nume, pe crucea 
din cimitirul de la Mănăstirea Prislop din Hateg. Îl urmează și astăzi. 
Satele ardelene îi trăiesc aievea învățătura și pilda, considerându-l 
drept sfant. În semn de omagiu fata de marele duhovnic şi martir 
ortodox, revista noastră perseverează în strădania de a-l reface 
portretul, pe baza mărturiilor celor care l-au cunoscut: preoți, 
intelectuali și tarani din Țara Fagarasului şi Brașov 

Preot NICOLAE BABOIA 


(Porumbacu de Sus - Brașov) 

„După mine, părintele Arsenie Boca este un sfant. Dacă alţii 
recunosc sau nu lucrul ăsta, e treaba lor”. 

L-am cunoscut pe părintele Arsenie Boca în urmă cu vreo 30 de 
ani, la Mănăstirea Schitul Maicilor din București. Era în „67. Pe vremea 
aceea, părintele era acolo cu domiciliu forțat. Am fost, chipurile, cu o 
icoana degradata, ca să ne-o refaca. În Țara Fagarasului, se încetățenise 
obiceiul ca, înainte de a-și întemeia o familie, preoții tineri să treacă pe 
la părintele Arsenie. Fiindcă intenționam să mă logodesc, am fost și eu 
cu viitoarea mea sotie la el, pentru a ne binecuvânta și a ne da sfaturi. 
Ne-a privit şi ne-a spus fiecăruia felul nostru de-a fi. Cu toate că atunci 
parcă nu ne-a venit să credem, de-a lungul anilor ne-am dat seama că a 
avut dreptate. „Da, a zis el, va potriviţi, vă completaţi unul pe altul”. 
Ne-a binecuvântat, apoi m-a luat deoparte: „Frate Nicolae, mi-a spus, 
când vii de undeva, să-l aduci totdeauna sotiei tale o floare. E gingașa şi 
se va bucura”. 

Cititor al inimii 

De-a lungul timpului, mi-am dat seama că părintele Arsenie era 
un cititor al inimii. După mine, el este un sfant, iar dacă alţii recunosc 
sau nu lucrul ăsta, e treaba lor. Căci adesea între oameni sfinții nu sunt 
cunoscuți. Chiar și Mântuitorul s-a arătat oamenilor și aceștia nu L-au 
văzut, nu L-au cunoscut. Viața sfinților este tainica. Departe de ei 
gândul de a-şi afirma în vreun fel sfințenia, căci ei se smeresc. Declar 
fără niciun fel de reţinere: pentru mine, părintele Arsenie a fost un 
proroc al zilelor noastre, un om al lui Dumnezeu, pe care puţini l-au 
cunoscut cu adevărat, atât dintre cei mari, cât şi dintre cei mai mici. 
Avea, de exemplu, darul înainte vederii - fapt pe care cei de astăzi se 
cam rețin a-l recunoaşte și poate pe drept cuvânt. Nu e bine să ne 
hazardam în afirmarea unor lucruri ca acestea! Dar în ce mă priveşte, 
mai ales în calitate de preot, trebuie să recunosc ceea ce este adevărat, 
ceea ce am trăit şi-am văzut, stand alături de el. 

Aici, în Țara Fagarasului, părintele Arsenie a fost mai respectat 
şi mai iubit ca nicăieri. Ca dovada a acestui respect, noi - satenii din 
Porumbacu de Sus - l-am pictat în biserică. Sigur, nu în rânduiala 
canonica a bisericii - nu poți declara pe cineva sfant, pana nu este 
recunoscut de Sfântul Sinod - ci într-un fel de rânduiala de suflet și 
conștiința, care ne-a îndemnat să-l facem dreptate şi să-l trecem 
printre sfinții romani. l-am spus pictorului să scrie: Sfântul Părinte 


Arsenie de la Prislop. 

Puterea de a şti gândurile 

Nu pot să spun că eram în permanenţă în preajma lui, dar 
niciodată nu îi simțeam lipsa, pentru ca efectiv îmi dădeam seama că, 
dacă-l cer ajutorul, mă ajuta oriunde aș fi. Avea puterea asta de a-ţi şti 
gândurile. De pildă, am trimis-o odată pe cumnata noastră la el, pentru 
că eram nemulțumit de ceea ce realizasem în parohia mea până atunci, 
din punct de vedere spiritual. Şi l-am rugat să ne spună ce să fac ca să-l 
apropiem și mai mult de biserica pe credincioşii de la noi. El a spus (va 
redau întocmai): „Sora Maria, du-te şi spune-le la părinţi (eram preoții 
de la două parohii învecinate) căci cu forța nu se poate mântui nimeni. 
Să-şi facă datoria şi atât. Cine vrea să vină la biserică, vine! Cine nu - 
nu îl putem mântui cu forța”. Când tocmai realizam pictura bisericii, 
ne-a trimis vorba: „Grăbiţi-vă, că vor veni vremuri mai grele şi o să fie 
un timp când n-o să mai puteţi face nimic”. Şi într-adevăr, la un an 
după Revoluţie, n-am mai putut face nimic cu puţinii bani ai micii 
noastre parohii. 

Minuni 

Cât părintele Arsenie era la Prislop, socrul meu a rămas trei luni 
de zile la mănăstire și a lucrat. 

Într-o zi, vine un cetățean pe numele lui Ilie, bolnav. De la 
intrarea în mănăstire, părintele, care era sus pe un deal, l-a întâmpinat 
cu întrebarea: „Cum e Ilie, aşa-l că-l păcat?”. Omul acela se împărtășise 
cu nevrednicie. A văzut ca toată lumea merge la împărtășit și s-a dus și 
el, beat. Și pe urma s-a aprins împărtășşania în el şi a alergat la toți 
medicii, în toată tara şi nimeni nu-l putea ajuta cu nimic. Și atunci, a 
auzit de părintele Arsenie şi s-a dus la mănăstire. Și părintele i-a spus 
şi pe nume și i-a spus şi ce păcat a făcut, fără să-l fi văzut până atunci. 
Părintele i-a dat îndrumare că trebuie să rămână la mănăstire trei luni, 
ca să poată fi lecuit. După o lună, omul s-a dus la părinte și i-a spus: „Eu 
vreau să merg acasă la copii şi la nevasta”. Părintele i-a spus: „Nu te 
duce, că nu te-ai vindecat”. „Ba, eu vreau să mă duc”. „Mai, iar te-apuca, 
stai aici, ca încă nu te-ai vindecat”. Și a plecat omul și iar i-a fost rău. 
Când începea să ardă împărtășania înăuntru, zice ca tipa şi se zbătea 
tulburat. Și atunci s-a întors înapoi şi a rămas trei luni de zile și s-a 
lecuit. 

Mulţi dintre credincioşii pe care i-am întâlnit în calitate de preot 
de-a lungul timpului mi-au spus despre minunile părintelui. Unele 


dintre acestea sunt pe cât de simple, pe atât de greu de explicat. 

De pildă, îmi spunea o doamnă de la oraș ca soțul ei era tare 
beţiv și nu știa cum să scape de aceasta 116 

Patima. A fost la părintele Arsenie și l-a rugat cu lacrimi în ochi 
să se roage pentru îndreptarea lui. 

Și, într-o bună zi, acestui om dintr-odată i-a pierit orice atracție 
față de băutura. 

În ultimii ani de viaţa, părintele Arsenie era complet detașat. Îţi 
vorbea exact ca un trimis al lui Dumnezeu, care nici nu se plânge şi nici 
nu ia parte la bucuriile efemere ale acestei lumi. Avea o răspundere 
serioasa, apostolească, o autoritate spirituala extraordinară. Cuvântul 
lui îți pătrundea pana în inima și simţeai că-ți cunoaște sufletul. 
Puterea lui duhovniceasca era de dincolo de cuvânt. 

Moartea 

La Biserica Drăgănescu, părintele Arsenie pictase un călugăr 
răstignit pe cruce. Mulţi credincioşi zic că s-a pictat pe dansul, dar cu 
certitudine nu se ştie nimic. Nici cauzele morții nu sunt prea clare. 

Părintele Horia, care era peste vale şi care l-a cunoscut mai 
îndeaproape, a spus că a fost la Ceauşescu cu câteva luni de zile înainte 
de moarte şi i-a spus: „Vezi ce faci, că nu este bine, da-le mâncare la 
oameni, da-le libertate, că nu e bine”. După ce a ieşit de acolo, l-a 
urmărit Securitatea și la ieșirea din București au fost somati să se 
oprească. Şoferul nu voia să oprească. Părintele i-a spus: „Oprește, că 
te împușca, te omoară și tu ai copii. Pe mine o să mă maltrateze, dar de 
mine nu rămâne nimic în urma”. Şi atunci șoferul a oprit. Au venit doi 
securiști, l-au scos din mașina, l-au bătut cumplit şi de acolo i-a venit 
sfârşitul. Ce spun este din auzite și nu este sigur. 

După cum este ştiut, înmormântarea a fost în vremea lui 
Ceauşescu și se fereau oamenii să vorbească despre părinte, ba unii 
dintre noi au refuzat să fie fotografiaţi, ca să nu se poată dovedi că au 
participat la înmormântare. A fost o minune că am putut ţine un 
necrolog, cât de scurt, pentru că nu ne dădeau voie să vorbim. Înainte 
de moarte, părintele Arsenie ne-a avertizat: „Să nu vorbiţi!” 

Dumnezeu a făcut o minune, ca atunci când am ajuns la 
mormânt cântăreții nu mai cantau, nimeni nu mai vorbea nimic, era un 
moment de suspendare. Și atunci, am zis către maica stareta şi către 
părintele Daniel: „Îmi dați voie să spun câteva cuvinte?”. Într-un fel, 
poate le-a părut rău după aceea, pentru că am avut cam mult curaj 


atunci. Am spus: „lubiţi credincioși, ne dam noi seama pe cine am adus 
aici? Nu am adus un om de rând, eu, nevrednicul, am adus pe umăr un 
sfant. Un sfant am adus, nu un om oarecare. Învățătura pe care acest 
sfant ne-a dat-o, cine va fi mai înţelept va pune-o la inima și va pune-o 
în practică”. La urmă, maica stareta mi-a spus că am exagerat când am 
spus că este un sfant. l-am spus: „Maica stareta, îți dau un răspuns - 
sfântul loan lacov a lăsat în scris: <Sa vă rugaţi pentru iertarea 
păcatelor mele, că sunt sigur ca mă voi duce în iad, pentru că nu am 
îndeplinit voia lui Dumnezeu>. Şi a rămas douăzeci de ani în mormânt 
şi după douăzeci de ani s-a descoperit trupul sau ca sfinte moaște, că 
n-a putrezit. Eu am credința ca peste ani de zile, ne vom închina 
moaștelor părintelui Arsenie”. Când m-am întors acasă, m-au provocat 
oamenii în biserică, întrebându-mă: „Cum a fost, părinte, la 
înmormântarea părintelui Arsenie?”. Atunci, spune sotia mea, m-am 
dezlănțuit în biserica şi am spus tot ce aveam pe suflet. Când m-am 
întors de la biserică, ea mi-a spus: „Mănâncă, ca acum ai făcut-o! Vine 
Securitatea sa te ridice”. Nu am avut, din fericire, după aceea probleme 
pentru că era în noiembrie 1989, când lucrurile se precipitau şi nimeni 
nu mai avea timp să ne ia din scurt. 

Un an de zile după aceea, la primul parastas, maica care-l 
îngrijise bolnav pe părinte mi-a spus: 

„Puteţi vorbi, părinte, dar numai adevărul să-l spuneți”. Și numai 
adevărul l-am spus. Era o ploaie rece, mărunta şi deasa: „lubiţi 
credincioşi, daţi la o parte umbrelele, pentru ca aceasta nu este o 
simplă ploaie, ci acestea sunt lacrimile pe care părintele Arsenie Boca 
le-a varsat pentru poporul acesta”. Și nu am greșit, pentru ca după 
înmormântare mi-a mărturisit cineva ca, într-adevăr, la Sâmbătă, când 
predica, părintelui îi curgeau lacrimile ca dintr-un izvor. 

Părintele-calugar DOMETIE 

Mănăstirea Sâmbătă - Fagaras (decedat în 1995) 

„A fost moţ, din Țara Moților”. 

Acest sfant prea cuvios părinte a fost moț din Țara Moților. S-a 
născut în satul Vata de Sus, lângă Brad, județul Hunedoara, din părinți 
bine credincioşi, losif şi Cristina. Tatăl sau cunoștea meseria de 
pantofar şi-l punea pe fiul sau să înveţe să bată cuie de lemn şi acesta 
le rupea şi povestea că-l bătea cu cureaua cu care ţinea papucii. 

A mai avut și o soră, pe care o chema Constănţeana și care a 
murit de tânăra. lar bunica lor, pe care o chema Ana, fiind şi ea tare 


credincioasa, a îngropat-o pe Constănţeana într-un loc frumos, mai 
înalt și a făcut peste mormântul ei o bisericuta, cu altarul chiar peste 
mormântul fetei. Dacă fratele ei, Zianu - căci așa l-a chemat de botez 
pe părintele Arsenie - se va face preot, când va sluji în biserica să fie şi 
sora lui acolo. 

Făcându-se Zianu marisor și terminând scoala primară, l-a dat 
mai departe şi la Teologie, ca să se facă preot. Căci mama copilului, 
Cristina, după ce a rămas însărcinata, a visat că are în pântecele ei 
soarele şi luna şi mereu se întreba ce va fi cu copilul pe care îl va naște 
şi l-a dat la şcoala ca să se facă preot. Tatăl copilului, Iosif, murise între 
timp şi mama lui, tânăra fiind, a fost silita de mama ei să se mărite a 
doua oară. Dar Zianu s-a supărat: „De ce s-a maritat?” și n-a mai vrut să 
treacă pe acasă, iar cu timpul mamă-sa n-a mai știut de dansul. 

Zianu fiind elev bun la Teologie, mitropolitul Balan l-a sfătuit să 
se facă călugăr la Mănăstirea 

„Brâncoveanu” - Sâmbătă de Sus, Fagaras. Venind la mănăstire, 
l-a călugărit şi i s-a pus numele de Arsenie. 

După un timp, mitropolitul l-a trimis în Grecia, la Muntele 
Athonului (Athos - n.r.), ca să se induhovniceasca. Ajungând la Sfântul 
Munte și necunoscând pe nimeni, a spus părintele că s-a dus într-o 
pădure şi s-a rugat mult Mântuitorului să-l trimită un bun povatuitor, 
dar nu a fost ascultat. 

„Dar de la o vreme - a spus părintele - mi-am dat seama că 
Mântuitorul are o Mamă bună și m-am rugat ei cu lacrimi în ochi, să-mi 
dea un povatuitor, să mă înveţe în cele ale călugăriei, spre mântuire”. 
Și a zis părintele ca însăşi Maica Domnului a venit și l-a luat de mana și 
l-a urcat pe un munte înalt, ce era între două prăpăstii, de îţi era frica 
sa priveşti în jos. Şi muntele era ascuţit, de numai cât calcai cu talpa 
piciorului. Şi l-a urcat Maica Domnului și l-a dat în grija unui sfant care 
traise pe pământ cu două sute de ani mai înainte - după unii ar fi fost 
chiar Serafim de Sarov. lar Maica Domnului s-a făcut nevăzuta. Şi 
spunea părintele că se ducea în fiecare zi pe creasta acelui munte şi nu 
îi mai era frica că va cădea în prăpastie. 

Cât timp, n-a spus, dar probabil ca 40 de zile a primit învățătura 
de la acest sfant. Aceasta a spus-o o singură dată, la câțiva credincioşi 
(sigur ca pentru smerenie). Desigur ca Maica Domnului l-a întărit de a 
postit atunci 40 de zile încontinuu, timp în care l-a povatuit sfântul ce i 
se aratase. După un an de zile, a venit la Mănăstirea Sâmbătă întărit cu 


Duhul Sfânt, cu mare dar prorocesc și cu putere, ca dacă te privea, 
simțeai un curent în suflet și te umileai. Și-ți descoperea gândurile, îţi 
spunea numele, îți descoperea păcatele și faptele ce le-ai făcut, 
cunoscând și viaţa. 

SFÂRŞIT 


